
Ngaatho 


Ngihüünga Uhoro wa ibuku riri ní ndaathoomire mabuku gikundi maria 
marikiirie na makíaaramia üügi wakwa wa hicitüri ya Agiküyü na ya bürüri 
witu. Mamwe ma mabuku macio ni maya: Jomo Kenyatta, Facing Mt. 
Kenya, My People of Giküyü na Kenya Bürüri wa Ngüi; Mbiyü wa Koinange, 
Ithaka Ciari Ciitá, My People of Giküyü na The People of Kenya Speak for 
Themselves; M.N. Kibetü, Kirira Kia Ügiküyü; Henry Mworia, Ngoro ya 
Ügiküyü; S.K. Gathigira, Miikarire ya Agiküyü, Kinüthia wa Mügiia, Ürathi 
wa Cege wa Kibirü; Mwaniki Mügwerü, Kamüingi Koyaga Ndiri na Wiyathi 
wa Andu Airü; Gakaara wa Wanjaü, Agiküyü, Mau Mau na Wiyathi na 
Mwandiki wa Mau Mau Ithaaamirio-ini; Gucu Gikoyo, We Fought for 
Freedom; Bildad Kaggia, Roots of Freedom; Oginga Odinga, Not Yet Uhuru; 
Barnett & Njama, Mau Mau From Within; Mohammed Mathu, The Urban 
Guerrilla; J.M. Kariüki, Mau Mau Detainee; Njenürü Chaina, Mau Mau 
General; Ngugi wa Kabiro, The Man in the Middle; Miriithi wa Kiboi, War 
in the Forest; Mboggua Getyngo, Mau Mau na Wiyathi; Makhan Singh, 
History of Kenya's Trade Union Movement Since 1953. ` 


Mabuku mangi ndaathoomire no timacaabe ni: Ben Kourugo wa Kiragü, 
Mwariamu na Gitungati kia Mau Mau; Kinüthia wa Mügiia, Müthamaki 
Waiyaki wa Hinga; Müigua wa Kinyua, Ndaari Müthigari wa Njenürü 
Kago; Nyakiyo wa Waikümbi, Ndaari Mütitü Kürüira Wiyathi; Waititu wa 
Kinyatti, Müng'eeng'ano wa Mau Mau Ithaamirio-ini 1954-1960. 


Andü aria mandikaga mabuku matikuaga, matuikaga hicitüri ya bürüri 
waao. 


Ndingiriganirwo ni gücokeria Jesse Kariüki wa Curang'a, Joseph Kang'ethe, 
James Beauttah, George Kirongothi Ndegwa, Henry Mworia, Job Mücucu, 
Paul Kigondu, na Kinüthia wa Mügiia ngaatho tondü wakündaariria, mari 
na wendo munene wa bürüri witu, hicitüri ya müng'eeng'ano gatagati- 
ini ka Agiküyü na ngoronia Ngeretha kuuma hindi ya Waiyaki kinya 
gütuthüka kwa mbaara ya Mau Mau. Aria angi ingienda gücokeria ngaatho 
ni kündeithiriria noohoro wa mbaara ya wiyathi ni Bildad Kaggia, Fred 
Kubai, Isaac Maina Gathanju, Eliud Mütonyi, Enock Mwangi, Mbaria wa 
Kaniü, Gakaara wa Wanjaü, Gucu wa Gikoyo, KTirü wa Gathithiri, Nyakiyo 
wa Waikümbi, Mwarimu Kaurugo, Kariüki Chotara, Njenürü Mwariama, 

Waititu wa Kinyatti, Gicoohi wa Githua, Mükami wa Kimaathi, Maina wa 
Kahuumbi, J.M. Kariüki, Kinyatti wa Waititü, Karuku wa Kimani,Wangüi 
wa Kinyatti, Wanja wa Mügo, Meeja Müirüri, Müigua wa Kinyua na angi 
martwa maao mari ibuku-ini rTiri. 


Ngwenda gücokeria njamba ya bürüri, Dedan Kimaathi, ngaatho tondü 
wa maandiko maría aandiküire Nyandarwa (metagwo na Kiingenü, The 
Kimaathi Papers, 1954) makonii ütongoria, ütabariri na ürüithia wa 
mbaara ya wiyathi. Maandiko macio—mandikiitwo na thakame yocamba 
wa mbütü cia KLFA— ni gicunji kia bata kia hicitüri ya bürüri witu. Kimaathi 
aarí mwarimü wa hicitüri tondü ücio ni ooi bata wa hicitüri, ni oo! ati 
hicitüri niyo müthingi wa bürüri, miri ya hinya ya wendo wa bürüri; ni oot 
ati rüürirt rütari hicitüri yaruo rütiri rüthiomi rwaguo, ündüire waruo, ni 
rükuü. 

Ndina ngaatho hari mürü wa maitu Gakuhi na Gibson Kariüki tondu wa 
kyo kíao gia güthooma ibuku riri ritanacaabwo na gwitikira tügayane 
üügi na wathi wa meeciiria. Kiiyo kiao na mataaro maao ni irikiirie na 
ikaaramia hicitüri ya rüüriri na bürüri. 

Naake mwendi rüürirt Githogori wa Mürage ni arugirwo tondu wa 
kwiheana kütabarira mbica iria iri ibuku-ini riri na künyongerera üügi wa 
tekinoronji. 


xiv 


Gitongoria Ühoro 


No nyeende müthoomi wa ibuku riri kumenya ati mbaara ya wiyathi wa 
bürüri witü yarüiirwo ni njiarwo ithatü. Rüciaro rwa mbere rwari rwa 


m m: ftu 


PERCHE 


rüürü ni cioiire mathaita ma mbaara no ni ciahootiirwo ni Ngeretha. 
Bürüri witü ügikoomerwo na githüri ni thüngümü Ngeretha. Rüciaro rwa 
keeri rwa andu aria maari ciana thüngümü nyakeerü makiingira Kenya 
nao makiüümbürürüka na maraakara ma eendi bürüri makiambiriria 
küng'eeng'ana na üngoronia matüüra-ini na mataüni-ini. Atongoria a 
rüciaro rüürü—aaHarry Thuku, aaKang'ethe, aaJesse Kariüki, aaBeauttah, 
aaMücucu, aaKenyatta, aaMbiyü wa Koinange, aaMüthoni wa Nyanjirü, 
aaMüindi wa Mbiingü, aaWoresha wa Mengo—ni makiite ciama ciao 
cioteti, na ní cio: East African Association (EAA), Kikuyu Central Association 
(KCA), Ükamba Members Association (ÜMA) na Taita Hills Association 
(THA), na thuutha-ini makiüümba kiama kimwe kia bürüri mügima, Kenya 
African Union (KAŬ), Kenyatta arí mwene-giti. Atongoria a Kaŭ, Kenyatta 
ari ümwe waao, meetikiitie ati wiyathi ükareehwo ni ngaari ya gatiba— 
ati muthenya ümwe ngoronia Ngeretha ni akahiindüka atwandikire 
gatiba, atüne wiyathi na giitirira. Aanake aria maari ciana cia rüciaro rwa 
keeri—aaKaggia, aaStanley Mathenge, aaEliud Mütonyi, aaGicoohi wa 
Githua, aaMaina wa Gathanju, aaKTmaathi, aaKubai— ni maareganire na 
raini yoteti wa gatiba, makiuuga mahiinyiriüirie ati Ngeretha ndakauuma 
Kenya no arutürüriirwo na micinga na thakame ya eendi bürüri; ni 
Undu ücio gükigía na raini igiri krama-ini—raini ya üteti wa gatiba na 
raini ya ituika. Maaririria raini icio cieert matiaigwithanirie, kwoguo aria 
meetikiitie wiyathi ükareehwo ni mbütü cia ituika makiüümba kiama kia 
hitho na makiambiriria güthondeka njeeci ya mbaara ya wiyathi. Kiama 
kiria moombire gíacookire gwiitwo Mau Mau na njeeci, Kenya Land and 
Freedom Army (KLFA); acio moombire Mau Mau maari rüciaro rwa gatatü. 


Kiama kia Mau Mau kiaari na hinya miingi tondu kioombiitwo na 
kagoto ga cuuma na thakame ya ücamba na wiyüümia wa mdingi wa 
Kenya. No ümenya üguo ni ma-ri, mbaara ya wiyathi yaambiriirie mwaka 
wa 1952, igithii na mbere handu ha miaka inaana; küri mwaka wa 1960 
Ngeretha akiooya mooko igürü, akirekia atongoria a bürüri aria maari 


KV 


njeera na nditiini na tondu woria atindikiitwo ni mbütü cia wiyathi, kari 
mwaka wa 1963 ni arekirie bürüri witu, beendera ya wiyathi Tgicurio 
Kirinyaga gacumbiri; müingi wa Kenya ügituira mata githüri. 


Mbaara ya Mau Mau yaatüthoomithirie ati andü a bürüri mangibanga na 
makorwo na üürümwe na üiguano, ücamba norüme, mooe mathaita ma 
mbaara na meetikire kügüra wiyathi wa bürüri waao na thakame yaao 
ya ngoro; ngoronia, ona ari na micinga minene na ndege cia mboomu, 
ndangimahoota. Niingi-ri, hicitüri itüthoomithagia ati andu aria matooi 
gütura micinga na kümirathükia na matiri njeeci ya küng'aang'ana na 
ükoronia matüüraga mari ngombo cia ngoronia bürüri-ini waao miaka na 
miaka. 


1. Thüngümü Güüka Kenya 


Mwaka wa 1884 mabürüri mügwanja ma thüngümü cia Rüraaya ya 
Rügürü (Britain, Germany, France, Belgium, Italy, Netherlands na Portugal) 
ni maacemanirie mucii wa Berlin, Njirimani, gwatüra Abirika iitü ta 
mugunda waao wa kuuna. Maaciira maiguaniire Abirika igayanio icunji: 
bürüri o bürüri wenyürirwo kirungu; Kenya iitü yenyüriirwo thüngümü 
Ngeretha. Andü aiitü matiamenyire ati mücemanio wa Berlin waari 
ikundo ría kümatuunya bürüri, kümatua ngombo cia nyakeerü. Hindi iria 
magutükire naake Ngeretha aarí Mombatha na mbütü ciake cia mbaara. 
Kügeria kügiriria matikaingire bürüri, andu a Pwani makiooya mathaita 
ma mbaara—mbaara nene ya thakame na ikuü Tgituthüka. Mbütü cia 
Mombatha ciatongereetio ni Mbaruk Rashid, cia Taita ni Mwangeka na 
cia Giriama ni mütumia njamba, Me Katilili wa Meza. Yarüiirwo handü ha 
miaka gikundi no mbütü cia Pwani ni ciahootiirwo, Ngeretha makinyiita 
tauni ya Mombatha, makimitua hendikwota ya njeeci ciao. Meeyenjera 
Mombatha, Ngeretha ni maatümirire waara na hinya kwandika Aathwairi 
na Araabu njeeci-ini yaao ya ükoronia; magitümiüirwo ta thimbü ya 
na "shenzi" ni cio Araabu na Thwairi maatümagira makiüüraga Aakenya 
aria angi; na cio cia Ngeretha ciaari: "primitive," “heathens,” “savages,” 
“barbarians,” na "animals" Maatüüragaga ati tütirr andu tari nyamü; 
mworoto waao waari gütüniina (tooría mooragire eene bürüri a Ameerika, 
a Australia na a New Zealand) niguo bürüri witu Utuike waao, matiahotire. 


Ngeretha maauuma Pwani maroririe mbütü ciao bürüri wa Ikamba, 
magikoora meetereirwo. Mbütü cia Ikamba ciatongereetio ni njamba 
inya: Ndua, Mwana wa Müka, Nzibü wa Mweü na Syonguu (mütumia); 
naake Masaakü aarí njaguuti ya thüngümü Ngeretha. Komanda Ndua ni 
ooragiirwo ita-ini, nao Mwana wa Müka na Nzibü makinyiitwo mateeka, 
thuutha-ini magithareenda. Güthükia müno ni maingirire mbütü ya 
Ngeretha, magituika njüna-ndara cia ngoronia Ngeretha ta Masaakü. Ni 
ündü woteithio ücio, mbütü cia Ngeretha ni ciatindikire mbütü ya Syonguu 
kinya naake akiooya mooko igürü, agithareenda; Ngeretha makinyiita 
bürüri wa Ikamba. Mbütü cia Ilkamba ciahootwo hau riu hetagwo 
“Machakos” hagitulka ceeceeni na hendikwota ya mbütü cia ngoronia. 


Naake Masaakü tondu aari kigui kinene gia thükümü Ngeretha 

agituuo cibü wa ndiiciriti iria Ngeretha maamitiire riitwa riake, Masaakü 
(na kiüingenü, Machakos). Mbaara yooima lkamba yatambire bürüri 
wa Maathai, no Maathai, matongereetio ni msaliti Lenana, matiarüire 
ni güthareenda maathareendire, Lenana agituika kunda-ngütüme wa 
ngoronia Ngeretha ta Masaakü. GTiko kiüüru müno eekire ni künengera 
ngoronia Ngeretha makiria ya nuthu ya bürüri wa Maathai na makiiguanira 
marime migunda iyo handü ha miaka mirongo kenda na kenda, ona 
ümüüthi üyü matheteera nyakeerü—andü ta aaDelamere—matüüraga na 
ithaka icio. Ündü üngi wa magigi Lenana eekire ni guthondeka ngwataniro 
na mbütü cia Ngeretha matharikire mbütü cia Gikuyu. 


Ürathi wa Cege wa Kibirü 


Mbere ya Athüngü maatanooka bürüri wa Giküyü, Cege wa Kibirü, 
máüraathi waari ngumo bürüri wothe wa Giküyü, ni eetire athamaki a 
bürüri na aanake a ita kümamenyithia Uria Ngai aamükunüriire, akiaaria 
aküinainaga akimeera: 
Nyumba iitü, 
Ndireenda müthikiririe Uhoro Uyu ngümühe na matu meer, 
ni ühoro üthiünütie ngoro yakwa ütukü mügima. Ngai 
angunüriire ütukü ndi tooro aanjiira atiriri: Ni gügooka andu 
Mombasa); miri yaao ihaana ciengere na nguo iria mehu- 
mbite ihaana mathagu ma cilhuruta na magakorwo makuuiite 
miti ikuruta mwaki ingiüüraga andu aingi küri migwi ya 
thumu. Thuutha-iní andü acio ni makareehe nyamu ya thi ya 
kigera iri na magürü maingi ta ma münyongora. Nyamü iyo 
na mündü angigeria kümiteema na rühiü ndingitemeeka 
kana kümitheeca na itimü ndingitheeceka. Nyamáü iyo ndiri 
gitina kana githia na igakorwo Tkuuiite kihinga kina mwaki; 
kihinga kiu gikameragia andu na gigacooka gikamatahika na 
gitikahünaga (Mügiia, 1996:6-7) 


Cege aathiire na mbere gütaariria ati "andü acio mari na üügi na hinya 
muingi wa mbaara na mangithürio mahota küniina rüüriri rwa Gikuyu 
na miti iyo yaao ya mwaki”. Aagikiira aanake a ita matigathürie agendi 

matume üraata nao no matikamarehe micii-ini kana matüüra-ini tondü 
maari na mürimü wa mangi na mirimü ingi maakuufite na miiri yaao na 
mangimitambia bürüri-iní no yüürage hakuhi rüüriri rwothe tondu gutiri 
ndaawa ya kühüürana nao. Aanake a ita ni maaregire gwitikania na ütaaro 
wa Cege; makiuuga nocamba matingitikira Thüngümü moime ona kiu 
küingira na githüri ni makürüa nao na moorage nyamü iyo yaao ya kigera. 
Noriiri, maathaithwo ni athuuri na moonio kihooto haria kiri ni Cege ni 
meetikanirie na ürathi, ona gütuika komanda amwe a mbaara maari na 
njika ya ürathi ücio. 


Ürathi wa Cege ni wahingire tondu gatagati-ini ka 1890 na 1900 
thüngümü Ngeretha kiründo ni maambirüirie küingira bürüri wa Gikuyu 
matonyeire rügongo rwa Kabete. Hindi To ni Waiyaki wa Hinga waari 
müthamaki, Kabete, na otooria Cege wa Kibirü aarathite, Waiyaki ni 
atungire agendi acio na njira njega na magituma thiriti na thüngümü 
Lugard Uria waari mütongoria waao. Thüngümü acio maari ikundi igiri: 
gikundi kia mbere kiaari kia andu a mbiaacara na thigari ikuuiite micinga 
na beendera ya bürüri waao; gikundi gia keeri kiaarí kia Amiceeni gikuuiite 
Bibiria na mabuku mangi ma ndini na mütharaba wa ndini ya ükiricitü. 


Mbaara ya Giküyü na Thüngümü 


Lugard ni aamenyithirie Waiyaki ati oo ni agendi marahitüka meerekeire 
Üganda nonomeende maheeo handü maake kanyümba ga kühurüka na 
kwiyüüa mbura magicooka guthii thi iria meerekeire. Küringana na hicitürT 
iría itambagio na kanua, Waiyaki ni aaheire Lugard rüütha aake kanyümba 
kau Kiawariua (Dagoretti); na UU niguo maarikaniire: 1) ni handu aheeo 
aake no mügünda ti wake, riria Giküyü gikeenda githaka kiao no kinya 
magathaama mathii na kuria moimire; 2) irio marirehagirwo ni Agiküyü 
makagüra, gutiri waao witikiritio guthii micii-ini kana matüüra-ini; üria 
ükanyiitwo matüüra-ini no küüragwo; 3) küiiya mahiü maiitü, irio ciitü irT 
migunda kana kügwata atumia aiitü no irehe mbaara gatagati-ini gaiitü na 
inyui na tümüingate bürüri witu; 4) maündü maiitü ma kimerera no muhaka 
mümatiie. Kanyümba karía Lugard na njaama yake maakire maageetire 
Ceeceeni. No atirñri, Waiyaki ndaagundürire ati mworoto wa Lugard 
waari wa gwaaka hendikwota ya mbütü cia Ngeretha Kiawariüa, acookire 

Mwaka wa 1891 Lugard niathiire Uganda gwaaka ceeceeni'ingi küu; agitiga 
George Wilson arügamirire Ceeceeni ya KTawariüa. Wilson ndaarümiriire 
kirikaniro kiria kraigwithanirio ni Waiyaki na Lugard, aambiririe kwaramia 
ceeceeni, gwaaka nyümba ingi migünda-int ya Gikuyu, na güthükia makiria 
agithondeka mbütü ya küiiyaga mahiü ma Giküyü na irio iri migunda. 
Mbutu Tyo Tkiambiriria güthii matüüra-ini, kügwata atumia na ciana cia 
airitu migunda-ini makirima na küüraga Agiküyü maarega na mahiü 
maao. Waiyaki ni aathiire kwona Wilson maarie ühoro ücio, no Wilson 
akimwira na rüng'athio rwa kümüira ndooi kirikaniro kiu maathondekeete 
na Lugard. Kuuma hau ceeceeni ni yaatuikire hendikwota ya mbütü cia 


Ngeretha, ikirigicirio na rügiri rwa thiging! na kürangiragwo ütukü na 


njüru gatagati-ini ka nyakeerü na mbari ya Müümbi, na kwoguo Waiyaki 
ni atharikiire ceeceeni, mbütü ciake ikimirigiciria handu ha kiumia kimwe 
na nuthu; Wilson na thigari ciake maguniirwo ni kühüüra itarü müiko 
ütukü, magithit kinya ceeceeni yaao, Masaakü. Kirooko mbütü cia Waiyaki 
igicina ceeceeni ya Kiawariüa na indo iria ciaari kuo magikuua hamwe na 
mahili maria maatahitwo matüüra-int ni thigari cia thüngümü. Wilson ni 
aaheeirwo thigari gikundi na akiongererwo mathaita ma mbaara; noriiri, 
aacooka Klawariüa aakorire ceeceeni ni njine, akiaambiriria kümfaaka. 
ltarikiite igitharikiirwo ringi ni Waiyaki, Wilson na thigari ciake magithara 
hindi ya keeri, magícooka Hendikwota yaao, Masaakü. Kuumana na 
kühootwo maita meeri, Wilson ni arutiirwo ütongoria-ini ükineeo 
Meeja Erick Smith. Handü ha gücooka Kiawariüa, Smith aakire ceeceeni 
Tngi Kanyonyo (Nairobi) na akimibatithia Fort Smith. Yaarikia gwaakwo 


oroüguo, Tkirigicirio ni mbütü cia Waiyaki. Handü ha kürüa, Smith ni 


kwaria na Meeja Smith, Waiyaki ni eetire mücemanio wa atongoria a 
rügongo na njaama ya ita Üthirü mamütaare Uria agüthii kwira Meeja 
Smith. Maatereeta meetikaniirie thüngümü Ngeretha no mühaka moime 
Kanyonyo na maarega marutürürwo na haaro. 


Müthenya wa mücemanio wa kinya, mweri 15 wa kanaana 1892, 
otaüria meetikaniirie na Smith, Waiyaki aathiire ceeceeni atari na 
matharaita kana ceekiuriti ya kümürangira—mahitia manene eekire. 

Aaingira ceeceeni aamükiirwo ni thükümü Purkiss, münyiinyi wa Smith, 
tondu Smith ni aathiite Uganda. Purkiss na Waiyaki ni materetire gwa 
kahinda no ni maremaniirwo. Ngoronia Purkiss eerire Waiyaki na ciugo 
cia haaro ati oo matirauuma Kanyonyo na akorwo ni mbaara ni makürua. 
Waiyaki ang'arite ni maraakara akiira Purkiss, “Ngüükiite na kihooto, no 
kihooto kingirema tügütümira hinya, gutiri wanyu ükühonoka; tükühee 
miiri yanyu ngui na hiti.” Gügigitulka atiri, Waiyaki eerekeire kIhingo-inT 
gia thoome, Purkiss akiruta watho anyiitwo; thigari ithaano ikimürigiciria. 
Hakigia na müng'eeng'ano, Waiyaki akiründwo thi, akiohwo biingü mooko 
na macegera magürü, akioohererwo gitugi-ini kiria giacuritio beendera 
ya thüngümü Ngeretha; aaraire hau nja heho-ini arangiirwo ni thigari 
irf na micinga. Kirooko tene, ngware itokiriite, akirorio ya Mombatha 
ni thigari güciirithio. Maakinya Kibwezi, Waiyaki akirega güthii—akiira 
thigari (ciaari ithaano: Ahindi eer, Müthüngü, Mwaaraabu na müthwairi) 
ndaagüthii kiuria iramütwara ni kümüüraga ikümüüraga; Uguo niguo 
cieekire: Müthüngü, tondu niwe waari Komanda, akihamurithia njaguuti 
ciake ciüürage Waiyaki na imüthike. Thuutha wa kümüüraga, Ngeretha 
makiruta ribooti ya maheeni ati Waiyaki ni kwiyüüraga areyüüragire. 
Agiküyü, kuuma Ng'ongu kinya Karímatura, ni maareganire na maheeni 
macio, ona ümüüthi Uyu metikitie ati thüngümü Ngeretha maathikire 
Waiyaki ari muoyo. Kwirihiria gikuü kia Waiyaki, theteera Arundel Gray 
ni yaanyitiirwo ni mbütü cia Mau Mau mwaka wa 1954 igithikwo Tri 
muoyo. Waiyaki ooragwo, thüngümü Ngeretha maacagürire Kinyanjui wa 
Gathirimü cibü münene wa rügongo rwa Kabete. Kinyanjui aarí mundu 
mümata, ütaari mücil, giikaro kana kii, mündü giko—watindaga Fort Smith 
ari njaga akiria matigio. Ni Unda wa gutuika kigiti kia Ngeretha, abatithitio 
Kinyanjui Nügü ni Gikuyu. 

Gütuikaga atiriri, hindi iría mbütü cia Gikuyu ciamenyire Waiyaki ni 
máünyiite ciathambürürükire na maraakara kuuma Kabete, Metumi na Gaaki 
cieerekeire Fort Smith. Njira-inT, gatagati-ini ga Krawariüaa na Kanyonyo, ni 
cieehithiirwo ni thigari cia thüngümü, mbaara igitürtka; mbütü cia Gikuyu 
ikiüüraga thigari ikumi, icio ingi igithara. Ciaakinya Fort Smith ikimirigiciria, 
mbaara ya Agiküyü na thüngümü Ngeretha Tkiambiriria. Ona gutuika 
mbütü cia Giküyü ni ciageririe na hinya nocamba kümomoora Fort Smith 
itiahotire tondu Ngeretha ni maareheete mbütü gikundi kuuma ceeceeni 
ya Masaakü na micinga minene yeetagwo maxim gun ya kügitira ceeceeni. 


Niingithigari Nübi kuuma Sudan na mbirarü kuuma India ciaarí njira igiiüka 


AAA Was 


Agiküyü, 1890 - 1965 


güteithiriria Purkiss; ciakinya ni ciathükümire mbütü cia Giküyü na hinya 
mdingi. Mbaara Tkiuuma Fort Smith Tgiüüka matüüra-ini, migünda-ini na 
mititü-ini, no thuutha mütheri, mbütü cia Gikuyu ni ciahootiirwo—andü 
mataari ithaabu, makiria ciana na atumia, makiüüragwo, micii Tgiciinwo 
hamwe na makümbi na ciugü, mahiü magana na magana magitahwo, 
irio ciaarí migunda igikirwo makonia igitwaragwo Fort Smith; iria itaarT 
ngürü igitemeengwo hamwe na marigü, ndüüma, ikwa na igwa. Ngeretha 
maahoota mbütü cia Kabete maroririe mbütü ciao Metumi; nomiri, hari 
maündü meeri mabata meekikire gatagati-ini kau. Wambere, ni Undu wa 
Agiküyü güteta na kürega na hinya Kanyonyo Titwo Fort Smith, Ngeretha 
ni maaceenjirie ritwa, ceeceeni Tgiitwo Nairobi na thuutha ücio TgituTka 
hendikwota nene ya thirikaari ya ükoronia ya bürüri wothe. Wakeerf, 
Purkiss na Smith ni marutiirwo ütongoria-ini wa ceeceeni ükinengerwo 
Francis Hall kuri mweri wa keeri 1893. 


Francis Hall niwe watongereetie mbütü ya Ngeretha gütharikira 
Metumi; mbütü iyo yaari ya andu 1,210 (Nübi, Thwairi, Araabu, Ahindi, 
Ikamba, Maathai na Thüngü) na yaakuufite micinga, migwi na matimü. 
Yaaringa Rüüi Cania yaakoorire Thithiirwo ni mbütü cia Metumi, mbaara 
Tgitathüka. Tondü wahinya wa micinga na üügi wa nyakeerü wa mbaara, 
mbütü cia Metumi ni ciaatindikiirwo kinya maitha makinyiita itüüra ria 
Kihuumbu-ini, Kandara, magiciina mřciř na makiüüraga andu namba nene, 
ng'ombe na mbáüri igitahwo na irio ciaari migunda igitemeengwo. Marüa- 
ini Francis aandikiire ithe, Edward Hall, mwaka wa1894 kümütariria Uhoro 
wa mbara iyo, aamwirire üü: 


We made a mess of all their villages and, as the other column 
was working along about two miles off, the natives had a 
warm time, but they wouldn't stand, so | had no chance of 
trying my rockets. The Major with his one arm carried a shot- 
gun and bagged a brace in the first kraal but | had no fun for 
a long time... We brought in 1,000 goats and a load of grain... 
but we didn't manage to do much execution as the brutes 
wouldn't stand. (Maina wa Kinyatti, 2008: 12). 


Marüa-ini o macio, Francis eerire ithe atiri: 


If the [AgiküyG] do not improve, make peace with the British 
government, they should be wiped out and other people 
brought in their place. s 

Mbaara ya keerí yarüüirwo. Mbiri handu ha thikü ithatü Agiküyü 
makigeria kürigiriria Hall ndagaake ceeceeni Metumi; mbütü cia Gikuyu ni 
ciahootiirwo na ceeceeni igiaakwo, igiitwo Mbiri. Thuutha-ini thüngümü 
Hall aakua 1901, Ceeceeni ya Mbiri Tkibatithio Fort Hall; ritwa riu ria 
müüragani riaceenjirio 1963, taüni icookerio riitwa riayo, Mürang'a; 
Mbiri ni ceeceeni ya ngaari ya mwaki. Ngoronia Hall aahanda mianga, 
Richard Meinertzhagen niwe watuiirwo komanda wa mbütü cia Ngeretha 
yaari ya thigari 700 (Maathai, Nübi, Thüngü, Ahindi, Ikamba, Araabu na | 
Thwairi). Kwongerera mbütü ya Meinertzhagen nditi, Karüri wa Gakure 
na Wambugu wa Mathangania, aria maari njaguuti nene cia Ngeretha 
rügongo rwa Metumi, ni maathondekeete njeeci ya makabuurü iteithiririe 
Meinertzhagen gütharikira Agiküyü. Ota Kinyanjui Nügü, Karüri na 
Wambugu maari andu mataari kihariro kana ngoro ya Üügiküyü—andü a | 
nda, thaata cia bürüri; ngui cia ngoronia Ngeretha. 


Mbaara ya mbere Meinertzhagen aarüithirie Metumi yaari Kihuumbu- 
ini, Kandara, mweri wa kenda 1902 na yaarüiirwo handu ha thikü ithatü, 
mbütü cia Metumi igitoorio hindi ya keerf. Mbütü cia ngoronia ciaingira 
matüüra-ini igitemania ücangiri na ndigithü. Meinertzhagen andikiite 
ibuku-ini riake, Kenya Diary (1902-1906), biinji 51, UU: 


Though the war-drums were sounding throughout the nights 
we reached the villages...| gave orders that every living thing 
should be killed without mercy....Every soul was either shot 
or bayoneted; we burned all the huts and razed the banana 
plantations to the ground, besides capturing 170 heads of 
cattle and over 1000 sheep and goats. 


Mbaara ingi nene yaatuthükire Mbiri Tkiriigirira rügongo rwa Gaturi na rwa 
Thagana, ikirüüo thikü itatu, no mbütü cia Giküyü ni ciahootiirwo. Ng'ombe 
magana kiründo na mbüri 2,000 igitahwo, micii iKimundio mwaki; andu 
aiitü arra mahonokire küüragwo ni aria meetharire. Mwena wa ngoronia 


thigari mügwanja ni ciooragiirwo. NT mbaara nyiingi ciaruiirwo Metumi no 


Mbutu cia Mürang'a ciaahootwo, mbaara ikiringa rügongo rwa 
Gaaki. Ndithemba 2, 1902 mbuta ya ngoronia ni yaatharikiire mbütü 
cia Teetü; Gakere wa Ngunju niwe waari komanda wa mbütü cia Teetü. 
Mbaara iyo yaari nditü tondu mbütü cia Giküyü ni cieehariüirie müno na ni 

ciaahotire gütindika Meinertzhagen na ikiüüraga thigari ciake 34; mwena 
wa Giküyü aarüi a mbaara 38 ni mooragiirwo na mahiü makiria ya 1500 
magituunyanwo. Ni Undu wa Uria mbütü cia ngoronia ciatindikiitwo, kuri 
Ndithemba 5, Meinertzhagen ni atümanire Nairobi Hendikwota areheerwo 
thigari ingi na mathaita kiründo. Ibuku-ini riake, bTinji 68, andikiite UU: 


Hinde, Barlow and | had a council of war this evening. We 
decided we cannot continue with operation after our rather 
heavy casualties, unless we receive another 200 Masai (sic!) 
spearmen and until my company is made up to strength. So I 
have sent a letter to this effect to Nairobi...| must own | never 
expected the [Agiküyü] to fight this way. 


Meinertzhagen ni areheeirwo Maathai 200, mbirarü nyakairü 140 na 
mbütü ya makabuurü (hümungaati) kuuma Mürang'a Ttongoreetio ni 
Karüriwa Gakure na Wambugu wa Mathangania, mbaaraTkihiüüha,Tkirüüo 
matüüra-ini, migünda-ini, mititü-ini, irima-ini; Agiküyü aria mooragiirwo 
matüüra-int gatagati-ini ka Ndithemba 2 na Ndithemba 6 maari makiria 
ya andü 1500. Ndithemba 7 Komanda Gakere na müürüwe, Ngunju wa 
Gakere, ni maanyitiirwo mateeka ni maitha. Komanda Gakere agitwarwo 
nditiini Kicimayü naake müürüwe akiüüragwo ni Meinertzhagen ati tondu 
wa kümüng'athiria. Thuutha wa Gakere künyiitwo na güikio nditiini, 
mbütü cia Teetü ni ciahootiirwo, igithareenda; Ngeretha agiaaka, hau 
tauni ya Nyiri Tri, ceeceeni ya gatatu Giküyü-ini. Mwaka 1905, Gakere 
nř arutiirwo Kicimayü akireehwo nditiini Mbiri, küu ni kuo ooraglirwo ni 
thüngümü Ngeretha. Gakere aari njamba tondu ücio ni Kihooto barabara 
'imwe-—iría nene—taüni ya Nyiri Titwo Gakere wa Ngunju niguo njiarwo na 
njiarwo itüüre imüririkaanaga. Ni Undu wa güteithia mbütü cia Ngeretha, 
Wang'ombe wa Ihüüra (ithe wa Cibu Nderi) ni atuiirwo cibu münene 
rügongo rwa Gaaki. Naake Karüri wa Gakure, agituuo cibü münene wa 
Metumi; Wambugu naake agitwarwo Gaaki, agituuo cibü. 


Mbaara Tngi nene Tririkaanagwo ni Gikuyu ni iria yaarüiirwo Mathira, 
itüüra-ini ría Iria-ini 1904. Müthenya wa mbere mbütü ya Meinertzhagen 
ni yaatindikiirwo na thigari ciake gikundi ikíüüragwo; kwirihiria, 
Meinertzhagen ni athariküire itüüra ría lria-ini kirooko giki kingi kuri 
maiiria, mbaara igitamba rügongo rügima. Andu aiitü aria mooragiirwo 
maari makiria ya 1,000, mahiü 7,079 magitahwo, nyumba igiciinwo 
hamwe na makümbi na irio ciaari migunda ikíanangwo. Mbaara yooima 

hau yaathiire ng'ongo cia Mükürwe-ini na Githi—ikirigicüka Tgithii Ndia 
na Gicügü. Thaata cia bürüri iria ciaateithirüirie Meinertzhagen kürüa na 
Agiküyü rügongo rwa Gicügü na Ndia ni Gütü (Kutus), Rünyeje (Rünyejes) 
na Giooko wa Njega. Ni ündü wa güteithia Ngeretha moorage Agiküyü, 
Guta, Rünyeje na Giooko ni maatuiirwo macibü. Mbutu cia Ndia na Gicügü 
ciaahootwo, mbaara igithii Embu, Mbeere na Miirü. Andu aiitü ni maarüire 
na hinya ng'ongo icio no ni maamenyire ati mbaara ya micinga ndingirüTka 
na migwi, ndotono na matimü; magithareenda. Bürüri wa Gikuyu, Embu, 
Mbeere na Miirü (GEMM) ügikoomerwo ni thüngümü Ngeretha. 


Hari itümi glkundi iria ciatümire mbütü cia GEMM  ihootwo ni 
thüngümü Ngeretha: 1) Ngeretha maari na mathaita ma hinya ma 
kiiriu (buundüki, ngurunfiti, maxim gun na bathitora) na üügi na waara 
wa iguru wa mbaara. Mbütü cia GEMM ciaarí na matimü, ngo, migwi 
na ndotono na üügi mükundeeru wa kürüa mbaara ya micinga. Niingi 
GEMM matiaarí na njeeci thondeke na ndabarire ya kügitira bürüri waao; 
2) mbütü ya Ngeretha yoombiitwo na thigari kuuma ndüüriri cia Kenya 
na cia nja—Nübi kuuma Sudan, Uhindi kuuma India, Thüngü kuuma 
Rüraaya, Araabu na Thwairi, Maathai na Ikamba; 3) Lenana, tondü aari 
kigui kia Ngeretha kuuma mwambiririo, ni athondekire njeeci ya Maathai 
Tteithiririe thükümü Ngeretha kürüa na mbütü cia GEMM. Ngwataniro iyo 
ya Lenana na Ngeretha yahanaga üü: mahili matahwo bürüri wa GEMM 
hindi ya mbaara makagayanwo maita meeri—Ngeretha nuthu na Maathai 
nuthu. Ngwataniro o ni yaateithirüirie Ngeretha müno kühoota mbütü cia 
GEMM, Tgitongia Maathai na Tkiharagania ütonga wa mahiü GIküyü-ini, 
Embu, Mbeere na Mir. Kwoguo mahiü ma Maathai ni mongererekire 
na namba nene gatagati-ini ka 1892 na 1905, maari na ng'ombe 200,000 
na mbüri 2,000,000. Nuthu ya mahiü macio yatuunyaniitwo bürüri wa 
GEMM; 4) Kinyanjui Nügü, Karüri wa Gakure, Wambugu wa Mathangania, 
Wang'ombe wa Ihüüra, Gütü, Rünyeje, Giooko wa Njega, Wangu wa 
Makiri (tükigweta aria tüüi wega) tondu matiaari ngoro ya rüüriri, maari 
njuna-ndara cia Ngeretha—andü a nda—ni maathondekire njeeci ciao 
cia makabuurü cia güteithia Ngeretha mbaara-ini yaao na GEMM. Ciana 
cia makabuurü macio (Nderi wa Wang'ombe, Makimii, Michuki, Wanjii, 
Warühiü, Njiiri wa Karanja, Magugu na angi tütari na mariitwa maao) ni 
cio ciacookire gütuika macibü ma ngoronia thuutha-ini; makiheeo micinga 
na thigari marikirie ükoronia; 5) Athüngü ni maarehire mirimü—ühere, 
müthiro, mücari, mütüng'ü, TB, gatego, na mürimü wa mbia (plague)— 

makireemwo ni kügitira bürüri. 


Mbutu cia GEMM ciahootwo 1905, ngoronia Ngeretha maaroririe 
mbütü ciao rügürü; mbaara Tgitaamba kuuma Ributibare kinya iria-ini ria 
Rüigi (ría Githumo), Tkirigicüka nginya gwa Cuumari. Mbütü cia Karenjini 
ciatongoreetio ni Koitalel na Chermon, cia Turukana ni Ebel na Lowale, cia 
Githii ni Moraa wa Ngiti (mütumia), cia Aabarüia ni njamba cia Abukusu, 
na cia Cuumari ni Mühammedi Hassan; Njaruo na Pokoti onao maari na 
mbütü ciao. Ota bürüri-ini wa GEMM, mbaara ng'ongo icio yaari nene, ya 
maithori, thakame na ikuü—namba nene ya andu aiitü makiheeheenjwo 
na micinga, magithareenda. Bürüri witü kuuma iria-int ria Rükang'a kinya 
iria-int rra Rürgi üglkoomerwo ni mbari ya nyakeerü, ügitulka waao; 
ükibatithio British East African Protectorate. 


ükoronia magiaakwo, njeera cia gütwarwo andu aiit aria maaregana na 
ükoronia igiaakwo kwaüingi; kanitha cia ükiricitü na thukuru cia gütambia 
ükoronia wa meeciiria, roho na mitugo, igiaakwo matüüra-ini na mataüni- 
ini. Mitugo iitü ya Kimerera Tkihüürwo na mawatho ma ükoronia na ma 
ükiricitü, TKiharaganio. Nyimbo ciitü cia ündüire ikihüürwo marubuku; 
ndiniiitü,magongona maiitü ma kühikania, ma ituika na ma marua— ciothe 
igituika ni ücaitaani, onacio ikihüürwo marubuku. Tuuge mawatho ma 
ükoronia magütühiinyiriria kitmwiri na gütwagaagia kiimeciiria, kiimitugo 

na Kimitüürire maari nyungu ng'ima, no watho Uria waraakaririe andu 
aiitü makiria ni Crown Lands Ordinance. Watho Uyu niguo watütuunyire 
migunda na bürüri. Migünda iitü igiitwo Crown Lands ati ni ya thirikaari 
bürüri witu no kinya tükuue kibaandi na mundu angiaanyitiirwo atari na 
kio ni njeera mieri itaandatü wira müritü na iboko ithaathatü o mweri. 
Gütühiinyiriria makiria watho woigiite tücuragia kibaandi ngingo ta turi 
ngui, na türirutithagio wira na hinya—tütakwenda kana tükieendaga— 
migünda-in ya matheteera nyakeerü, na mündü oora, arege wira, 
akahitwo ni birithi na macibü, aanyiitwo agacookio wira-ini na tuuteni— 
akarutithio wira na hinya na ndwari mücaara. | 

Waiyaki wa Hinga Wambugu wa Mathangania 


Wangu wa makiri Karüri wa Gakure 


Agiküyü, 1890 - 1965 


Waiyaki wa Hinga mücemanio-ini wa Üthirü, 1892. | 

TI e Wii Ld 


Njeeci ya Giküyü mwaka wa 1890 


2. Giküyü Küng'aang'ana na ükoronia 


Ükoronia na Ükiricitü 


Agiküyü nio maari müthitarT wa mbere wa küregana na mawatho ma 
ücangiriwa ükoronia. Marina maraakara makiuuga matiri hindi mageetikira 
gwathikira ngoronia ni kaba mooragwo makiririra rüüriri. Kwoguo 
makiaambiriria gücaria njira, miirigo na miaramano ya küng'aang'ana na 
ngoronia na njaguuti ciao nyakairü. Mbaara yaao ya mbere na thüngümü 
Ngeretha ni yaamathoomithitie maündü gikundi ma bata. Wambere, 
ni ya makundürfire ikundo makimenya mücinga niguo gatua-ühoro hari 
mbaara ya kiirtu—matimü, migwi na ngo no kinya ciongererwo mwaki wa 
mücinga niguo ikorwo na nditi. Wakeeri, ni maathoomire na makimenya 
maahootiirwo ni ngoronia Ngeretha naihenya Uguo, tondu matiaarí na 
üiguano, üürümwe na mütongoria ümwe wa bürüri, na mbütü ciao itiaari 
na ujuzi wa kürüa mbaara ya micinga, na ikigia na ujuzi ücio no mühaka 
aanake a ita mathoomithio ujuzi ücio na mabuundithio gütümira micinga 
na Uria ithondekagwo. Wagatatü, ni maathoomire ati Agiküyü amwe— 
andu ta aaKinyanjui, aaGütü, aaKarüri, aaWang'ombe, aaWambügü—ni 
thaata cia bürüri na magiaaga kwoyeerwo hatua no meendie rüüriti irio 
cia nda Wakana, maarorire makiona ati Ngeretha aari na üügi müingi wa 
maündü ma ndunia kümakira, na üügi wake wa tekinoronji waari iguru 
na waari na hinya müingi kiri üügi wa Aago, Aarathi na Aturi. NT Undu 
ücio, niguo mahote küng'aang'ana na ngoronia Ngeretha kiimeeciiria, 
giiüteti na kilmbaara na mamenye thiri ciake cia tekinoronji no mühaka 
rüüriri rümenye kwandika na güthoomo; karamu na karatathi, makiuuga, 
ni cio mathaita ma mbaara ya meeciiria. Kuuma hindi iyo, ciana cia Giküyü 
igitiga guthii rüüru, ikirorio mathukuru-ini. 


Giküyü makigiaana na meeciiria mooría maküng'aang'ana na ükoronia, 
nyakeerü—Thüngü theteera na cia miceeni—no migunda iitü maatüranaga 
marangiirwo na micinga ni thigari cia üngoronia. Tügituunywo migunda 
iitü na micil iitü Tgiciinwo, tügitindikwo hügürürü-int cia mahiga. Ni hari 
bata kümenya ati bürüri witü wagayaniirio maita meeri—gicunji kimwe 


ciitü ikineeo Ahindi maake nyümba cia mbiaacara. Tiga kühikika mündü 
wa Nyümba, thikiriria ngütaririe: Church ya Scotland (CSM) na Consolata 

Mission (CM) igikoomera Tika magana na magana ndicitiriti ya Nyiri; nayo 
Church Missionary Society (CMS) na CM ikihuriria ithaka Tika magana 
gikundi Mürang'a na ndiiciriti ya Kirinyaga. Thiini wa Kiambuu, tondu 
wa migunda kwagira yatharaniirwo ni CSM, CM, African Inland Church 
(AIC), Methodist Church na Holy Ghost. Mbütü ya Amiceeni ndiaakuurtite 
micinga, yakuutite Bibiria na mabuku mangi maingi ma ndini ya ükiricitü. 
Mabuku macio maari matharaita magütharikira ngoro na roho, nguo cia 
kühumba andü maitho, mithaiga ya gükomia toombo, ürogi wa kuonjia 
meeciiria na gwikira andü aiitü ngoro njüru ya guoya. 


wa meeciiria na wa roho, thanju cia küharagania mitugo iitd ya kimerera. 
Tükirutio na mřena Tiri: thukuru, handu ha güthoomithia üügi wa 
tekinoronji igitüthoomithia githoomo giokombo-—üría Ngeretha mwatüre- 
heire civilization, Uria twagiriire gücookeria mbari ya Ngeretha ngaatho 
twinyihiitie ta mübii tondu wa güturuta nduma-ini ^yokiigu" na mütondo- 
ini ^worimü" Mabuku ma hicitüri maría twathooma maari magüthaahia 
hicitüri jitu. Maatwitaga primitive tribes—andü matari hicitüri kana ndini 
na maritoombo müniini ta wa thinwa na ngoro ya nyamu. Twoima thukuru 
twathiiaga kanitha, küu na kuo tügakora tükorogeiirwo müthaiga wa 
gütharikira roho ciitü, witikio witü, ündüire witü, Ngai witü. Tükahunjirio 
ati Ngai witu, Ngai wa Gikuyu na Müümbi, ti Ngai wa ma, ni Ngai wa 
mühianano. Ngai wa biü ni wa nyakeerü na ari mwana witagwo Yesu na 
ndungata ciitagwo Araika. Tükeerwo ündüire witu ni wa giicaitaani na 
Caitaani niwe ngoma (Giigiküyü, ngoma ni Aagu na Aagu). Tugakihunji- 
rio ati: Caitaani ni müirü na Ngai, Njesü na maraika ni eerü ta mbari ya 
nyakeerü; tükeerwo kiri thi Titagwo matu-ini na ni kuo Ngai wa Aakiricitü 
aikaraga hamwe na araika aake na mwana wake Njesü. Tügagitaaririo na 
ciugo njikire cumbi ati Aakiricitü maakua mathiiaga matu-ini no aria matari 
Aakiricitü mathiiaga thi ingi Titagwo icua-ini kiria Caitaani athanaga. 
Aria makwenda gügathii matu-ini maakua, tükahunjirio, no mühaka 
meetikire na meetikie ati Njesü niwe rüüi rwa roho mütheru, meeyooge 
mitugo yaao ya kfiindüire, maikie Ngai wa Gikuyu na Müümbi kiara-ini 
kia mahuti, mate martwa maao ma Giigiküyü tondu ni magicaitaani na 
meenjere hicitüri yaao mbiirira, meeyooge Üügiküyü, mabatithio na ritwa 
ria ithe, ría mwana na ria roho máütheru, meetwo martwa ma mbari ya 

nyakeerü, mariitwa ma ükoronia—John, James, George, Stanley, Michelle, 
Clinton, Jane, Nancy, Virginia, Mary, Nixon, Blair, Hitler, Jadiel, Rosemary, 
Anne, Joyce, Anthony, Elizabeth, Kennedy, o üguo o üguo. Magithii na 
mbere gütühunjirio ati nyimbo ciitü cia kimerera—nduumo, kKibaata, 
müthüngüci na ingi—ni cia Caitaani, ikihüürwo marubuku. Mariitwa 
tücieenjera mbTirira. Müico tügathoomithio hicitüri ya maheeni ati Gikuyu 
na Müümbi tio aciari aiitü, tuumiite müthirimo-ini wa Adamu na Eve 
(Ayahündi) na Adamu na Eve nio andu ambere küümbwo ni Ngai. Tondu 
cio, tükahunjirio: kuuga Giküyü na Müümbi nio maari ambere küümbwo 
ni Ngai, mündü amenye ati macio ni meeciiria ma Caitaani. Amwe aiitü, 
aría maari (na mari) ngoro hüthü na mbuthu, toombo müniini ta wa ngi, 
makirekia Üügiküyü witu, Ngai witu, bürüri witu, makirümirira ngoronia 
mümiceeni aamonie miaramano ya guthii matu-ini; ona ümüüthi Uyu mari 
o rügendo-iní matongereetio ni mbari ya nyakeerü. Makarigwo ati Ngai 
witu aaríkuo ona Njesü wa Maria atari müciare. Niingi-ri, ni Müügiküyü 
ürikü, müthoomu kana ütari müthoomu, üngihota kühanda ngarari kirindi- 
ini oige ati kühooya Ngai twerekeire Kirima-ini Kirinyaga ni ürimü, ni 
meehia, ni ücaitaani? No mundu üiyGirwo ni mbüci cia ükoronia toombo. 


Aithiraamu meetikiitie, ota Amiceeni nyakeerüG, ati ithui tütirT hicitüri, 
Ngai kana ndini, turi kafiri, na mitugo iitü ya Üügiküyü ni ya glceenji 
(kishenzi), ya Caitaani. Nao magiüüka na Korani na mabuku mangi 
maandikiitwo ng'aano cia müraathi Mühammedi na cia Ngai waao, Allah. 
Magiaaka mithigiti mataüni-ini, makiambiriria gütühunjiria ati gutiri Ngai 
üngi tiga Allah. Makiuuga Müügiküyü Uria ükwenda gügaathii matu-ini 
aakua no mühaka atuike müithiraamu—atigane na Üügiküyü, arekie Ngai 
wa Giküyü na ndini ya Karing'a na ate ritwa ríake ria Üügiküyü, athirimüke, 
eetwo riitwa ria Kraraabu—Mohammed, Juma, Fatima, al-Amin, Hassan, 
al-Bashir, Mariamu, Nasser, Abdalla, Ali, Ahmed, o üguo o üguo. Ndini ya 
yeeyenjeire na hinya na nditi ni Mombatha; andu a Mombatha magite 
martwa maao, makiooya ma Kiaraabu. Uguo ni gütuonia ati ona ithui 
Agiküyü, ithui mbari ya Müümbi, tondu türathii tügiteaga mitugo jitu 
ya Gügiküyü—Ngai wa Gikuyu na Müümbi, Ngai wa maithe maiitü, 
tükoiga niwe Caitaani, tükooya Ngai wa nyakeerü, handu ya güküngüira 
aciari aiitü Gikuyu na Müümbi na tümaakire moniumeniti Mükürwe- 
ini wa Nyagathanga wa kümaririkanaga, ni güküngüira Adamu na Eve. 

Toüguo wiki, mariitwa maiitü ma kimerera tuugaga matiri na caama, ni 
ma Caitaani, tükooya ma ükoronia, tükameena rüthiomi rwitü twaragie 
gilkoronia—miaka 100 igüüka tügakorwo tütarí na rüthiomi rwitü, rüüriri 
rwitü rükue, tütuike ngombo cia Angeretha kiimeeciiria, kiroho, kiimitugo, 
tüharagane tondu tütirT na Gürümwe wa rüthiomi rwitü, üiguano, ürüme 
na üümiriru wa eendi rüüriri na bürüri. Andü matari üürümwe norüme, 
kee ngtüíire, matingihota kügitira atumia na ciana ciao, kügitira micii yaao 
kana indo ciao, kügia na wendo wa bürüri kana kügia na ngiha cioteti wa 
küüraga rüthiomi rwa GTigiküyü na hicitüria ya Agiküyü ni küüraga gicunji 
kia bata Kia hicitüria ya Kenya. Ni ma atiri, andu matooi hicitüri yaao ni ta 
kigaragaro—matiri üürümwe kana ngoro ya bürüri waao; ni andü akimanu. 
Na ümenye Uguo ni ma-ri, bürüri witu wa GIküyü ni waharaganirio ni mbütü 
cia ndini na cia githoomo kia ükoronia—ündüire witu riu ni matangari na 
andu aiitü no gütügüga maratügüga ni gükundio müthaiga wa ndini wa 
kümatüruuria kiiroho na künyua njoohi cia kümonjia meeciiria. Nayo micii 
iitü ni yaharaganire na ciana ciitü, ni Undu itiri na mürori, aciari mari baa, 
ciatuikire njara-hii barabara-ini cia Nairobi na iria ingi ciendagia miri yaao 
niguo cioone mangotore ma kugira ranji. 


Harry Thuku Güthugunda Kiama 


mom taT 


Ngeretha makfeenjera itugř cia gütiiririra ükoronia bururi-ini witu, 
Mbaara ya Mbere ya Ndunia (MMN) ni yatathükire Rüraaya mwaka 
1914. Ni ündü twari rungu rwa wathani wa thüngümü Ngeretha, aanake 
a bürüri magitahwo, maglkururio, maroreetio kihaaro-iní kia mbaara, 
magateithie Ngeretha kühüürana na thü ciao Njirimani. Mbaara yaathirire 
1918 Njirimani mathareenda. Aakenya ngiri mirongo Tiri kana makiria 
magikuira mbaara-ini Tyo, gikundi kinene gigicooka kiri cionje na angi 
kirtindo ona ümüüthi matiri maamenyeka kiria maathiire. Aria macookire 
matiaamükiirwo na gitilyo giocamba waao ni thirikaari ya ükoronia; 
maaheeo mücaara wa igoto wa mweri ücio maakiirwo na irumi mainüke 
wira waao ni wathira. Aingi macookire matüüra-int, aria angi magituika 
aathükümi Nairobi. Kürümaniriria na üguo, mbaara yaathira Ngeretha 
ni maarehire Thüngü thigari iria ciaarr MMN güükü Kenya na makiihe 
migunda iit na thuutha woguo maklambiriria gütangaatha ngathiiti-ini cia 
Rüraaya, India na South Afrika, ati Kenya ni bürüri mwega wa gütongerwo. 

migunda ingi ikiheeo mbari ya nyakeerü. Nao Ahindi makiheeo cieeya 
Nairobi, Naikuru, Mombatha, Githumo na mataüni-ini mangi ma bürüri 
cia gwaakwa nyümba cia mbiaacara, magigitongoroka na ithui eene 
bürüri no kühiinyiririka ni ükia, ruo rwa meeciiria na ng'aragu, na haki 
ciitü cia ümündü tügituunywo—tükohwo, tükooragwo hatari gitumi. No 
atiriiri, MMN ni yaahingürire andu aiitü maitho, makiria aanake Agiküyü 
aria maari mbirarü. IKimathoomithia üteti worüme na makimenya ati 
muingi ünginyiitana na wake ciama cioteti na cia arutiwira no ütuike 
mbaara-ini, andu ta aaJoseph Kang'ethe, nio matulkire itungati njamba cia 
müng'eeng'ano wa wiyathi macooka Kenya. 


Mwaka wa 1920 Kenya iitü ni yagarüriirwo riitwa, igiitwo Kenya Colony 
and Protectorate. lgituika mügünda wa kiraüni kia bi, tügituunywo bürüri 
witu kia bid, ükinengerwo Thüngü theteera na cia miceeni na Ahindi, na 
ithui tügituuo ngirimiti cia kümarutira wira, mathangü makwigirio naamo. 
Watho wa karabaa ükirikio na ükiaaramio na mawatho mangi meerü 
makühiinyiriria andu aiitü makihitükio; borithi na njeera ikihingürwo 
mirango, igituika ni kuo mřciř ya andu aiitü. Kuumana na bürüri gütuuo 
“colony,” aanake Agiküyü ni macemanirie Juuni 1921 makiüiümba kiama 
giloteti, Kikuyu Young Assocition (YKA), na Thuku agicagürwo gügitongoria. 
O mwaka o ücio, Mtwa ria kiama ni riaceenjirio, gigiitwo East African 
Association (EAA) niguo gituike kiama kia bürüri mügima. O kihiinda okiu, 
andu a Nyanza ni moombiire kiama giloteti, magigiita, Kavirondo Young 
Association (KYA), gikinyita ütongoria wa Thuku mbaru. 


Thuku aarí njamba nene kimera-ini kiu na ni eendetwo müno ni mdingi 
tondü worüme na wendi wake wa bürüri. Agicagürwo gütongoria EAA 
aarutaga wira gwa thirikaari (Treasury Department) na tondü arutiwira 
a thirikaari matieetikiriitio ni watho küingira üteti-ini, Thuku ni eetirwo 
wabici ya mbuuru ngoronia iría yarügamiriire ndibatimeniti To, TKTmwira na 
ciugo cia kümüira na kümünyarara: "Thuku ni üüi wega watho ndwitikiritie 
mürutiwira wa thirikaari küingira Uteti wa bürüri, riu ngwenda ücagüre— 
wira kana üteti” Thuku naake ndaari kau, agikürira ngoronia maitho, 
akimiira na Kíimonimoni: “I choose Politics. My country is more important 
than my job; you can fire me if you wish" (Maina wa Kinyatti, 2008:38). 
Hau hau akibuutwo wira, akíheeo ndagika ithaano tu oime wabici; ona 
mücaara wa mweri ücio ndaaheirwo. Wirutiri, wiyüümia na wendi wa 
bürüri ta ücio ni kionereria kiega na kia bata hari eendi bürüri. 

wa hicitüri iitü ya miaka ngiri na ngiri. 

NT Undu wa ütongoria wa EAA wocamba, uuma na kihooto, andü 
aiitü bürüri mügima ni maamütürürükire kwaüingi maroreete kihaaro-ini 
gioteti gwitia haki cia ümündü waao—müng'eeng'ano wa demokiracia 
ükrambiriria gwakana mwaki; na rio riitwa ría Thuku rigituika rwimbo rwa 
ücamba micii-ini ya eendi bürüri, matüüra-ini na mataüni-ini. Ngeretha 
na njaguuti ciake nyakairü ni maatuurirwo muno ni Undu wotongoria wa 
Thuku wocamba-—ütongoria ütaküüraine gükua na kühona—makiuuga 
Thuku no mühaka anyiitwo ahihiinywo njee, arumio ruo na kiama giake 
kihüürwo marubuku; Uguo niguo gwatulkire. Mweri 14 wagatatü 1922 
Thuku hamwe na maobithaa eerí a EAA— George Mügekenyi na Waiganjo 
wa Ndotono—ni maanyitiirwo na makihingirwo Borithi ya Kingsway 
(ümüüthi Titagwo Central Police). Riria aathükümi, Nairobi, maiiguire Thuku 
ni akiitio ngono ni thigari cia ngoronia ni maraakarire muno, makirega wira 
makirora na ya Kingsway matongoreetio ni njamba ya rüüriri, Müthoni 
wa Nyanjirü. Maakinya makirigiciria borithi handu ha mathaa 24 mari na 
marürü na kigiriko, makiinaga nyimbo cia wiyathi na wendi wa bürüri. 


Rüüciini kiama gigitüma ünjumbe wa andu atatü—Jesse Kariüki, Joseph 
Kang'ethe na James Beauttah—kwa Ngabana kümütwarira maraakara na 
mateta ma müingi. Maatanathíi Müthoni wa Nyanjirü akimeera mathii 
meere Ngabana ati andü matirauuma hau borithi Thuku atarekeetio 
ona areehe thigari ngiri na ngiri; gikuü ni kiega kuri ükoronia. Thirikaari 
ya ngoronia yoona andu no kwongerereka marongerereka na maraakara 
maao no gücamüka maaracamüka Tkirehe thigari mbirarü cia KAR gütei- 
thiriria birithi gücookia “thaayü”. Icaküri cia KAR "ciaari na micinga minene 


20 


Agiküyü, 1890 - 1965 


yoiraga njirüngi ta mbura, no andu aiitü matiaari na mathaita ma mbaara, 
tiga no ücamba, üümiriru na wendo wa bürüri meehumbiite" (Kinyatti, 
1998:200). 


Ünjumbe Uria watümiitwo kwa Ngabana ni waikarire müno kinya andu 
makiambiriria güthethüka, maraakara maao makiambiriria gütherüka 
na nditi. Atongoria a kiama makigeria kühooreria kiríndi, Müthoni ni 
aacomokire, ari na ruo na marürü na arigiclirio nï atumia njamba cia 
rüürirt, akra arume na ciugo cia kümanyarara: "Kai guoya Uyu wanyu 
üigana atia? Oyaai micati Ino iitü mütüne thuruari; kai muri arume anaku, 
ndüüri ici? Mütongoria witu ari küüría theero, ni tüthii tümurute. Ithui ni 
Ngemi cia ücamba na Gühuria-ndaka ikigia iguru; Muthoni akiira müingi 
üthii übuunje mirango ya borithi ürute mütongoria theero. Ciugo cia 
Muthoni igikira andü ngoro yorume, makiambiriria kwerekera mürango- 
ini wa borithi, Müthoni amatongoreetie. Müng'eeng'ano ükiambiriria, 
mbütü cia Ngeretha igiikira micinga ceeba, iklambiriria küratha andu. 
Muthoni, tondu aari müthitari wa mbere; niwe waari wa mbere küringwo 
ni njirüngi. Akigwa thi arümiite tīri na ngundi, akiuuga: "Ndaakua ni tīri 
witu, tütikaürekia." Akiringwo mbürübürü ya keeri—aakuire akumbaciirie 
tīri wa bürüri witu. Andu aria meetharire merekeire mükaawa-ini Norfolk 
makorire metereirwo ni ngoronia theteera na micinga, makirathwo 
mataküigwirwo tha, nao aaría moorire meerekeire ithereero makihitanwo 
nao ni icaküri cia KAR na birithi, barabara ciaiiyüire thakame na ciimba— 
ciimba cia andu aiitü, thakame iitü. Andu aria mooragirwo muthenya 
ücio maari 250 na aingi makiria magitiihio üüru müno, macookire gukua 
thuutha. No atiriri, thakame iria yaaitiirwo müthenya ücio ni yaameririe 
mbegu ya wiyathi, muti wa wiyathi ükrambiriria güküra na hinya na nditi. 
Aanake Agiküyü makiuuga: arume ni kwonana nganja igathira, tütikarekia 
bürüri witü ni kaba gikuü. 

Mürurumo wa mbüragano iyo ya kiinyamu wa hunjire bururi wa 
Gikuyu o müthenya ucio, ügitaamba Kenya iitü yothe. Aanake a Gikuyu 
a ita—kuuma Kabete, Metumi na Gaaki—matiateire mathaa, makiyooha 
mathaita ma mbaara makierekera Nairobi. Kühingiriria müümbürürüko 
ücio, thirikaari ya ngoronia Tgiaatha thigari cia birithi na mbirarü irangire 
barabara ciothe Giküyü-ini cia guthii Nairobi. Micemanio yoothe GiküyG- 
ini na Nairobi TKihingwo, na macibü na makabuurü maao makihamurithio 
matuirie na manyiite mündü o wothe waari na ngoro ya bürüri kana 

wegeragirio ni memba wa EAA. Thiini wa Nairobi, andü aría megeragirio ni 
arümiriri a Thuku ni maanyitiirwo, magitwarwo igooti-ini ria ngoronia ria 
maheeni, makiohwo o mündü mieri 12 njeera nditü. Nao Thuku, Waiganjo 
na Mügekenyi magiikio nditiini. Aria mataanyitiirwo—Joseph Kang'ethe, 
Jesse Kariüki, James Beauttah, Job Mücucu na angi magithii kwa huko; 
maacemanagia na hitho ütukü kübanga Uria mbaara ya wiyathi Tkürüüo. 
Atongoria a Kavirondo Young Association matiaanyitiirwo tondu ni 
meetikirire gutuika kunda-ngütüme a ngoronia Ngeretha. Niguo moonie 
ngoronia wathiki waao wa gwicükümithia ni maaceenjirie ritwa ria kiama, 
gigiitwo, Kavirondo Taxpayers Welfare Association (KTWA) na magicagüra 
ngoronia mümiceeni, Archdeacon Owen, atuike mwene-giti wa kiama. 
KTWA igituika rühonge rwa thirikaari ya ükoronia, no müingi wa Nyanza 
ni wareganiire na mürügamo wa üngoronia wa KTWA, ügithii na mbere 
küng'aang'ana na thirikaari ya küiinyamü ya üngoronia rügongo rüu na 
güküria atongoria njamba. 


Kikuyu Central Association Küümbwo 


EAA yaahüürwo marubuku, andü aiitü, matongoreetio ni Joseph 
Kang'ethe, Job Mücucu Jesse Kariüki, George Ndegwa na James 
Beauttah, ni maacookanirie ndundu kuri mwaka wa 1923 makiiguanira 
güthugunda kiama kingi kia bürüri wothe, African National Congress. 
Ngoronia ni aaregire kümahee recenici ya kühingüra kiama kiu, akimeera 
moombe kiama gia Cenitürü tu, na maaremwo ni Uguo ni haao. Tondu 
matiaari. na hinya Ungi maatigitie, magitikira, makiüümba Kikuyu Central 
Association (KCA); Joseph Kang'ethe ari mwene-giti, Jesse Kariüki mwene- 
giti münyiinyi naake James Beauttah mwandiki münene wa kiama. Aria 
angi maari a ndundung'a ya KCA ni Job Mücucu, James Njoroge, George 
Ndegwa, Githendü wa Mükiri, Josiah Gicigo, Henry Gicüiri na Willy Jimmy 
Wambugu, Amos Wagaca, Musa Muturi, Giitwa Ndimu, Mbugua wa 
Kamotho na Samuel Koina Gitibi. Mworoto wa KCA waari o Uria wa EAA 
wa kühüüranira demokiracia na gütabarira müng'eeng'ano wa wiyathi. 
Ndaakwira kirema njamba cia rüüriri ni Kigariüre. 


Gatagati ka 1924 na 1930 atongoria a KCA ni maarutire wira na hinya: 
1) gütabaríira maundu ma kiama—gücaria mbeeca cia kiama, kürikuruti 
memba a kiama na kübanga miaramano na miirigo ya müng'eeng'ano; 
2) gücookaniriria andu giiüteti niguo mahote kümathoomithia üteti wa 
müng'eeng'ano wa wiyathi na kümekira ngoro yocamba ya wendi wa 

bürüri; 3) kühunjia üürümwe rwa andu a Kenya na bata wa künyitanira 
mügogo wa wiyathi; 4) güthoomithia arutiwira haki ciao cia kiwira- 
ini na bata wa küümba ciama cia aathükümi; 5) kühüüranira ithaka iria 
ciakoomeirwo ni Thüngü theteera na cia miceeni na kügiririria andu aiit 
matuunywo ithaka ingi. Müti wa müico waari wa kübinga na küregana na 
mawatho ma ücangiri wa ükoronia hamwe na mworoto wa ükoronia wa 
Thüngü cia miceeni wa kümomoora ündüire wa Agiküyü. Niguo wira ücio 


wa GEMM, Nairobi, Mombatha na Ributibare. 


Kenyatta Gütümwo kwa Ngeretha ni Kiama 


Mwaka wa 1926 James Beauttah, tondü aandikiitwo wira ni thirikaari 
ya üngoronia, ni aahüüriirwo türacibaa Kampala. Ni ündü ndangiahotire 
küruta wira wa kiama ari Uganda, atongoria a KCA ni maacagürire Kamau 
wa Ng'engi (Jomo Kenyatta) mwandiki münene wa kiama na mütabariri 
wa ngathiiti ya kiama yeetagwo Müigwithania. Kenyatta agitiga wira kwa 
müthubaari ya Nairobi, akiingira müng'eeng'ano-ini wa wiyathi. Mwaka 
1929, Kenyatta ni atümiirwo Kwangeretha gütwara memorandamu ya 
mateta ma kiama küri thirikaari ya küu; giti kia mwandiki münene wa 
kiama gikineengerwo George Ndegwa. Memorandamu iyo yaari na miti 
mügwanja ya bata: 1) andü airü meetikirio gücagüra andü akümaririria 
arutiwira airü meetikirio kuumba ciama ciao cia kümaririria mawira-ini na 
maheeo mücaara üiganaine na Athüngü no Hindi; 4) ithaka iria AthüngÜü 
matuunyite andü airü icookio; 5) Harry Thuku arekio kana atwarwo 
igooti-ini aciirithio; 6) igooti ria nyondo rieherio na watho wa kürutithia 
atumia a Giküyü wira na hinya weherio; 7) gatiba ya kühee andü airü haki 
cia ümündü yaandikwo na thirikaari ya demokiracia yüümbwo Kenya. 
Thirikaari ya Ngeretha ni yaaregire kwamükira memorandamu —ikiuuga 
Ttwarirwo ngoronia Ngabana, Kenya. Kenyatta aikarire Kwangeretha miaka 
Tiri; kahiinda-ini kau ni atumire üraata na atongoria a ciama cioomootho na 
memba amwe a mbuunge ya Ngeretha—aría thuutha-iní matuikire araata 
aake giiüiteti. Kenyatta acookire Kenya mwaka 1930 agikoora üteti bürüri- 
ini ücaaciite gücaca, na aanake makina nyimbo cia müng'eeng'ano— 
müthirigü, kürüra na kanyenyenyüra. Aanake acio maari injiini ya KCA na 
meerTitaga, "Miti ya Kenya." 

Kügeria kühingiriria KCA ndigatambie üteti wa müng'eeng'ano wa 
wiyathi bürüri-ini, thirikaari ya üngoronia ni yahüürire nyimbo cia 
müng'eeng'ano marubuku, küima KCA bameti ya micemanio na kwagaagia 
atongoria a müingi—kümanyiita, kümooha. Mawatho meerü ma tuuteni 


Twaambiriirie gütuunywo ithaka ciitü ni thüngümü Ngeretha 
Waiyaki aanyiitwo 1892 na kuuma hindi iyo maathiire 
na mbere na nditi, mwaka na mwaka, gütütuunya ithaka 
makiria. Twateta mümiceeni agooka na Bibiria agatuira na 
rürimi rühake cukaari tütigane na indo cia thi, igai riitü rTrT 
matu-ini. Twakinya matu-ini, agatuira, roho mütheru ügai- 
tikaga ta mbura ngoro-ini ciitü na Yesü ni agatühee indo 
ciothe iria twiriragiria güükü thi. Amwe aiitü aria maatururitio 
na gütügügio ni ndini ya Gkoronia ni meehokire ngoronia 
mümiceeni amonie njira nguhi ya guthii matu-ini, magitigira 
mbari ya nyakeerü bürüri. No Nii na Joseph Kang'ethe, Jesse 
Kariüki, Jomo Kenyatta, Job Mücucu na kiama giitü gia KCA 
twoigiire karothüa na mbiri, tügithir na mbere, ütukü na 
müthenya, kwenjera müng'eeng'ano wa wiyathi müthingi na 
künoora meeciiria ma aanake na airfitü noteti wa ituika. 


Thukuru na Kanitha cia Karing'a 
Kügiririria ngoronia mümiceeni atümüre githoomo na ndini küroga 


meeciiria ma ciana cia rüüriri na kümomoora ündüire wa Üügiigiküyü, 

ükoronia. Thukuru icio ciatuikiremanooro ma meeciiria, imüri cia kümürika 
njira ya wiyathi, itugi cia üthamaki nocamba wa rüüriri. Nayo kanitha ya 
Karing'a Tgituika kibüi gia kühüürana na ükoronia wa ndini ya ükiricitü 
na maheeni mabuuthu maria mümiceeni nyakeerü ahunjagiria Agiküyü. 
Thuutha wa gwaaka cukuru na kanitha ciao, Agiküyü, matongoreetio ni 
Mbiyü wa Koinange, ni maakire Korenji, Kenya African Teachers College 
(KATC), ya güturinira aarimü na aahunjia a Karing'a na gütabarira 
karikiraamu ya thukuru cia Karíng'a. Rwimbo rüürü rwa güküngüira KATC 
rwaiinagwa matüüra-ini na mataüni-ini ni memba a Mau Mau na mwaki 
munene wa wendo wa bürüri: 


Korenji TgTaakwo ndiaari müügi wa kumenya 
Ni Kenyatta wanjiirire 

Twaake nyumba na mahiga 

Comba üinüke 

Udi, korenji igiaakwo 


Angi makaiina: 


Ni Kenyatta wanjirire 
Twaake nyümba na mahiga 
Comba üinüke 

Udi, Korenji igiaakwo 


Tondu wa müng'eeng'ano ücio wa kügiriria ciana cia rüüriri ithoomithio 
gilkoronia na wa kübinga ngoronia amiceeni matümire Bibiria na mabuku 
mangi ma maheeni ma ndini ya ükiricitü ta thanju cia küharagania ündüire 
wa Üügiküyü na hicitüria ya rüürirT, ni kwagiire na njatükano yoteti GTküyG- 
ini. Gikundi kia Agiküyü Aakiricitü aria matururitio ni githoomo kia ükoronia 
na makahinjio meeciiria ni ndini ya ükiricitü, makinyiita ngoronia mümi- 
ceeni na thirikaari ya üngoronia mbaru; magikira kirore ati ni meetikira 
mbari ya kirore ni gieekirire nguo cia ngoronia cia mbaara, gikineeo matimü 
na micinga giteithie Ngeretha kühüürana na mbütü cia wiyathi. Gikundi 
gia keer kiaari kia eendi rüüriri na bürüri—aría maabingaga ükoronia wa 
ndini ya ükiricitü, wa githoomo kia ükoronia na ükombo wa thüngümü 
Ngeretha. Gikundi giiki giatongeretio ni KCA na kieritaga “Gikuyu Karing'a" 
na giakahunjia ndini ya Karing'a. Gwa ciugo nguhi, ndini ya Gikuyu Titagwo 
Karing'a na Müügiküyü wa ndini ino auugaga ni Mükaring'a—akauuga 
gütiri ngai ingi tiga Mwene-Nyaga. 

Ngüi cia Ithaka Kürikira 


Kuuma 1924 kinya 1949 müng'eeng'ano wa ithaka nt wakirie mwaki gwakia 
gatagati ka ngoronia Ngeretha na Agiküyü. Kügeria kühooreria Agiküyü, 
thirikaari ya thükümü cia Ngeretha kuri mwaka 1932 ni yathondekire 
kamiicina ya Utuiria wa müthogothogo ücio wa ithaka. Kamiicina 1yo 
yeetagwo Carter Land Commission (CLC) na andu aria maari memba a CLC 
ni Thüngü theteera na cia miceeni, hatiaari mundu müirü. Mütongoria wa 
wa Tanzania na ni aameneete andü airü müno makiria. Uguo ni kuuga CLC 
yaari kamiicina ya kühatiriria andu airü; ndundu ya mithige na hiti. | 


Ona kühaana Uguo, Agiküyü, matongoreetio ni kiama gia KCA, ni 
maatwarire mateta maao ma ithaka kari CLC. Ithaka iria ciatuunyiitwo 
andu aiitü Kiambuu, Mürang'a na Nyiri ciaari nyiingr—ithaka Tika ngiri 
na ngiri iria njega, nooru, iri maar, itwamba na mititü. No Kiambuu ni 
kuo ithaka nyiingi ciatuunyaniirwo. Imwe cia ithaka icio ciaarī cia mbari 
ya Kihara (Parklands and Westlands), Bangaini, Müthaiga na mütitü wa 
Karura ciaari cia mbari ya Mügwe na maatuunyiirwo nī theteera Colonel 
Grogan. Githaka kia mbari ya Ngaara wa Gaitho krauumite njira ya bara iría 
riu itagwo Forest Road, gikooya Nangara, Kariokoo, Starehe na Pumwani, | 
gigakinya Rüül rwa Nairobi; nayo mbari ya Koinange yaatuunyiirwo nuthu 
ya mügünda waao Krambaa. Müthangari, Kiríricwa, Lavington (yeetagwo | 
Gitanga), Ndaguriti, Kareni, Mirimani, Kirimant, Kawangware ciaart ithaka | 
cia AgiküyG. Tuuge Nairobi yothe yaar! githaka gia Gikuyu; mühaka wa | 
Agiküyü na Maathai wari Kirima Ng'ongu. 


Kamiicina ya Carter yaathikiriria mateta na ihooto cia Aglküyü yooigiire | 
mateta maao na ihooto ciao ni maheeni tondü ithaka icio moiigaga ni ciao, 
iria ngoronia Ngeretha macookire güciita white highland, ciaari cia Üükabi | 
na Adürübü. Itua riu ni rratümire Agiküyü mang'athie na maraakare; 
makiuuga mahiinyirürie matiri hindi magatiga gükinyira ngündü ciao 
yuuraga ikiyaga. Müing'atwo na kthooto, KCA ikiira atongoria a CLC, | 
ndacookaga no müing'atwo na thimbü nt acookaga eyoheete mathaita 
ma mbaara. 


Müthoomi wa ibuku riri ni agirtire kumenya to Agiküyü oiki maatuu- 

nyiitwo ithaka, ni migunda miing! ya ndüürirT cia Kenya yakoomeirwo 
na githüri nr thüngümü Ngeretha. Bürüri witü wothe kuuma Mombatha 
kinya Githumo wari rungu rwa ükoronia wa Ngeretha; ithui twari ngombo 
ciao kinya 1963. Na Umenye niguo-ri, ribooti ya CLC ya müico yooigire 
bürüri wa Kenya ni wa andü airü na Thüngü na kwoguo mundu aikare na 
migünda yake na ndüüriri ciikarie. Migünda Tgigiikiirwo mihaka küringana 
na itua ria CLC na wendi wa theteera nyakeerü. Nayo thirikaari ya ükoronia 


Aberdares, Lake Victoria, Thompson Falls, Mount Kenya, South Mathioya, 
North Mathioya, o Uguo o Uguo. Watho ügikiirwo konji, gügitulka ithaka 
cia white highland na njudi, maria, irima, ithima, mititü na nyamu cia 
mütitü na cia maar-ini ni cia mbari ya nyakeerü kamino. 


Andi aiitü aria migunda na micii yaao yaari white highland makiirwo 
moohe indo ciao—ngoroko na irangi-mathaame. Makirutürürwo 
na micinga; nyümba na ciugü ciao igiciinwo, makumbi maaiyGüre irio 
makimundio mwaki. Mihaka ya migunda yaao ikimomoorwo, mbiirira 
igicimbwo ikiharaganio, ngoma cia andu aao iriragire njira-ini ciagiite gwa 
güikara kana gwagüthii. Mahiü maao magitahwo na aria mang"athirie, 
makirega kuuma migünda-ini yaao, makiüüragwo; ciimba ciao igrikirio hiti 
nanderi. Aria mataarina gwagüthii magiturka thikwota migünda-ini To yaar! 
yaao—marutagire nyakeerü wira wa chamba, wira wokombo. Mücaara 
waari kibaaba kia mütu na kia mbooco o mündü müthenya. Nao atumia 
aao magituuo ndigiri cia gütahagira mbari ya nyakeerü maai, kümaunira 
ngü, kümarerera ciana, kümarugira, kümathereria micii na kümahüürira 
nguo. Kürimira na kügetha kahüa, macaani na mbembe, waart wira wa 
atumia na ciana ciao—wira müritü wa kwonjia mündü ngoro, mwiri na 
meeciiria na kümünyua thakame. Ni marumagwo na kühüürwo iboko 
na haati ni nyabaara makiruta wira, na mündü areemwo ni kwambatia 
ibuuti akaaimwo irio müthenya ücio. NT tüthoomire hau kabere ati mündü 
angiaregire wira, atooroke, aahitagwo ni thigari cia ngoronia, ciamünyiita 
ikamükururia, ikamücookia wira-ini na tuuteni. 


Nigwakinyire handü, ni ündü wa guoya woteti wa ücamba wa 
KCA, Thüngü theteera ikibuunja irikaniro iria ciaiguaniire na Agrküyü 
thikwota; ikimatuunya marüa maria maaheetwo magüikara migünda- 
ini. Makimahamurithia mooime migünda iyo hamwe na atumia na ciana, 

mathi! mageethe üikaro. Birithi ikirehwo, makirukarukwo, makionererio 
ya bara; acio magituika agagi ta ngui itari mücii. Amwe aao magithii 
Gicuka küruta wīra wa ngirimiti na mawira ma miciiI—makürugira Thüngü 
na Ahindi, kümahüürira nguo na kümathereria micii—mawira ma giko. 
Maaheeagwo míücaara wa rühr na künyariirwo na njira ciothe; üria 
wang'athia birithi tgeetwo, akanyiitwo, akohwo kana akooragwo. Aria 
angi meekiriirwo maroori hamwe na atumia na ciana, magitwarwo rügürü 
Ributibare, magitutka thikwota migünda-ini ya Thüngü theteera; mücaara 
waari kibaaba kia mutu o mündü müthenya. Angi magitwarwo Kilindini, 
Mombatha, küruta wira meeri-int; wira wa ngirimiti—wira wokombo. 
Maakoomaga nja ta ngiri cia mütitü, ona nguo kana iraatü matiaari. Aingī 
aao ni maakuire tondu wa ng'aragu na mirimü ya martia. 


Athüngü ni maheeirwo taitündindi cia migunda iria makoomeire no 
andu airü matiaheeirwo taitündindi cia tüthaka türra matigiirio, türia | 
tweetagwo native reserve. Watho wa ükoronia (Crown Land Ordinance) | 
woigiire migunda ria yaari na andu airü yoothe ni yathirikaari ya Ngeretha. 
ndari githaka angiita giake, ndari bürüri angiuuga ni wake na ndari na 
rüütha rwa küingira migünda-in! ya theteera nyakeerü, ona kühitükira 
kuo, atari na bameti; aangionwo kuo no arathwo akue kana anyiitwo, 
makwongerera üngoronia nditi ni mahitükirio makühatiriria andü airü 
na kümagithia riiri, thaayü na ükindiriku mitüürire-ini na miikarire-ini ya 
nyakeerü; ütonga wa bürüri ükeenjwo, ügekirwo makonia ügatwarirwo 
nyakeerü; magigitongororoka, makinoro—nda igicuha, matina ni irrma. 
Na ithui eene bürüri tükihatiririo nī thiina, ng'aragu, mirimü na mawatho 
ma kiinyamü ma ükoronia. Gīkuŭ gigituika müraata witu matüüra-int na 
mataüni-inT. 

Atongoria a KCA ni maareganire mahiinyirürie na itua ria CLC ria 
migünda; makiüüria kamiicina atiriri: "Üüma na kihooto nī kī? Tükügeria | 
gütheka yathekaga. Thuutha ücio atongoria a KCA ni matümire ndümiriri 
nyiingi London cia kiria thirikaari ya thükümü Ngeretha yeherie watho 
ücio müüru wa CLC tondu mdingi wa Kenya ni üreganite naguo na ni 
gükügra haaro akorwo watho ücio ni ükürutithio wira. Handü hagücookeria 
KCA macookio, thirikaari ya thükümü, London, yaandikire macookio mayo 

ngathiiti-ini magükindira itua ra CLC. Tkianirira ikiuuga itua riu ni rio ria 
müthia hari ngüi ya ithaka gatagati-ini ka Agiküyü na Thüngü theteera. 
Na mündü üria üküregana na wamüri ücio wa Carter, aathani a Ngeretha 
makiuuga meerümiite kinii, ni akwona nganga mbute; nayo KCA agicookia, 
Tkiuuga tütikarekia bürüri witu yuuraga Tkiyaga. 


Matheteera, hamwe na thirikaari yaao Kenya, ni maküngürtire itua ria 
CLC na magikeena müno ni künyiitwo mbaru ni thirikaari ya mbari ciao ya 
London. Thüngü imwe, ta Colonel Grogan, Blundell na mbari ya Delamere, 
ikiambararia müreera ikihüüraga githüri ikiuugaga ati mübango waao wa 
mbere ndaaya ni gütua Kenya iitü bürüri wa nyakeerü na küniina Agiküyü 
tondü nio mataaraiganira; nio mareheete Üteti ütarr mwega, Üteti wa 
haaro. Nao Aglküyü makiira ngoronia icio imenye ati mbari ya Müümbi 
matitegagwo na ngwaci ta gikami kana gütonyio kirangi ta huko. Kuuma 
hau Agiküyü na ngoronia theteera making'ethanira ta ndegwa igiri cia 
mboogo. 


Ni ündü wa müthogothogo ücio wa ithaka na itua inungu ria CLC, 
atongoria a KCA ni maatuire matüme ünjumbe wa andu eert Kwangeretha 
mwaka wa 1932 ütware mateta ma ithaka kiri thirikaari ya kuu. Andu aria 
macagürirwo ni Jomo Kenyatta na Githendü wa Mükiri. Atongoria a KCA 
matiamenyeete Githendü ndaari gwa ciuga kana gwa ciihüri, aari mundu 
ütaari haría arüngii—mündü waari müturuurie ni githoomo kia Ukoronia 
na ndini ya ükiricitü. 


Thuku Kwendia Kirathimo 


KCA ikibanga rügendo rwa Kenyatta na Githendü, Thuku ni arekiirio mwaka 
o ücio wa 1932 thuutha wa guikara nditiini miaka inaana. NI ündü wa wira 
mwega na wocamba Uria Thuku aarutiire müingi atananyiitwo, muingi wa 
Kenya ni wa küngüiire na gikeno na ndüüho kürekio gwake. Mbáüri nyiingi 
igikua, ngükü ikirengwo ngingo, njahi na njügü ikirugwo, Tgitemanio na 
nyungu micit; njoohi ya kürathima Müthamaki wa rüüriri ikirugwo ndua 
na ndua, müingi ügituira mata githüri, "Küngü Mühamaki, mütongoria wa 
Kirinyaga, Ngai wa maithe maiitü akürathime na akühee hinya, ürüme na 
üümiriru, ürute bürüri mütondo-ini wa ükoronia." 


Thuku aahurüka mweri ümwe ni eetirwo nt atongoria a KCA 
mamütaaririe haria üteti wa bürüri wakinyiite na mamühee wira kiama- 
ini. Atongoria macookania ndundu maaheire Thuku wira wa gütongoria 

kiama, Kang'ethe akimweherera giti; naake Jessie Kariüki agithii na 
mbere gütuika mwene-giti münyiinyi wa kiama. Üria atongoria a KCA 
mataamenyeete ni ati: Thuku ni eendeetie kirathimo giake ari njeera 
kuri mbari ya nyakeerü—aari mühuko-ini wa ngoronia matü na hia—na 
ni kio ngoronia ciamürekirie. Wira Uria aheetwo ni ngoronia oima njeera | 
waari wa güthükia kiama kia wiyathi, kuunjuga ütongoria wa bürüri na | 
kühüürithania atongoria a KCA niguo maharagane, kiama kihoohe, gikue. | 
Küringana na ribooti ya Beauttah 1976, hindi iria atongoria maamenyire 
mari na hiti krama-inr maariaga magi. Maagiita mücemanio wa kiama 
wa naihenya, makiüüria Thuku: "Üguo türaigua niguo, ati üri giceerü 
kia ngoronia, ni watügarürükire Ukiendia bürüri Uri nditiini? Ngoronia 
aküheete mbeeca ciigana niguo ütuike ngui yake? Thuku witü, küna ni 
wendia rüüriri na bürüri irio cia nda! Wit naawe wakinya hau—uma, ŭthiř 
kuri araata aaku ngoronia." 


Thuku aamenya kiühü ni kiaumbürio akiambiriria küringa thenge, 
kürüma mbimbi, kwigwatia huuho cia Caitaani, kürrra maithori ma mbaki. 
Gütiri mündü wa kiama wa müigwiriire tha---akiing'atwo kiama-ini ta ngui 
irite irio cia mwana na riitwa make rikieherio mütaratara-ini wa mariitwa 
ma njamba cia rüüriri na rikibuutwo mabuku-ini ma hicitüria ya itika. 
Korwo ni hindi ya Mau Mau, Thuku no kiaara angieekiriirwo mümero. 
Mwendia rüüriri na bürüri ni müimo ni iiri, agiriire küüragwo. 

Ndukü ithatü itathirite Thuku ni aaheeirwo mbeeca gikundi ni ngoronia 
Ngeretha athondeke kiama giake giioteti gieetagwo Kikuyu Provincial 
Association (KPA). Mworoto wa KPA waari wa güteithiriria ngoronia 
iharaganie mbütü cia wiyathi, no ndiahotire, ni yaharaganire mwaki wa 
mbaara ya wiyathi waririmbüka bürüri wothe. Kuuma hindi iyo, Thuku 
agiikira thümbT ya üGhümungaati, agituika msaliti—njaguuti ya ngoronia 
itaarí rübutu kana rükobe. Na ma ni kGhitiria hicitüri ya bürüri na andü 
a Kenya kühee Thuku, mwendia rüüriri, barabara Nairobi—barabara To 
Ingiaheeirwo njamba ya müingi, Müthoni wa Nyanjirü. 


Kenyatta na Githendü Gütümwo Kwangeretha 


Kenyatta na Githendü mooheerwo mirigo, mauumagaririo ni atongoria a 
KCA kinya Mombasa kiria mahaicagira meeri. Riiri riaariihiinda ria keeri ria 
Kenyatta gütwara mateta ma mdingi küri thirikaari ya thüngümü Ngeretha. 
Otaüria tuugiire hau igürü, Githendü aakinya London ni auhiirwo ni 

thükümü Ngeretha na akihika atari müracirie. Makimüne rüthanju ahüüre 
kiama kia wiyathi na acambie Kenyatta magathirti-ini ma ngoronia. Mieri 
gakundi yaathira ni aheeirwo tigiti ni araata aake thüngümü agicooka 
Kenya, akiaandikwo wira wa cibü, Njümbi, Mürang'a. Akiheeo njaguuti 
na mathaita ma mbaara ahite njamba cia wiyathi. Aaheeagwo ciringi 150 
mweri, ona ngui ya ngoronia ni yaheeagwo irio cia mbeeca nyiingi kürt 
mücaara wake. Mwendia bürüri ni mürume ni müingi, Githendü aakuire 
ta ngunü werÜ-inr. 


Wabici nene ya ükoronia, London, ni yaregire kwamükira memora- 
ndamu ya KCA hindi ya keeri. Meerire Kenyatta ati Uguo KCA yaandikiite ni 
maheeni—mühuhu wa gücambia thirikaari njega ya Ngeretha—thirikaari 
ya ükiricitü. Magithil na mbere kwira Kenyatta ati wabici ya ükoronia na 
thirikaari ya matheteera Kenya ni ciinyitiite itua ria CLC ma migünda na 
mooko meeri na Uguo noguo gügütulka. Gükuruhania na Uguo, wabici 
wa ükoronia ni yaarehire migigi ati KCA ti kiama kia bürüri, ni kiama kia 
Agiküyü na nr Undu ücio Kenyatta aagiriire kwarla ühoro wa Agiküyü na 
ma mathiina maao. Kenyatta ari na maraakara akiira mwandiki münene 
wa ükoronia ati KCA ni kiama kia bürüri wothe na ni kio kayü ka muingi, 
Kenya. Ang'athitie, küringana nooria Beauttah eerire Maina wa Kinyatti 
mwaka wa 1976, Kenyatta akigoromokera koigi wa ükoronia, akímwira, 
“Kahii gaaka nii ndiri wa riika riaku üthake naanii; ndüümiitwo ni kiama kia 
mdingi njüke njiire Ngeretha ati maarega küigua kihooto, tükümarutürüra 
bürüri witu na hinya.” Mwandiki wa ükoronia ndatumüririe kanua nt 
künyeeta; Kenyatta akioya memorandamu yake agithir kwa andü a 
ngathiiti aria maareganiite na ükoronia na üthükümü wa thirikaari yaao, 
akimicaabithia ni geetha andu a thi yothe, makiria raiya a Ngeretha, 
mathoome, mamenye ücangiri wa thirikaari yaao ya üthükümü. Koobi 
cia memorandamu ni ciaheeirwo ciama cioomootho: Anti-imperialist 
League, Pan-African Congress, Universal Negro Improvement Association, 
Soviet Union Communist Party, West African Students Association, British 
Communist Party na ingi. Abuunge amwe a Ngeretha, aria maari noteti 
womootho, andü ta aaFenner Brockway, ni maateithiriire gütwara mateta 
ma KCA mbuunge-ini yaao. Kahiinda o kau, Kenyatta ni aingirire kiama 
kia Pan-African Congress (PAC) kiria giatongoreetio ni W.E.B. DuBois wa 
United States. Memba aria angi a ndundu ya gatagati ya PAC maari George 
Padmore (Trinidad & Tobago), Peter Abraham (South Africa), Kwame 
Nkrumah (Ghana), T.R. Makonnen (Ethiopia) na Peter Milliard (Guyana). 

Mworoto na mütaratara wa PAC waari wa gücookaniriria andu airü handu 
maarüma, maamookirie gilüteti, manyitane niguo magie na hinya wa 
kühüürana na mbütü cia Uthukumu cia Rüraaya ya Rügürü na cia Amerika 
iria ciamanyuaga thakame na igakoomera Abirika na githüri. 


Mwaka 1935 Kenyatta ni ambirürie güthoomera  Therenjo 
(Anthropology) London University of Economics na akinyiita ndingirii ya 
B.A. Aarikia mathoomo ni aandikire mabuku meeri ma bata: Facing Mount 
Kenya na Kenya Bürüri wa Ngüi. Mabuku macio ni maatarürire maheeni 
maingi maandikitwo hau kabere ni Thüngü cia miceeni na ngathiiti- 
ini cia ngoronia na mabuku-ini ma hicitüri maandikitwo ni thükümü 
burobetha a Rüraaya ya Rügürü na Ameerika makümenereria andü airü. | 
Wakeeri, mabuku macio ni macaabüriire üteti wa ünyamü wa Ngeretha, 
Kenya—üici na ütuunyani wa ükoronia. Noriiri, tondu üüma ni ütuuraga, 
thüngü theteera na cia mIceeni, Kenya, ni ciaraakarire müno.ni maandiko 
ma mabuku macio. Ikigeria kümacambia magathiiti-ini, kanitha-inT na | 
micemanio-inti yaao yoteti. Thirikaari ya ükoronia Kenya nayo Tkimanyita 
mbaru, ikihinga mabuku macio matigathoomwo mathukuru-int; no ücio 
wari wira wa kühee ngükü maai nī Undu mabuku macio ni maathoomagwo 
na hitho cukuru-ini cia Karing'a, micil-ini ya eendi bürüri, matüüra-in1 na | 
mataüni-ini. Mabuku macio ni marikiirie üregi wa muingi wa ükoronia, 


riiko, indi igooti ria ngoronia ni rraregire güthikiriria maciira macio. Handü 
hakümacookeria migünda yaao, thirikaari ya ükoronia kuri mwaka 1938 ni 
yarutire watho Tkiuuga: andu acio maatuunyiitwo ithaka Tigoni, Krawariüa, 
Kawangware, Kanyonyo, Müthangari, Kareni, Gitanga, Nangara, Müthaiga, 
Gitanga na Limuru—andü ngiri igiri—matwarwo Olenguruoni kwa 
Maathai makaheeo migunda kuo. Maakinya Olenguruoni makiheeo o 
mundu Tika ithaano cia githaka na makiirwo ni ngoronia mathondeke mīciT 
yaao küu tondu matigaacooka Gikuyu na mariganiirwo ni migunda iria 
maatuunyiirwo Krambuu; matirr hindi magacookerio. Ni tükwaria makiria 
Uhoro wa müng'eeng'ano wa Olenguruone thuutha-inf. 


Mwaka o (icio wa 1938 KCA ni yaatümire Jesse Kariuki rügürü kwa 
Aabarüia na kwa Njaruo akaarie na atongoria a mwena ücio niguo 
manyiitanire müng'eeng'ano wa wiyathi. Maaria ni meetikanlirie o rügongo 

rüthondeke kiama giloteti gia gücookaniriria müingi na kümathoomithia 
üteti wa bürüri. Njaruo, ni tüthoomire hau thuutha, maari na kiama kiao, 
KTWA; Aabarüia nao magithondeka kiao, magigiita, North Kavirondo 
Young Association (NKYA). O mwaka cio Ikamba ni mathondekire kiama 
glioteti gleetagwo, Ükamba Members Association (ÜMA) gitongoreetio 
ni Müindi wa Mbiingü. Ataita, matongoreetio ni Woreshi wa Mengo na 
Jimmy Mwambichi, onao ni moombire kiama giioteti, magigiita, Taita Hills 
Association (THA). Mwena wa Ributibare mateta maküregana na itua 
ría CLC ría migunda na mawatho ma ükoronia makühiinyiriria Aakenya 
maatwaragwo wabici-iní ya KCA ni atongoria a Young Kispigis Association 
(YKA). NT Undu wa üiguano wa atongoria, üteti wa küng'aang'ana na 
njangiri ngoronia na njaguuti ciao nyakairü ni wambiriürie gütamba na 


nditi nditü bürüri-ini; Thüngü ikiambiriria kwihüüga. 


kümondoorwa ümündü waao. 

Joseph Kang'ethe Jesse Kariüki 


James Beauttah Kamau wa Ng'engi, 1927 

Harry Thuku George Ndegwa 

Atongoria Künyiitwo na Güikio Nditiini 


Mbaara ya Keerí ya Ndunia (MKN) yaambirüirio 1939 ni thükümü cia 
Rüraaya—Njiríimaani, Italiani na Ngeretha—igitamba thí yothe. Güükü 
gwitü watho ükirutwo ni thirikaari ya ngoronia: tügitulka—tükiendaga na 
tütakwenda—ni tügüteithia Ngeretha kühüürana na thi ciao, Njiríimaani 
na Itariani. Ngoronia Ngabana akianirira, akiuuga aanake a andu airü 
meeyumirie maingire njeeci ya ükoronia. Tondu mbaara iyo, ota mbaara 
ya mbere ya ndunia, ndiakonii andu airü, atongoria a KCA magiita 
mücemanio Nairobi, maaküira aanake a bürüri matikaingire mbaara- 
ini ya thüngü na thüngü, mbaara yaao iri güükü Kenya ya kühüürana na 
ngoronia theteera na njaguuti ciao nyakairü. Thu ya Agiküyü na Aakenya 
oothe, KCA Tkiuuga, ti Njírímaani na Itariani, ni Ngeretha. Thuutha wa 
mücemanio ücio, KCA ni yaatümire ünjumbe wa hitho kwa Barüüthi wa 
mbaara. Maataanatigana na Barüüthi ni maheeirwo kímanja kia mabuku 
mooteti. Gatagati-ini ka mabuku macio haari ibuku ria Hiitira rreetagwo 
Mein Kampf (na Githüngü, My Life). Noriri, mükungi akorire mücemi, 
Ngeretha ni maamenyire ati atongoria a KCA—Joseph Kang'ethe, Jesse 
Kariüki na George Ndegwa—maari na mücemanio wa hitho na Barüüthi 
wa Itariani. Thikü ithatü ciathira thirikaari ya ngoronia ni yaatümire thigari 
iceerü wabici nene ya KCA, Nairobi, kühüüra birigiceeni. Mabuku moteti 
gikundi ni matahiirwo hamwe na bairo na rekoodi cia kiama. Ibuku ría 
Hiitira na mücemanio wa hitho na Barüüthi wa Itariani igituika ira ati 
atongoria a KCA, UMA na THA ni marateithiriria thü cia Ngeretha. Tondu 
ücio atongoria 33 a WWWA ni maanyitiirwo mwaka 1940, magitwarwo 
nditiini Kabengüria na ciama ikihüürwo marubuku; KTWA ndiahüürirwo 
marubuku tondü yaari kagui ka ngoronia. Nao atongoria a NKYA, niguo 
matikanyiitwo, makibuunja kiama kiao, magiciina bairo na rekoodi, 
magitiiria mürango wa wabici ya kiama, makiinüka. Nonagütuika Uguo, 
müingi wa ng'ongo icio cieerí ni wathiire na mbere küng'aang'ana na 
mbütü cia ükoronia na kürera atongoria njamba ta Jaramogi Odinga, 
Achieng Oneko na angi. UMA na THA itieeyüümiriirie nditi ya kiguu kia 
müng'eeng'ano wa wiyathi, ni ciaakuire, nayo KCA igiceenjia ritwa, Tkiita 
Kiama Kia Ndemwa Ithatü (KKNI) na igithii kwa huko, Tkiambiriria kuria 
mirita ya ükoronia. 


Atongoria acio maanyiitiitwo maikarire nditiini miaka ina marümithagio 
ruo na küheeo irio itaari haría iri—irio itaari ciihi kana cooho, iri mbüca, 

igunyü na müthanga na itiaakoragwo iri hiu wega. Ni maregire küruta 
wira njeera, makiira anene a njeera oo mooheirwo üteti, ti küiiya kana 
küragana, ni ündü ücio wira matiküruta. Nayo thirikaari ya ngoronia 
qiruta watho mahingirwo korokoro-ini nduma-ini na matikaheeo irio 
kana maai, meetikirio kwiyooga miiri kana kuuma nja gwota riŭa, kinya 
hindi iria mageetikira küruta wira. Maiikara thiku gakundi mündü Umwe 
waao, Jimmy Mwambichi, akiambiriria kwarunya ni ng'aragu, agiita anene 
a njeera, akimeera wee ni etikira küruta wira ona irio iri mbüci, ngi na 
igünyü ndaregete. Akirutwo theero nduma-ini, agitwarwo wabici, akiirwo 
akorwo ni akwenda kürekio no eetikirire kürutithania wira na birithi 
na künyiita thirikaari ya ngoronia mbaru maündü-int moothe; agitikira 
gutuika ngakü. Aklendia kirathimo giake irio cia nda. Acio angi maari 
abaragu a bürüri, makirega kaimana güthereenda, makiuuga ni kaba 
gükua kiri kwendia rüüriri, kwendia ütongoria wa bürüri, kwendia bürüri 
irio cia nda. Maiikarire korokoro mahinglirwo thikü ikümi, ngoronia yoona 
matigüthereenda, iKímahingürira; matiaanacooka kwirwo ühoro wa wira 
ringi. 

Aanake a Giküyü Güthii MKN 


Atongoria a bürüri marikia güthaamio, ngoronia ikiruta watho aanake 
Agiküyü manyiitwo, matwarwo mbirarü na hinya. Aingi ni maanyitiirwo, 
aria angi makirutira makiingira njeeci ya ükoronia. Handü ha maheeo 
micinga, tondu wa guoya wa ngoronia ati Agiküyü mamenya gütürikia 
micinga ni makamitümira kühüürana na ükoronia Kenya, maandikaagwo 
mawira ma türani, arugi, athondekani, ndereba, makaanikaa na mawira 
ma mbagathi; mücaara waao waari kuuma ciringi 75 kinya 150. Athigari 
aria maarutaga wira wa mbagathi—wira wa kwenja bara na mbiirira na 
gükuua ciimba, mirigo na mbürübürü—meetagwo na Gikuyu Banyaakoo 
(na Githüngü, Pioneers Corps). 

Aanake aingi a Giküyü—aaStanley Mathenge, aaNjenürü Kago, 
Ethiopia, Burma, India, Mithiri, Palestine na Rüraaya. Küu mbaara-int 
ni macemanirie na nduuriri ingi cia Abirika na makooranagia itümi iria 
ciatümire maingire mbaara ya nyakeerü na nyakeerü, na kiria meeriirwo 
ni makaheeo mbaara yaathira. Mbaara-ini ni mathoomire üteti worfa 
andu meerutaga gukua na kühona makirüira wiyathi wa bürüri waao 
na makimenya ati mücinga niguo gatua-ühoro mbaara-ini ya wiyathi, na 
andu matooi guthondeka micinga na kumenya Uria itümagirwo ni ngombo 
cia aria mari micinga. Kindü kingi kia bata maathoomire ni ati: Qiguano, 
üürümwe, üümiriru, ücamba, ürüme na wendo müriku wa bürüri na 
rüüriri ni cio hinya wa muingi, hinya wa bürüri. NT mathoomire ati ükoronia 
ni ükombo müüru wa ünyamü wa künyua andu thakame, kümahiinyiriria 
kilmeeciiria, krimwiri, kiroho, kiimitugo na küimamondoora ümündü waao 
na no kinya ühüüranwo naguo, ühaatwo ikio kiooro ona akorwo thakame 


Mbaara-ini kwari mathiina maingi: ng'aragu, ikuü cia müthenya o 
müthenya na mirimü itaari ndaawa. No kiündü kiria giatuuraga aanake 
Agiküyü na mbirarü nyakairü makiria ni müthutükanio wa rangi wa 

gikonde (karabaa). Müthigari müirü ndangřaaheeiirwo nyoota kana 
etikirio gütuika komanda wa njeeci. No toüguo wiki, irio cia müthigari 
nyakeerü itiaakoragwo ri Undu ümwe na cia müthigari müirü. Cia nyakeerü 
ciarugagirwo riiko mwanya, irio thuranire na ir caama; cia mbirarü nyakairü 
ciaari ngima na mabooga magücamükio mataarí cumbi, maguta kana 
kii—irio cia ngürwe. Kirooko mbirarü nyakeerü ikinyua caai na kündütha 
migate mihake thiagi, mbirarü nyakairü ciaheeagwo ücürü utaari cukaari 
kana kii tiga mbüci, mahiga na müthanga. Kürümirira macio, athigari a 
andü airü nio athambia thaani mbirarü nyakeerü marikia kiria, güthambia 
nguo cia mbirarü nyakeerü na mawira mangi maingi ma ükombo; na ni 
maakümagwo müno na kürumwo ni maobithaa nyakeerü. Niingi nio 
maigagwo müthitari wa mbere mbaara-ini niguo mameendeerwo ni 
micinga minene ya NjirTmaani. 


Karabaa na maündü maingi moru meekagwo thigari njirü ni thüngü 
mbirarü ni maathoomithirie aanake a Gikuyu müno. Makioona Uria 
Athüngü mameneete andu airü na Uria andu matari wiyathi, mari rungu 
rwa ükoronia, manyararagwo na küirwo, makoonwo ta matari andu. NT 
ündü ücio, mari na maraakara, ni maambiriüirie gücemanagia na hitho 
gücaria njira ya kühüürana na karabaa mbirarü-int, kwaririria üteti wa 
bürüri waao na kübanga üría makahüürana na ükoronia moima mbaara- 
ini; ndundu iyo yaambiriirie kwiita "Aanake a Boote" kana Riika ria Boote. 
Thuutha-ini ni tükwaria makiria Uria ndundu ino yacookire gutuika kiama 


Ni geetha aanake Agiküyü meetikire küingira mbirarü-ini, thirikaari 
wa ngoronia ni yaanirire ati mbaara yaathira na Njirimaani na Itariani 
maahootwo, Aakenya mbirarü ni makaheeo mawira meega thirikaari-ini 
macooka Kenya, makoombithio mbeeca cia kwambiriria mbiaacara noteti 
wa ükarabaa üninwo; no mbaara yaathira 1945 Uguo tigwo gwatulkire. 
Kiria thigari njirü ciaheeirwo ni mindira iri na mbica ya kingi wa Ngeretha; 


makamahe gitilyo na makamenye maari MKN kürGira kingi wa Ngeretha. 
Thuutha ücio makiheeo mücaara wa mweri ümwe, nguo na iraatü iria 
meekirite cia mbirarü, makiirwo o kaihü na kwao, no mamenye mathii 
kürehee buunjo matüüra-int na mataüni-ini kana güthoomithia müingi 
üteti wa gücoocera—(üteti wa kümenithiriria thirikaari—ni makünyiitwo 
na moohwo. "Simuliona vile tuliwakanyanga Wanjerimani na Waitaliani;" 
obithaa nyakeerü akimeera, “sisi ni Wangereza hatuchezi; sasa kwendeni 

na yule nyang au ataonekana hapa ofisini akitangatanga, atashikwo 
mara moja” (Ribooti ya Kaggia, 1978). Handü ha maheeo mara motümwo 
ni künyararwo, gütuuo minyiri na güikirio ngurukuhi cia irumi; matiri kindu 
mainükirie kuuma mbaara-ini tiga gikonde. Aingi aao, makiria mbirarü 
Agiküyü, maathire kühooya üikaro kiri andu aao Nairobi magieethaga 
kiaro; aria angi makiooya mbaathi magicooka matüüra-ini kürima na 
kurithia mahiü. Amwe aao, makiria mwena wa Kiambuu, makorire 
migunda yaao ni yakoomeirwo ni Thüngü theteera, aciari na atumia aao 
makaingatwo migünda-ini. Künyitana na Uguo, kwaari kiriro kinene micii- 
ini na matüüra-inT gia aciari aria ciana ciao itacookire kuuma mbaara- 
ini. Aakenya makiria ya1000, 000 ni mooragiirwo mbaara-ini na aingi 
magicooka mari cionje cia ndiira no thirikaari ya ükoronia ndíaamateithirie, 
no ni yaateithirie cionje nyakeerü. 


Mbirarü thüngü ni ciatugiirwo na njira ya gitiiyo müno ciacooka 
Kenya. Amwe makigalirwo migunda minene white highland na makiheeo 
mbeeca cia kwambiriria Urimi na Urithi wa ng'ombe cia iria na cia nyama; 
aria angi makiaandikwo mawabici-inf ma thirikaari, amwe magituika 
maobithaa a githoomo, a birithi na a mbirarü, angi magituika amiceeni 
na aarimü. Ona thigari cia Njirimaani na Itariani iria ciaari mabuuthu, 
Kenya, ciaarekio ni ciaheeirwo migunda white highland, igituika theteera. 
Kwaramia ükoronia, thirikaari ya Ngeretha ni yareehire Athüngü angi 
na Ahindi kiründo Kenya MKN yaathira, mooke mongerere na marikirie 
nditi ya wathani wa ükoronia—tügituunywo migunda ingi iria minoru 
na mřeega, iKinengerwo Athüngü. Uhindi naguo ükihagikwo gatagati- 
ini gaitü na theteera nyakeerü na ükiheeo maria magütünyua thakame 
ngirimiti, mbagathi, ndungata—ngombo cia ngoronia. Tühüürwo mburio, 
gükümwo na kürumwo, twerihiria tükanyiitwo, tükohwo mieri itaandatü 
njeera nditü. 


Gükindira hinya waao woteti, Thüngü theteera ni ciathondekire kiama 
giloteti gieetagwo European Electors’ Union (EEU) na mworoto wakio 
wambere waari wagücookaniriria mbari ya nyakeerü matuika mbütü ya 
thirikaari-ini, macamba-ini, mathukuru-ini na  kanitha-ini. Kwoguo 
müraramo waao ni waiguagwo muno ni thirikaari ya Gkoronia, Kenya, na 
ügakinyira thirikaari ya mbari ciao London. 

Gügituika atiri, ni Undu woteti mühiü wa Aanake a Boote, thirikaari ya 
ükoronia, inyiñitwo mbaru ni atongoria a EEU na thirikaari ya Ngeretha, 
London, ni yaahitükirie mawatho maingi meerü makügeria kühoria mwaki 
wa wiyathi. Watho wa karabaa ükiaaramio na ükirikirio—gügituika andu 
airü matingithii kiooro kimwe kana mükaawa ümwe na mbari nyakeerü, 
mathi; kanitha imwe, thukuru imwe kana ngaari imwe; mahikire kana 
mahikie nyakeerü. Ciooro iria Athüngü maatümagira, mikaawa iría 
maaríaaga kana maakoomaga, nduka iria maagüraga indo, ciaiglitwo 
kibaaü hau nja kiaandikiitwo na Kingeretha na ndemwa nene cia rüthüüro 
na rümena rwa ükarabaa: 


White only. 

Africans, children and dogs are not allowed here. 
White women only. 

Niggers are not allowed here. 


Mindu müirü angiaingirire kiooro gia Thüngü na mahitia, mükaawa, 
nduka kana kanitha no künyiitwo anyiitagwo, akoohwo mieri itaandatü 
igooti ria Thüngü na Ahindi na igooti ria andu airü. Igooti ría andu airü 
rieetagwo native court na manjanji maari Thüngü theteera; mundu müirü 
atwarwo igooti no kuohwo oohagwo. Thukuru cia andü airü cieetagwo 
native schools kana thukuru cia giiceenji. Ng'ombe ciitü ciabatithitio na 
rüthüüro igeetwo "native cows" kana ng'ombe cia giiceenji na igeklirwo 
"N"maguku-ini; “N” Trügamiire kiugo "Native". Ngükü, mbüri na ngui 
ciitü ona cio cieetagwo cia gliceenji kana cia giicaitaani. Noriiri, mawatho 
macio ma kííinyamü hamwe na minyamario ya kwagaagio ngoro na 
meeciiria itiaahotire kügiririria njamba cia bürüri cíibange na itabarire 


mou oe w 


ini na barabara-ini. Aathani ngoronia matiakomeire matu, ni maiguire 
mügambo wa maraakara ma mdingi, makiambiriria gwetha njira ya 
kühooreria na güthathaya mdingi. Wabici nene ya ükoronia, London, 
ikiigirira Philip Mitchell thumbi ya Ngabana na Tkimütüma Kenya kühoria 

mwaki wa wiyathi. Rürimi rwa Mitchell rwahakiitwo müruru wa üüki no 
ngoro yake yaari ya nyamü—ngoro ya üngoronia. 


Kaü Küümbwo 


Mitchell ooka Kenya kinda kia mbere eekire ni gücagüre Thüngü Bicobu 
Beecher 1943 atuiike mürügamiriri na mwaririria wa andu airü Renjikoo, no 
Aakenya, matongoreetio ni KKNI, makiuuga karothüa na mbiri maangitikira 
Müthüngü atuike mwariríria waao Renjikoo. Makiira Mitchell aakorwo 


mündü wa kümarügamririra Renjikoo. Mitchell akiira atongoria a müingi | 
na rüng'athio ati ni Bicobu Beecher ahee wira na aria mataiganlirwo ni 
Uguo ni makwonanwo nao ni thirikaari. Gükigia na ngucanio ya Uteti 


bürüri-ini; mbütü cia wiyathi na cia ngoronia iking'ethanira. Mwaki wa 
müng'eeng'ano ükiambiriria gütooga matüüra-ini na mataüni-ini. 


Mwaka wa 1944 Mitchell aatindikwo müno ni mbütü cia wiyathi 
akieheria Beecher Renjikoo, akiira andu airü mathuure mundu waao wa 
kümaririria. Thirikaari ya ngoronia ikianirira bürüri wothe, Tkiuuga: mündü | 
müirü ükwenda atuike mwaririria wa andu airü Renjikoo eyuumirie na | 
akorwo na githoomo, ni ooi Githüngü na Kanju (LNC) cia bürüri wothe | 
ni ikümwitikira. Gükiiruta andu atat: Mbiyü wa Koinange (B.A. & M.A.), | 
Eliud Mathu (B.A.) na Francis Khamisi (mwandiki ngathiiti). Miti yaikio ni | 
Mbiyü waciindire, Mathu agituika namba igiri. Tondu Mbiyü aari wa kiama | 
kia wiyathi (KKNI), ngoronia Ngabana Mitchell aauugire ti mündü mwega, | 
ni thü ya thirikaari, akimürega; handu haake agicagüra Mathu. 


Mathu aarí mundu mühooreri; ümwe wa andu air aria maaturuuritio | 
meeciiria ni githoomo kia ükoronia na ndini ya Ukiricitu; aria ona ümüüthi | 
Uyu matüüraga manengeraga ahiinyiriria a muingi üügi waao. Kwoguo, | 
Mitchell ni amenyaga ati Mathu ni mündü ütaari haria arungii, mundu | 
Utaari na mürügamo mürümu woteti—mündü üngithathayo atuike 
kunda-ngütüme wa thirikaari ya ükoronia. Na ümenye Uguo ni ma-ri, itua | 
ria Ngabana ria gücagüra Mathu riacangiriirwo muno ni Thüngü theteera 
na cia miceeni. Kühorahoria maraakara ma andü airü ni ündü wa kürega 
Mbiyü, Mitchell ni arutiire watho atongoria a KCA, UMA na THA aria maari 
nditiíni marekio kuri mwaka wa 1944 na andu air moombe kiama giloteti 
kia bürüri mügima; kiama kiu magigiita, Kenya African Union (KAŬ). 
Atongoria a Kaŭ ambere mahaanaga ota Mathu, andü mataari gitina | 

kana githethwa; njaguuti cia ngoronia kiimeeciiria. NT Undu wa ütongoria 
cio mügacu—woteti wa "Yes Sir" na “Ndiyo Bwana,” Kaŭ ndiaagiire na 


müraramo woteti wa wiyathi kinya hindi iria Kenyatta ooire ütongoria wa 
kiama na wa bürüri. 


kühee kiama gia KCA maria makürutira mdingi wira. Müti wa müico: 
Kenyatta eere Mitchell no eende küingira Renjikoo angiheeo kamweke 
atuike mwaririria wa keeri wa andu airü. 


Müthenya wa kwona Ngabana wakinya, Kenyatta, Joseph Kang'ethe, 
Jesse Kariüki, James Beauttah na George Ndegwa ni maathiire wabici 
ya Ngabana, magikoora Mitchell na aandikí a ngathiiti nyakeerü 
mameetereire. Mwaka wa 1976 Beauttah eerire mwandiki wa ibuku rir 
ati, maakinya, Kenyatta ni aaheire Mitchell itümi cia kwenda moonane, 
no macookio ma Mitchell maiyüire matharaü na minyürüri. Mitchell 
akiira Kenyatta, KCA ni yaahüüriirwo marubuku ni thirikaari ndiri hindi 
Tngirilikio na mundu Uria Ungigeria kümiriükia no künyiitwo anginyiitwo 
aikio korokoro-ini. Ari na mang'üri kiuga kigima, Mitchell akiira Kenyatta 
ati thirikaari ni yŭŭï KCA ndiri yaakua, Ttüüire rungu na ni ikoragwo na 
micemanio ya hitho matüüra-iní na műciř wa Nairobi. Kenyatta agikürira 
Mitchell maitho, akimüüria, "Akorwo thirikaari ni yüüt KCA ndiri yaakua- 
fi na ni koragwo na micemanio ya hitho-ri, ni kii Kigiragia thirikaari inyite 
aria maratongoria micemanio To?" Mitchell akiroora Kenyatta na maitho 
ma rüthüüro, akimwira na ciugo cia kümüira, ^ücio ni wira wa birithi no 
üngikorwo ni üü1 kuria Icemanagia no ümenyithie birithi." Müt wa müico: 
Mitchell akimenyithia Kenyatta ati ndareendekana Renjikoo no akorwo 
ni akwenda gütuika mwaririria wa andu airü aingire Kanjü (LNC) ya 
Kiambuu kana atuike cibü Gatundu. Mitchell aarikia kwaria akírüügama, 
akiira Kenyatta na matharaü, "Akorwo nduma na ündü üngi, nii ndina 

wira muingi; thifi na wega.” Kenyatta, küringana na ribooti ya Beauttah, 
akigoromokera Ngabana, akimwira, “Njiinü na matharaü tiga; nii ni nii | 
mütongoria wa andu airü bürüri Uyu, kwaŭguo ni njagiriire küheeo gitiiyo; | 
mücemanio ti müthiru Utaiguite macookio makwa.” Mitchell ang'athitie 
agiikara thi; akiirwo ni Kenyatta, “Ndireenda üthikiririe na matu meer, 
nii mworoto wakwa ona riria ndiraari Rüraaya ti wa güteithiriria ngoronia 
agie na hinya wa künyua andü a Kenya thakame, ni wa gütongoria andü | 
a Kenya moime mütondo-ini wa ükoronia, mooe wiyathi waao na ithaka 


ni witu, ithui andü airü, inyui nyakeerü mürt ageni;" Mitchell ndacookeirie 
Kenyatta ni gikundo kia maraakara kiahatite mümero. 


Miario ya Kenyatta na Mitchell yaarí ngathiiti-ini cia ngoronia kirooko 
giiki kingi no ni yeekiritwo cumbi müno ni aandiki a ngathiiti. Icigo imwe 
cia ngathiiti ciaandikiitwo Uria Kenyatta araragiria Ngabana nocamba na 
rüng'athio; matheteera mathooma ngathiiti makiambararia müreera, 
makiuuga Kenyatta anyiitwo atwarwo nditiini; Mitchell ndaamathikiriirie. 


| 
| 
Kenyatta Gütongoria Kaü | 
| 
| 


Atongoria a KKNI moiima wabici ya Mitchell ni macookanirie ndundu niguo 
meethe njira iria Kenyatta aküingirira üteti-ini wa bürüri. Müico-ini wa | 
miario yaao maatuire Kenyatta aingire Kaü, anyiite Utongoria wa kiama, | 
akigarüranie kigie na müraramo wa wiyathi na arutürüre njaguuti cia | 
ngoronia kiama-ini; Uguo niguo gwatuikire. Kenyatta aatonyiire Kaŭ mweri 
wa Juuni 1947 na agicagürwo koigi wa kiama na mütongoria wa bürüri. 
Hendikwota ya kiama yaari Kiburi house. Hamwe na Uguo, Kenyatta ni 
aateithagia Mbiyü wa Koinange gütongoria KATC, yaakiitwo Githüngüri, 
Kiambuu, na mbeeca cia müingi. Wira münene wa KATC, ni tüthoomire 
hau kabere, waari wa güturini aarimü a cukuru cia Karing'a, güthondeka 
kariikiramu ya thukuru icio niguo ihote küng'aang'ana na ükoronia wa 
meeciiria na kwaramia githoomo gia Karing'a gituike kimiri kia wiyathi, 
nyundo ya gükindira wiyüümia wa mdingi. 


Kuuma mwaka 1947 KATC niyo yaatuikire hendikwota ya müng'eeng'ano 
wa wiyathi; ciama ciothe iria cianyiitantire mbaara ya wiyathi ciacemanagia 
küu. Itongoreetio ni KKNI ni ciathondekire ndundung"a ya hitho yeetagwo 
Kiambaa Parliament na yaacemanagia na hitho mücii gwa Koinange wa | 
Mbiyü, Kiambaa. Kenyatta, Jesse Kariüki, Joseph Kang'ethe, John Koinange, | 

George Ndegwa, Mbiyü wa Koinange na atongoria a ciama cia arutiwira— 
Fred Kubai, Bildad Kaggia, Mwangi wa Macaria na James Beauttah—maari 
memba a ndundu iyo. 


Ndundu iyo yaathondekeetwo ituike injiini ya ngaari ya wiyathi; mundu 
wothe Uria wacagüragwo küingira Ndundung'a ya Kiambaa Parliament 
(NKP) akooragwo eerutiire, gükua na kühona, kürüira wiyathi wa bürüri, 
na ní aheeagwo muuma, akehita ati ndari hindi akeendia bürüri irio cia 
nda, kana aumbüre hitho cia kiama kia wiyathi kuri ngoronia nyakeerü na 
ndungata ciao nyakairü, agütüüra ahüüranagira wiyathi wa bürüri kinya 
agaakua; muuma ücio weetagwo Muuma wa Tiiri. Nditi ya NKP yaarikirio 
na Tkongererwo ngiha ni kiama kia Aanake a Boote na ciama cia arutiwira 
iria ciatongoreetio ni Cege wa Kibacia, Fred Kubai, Makhan Singh, Bildad 
Kaggia, Cege wa Kibürü, Mwangi wa Mügo, Mwangi wa Macaria na 
angi. Atongoria aingi a ciama cia arutiwira maari atongoria a honge cia 
Kaŭ mataüni-int na angi maari memba a kawaida a Kaŭ. Matüüra-ini ma 
Cenitürü, kaŭ yaanyitiitwo mbaru ni ndini ya Karing'a, aarimü a thukuru 
cia Karing'a, aanake na müingi wa atumia. 


Kürümanirira na Uguo, Kenyatta ooya ütongoria wa kiama kia bürüri 
aambirürie gügithegeeya, gükihuhiriria, kinya gikiririmbüka mwaki wa 
wiyathi, ügitaamba bürüri wothe. Honge nyiingi cia kiama ikihingurwo 
matalini-ini na matüüra-ini, andu aingi magituika arümiriri a Kaü na 
ütongoria wa Kenyatta. Miicemanio-ini ya Kaŭ, Kenyatta araagia cararüku 
ari norüme nocamba. Akeera andu airü matigetigire Thüngü kana 
kümeetikiria mamanyue thakame, mamanyariire, mamaikie kaara iniürü 
kana mamatue ndigiri ciao. "Müthüngü akürehere githüri," Kenyatta akeera 
mdingi, ^müringe rühaati rwa nyee niguo amenya ati ni mugeni bürüri- 


ini—ni güüka mookire bürüri-ini witu na githüri na nokinya tümarutürüre 


ithui ngoro ya bürüri Uyu.” 


Oringi na ringi ni eeraga mdingi ati wiyathi ndwitagio ni ithaayo, 
igüüta, iguoya kana andü matebangite na matari na kiama kao giioteti. 

Üici, ümaraaya, ünyui njoohi, rümena rwa giikabira, ükoroku wa mbeeca, 
kwaga ngoro ya bürüri, ni ngüki cia kühinjia müng'eeng'ano na nokinya 
ihüüranwo na cio ütukü na müthenya. Aangikorwo Aakenya ni makwenda | 
kürüira ithaka ciao na wiyathi waao, Kenyatta akanirira micemanio-ini, 
nokinya aingi meyuumirie ngoro na mwiri, toombo na thakame, maingire 
Kaŭ kwa Uingi—matuike itungati cia kiama na ngewerani cia bürüri, na 
niingi no mühaka mathoome ngathiiti niguo mamenye üteti wa ngoronia, 
mibango na mioroto yake ya mbere ndaaya. Githoomo, Kenyatta akanirira 
micemanio-ini, ni kio Kimüri kia maündü moothe, caabi cia kühingüra 
mürango wa wiyathi. Müthingi woteti wa Kenyatta na Kaü waakiitwo 
na ngiha ciorüme cia KKNI na cia üümlriru wa atongoria a ciama cia 
aathükümi. 


Tütagücookera Uria twandikite hau thuutha, Kenyatta ni arutiire wira | 
wa hinya na wa bata wa gücookaniriria bürüri, künyitithania ndüüriri cia | 
Kenya na kürikiria müng'eeng'ano wa wiyathi gatagati-ini ka mwaka 1947 
na 1952. Ni Undu wa kyo giake na müraramo wake worüme, kiama ni 
kiagiire na hinya ng'ongo ciothe cia bürüri, gigituika kiama kia müingT 
wothe Kenya. Nario ritwa riake rigitamba ta mwaki wa werü bürüri 
wothe, rigituika ngogoyo yocamba na üümiriru wa müingi. Nyimbo cia 
gükumia Kenyatta, cia kügooca njamba cia bürüri, cia gwitia wiyathi, cia 


na maraakara mocamba micemanio-ini yoteti, cukuru-ini na kanitha-ini cia 
Karing'a, mataüni-int, matüüra-ini na miciil-ini ya eendi bürüri—ikaiinwo | 
na mwaki ni atumia magithil iteega, gütaha maai, makirima, makiuna ngu. | 
Tondu wa mwaki Uria Kenyatta aareheete üteti-ini, ücamba na ürüme, 
atongoria a arutiwira mataüni-ini na a Kaŭ matüüra-ini, a kanitha cia lindi 
na a thukuru cia Karing'a ni makiguutükire, makiambiriria kwaria norüme 
ta Kenyatta, gwitia wiyathi na hinya nohuria-ndaka. Ngoro ya wendo wa 
bürüri witü TKirikira, igitaamba kuuma iria ría Rükang'a kinya ría Rg. 


Noriiri, ona gutuika ühunjia woteti wa Kenyatta ni wahingürire andu airü 
maitho na ükimahee üümiriru wa üregi wathani wa ükoronia, atongoria 
amwe a Kaŭ aria mataarí na ngoro nyümü ya wendo wa bürüri—andü ta | 
Tom Mbotela, Ofafa, Müchohi Gikonyo, Francis Khamisi, James Gichürü, | 
Joseph Katithi na angi—ni maambirüirie kuura maař itina, makooigaga 
Kenyatta ni agütüma manyiitwo, matwarwo nditiini; angi makoigaga | 
niegütüma mawatho ma ükoronia maühiinyaniriria mongererwo nditi. | 
Magiikiira Kenyatta athiř kahoora na eetikire kiama kirutithanie wira na | 

thirikaari ya ngoronia; Kenyatta ni areegire kümathikiriria. Kwoguo, andü 
amwe ta aaJames Gichürü makiuuma krama-ini, makiringa mürimo uria 
Ungi wa ngoronia na makiheeo wira wa kühitiriria kiguü kia wiyathi. 
Mbotela, Ofafa na Müchohi magituika maitho na matü ma thirikaari ya 
ükoronia thiini wa müng'eeng'ano-ini wa wiyathi. Üngiamonire makiaaria 
kimonimoni meekirite tai cia maheeni na nda ikinyiite mürimo wa rudi, 
ndüngieciririe ni migarü, ngakü, eendia andu. 


Üteti wa Kenyatta wa üümiriru ni wahahürire thirikaari ya ngoronia. 
Macibü nyakairü na makabuurü aao makironja, makiuuga Uteti wa 


ya ükiricitü itaambe bürüri-ini, ni ahitwo na njira ciothe. Matheteera, 
macuritie gikabu kia rüthüüro ngingo, makiuuga ati Kenyatta ni akümaitira 
gitoero, ni agüthükia bürüri, ni akümomoora bustani ya ükoronia noteti 
wa ükomiuniciti ni areengwo rühia kana atwarwo "matu-ini" na njirüngi. 
Renjikoo na micemanio-ini yaao yoteti, kanitha-ini na mawabici-ini ma 
thirikaari, matheteera meehüüraga ithüri makooiga, Kenyatta eeke atia 
kana atia, Kenya ni bürüri waao magürire na thakame na matikoima 
kuo yuuraga iKiyaga, magütüüra maathaga andu airü makieendaga 
na matakwenda. O hindi iyo ni maambiririe güthondeka njeeci yaao 
yeetagwo Kenya Regiment na kwibuundithia gütümira micinga. Aingi aao 
maari Kenya Police Reserve na watho wa üngoronia ni wamaheete hinya 
wa küüraga mundu müirü Uria wonekaga ari na ngürü cioteti; aria angi 
maari manjanji, makomanda ma mbütü cia King's African Rifles, mapicii, 


Müng'eeng'ano Olenguruoni 


Riria tükwandika hicitüri ya müng'eeng'ano wa ithaka na wiyathi 
tütirt hindi tüngiaga kügweta ücamba na üümiriru wa Agiküyü aria 
maatwariitwo Olenguruoni ithaka ciao Kiambuu ciahimbiririo ni mbari ya 
nyakeerü. Otaüría tüthoomire hau kabere, Agiküyü 2,000 maatwariirwo 
Olenguruoni mwaka wa 1939 na makiheeo o mündü Tika ithaano cia 
migunda na magiaaka micii yaao, no kiria mataheetwo ni taitündindi cia 
migunda na müti ücio niguo ükürehe thiina thuutha-inT. Witikio na wihoko 

waao waari ati ithaka icio maaheetwo Olenguruoni ni kürihwo maarihitwo 
ithaka iria maatuunylitwo na githüri Krambuu. Thuutha wa Agiküyü acio 
gwaka micii na kürima na kühanda irio, Ndiüü ngoronia Uria warügamiriire 
rügongo rüu ni ookire kümamenyithia ati migunda iyo ti yaao biŭ ni ya 
thirikaari na iri rungu wa watho wa Native Settlement Area (NSA) na 
kwoguo no mühaka marümirire mübango na mütaratara wa ngirigaca wa 
kühanda irio na wa kwenja mitaro niguo kiguu gitigakuwe tīri. Agiküyü 
making'athia, makiira Ndiüü ngoronia matiüüi mübango wa NSA na 
matigwitikania na watho wa ngirigaca; oo ti ngombo cia thirikaari. Magithit 
na mbere kwira Ndiüü ngoronia, akorwo migunda iyo ya Olenguruoni ti 
ya güküranio na iria maatuunyTitwo ni theteera nyakeerü Kiambuu, matiri 
hindi magatiga gükinyira migunda yaao ya Kiambuu. Ngoronia Ndiüü 
akimeera ni akümenyithia thirikaari maraakara maao noria mareenda, no 
akiuuga erümite kini ati watho wa mihandire ya irio na wa kwenja mitaro 
no mühaka Gühiingio norümiriirwo; Agiküyü makimwira ni maai arahüüra 
na ndiri. 


Ni Undu matari ndundu mahüüragwo na njügüna imwe, Aregi a 
Olenguruoni, matongoreetio ni müthuuri njamba, Koina wa Gitibi memba 
wa KCA, ni maacemanirie na hitho kübanga Uria mangicookaniriria andu 
niguo magie na üiguano, hinya, ücamba na üümiriru wa küregana na 
mawatho ma ükoronia. Maatereta ni meetikanirüirie na makiiguanira ati 
andu mangiheeo muuma wa kürüñra tīri na ithaka ciao no manyiitane na 
magie na ürüme na üürümwe. Athuuri ataano aria mooi gütabarira muuma 
ni macagüriirwo marute wira (icio; muuma ücio ni Uria wathondekeetwo 
ni KCA weetagwo Muuma wa Tiri. Andu magikiheeo muuma, no atumia 
na ciana matiaheeirwo tondü ihiinda riu Agiküyü ni meetikitie muuma ni 
üüragaga na ni Undu ücio kühee atumia na ciana muuma ni küüraga rüüriri. 
Hatari nganja muuma ücio ni wahotire künyitithania Aregi a Olenguruoni 
na kürikia ŭregi na üümiriru waao. 


No atiriiri, thaata imwe ya bürüri ni yaathiire kwa Ndiüü ngoronia 
na hitho kümütaariria Uria Agiküyü maanyulite muuma wa küregana na 
mawatho ma ükoronia. Agikunyira Nd ati angienda kübuunja witikio na 
üiguano wa Aregi no amahee Muuma wa Thenge wa güthambia Muuma 
wa Tiiri, na aria makürega maheeo na hinya kana manyiitwo mathitangwo 
ni künyua muuma wa hitho woregi wa üngoronia. Kwoguo Ndiüü ngoronia 
akigiira athuuri Agiküyü igooti-ini Naikuru mooke maringithie andu 


thenge; athuuri acio maari nyaguuti cia thirikaari ya ngoronia. Tondü Aregi 

ni mauugiite matinyuite muuma ni maathiire kwaüingi künyua muuma wa 
thenge niguo moonie ngoronia ati ni wira wa kühee ngükü maai araruta. 
Ndiüü ndaamenyaga Koina na atongoria acio angi ni maathondekeete 
na hitho muuma Ungi waari na hinya kiri wa thenge na makabanga ati 
mündü arikia küringa thenge agathii imwe kwa imwe künyua muuma ücio 
üngi wa güthambia thaahu wa muuma wa thenge. Tondu wa Uria muuma 
ücio wa keeri waarí na mihitwa ya hinya ni wekirire Aregi a Olenguruoni 
mwaki woteti na ükiümia ngoro ciao; makinyiitana na hinya ta RUUT rwa 
Thagana rürorete iria-ini ria Rükang'a. 


Müng'eeng'ano wa Aregi a Olenguruoni ni wathiire na mbere handü 
ha miaka mügwanja; mwaka wa 1947 Ndiüü ni aribootire kari thirikaari 
ati Agiküyü a Olenguruoni maari na ngoro nyümü na Güteti mürürü na 
mangiheeo kamweke mahoota güthükia a Maathai a Olenguruoni na Üteti 
ücio. Mwaka o icio thirikaari Tkiruta watho Agiküyü mathaamio Olengu- 
ruoni na Tkimahee ihiinda ria mieri Ttatü moohe indo ciao na meendie 
mahiü maao. Aregi makiuuga a matiroima Olenguruoni no mangicookerio 
migunda iría maatuunyiitwo no moime Olenguruoni macooke kwao 
Gikuyu; naake Ndiüü akimeera gücooka Gikuyu mariganirwo na niingi 
mamenye thirikaari Trí na hinya nohoti wa kümarutürüra Olenguruoni. 
Thuutha wa mieri itatu yaathira, Ndiüü agicooka Olenguruoni na thigari 
cia birithi gikundi, andü 50, aría meeciiragirio nio atongoria, makinyiitwo, 
magithitangirwo güikara Olenguruoni matari na bameti na gütongoria 
müng'eeng'ano; magitwarwo igooti-ini ria ngoronia, Naikuru. 


Ciira wambiriria, küringana na hicitüria ya kanua, Aregi makiuuga 
matiramenya kiria maanyitiirwo tondu  mararutirwo micii yaao 
maraathitangwo ati matirari na marüa magüikara Olenguruoni. "NT watho 
ürikü," makiüüria njanji nyakeerü, "uugiite mundu no mühaka akorwo na 
marüa magüikara mücii wake? Olenguruoni ni gwitü—ni ithaka ciitü ria 
twaheirwo ni thirikaari twatuunywo ithaka ciitü GiküyG-ini ni theteera 
na atongoria a Kaŭ ni maathiire igooti-ini küüthikiriria. Kenyatta, Koinange 
wa Mbiyü na Eliud Mathu ni maarutire üira wa gütetera Aregi; no njanji 
ngoronia ni areganire na üüma na Kihooto, akiooha andü acio 50, hamwe 
na Koina, o mundu mieri itaandatü wira müritü. Maatanauma igooti-ini 
makiira ngoronia njanji amooha na githüri. Makiuuga mahiinyirüirie ati 
matigathikira watho wa ükoronia na müng'eeng'ano ni üügüthii na mbere 
mari njeera ona marikia kiohwo, njanji ndaatumürire kanua. Maarutwo 

igooti-ini magikiirwo biingu, magitwarwo njeera kiria marutithagio wira 
müritü—wira wa gwatüra mahiga na ibüi na kümakuua—na makaheeo 
irio iria na müthanga, igunyü na ngi; kühüürwo na miti ya mathanwa maru 
na cíigokoora, kühüürwo haati cia nyee na kürumwo irumi nungu. NT 
maanyariiragwo müno no maari njamba cia rüürirt, gutiri waao weendirie 
bürüri. Müthenya Uria moimire njeera maatüngiirwo na ngemi, ndüüho 
na nyimbo cia eendi rüürirT: “Kungu njamba cia rüüriri," müingi ükianirira, 
"ithui turi mbari ya Müümbi tüticookaga na thuutha ona Tngiuura ya 
kaba gikuü kuri gutuika ngombo bururi-ini witu”. Maaikara thikü ithaano 
ni maaheeirwo muuma wa gatatü wa kürikiria makiria wendi waao wa 
rüüriri. 

Mweri wa ikumi na Tmwe1949 thirikaari ya ükoronia ni yarutire watho 
Aregi a Olenguruoni marutwo kuo na micinga, maithori na thakame 
matwarwo nditiini werü-ini Yatta, Ikamba. Thigari cia birithi na cia mbirarü 
ir na mathaita ma mbaara Tkirehwo ütukü Olenguruoni andu mari tooro; 
ikíhamurithio ibuunje nyümba, inyite andu othe na aria makügeria küüra 
kana küregana na watho marathwo. Gicanjama kia wanangi, waganu na 
üüragani gigitemanio Olenguruoni na nyüngü. Andü—arüme, atumia na 
ciana—makirutwo manyumba na mbaara nene, magicookaniririo handu 
hamwe kiwanja-ini gia cukuru; makiraara marangiirwo Gtukü mügima. 
Kirooko, nyumba ikimundio mwaki hamwe na makumbi, ciugü na mbiirira 
iKímomoorwo, ng'ombe na mbüri igitahwo, igicookaniririo hamwe, 
ikirangirwo na micinga; irio ciaari migunda igitemeengwo, atumia na ciana 
cia airfitu makigwatwo ni njangiri thigari. Kiüria ni giiki: Wanangi, waganu 
na üüragani ücio wa ücangiri ügithii na mbere-ri, kai Ngai aaríha? Ni tooro 
aari kana hiihi ni ruk aathilte? 


Müthenya wa keeri, kirooko tene maroori ma birithi gikundi magiüüka 
mari na thigari kiründo. Ngoronia münene wa birithi akianirira, akiuga 
andu mehaaririe ni magüthil rügendo na aria makürega, mareehe buunjo, 
ni makuona cha mtemo kuni. Andu makihamurithio maare raini Tmwe 
na cio icaküri ikimarigiciria. Hicitüri ya gütambio na kanua Ttuiraga ati 
matanaingira maroori, Mübía nyakeerü, aranglirwo ni mbirarü igiri, ni 
ookire anyitiite Bibiria na guoko kworio na mühuko wa mühothi na ktu 
küngi. Akiira andu, maataarite kindu kana künyua maai handu ha thikü igiri 
na maararaga nja heho-ini, "mütanaingira ngaari njitikiriai ndimühooere 
niguo müthii küu müratwarwo na thaayü na kirathimo kia Buana Yesü, | 

mwathani witu. Yesu eendeete andu oothe, makiria aria mamwitikiitie na 
kümügooca—acio nio magaathii matu-ini müico wa thi wakinya." Mübia 
arikia kwaria, müthüüri ti Koina akimüüria ang'athitie: 

Nyumba ciitü igiciinwo, mithiithü na mihoko ya Olenguruoni 

ikimomoorwo-ri, kai Yesu ücio üroiga ni atwendeete arariha? 

Ithui tüüi Ngai ümwe, Ngai wa Gikuyu na Müümbi, Ngai wa 

Ndemi na Mathathi—Ngai wa Kirinyaga. Ücio niwe Ngai witu, 

niwe twitikitie; niwe ügütütongoria na atügiitire rügendo-ini 

rüürü rwa ruo, maithori na thakame. 
Mübia: Ni njüüf müri na maraakara ni Undu wa micii yanyu güciinwo, irio 
iraari migunda gütemeengwo, ng'ombe na mbüri gütahwo, kürutürürwo 
migünda-ini yanyu na mbaara nene, hau hari ruo. No macio ni maündü ma 
güükü thi, marekiei mwoe Yesu. Yesü niwe ngo yanyu kahiinda-ini gaka ga 
thilna na maithori; niwe githima kia muoyo ütagathira, niwe njira ya guthii 
matu-ini. Wiyathi, mbeeca, migunda, ithaka, mahiü, bürüri—icio ciothe 
itirt bata, kiria kiri bata ni kirathimo kia Yesu. Oyaai kirathimo kia Yesu 
mütigane na migunda, mahiü, bürüri na wiyathi. Maraakara marehagwo 
nï Caitaani, mütigetikirie Caitaani ooke gatagati kanyu na Yesü; irai Caitaani 
oime ngoro-ini cianyu. Mwathani aroogooco. 


Koina: Maraakara magütuunywo ithaka na bürüri; künyariirwo na 
küüragwo, atumia aiitü kügwatwo ni thigari cianyu, macio na mo ni 
ma Caitaani? Tanjiira Undu üngi: andu kürüiira wiyathi wa bürüri waao 
ni mahitia marikü? Ni meehia? Ni thahu? Wee na theteera na Caitaani 
ngürani ni irikü? Thii ükahooere aria magügütümite, tigana na ithui. Ona 
twatwarwo kŭ kana kū, tüthiinio na tüüragwo, tütigatiga kürüira bürüri 
witu, wiyathi witu. Twaakua, ciana ciitü ni ikarikia mbaara ino ya ithaka na 
wiyathi. Ngeretha ona angleyenjera irima na erigicirie na itugi cia cuuma, 
tükümüruta irima riu, tüküüre itugi icio, tüàmüingate bürüri witu. Ithui ni 
ithui Nyumba ya Müümbi turi kuuga Undu tüticookaga na thuutha. 
Mübia: Ndaamwira atimiri, njira ni igiri: njira ya matu-ini na njira ya 
Caitaani. Uhoro ni ndaamühee, cagürai. 


Koina: Njira ni igiri: njira ya wiyathi na njira ya ükombo. Ithui twacagüra 
njira ya wiyathi kana gikuü; ni ki kingi kiri riiri na kiri mürío ta kürüira 
wiyathi wa bürüri witü? 


Miibia: Ni wega, nii ni ndaathii. Hiihi mühothi ni müküruta? 

Koina ndamücookeirie ni küng'ürtka. 


Mübia aathii andu makihamurithio maingire ngaari, mbaara iría 
moonire makiingira yaarí ndürü—atumia makiuunangwo magürü na 
mooko na iteende cia micinga na aacüücü na aaguuka maanyugutagwo 
maroori-ini ta ngonia cia mbooco; ona ciana itiaaiguirtirwo tha. Maroori- 
ini kwahaanaga ta githinjiro kia ng'ombe—thakame ya andu aiitü, 
thakame iitü, igitherera na ruo ta kiguu kia mbura ya gathaano. Andu othe 
maabokeerwo maroori, ngoronia komanda, aumitie mürera ta huko ya 
njamba, ni amamenyithirie ati ni mabuuthu na matwarwo nditiini Yatta; 
ngaari igikinywo maguta cierekeire Yatta. Undu wa ücamba ni ati Aregi 
matiamaakire kana makiinaina ngoro ni guoya. Kuuma Olenguruoni kinya 
Yatta no nyimbo cia müng'eeng'ano mainaga—nyimbo cia wiyathi wa bürüri 
witu Kenya, nyimbo ciocamba na wiyüümia. Küría gwothe mahitükagira— 
Naikuru, Girigiri, Naibaca, Nairobi, Rüirü, Thika—maatüngagwo na ngemi 
ni itungati cia bürüri, makeerwo thii nocamba njamba cia rüüriri, nao 
makeera andu, tigwoi na wega Nyümba iitü, twatwarwo Yatta, mahiga 
mairü, kwoheerwo ithaka. Nyimbo icio maiinaga cia. müng'eeng'ano 
ciaandikiitwo na maraakara, maithori na thakame, na ni cio ciahingürire 
njira ya wiyathi. Tathikiriria gicunji giiki: 


Kiriro kinene kiari Rínguruo 
Tügicokereeria indo igiteagwo 
Tweragwo haraka narua na ihenya 
Kai mürigitwo muri mabuuthu 


MbarT ya nyakeerü menyai atiri 

Müratuohera ithaka ciaari ciitü 

Tügütüüra Kenya tene na tene 

Twatigiirwo ni Müümbi na Gikuyu 
Rwimbo rüngi: 


Ciana cia Ringuruoni ni cieyoneire 
Mbüri na ng'ombe ciakiirwo ciugü 
BatirT aar müira Ringuruoni Tkrünühwo 
Mithiithü na miihoko ya Ringuruoni 


Ciana cia thukuru ni ciatigirwo 
Hau thukuru-iní manyina na maithe 
Othe makinyiitwo magitwarwo Yatta 

Naría angi Naikuru kwoherwo ithaka 


Mwarimü Kaurugo ni anyitiirwo 

Akiira müthigari ndingitiga ciana 

Ta ciana cia ngoriai 

Akorwo ni mükwenda ngorai thukuru-ini 
Tüthil twi ithuothe 


Bürüri wa Yatta wari werü wa mahiga, rita inene, nyamu cia thi, hiti na 
mithige, mboogo na ngatia, tüng'aurü na mirimü miingi ya ngi. Ng'aragu 
na mirimü ni cio cianinire andu. Ciana igikua kwaüingi; atumia aingi 
makihuna na aria angi makirügamira. Thibitaari, ndagitaari, ndaawa, 
gütiaart. Mathiina maingi makürümithio ruo rwa mwiri, meeciiria na 
ngoro makiongererwo ng'aragu, mirimü na wira müritü. Üümiriru, witikio 
na wendani ciaari ngo ya üregani na ŭkoronia. Thikiriria rwimbo rüürü: 


Wendani Uria ndoonire 

Wa ciana na atumia 

Mbooco yagwa thi makenyürana 
Maithori maitikire ma ciana na atumia 
Tondu menjaga ciooro na hinya 


Maithori maitikire twaniina thikü ithatu 
Twona ciana ikiriranira 

MüirTitu ümwe ni akuire 

Ni Undu wa kühühita 

Tondu wa kuria nyama cia mboogo 

Thimu ni yahüüriirwo yuumite Githüngüri 
Ya Jomo amenye ni twakinyire 

Na ithui ni twacookire kieha kiria twi nakio 
Kia Josibaini riria athikagwo 


Aregi maarutwo Olenguruoni, migünda yaao yaaneirwo theetera nyakeerü 
na mahili maao makieendio ni thirikaari ya ngoronia. Noriiri, hatiri nganja 
müng'eeng'ano wa Olenguruoni ni gicunji kia bata Kia hicitüri ya üregani 
wa üthükümü na ükoronia, wiyüümia na ücamba wa müingi wa Kenya 
handü warüüma. 

Kiama Kia Boote na Mitaro 


Müng'eeng'ano wauuma Olenguruoni watuthükiire Mürang'a Utongoreetio 
ni Kiama Kia Boote (KKB). Kiama giiki gíathondekeetwo 1947 ni aanake 
a Giküyü aria moimite MKN. Atongoria amwe a KKB maari Stanley 
Mathenge, Isaac Gathanju, Eliud Mütonyi, Mwangi wa Nyaga, Warühiü wa 
Itote, Ndibüi wa Wairüri, Kahinga wa Wacanga, Ngarí wa Kigera, Wamüti 
wa Mühüngi, Henry Gathigira, Githaiga wa Thinwa na Domenic Gatu. 
Kahinga wa Wacanga niwe wacagürirwo mwandiki münene wa KKB naake 
stanley Mathenge mwene-giti. Memba a KKB meelitaga, "Aanake a 40". 
Makauuga ithui ni ithui kienyü kia Ngai; ni ithuř hinya wa bürüri. 


KKB yaathondekeetwo niguo yongerere müingi nditi ya küng'aang'ana 
na ükoronia matüüra-ini na mataüni-ini. Gakaara wa Wanjaü tondu aari 
memba wa KBB eerire Maina wa Kinyatti 1980 ati mücemanio-ini wa KKB 
wa mbere waari Kariokoo thoko-ini na Mathenge niwe waari wa mbere 
kwaria, akiira müingi: "Ithui aanake a 40 ni twirutite, gukua na kühona, 
kühüürana na ngoronia na njaguuti ciake nyakairü na gütongoria bürüri 
uume mütondo-iní wa ükoronia, wiyathe. Kwoguo mündü Uria ükügeria 
kühingiriria wiyathi witu no kümonoria tükümonoria; ithui turi mbütü ya 
Aregi na tütitigagira gikuü." Otooría tüigwire hau kabere, aanake a Gikuyu 
moima mbaara-iní ni maraakaririo ni watho wa müthutükanio wa rangi 
wa gikonde na mawatho maingi ma tuuteni maría maahitükitio hindi ya 
mbaara ni thirikaari ya ükoronia makümamririria andu airü, kümanyua 
thakame, kümaheeheenja ümündü waao. Müno makiria ni maang'ürikirio 
ni watho wa hinya wa kwenjithia atumia a Giküyü mitaro migünda-ini yaao 
na makíaria cararüku; makiuuga matingitikira na matingetikira atumia 
magaagio matüüra-ini ni njangiri njaguuti cia ükoronia, watho wa mitaro 
no mühaka üthengio kana maüthengie na hinya. 


Mürang'a na yiri ni kuo kiama giaakiitie mwaki gwakia giking'aang'ana 
na njaguuti nyakairü cia ngoronia iria cienjithagia atumia mitaro na hinya, 
makanyiitwo na makoohwo marega kwenja mitaro. Ni geetha thirikaari 
ya ngoronia yoone na maitho ati atumia a Mürang'a ni marega kwenja 
mitaro ringi, kuruta wira wa ükombo-rT, mücemanio münene ni weetirwo 
Máürang'a taüni ni atongoria a KKB na a Kaŭ mwaka wa 1947. Atongoria 

a Kaŭ na a KKB aria mookiite mücemanio ücio ni Jomo Kenyatta, James 
Beauttah, Mwangi wa Macaria, Jesse Kariüki, Eliud Mütonyi, Isaac Maina 
Gathanju, Joseph Kang'ethe, Bildad Kaggia, Stanley Mathenge, Paul 
Kigondu na angi. Thirikaari ya ngoronia ni yaatümite andu makümrfariria 
mücemanio-ini—Ndithii, macibü, maobithaa a ngirigaca na mbütü ya 
birithi ya kümarangira. Mücemanio wokiitwo ni andu makiria ya ngiri 
ikumi kuuma rügongo rwa Metumi, no atumia nio maari aingi na nio 
maari müthitari wa mbere. 


Mundu Uria wahingürire mücemanio ni James Beauttah, Mwene-Giti wa 
Kaŭ rühonge rwa Mürang'a. Aageithia müingi akrüüria ang'athitie: "Ndiroona 
türigiciirio ni thigari iri na micinga, kai hiihi ngoronia Treeciiria tükiite haaro? 
Ithui tükiite na thaayü tükuuñte rühiü rwa kihooto, no kihooto kingirema 
tüguikira micinga ciande tühüürane na ngui ici cia Ngeretha; ithui ükombo 
ni twarega, tükwenda wiyathi witu na ithaka ciitü tücokerio." Thuutha ücio 
Beauttah akiuuga, “Atumia aiitü matigücooka kwenja mitaro, güükiragio 
ngware ya kagoro ni macibü, mahendimeni, makang'a na ngirigaca ta 
mari ngombo cia thirikaari; ücio ni twarega. Kuuma ümüüthi ni twauuga 
na tütikaugüükwo, ni twarega kwenja mitaro—ni twarega ki" (Beauttah, 
1976). Ngemi cia üürümwe na ücamba ikiiyüra kihaaro. Mündü wa keeri 
güthamaka ni Wambui wa Richard; aarüügama, akiira Kenyatta: 


Jomo, tükwenda wire Ndithii na nyaguuti ciake—macibü, 
mahendimeni, makabuurü, birithi na mangirigaca—ithur 
tütirr ngombo twenjithagio mitaro na hinya, tügokirio 
ngüriürid ona tütongithitie ciana. ra Ndithii, tondü ari haaha, 
ni twarega na ni twarega kwenja mitaro—ni twarega gutuika 
ngombo cia thirikaari. Ningi-ri, Ndithii niwe ütüheeaga irio | 
kana nguo, ni oi kürima kana kühanda, n oi irigü riri iküürü 
kana hindi iría mbembe na mbooco irutagwo migunda. Ithuř 
na tükamenyerera tiri ndügakuo ni kiguu. Kwoguo-rT, Uhoro 
worimi tütingionio ni mundu ütindaga wabici ekirite tai, 
thogithi na iraatü—kihii kiroimire cukuru müthenya üngl 
(ribooti ya Beauttah, 1976). 


Atongoria acio angi maaririe na hinya na maraakara marürü ta Beauttah 
na Wambui; njaguuti cia ngoronia ni ciagiririo kwaria ni müingi. Kenyatta 
niwe waari wa müthia kwaria. Aathii kihengere-ini gia kwariria, ngemi na 

hit ikíamükira ngeithi ciake cia wendo wa bürüri. Müingi ndwanyitikaga 
ni ngemi, ndüüho na gikeno. Hari müingi Kenyatta aari hinya waao, kayü 
kao—aari irigithathi ria bürüri, githima gia künyuuo ni njamba cia rüüriri; 
Ngai wagütongoria müngeeng'ano wa wiyathi. Handü ha Kenyatta kürikiria 
miario ya maraakara ya aria maaritie mbere, aambiriirie güthoomithia 
müingi bata na wega wa soil conservation na üria Tgiteithiriria kügiria 
tri ikuuo ni kiguu. Ona gütuika Uguo oigaga waari ma, müingi, ni Undu | 
wa maraakara ma kürutithio wira na hinya, gükümwo na kürumwo, 
ndwaméüthikirüirie, Krambiriria küng'otha, küng'ürika, küroonja. Andu 
amwe müingi-ini makra Kenyatta akorwo ndari na Undu üngi wa kuuga 
aikare thi na akorwo ni Ngabana ümütümite, athii amwire andu a 
Murang'a ti ngombo menjithagio mitaro na hinya ni thigari iri na micinga 
na macibü mari na ngobia iri na iraüni cia mabaati. Angl makianirira, 
makiuuga matikwenda güthoomithia bata na wega wa soil conservation, 
ti thukuru maagüükTite. Kenyatta oona Uria müingi üraakarite aklgarürira 
miario, akiambiriria kürarama: akiuuga we ni areganite na watho wa | 
ükoronia wa kwenjithia atumia mitaro na tuuteni, kümanyita na kümooha | 
maarega kwenja mitaro. Kuuma ümüüthi, Kenyatta akiaaniríra, Kaŭ 
yooiga atumia matigacooke kwenja mitaro na matigacooke kwagaagio 
matüüra-ini, künyiitwo kana kuohwo. Mücemanio warikirie na itua 
ati atumia matigücooka kwenjithio mitaro na hinya na wira wa kwenja 
mitaro ütigirwo eene migunda. Atumia macooka matüüra-ini maaniriire 
na mügambo ümwe: makiuuga matikeenja mitaro hindi ingi na akorwo 
Ndithii nrakwenda mitaro yenjwo, menja na mūka, macibü, mahendimeni, 
birithi, mangirigaca na ngabana na mūka. 


Ni Undu wa ücamba wa aanake a 40, üümiriru na üiguano wa atumia, 
müng'eeng'ano wa üregi wa mawatho ma ükoronia, ota müng'eeng'ano 
wa Aregi a Olenguruoni, ni wahingürire ndirica Tngi ya kürüira wiyathi wa | 
bürüri witü. | 


Mürimü wa Ng'ombe | 


Mwaka 1950thirikaari ya ngoronia nT yaaniriire kŭrřna mürimü wa ng'ombe 
bürüri-ini. Kügiririria mürimü ütambe bürüri mügima, thirikaari Tkiuuga, 
ng'ombe ciothe no mühaka itheecwo. Agiküyü maatiaregire ng'ombe ciao 


itheecwo, no riria ng'ombe ciaambiriirie gütheecwo, nyiingi ciacio igikua 

tondü ciatheecagwo na ndaawa ngiru githimo, no Agiküyü meetikiitie ati 
ciaatheecwo na ciindano mwikire thumu. Hindi iyo ni rio andu mooigiire, 
"Yüükaii andu aiitü, haaha hari Unda, ngoronia Ngeretha arí na mübango 
wa küniina ng'ombe Giküyü-ini, tüthiine, tütuike ngombo ciake.” Mürang'a 
na Nyiri andu makiuumürürüka, makirürüng'ana ing'ang'a-ini, makiuuga 
ní maarega ng'ombe ciao iria itigarite itheecwo. Micemanio wa üregi 
ng'ombe itheecwo Tkiambwo Mürang'a na Nyiri. Atongoria a Kaŭ na a KKB 
makiira andu mathii matüüra-ini maao mabuunje ciaga iria ciahingagirwo 
ng'ombe igitheecwo na moona njaguuti cia ngoronia, atheeci a ng'ombe 
marutürüre matüüra-ini na mabanga na mbuu yuugwo niguo rügongo 
rügima rümenye ati arogi ng'ombe mari itüüra-rina; Uguo niguo gwatulkire. 


Mürang/a, ota hindi ya üregi wa mitaro, ni kuo müng'eeng'ano wa 
üregi wa ng'ombe itheecwo wacaciite. Ciaga iria ciahingagirwo ng'ombe 
igitheecwo Tkibuunjagwo, mbaaü igiciinwo na ndaawa igiitwo; njaguuti 
cia ngoronia iria ciatheecaga ng'ombe ikihitwo rügongo rügima, aingi aao 
magunirwo ni küüra. Gükianirirwo matüüra-ini ati mündü Uria ükühee 
njaguuti icio handü ha gükooma, irio kana maai ma künyua, nyumba yake 
ni ktimundio mwaki naake eethe gwagŭthiř. Aregi aingi ni maanyitiirwo ni 


na mahendimeni makionio rüküngü ni aanake a 40. 


Mari na maraakara, andu a Mürang'a ni matumire mandamano 
magithit Mürang'a taüni kübinga watho wa gütheeca ng'ombe ciao 
na thumu. Atumia—ota hindi ya kübinga mitaro—nio maari aingi, nio | 
maari mühari wa mbere. Maakinya taüni, küringana na ribooti ya James 
Beauttah (1976) na ya Wangui wa Kinyatti (1978), makorire meeterei- 
irwo ni atongoria a Kaŭ na njamba cia KKB na arutiwira a taüni. Taüni ya 
Mürang'a yahaanaga ta mütitü wa andü. Othe makinyiitana, magitüma 
müirigo merekeire mawabici-int ma thirikaari; makirigiciria wabici ya 

Ndithii na makiuuga matirauma hau matoneete Ndithii niguo mamüne 
memorandamu ya mateta maao. Ndagika ikümi itathirite, karani nyakairü 
akiuma nja, akiira müingi ati Buana Ndithii ari na wira müingi, ndangioneka; 
mooke rüüciü; atongoria makra karani andü matirauma hau matoneete 
Ndithii. Makiüüria karani, "Ndithii ni wira wagüciarithania araruta ati 
ndangiütiga? Thii ümwire haaha tütirauma tütamüneete memorandamu." 
Karani akirigwo ni wa kuuga, agicooka wabici; ndagika igiri niingi niwe Uyu 
aimbitie iromo ni maraakara. Andu makiüürania: "niingi ni kii acookia 
tondu atambürükitie iromo igakinya mürímo Uria üngi wa Mathioya?" 
Agithii kühingüra kanua aarie, akiirwo miario yake ndireendwo, athii 
eere Ndithii ooke; agithii ang'athitie, agitiga andu makina nyimbo cia 
müng'eeng'ano na ücamba na ühuria-ndaka: 

Ithui tütikarekia bürüri witu 

Ona twathiinio kana tüüragwo 

Kenya ni bürüri witü, witu 

Twatiglirwo ni Ndemi na Mathathi 
Kahiinda gatari cooho Ndithii agicomooka arangiirwo ni thigari nyakairü. 
Karani akiira andu marügamire Müthüngü, andu making'athia. Atumia 
aria maari mühari wa mbere makiüüria karani nyakairü: “Türamürügamiíira 
ari UU?” Naake karani agicookia, “ücio ni watho.” Andu matiarügamire 
naake ngoronia Ndithii ndatindaniire. Thuutha ücio, Ndithii, aimbitie 
miromo ta mundu mümunye huuyo na ngüüri, akiira atongoria meere 
andu mainüke tondu matiri na bameti ya mandamano, akimahee ndagika 
mirongo itatu tu maharagania mandamano. Atongoria matiaari na guoya, 
makiira Ndithii andu matiri kundu marathii atetikirite kuigua mateta 
maao, Uria akwenda gwika eeke. Ndithii agicooka wabici ang'athitie ta 
iria ciaari gwa Thiaka; ndagika mirongo itatu ciathira, Ndithii agicooka na 
icaküri nyakairü cia birithi roori igiri iri na micinga, miti ya mathanwa na 
ngobia cia cuuma; andu makiambiriria kwihüüga. James Beauttah akiira 
andu matikoore kana manyiitwo ni ngoro njüru ya guoya “tondu ti küüiya 
tüilte kana küüragana"; ciugo cia Beauttah igikira andü ngiha cia üümiriru. 
Ndithii akiira atongoria a müingi amahee ndagika ithaano tu maharaganie 
mandamano; ndagika ithaano ciaathira, akihamurithia icaküri iharaganie 
andu na inyite aria maküng'athia, müng'aang'ano ükiambiriria; atongoria 
makinyiitwo, makihingirwo borithi na mandamano makiharaganio 
na mbaara nene ya thakame. Thuutha ücio atumia mari na marürü 
makirürüng'ana taüni müküyü-int, magituma mütongoro magithii borithi, 

makimirigiciria, makiuuga meekinylire matirooima hau atongoria aao 
matarekeetio; makiambiriria küiina nyimbo cia müng'eeng'ano na hinya 
nocamba. Obithaa nyakeerü wa birithi akiruta watho atumia marutürürwo 
borithi na hinya; birithi nyakairü itaari na ngoro ya ümündü kana ya bürüri 
ikimarutürüra na miti ya mathanwa; amwe makiuunangwo magürü na 
mooko, na makiria ya atumia 500 makinyiitwo, magitwarwo igooti-ini ria 
ükoronia müthenya üyü üngi, makibaiinwo o mündü ciringi 60 kana mieri 
itatü njeera. Atongoria moohirwo o mundu miaka Tiri; wira müritü. Ona 
kühaana üguo, müng'eeng'ano woregi wa ng'ombe ciüüragwo norogi ni 
wathiire na mbere kinya thirikaari ya ngoronia TKihüüma, ikioya mooko iguru. 
Üciindi ücio ügikira müingi ürüme makiria wa küng'aang'ana na ükoronia na 
ükiaaramia müng'eeng'ano wa mbaara ya wiyathi kuuma Mombatha kinya 
Githumo; matüüra-ini na mataüni-ini no nyimbo cia wiyathi. 


Kügeria kügiririria müng'eeng'ano wa wiyathi ütherera, ütaambe, 
warame, ngoronia akíambiríria gwaaka kambi cia mbirarü na birithi, 
küreehe ndege cia mbaara, ibaarü, micinga minene na aagiita thigari 
iceerü kiründo bürüri-ini wa GEMM. Atongoria aingi maklingirirwo igeeyo, 
makinyiitwo, makiohagwo; aria aingi magithii na mbere nocamba na hitho 
kübanga na gütabarira müng'eeng'ano wa wiyathi. 


Arutiwira Nio Hinya wa Bürüri 


Ciama cia arutiwira ciaambiriirie küümbwo mbere ya MKN. Mügomo wa 
mbere wa aathükümi güükü Kenya watuthükiire Mombatha mwaka wa 
1939 na watongereetio ni Dock Workers' Trade Union (DWTU). Arutiwira 
meeri-ini meendaga mongererwo máücaara üiganane na wa arutiwira | 
Ahindi na Athüngü, müthutükanio wa rangi wa gikonde weeherio wira- | 
Ngoronia ni ciaaregire güthikiriria mateta ma arutiwira, makireehe 
birithi ibuunje mügomo na inyiite atongoria. Mügomo wa buunjwo, 
thirikaari ya ngoronia ni yahüürire DWTU marubuku. Mwaka wa 1946 

ni gwathondekiirwo kiama kingi kia arutiwira Mombatha, gieetagwo 
African Workers” Union (AWU) na giatongereetio ni Cege wa Kibacia. Cege 
eetikitie ati arutiwira mangiibanga, mekiirwo mwaki wa Uregi wa Ukoronia 

na üümiriru wa wendo wa bürüri na moombe kiama kia arutiwira giakü- 
manyitithania bürüri mügima no matuike mbütü ya hinya ya kürüira 
wiyathi wa bürüri; Cege oombire AWU na mworoto ucio. 

Mwaka wa 1947 Cege ni eetire mügomo wa arutiwira a meeri-ini tondü | 
wa Uria manyamaragio na künyariirwo ni ngoronia iria ciarügamíiriire wira | 
Kilindini. Mateta ma arutiwira airü maari mana: 1) mücaara waao üiganane 
na wa arutiwira Ahindi na Athüngü; 2) Karabaa Tniinwo wira-ini na bürüri- 
ini; 3) arutiwira airü maakirwo nyümba njega ciagüikara; 4) arutiwira 
airü maheeagwo mathaa ma ranji na marutage wira mathaa manaana ta 
arutiwira Ahindi na Athüngü. Atongoria a AWU mooigiire mahiinyiriirie ati 
mügomo üügüthii na mbere kinya mateta ma arutiwira mahiingio. Mügomo 
waniina kiumia kimwe, Cege na atongoria acio angi a AWU ni meetirwo 
ni ngoronia anene a Kilindini materete. Maatereta ngoronia ni matikiriire 
kühiingia maündü mamwe maria arutiwira meendaga na makimongerera 
mücaara. Üciindi ücio waküngütirwo müno ni aathükümi Mombatha na 


rwocamba rwa aathükümi Kenya. Thuutha ücio Cege ni ambiriirie 
güthiürürüka bürüri akihingüraga honge cia kiama na kügeria kühatüra 
arutiwira kuria mahiihinyirüirio ni mawatho ma ükoronia, kümathoomithia 
üteti wa bürüri na haki cia arutiwira. Arí o hau ni eetirwo m arutiwira ya 
kambuni ya nyama cia ngürwe, Uplands Bacon Factory, yaarí Limuru ooke | 
aririe Thüngü yene kambuni niguo itikire kümongerera mücaara na itige | 
kümanyariira kilwira. Ni athiire na makiaria na ngoronia yene kambuni 
no matiaigwithaniirie. Müthenya üyü üngi, Cege ni eetire mücemanio wa 
arutiwira a kambuni fyo, akimeera akorwo ni makwenda mateta maao 
mahiingio no magomire. Arutiwira magitikira na magicagüra kamiti ya 
gütongoria mügomo, makigoma. Gatagati-ini ka ngucanio iyo, ngoronia 
yene kambuni ni yeetirie üteithio kuri thirikaari yaao; makireehe birithi 
nyakairü gikundi iri na micinga itongoreetio ni komanda nyakeerü. Ciakinya 
ikirigiciria arutiwira, ikamahamurithia maniine mügomo na macooke wira- 
ini kana moone üüru; gükigia na müng'eeng'ano wa ngarari. Gacüngiririo 


iKíüüraga andu atatu na aingi magitihio üüru müno, macookire gükua 
thuutha; eerf ya acio mooragiirwo maari aanake a nyina ümwe. Thuutha 
ücio, arutiwira aría meeciiragirio nio atongoria a mügomo makibuutwo 
Wira na magituunywo mücaara wa mweri ücio; acio angi magicooka wira 
na maraakara na magiriko. Ndukü ithatü itathirite Cege naake akinyiitwo, 
agiikio nditiini na AWU Tkihüürwo marubuku. Cege aikarire nditiini kuuma 
mwaka wa 1947 kinya 1960— miaka 13 anyariiragwo ni ngoronia cia njeera 
no ndathereendire; ngoro yake yoombiitwo na cuuma na kagoto. 

Cege oohwo, ütongoria wa ciama cia aathükümi woiirwo ni Fred 
Kubai, Makhan Singh, Bildad Kaggia, Willie George Kamümbü, Mwangi 
wa Macaria na Cege wa Kibürü. Andü aya nio macookanirie ndundu, 
magitikaniria macookaniririe ciama cia arutiwira, mathondeke kiama 
kimwe kia bürüri—maagiitire East African Trade Union Congress (EATUC), 
Fred Kubai ari mwene-giti naake Makhan Singh mwandiki münene. 
Üürümwe wa arutiwira na müraramo wa EATUC ni wainanirie müthingi 
wa ükoronia, ükirikiria wiyGümia wa aathükümi na ükiaaramia üteti wa 
wiyathi bürüri-inf. Thirikaari ya ngoronia ni yathoomire wega muoroto 
wa EATUC, ikimenya ati arutiwira mangicookaniririo, manyiitane 
bürüri mügima gutiri kirima matangihaica, rüüi matangiringa, kihinga 
matangiingira. Kwoguo ni yaaregire kühee EATUC marüa ma küruta wira 
wa muingi, ikigwatia ati EATUC ni kiama kia ükomiuniciti na kingiheeo 
mweke no githükie arutiwira noteti mürürü wa ükomiuniciti. Atongoria 
a EATUC ni mareganire na itua riu, makiuuga muoroto wa ngoronia ni 
küguoithia arutiwira, magithii na mbere na ütongoria wa kiama—kiama 
gigitamba bürüri-inT, gikiambiriria kürarama ta mürüüthi. Üteti mükaari 
wa EATUC ni warehire ügarürüku woteti bürüri-ini: ügitema njira njeru ya 
müng'eeng'ano, ügiküria atongoria eethi a arutiwira matooi gikuü ni ki na 
ügithoomithia aathükümi, makimenya ati oo nio hinya wa bürüri. 


Noríiri, hinya mdingi na ürüme woteti wa EATUC wauumanire na 
aanake aria mooimite MKN, tondu mooka maingirire ciama cia arutiwira, 
makiambiriria güitongoria na güthoomithia aathükümi haki cia ümündü 
na kühüürana na guoya Uria watindikiriirio arutiwira mataüni ni mbütü 
cia ükoronia kinya ükaría ürüme waao, ükamoocia meeciiria maao na 
ügathügüna ümündü waao, nginya aingi aao makeagira bata, magatuika 
maremerembe ma andü makünyuagwo thakame m mbari ya nyakeerü 
mahooreire ta ngui munye maego. 


Ni Undu wa kiyo gia Kubai na Makhan Singh, ücamba na Gümiriru wa 
Aanake a Boote, kiama kia EATUC ni kiahotire gücookaniriria arutiwira 
bürüri-ini, makigia na hinya na ürüme wa kühüüranira haki ciao na 
magituika itinga ría kwenjera itugi cia wiyathi marima na gütegüra 
mitego Tria yaigiitwo njira-ini ya wiyathi ni ngoronia. Mweri 15 wa keer 
1950, EATUC ni yeetire mücemanio wa arutiwira Pumwani, Nairobi, wa 
küririkania arutiwira ati nio maari müthitart wa mbere wa kühüüranira | 
wiyathi na tondü ücio üürümwe na üiguano, üümiriru na ürüme waao 
ni cio ngiha cia müng'eeng'ano wa wiyathi. Kenya, makiirwo, igütüüra 

ükombo-ini wa nyakeerü mangitikira maharaganio ni ahiinyiriria ngoronia | 
kana mamarekererie maitiririe üürümwe waao magigi na mabuunje | 
EATUC. Kubai niwe waririe thuutha, eerire müingi wa arutiwira ati wiyathi 

wa Kenya no mühaka üneaanwo handü ha miaka itatü na akorwo ti Uguo | 
mbaara ni Tkwoneka. Akiuuga atari na guoya ati EATUC yahee Ngeretha | 
miaka itatu tu meeciirie wega kana ni wiyathi maküneeana kana ni | 
mbaara makwenda. Ciugo cia Kubai ni ciahahürire Ngeretha, kwoguo ni 
maambiriirie guthondeka mübango wa hitho wa künyita Kubai na Makhan | 
Singh, kübuunjania EATUC.na küharagania üürümwe wa aathükümi. 


O hindi iria mübango wari igürü wa künyita atongoria aathükümi, 
thirikaari ya ngoronia ni yaaniriire ati Nairobi taüni ni Ikwambatirio ituike 
"city" kuri mweri 30 wa gatatu 1950, na Duke wa Gloucester wa mbari 
ya kingi wa Ngeretha niwe üracagürirwo ni kingi ooke arute wira ücio. 
Thirikaari ya ngoronia Tkiuuga tondu Duke wa Gloucester ni mündü wa bata 
na ni thakame ya kingi akwenda agatüüngwo na ndüüho na ikeeno na andu 
magathii kwaüingi muthenya ücio akabatithia Nairobi mamüküngüire. 
Arutiwira Nairobi maklirwo ni ngoronia ngabana magooka na atumia aao | 
na ciana tondü Duke ni akahee ciana theremeende na mükabe wa mütu | 
wa mbembe o máürütiwira. Atongoria a Kaŭ na a ciama cia arutiwira ni 
maatümiirwo marüa makeerwo mageekinyia taünihooru güküngüira 
Duke, marianire na manyuanire. 


Mübango wa kwambatiria taüni ya Nairobi ituike "city" ndwakenirie 
Agiküyü. Aingi mooiigaga giiko kiu ni gia kwonania biüü kwa biüü nyakeerü 
aarí na mübango mühithe wa gütua bürüri witu wake. Nairobi yaatuika 
"city," makiuuga, ni Tkwaramio, inyite taüni ya Kiambuu, Limuru na 
Rüirü, küreehwo Comba (Athüngü na Ahindi) üheeo tümigünda tura 
Agiküyü maatigiirio Kiambuu ni matheteera nyakeerü. Mübango ücio ni 
tondü andü matiarürünganire ing'ang'a-ini moonanie maraakara ma 
üregi wa mübango icio. Kiama giathikagiriria Uria andu marooiga ni 
kia arutiwira. Mweri inya wa gatatu 1950 atongoria a EATUC ni meetire 
mücemanio wa arutiwira Karoreini, Nairobi, kwaririria mübango ücio wa 
kübatithia Nairobi. Mücemanio watuiire atongoria a EATUC matigathii 
taünihooru kürianira na Duke kana EATUC inyitanire na mübango ücio 
wa thükümü; arutiwira nao makiirwo ni atongoria matigathit güküngüira 
Duke müthenya ücio, maikare micii yaao kwonia thirikaari ya ngoronia na 
thí yothe maraakara maao makühiinyiririo ni thükümü. Kubai, küringana 

nooría eerire mwandiki wa ibuku riiri mwaka wa 1976, niwe waari wa 
mbere kwariria mdingi wa arutiwira, na aameerire UU: 


Ni gikeno kiriku gigütüma tuthii güküngüira Duke twaririkaana 
bürüri üyü ndüri demokiraci, ndari wiyathi, na ithui arutiwira 
tüheeagwo mücaara wa igoto na kürumwo na güküümwo 
tükiruta wira; nyumba cia gükooma tütiri, tükoomaga 
nja ta nyamu cia mütitü, nguo na iraatü tütiri, ciana ciitü 
ithiaga njaga, irio ni ngima na maai mahiü ma cumbi na 
wira türutithagio ta ngombo. Ni twarega künyiitanira na aria 
maratühiinyiriria, aria maratünyua thakame, magakoomera 
ithaka ciitü, bürüri witü, wiyathi witü. Tütigüthii künyita 
Duke ügeni, kümüküngüira na kümümumunya, ithui tütiri 
mathangü makwigiragio naamo. 


Makhan Singh niwe wari wa keeri kwaria; kee twilrwo ni Kubai Uria eerire 
müingi wa aathükümü: 


Ithuř arutiwira ni twarega üraata wa müríano; üraata wa 
kigunyü na kiariki. Ni Undu ücio ni twarega theremeende na 
mitu ya Duke wa Gloucester, ni atwarire máüka. Ithui tükwenda 
mücaara witu üiganane na mücaara wa arutiwira Athüngü na 
Ahindi, arími andü airü meetikirio kühanda kahüa na macaani, 
ciana ciitü iheeo mweke wa githoomo ta cia Athüngü na 
witü wiyathe. Ithui arutiwira ni ithui hinya wa bürüri, kwoguo 
ni twoiga ithuothe, kaniini na kanene, tütigathii güküngüira 
Duke; akorwo ari na bata na ithui ni ooke gütüceera mitaa-ini 
kiria tüikaraga kana eete mücemanio kamükünji. 


Matanarikia mücemanio atongoria a EATUC ni maaniríire cararüku ati 
mundu müirü ari üü kana üü—arí mütongoria wa Kaŭ kana wa EATUC, wa 
Kanju kana wa Renjikoo—üügathit gütüünga Duke wa Gloucester kihaaro- 
ini kia ndege kana athíi gwicükümithia kuri Duke na ngoronia icio ingi | 
müthenya ücio wa mweri 30 ni akoona maraakara ma aathükümi. 


Müthenya Uyu üngi mweri 5 Ndundung'a ya Kaü ni yaacemanirie 
kwaririria mürügamo wa EATUC, no Kenyatta ndaari ho. Amwe aria 
maari mücemanio ücio ni Tom Mbotela, Müchohi wa Gikonyo, Joseph 
Katithi na Ambrose Ofafa. Maaria ni mareganire na mürügamo wa 

kiama kia arutiwira, magiitikaniria Kaŭ ni Tgaathii taünihooru güküngü- 
ira Nairobi igituika "city" na ni makaríanira na manyuanire na mügeni 
wa gitilyo Duke wa Gloucester. Maarikia mücemanio ni meetire 
aandiki a ngathiiti mamataaririe mürügamo wa Kaŭ wa müthenya ücio 
wa mweri 30; Mbotela niwe waririe na aandiki a ngathiiti. Küringana 
nooría James Beauttah aribooteire mwandiki wa ibuku riiri kuri mwaka 
wa 1979, Mboteta, akíaaria na mwitotoro, eerire aandiki ya ngathiiti 
atiriiri: mürügamo wa atongoria a EATUC niwe arutiwira no wa Kaŭ ni wa 
bürüri mügima ni Undu ücio aaküüria müingi wa bürüri ügooka kwaüingi 
taünihooru güküngüira Duke wa Gloucester, na tondu Duke ni akamahee 
theremeende na mütu, onao mamüreehere macungwa, meeru na ngükü 
niguo oone andu a Kenya ni ataana. Aandiki a ngathiiti ya Daily Chronicle 
ni maathiire Gatundu muthenya Uyu üngi kumenya kana Kenyatta ni 
aanyiitiite mbaru mürügamo wa ndundu ya gatagati ya Kaŭ. Kenyatta, ari 
na mang'ürt, akiuuga ni areganite na itua riu na Tom Mbotela ndaraari 
na rüütha rwa gwita mücemanio wa ndundu ya gatagati ya Kaŭ atoritie 
Mwene-Giti. Agithi na mbere kuuga ni agwita mücemanio wa naihenya 
wa Ndundung'a ya Kaü maariririe ühoro ücio makiria. Kenyatta ni eetire 
mücemanio, no maariana matu, Mbotela na acio angi ni maahotire 
kügarüra Kenyatta ngoro, akimanyita mbaru. Mücemanio uUtathirite, 
Mbotela, Ofafa na Müchohi ni mamenyithirie Kenyatta ni maacagüriitwo 
ni Ngabana guthii kihaaro kia ndege gütüünga Duke wa Gloucester na ni 
makaheeo mweke wa kwariria andu Duke ariikia kwaria. Ndundung'a ya | 
Kaŭ ni yetikiririe Mbotela, Müchohi na Ofafa marute wira ücio ona gütuika | 
waari wira wa gwicükümithania hari mbari ya nyakeerü, wira wa kürikiria 


Kenyatta ndaathiire künyita Duke wa Gloucester ügeni tondü atongoria 
aingi a honge cia Kaŭ ni maareganire na musimamo wa Ndundung/'a ya 
Kau. Hari Uhoro ücio, keei twitikirie James Beauttah atütaaririe mürügamo 
wa rühonge rwa Kaŭ, Mürang"a: 


Ithui rühonge rwa Kaŭ Mürang'a ni twareganire na mürügamo 
wa Ndundung'a ya Kaŭ wa künyita Duke wa Gloucester 
Ugeni, tükínyita kiama kia arutiwira mbaru. No Undu 
Uria watümaakirie makiria ni künyita marüa kuuma Kaŭ 
hendikwota magatümenyithia ati Kinyatta na Mbotela ni 
magathii taünihooru künyita Duke Ugeni na riitwa ria kiama. | 
Tweetire mücemanio wa rühonge naihenya, ügicagüra 

Paul Kigondu, Joseph Kang'ethe na Nñ tütware mateta ma 
rühonge rwa Mürang'a kiri Kinyatta, Gatundu. Twakinya 
twakorire Kinyatta mügünda akirima, aatwona agitiga kürima 
agitütwara mucii; akiuuga tüthondekeerwo caai. Twanyua 
caai, Kinyatta agitüreehere njoohi ya miratina nyanja imwe, 
tükimwira njoohi Tnyuagwo wira wathire, agiita mütumia 
eeherie njoohi; tukiambiriria miario. 


Twaria Kinyatta ni areegire kühee kiama kia arutiwira muti, 
akiuuga Kubai na Makhan Singh ni nema kühia, Uteti waao 
ni wa gücoocera, wa kühitithia arutiwira na no maharaganie 
Kaŭ mangiaga kühitiririo. Kindü twamwirire Kingireehe migigi 
kiama-ini na mbaara gatagati-ini ga Kaŭ na EATUC niwe guthii 
künyita Duke wa Gloucester Ugeni na ritwa ria müingi wa 
Kenya. Twamütindika na mfario, kinya tükimükinyia rüthingo- 
ini, ni eetikirire wooni witu, ndaathiire. 


Mübango wa kübatithia Nairobi wathiire otaüría wabangiitwo ona gutuika 
arutiwira aingi a Nairobi matiathiire güküngüira na gütühlrira Duke wa 
Gloucester; ngoronia matiakenirio ni rüng'athio rüu rwa arutiwira. Mbotela, 
Müchohi na Ofafa, Ngabana na makanjüra nyakeerü nio manyitire Duke wa 
Gloucester Ugeni, makiríanira na makinyuanira, magicooka makimüceeria 
atongoria a EATUC ni macemanirie na hitho kübanga mübango wa 
kwonoria Mbotela, Ofafa na Müchohi. Domenic Gat, Wamüti wa Mühüngi 
na Fred Kubai nio maheeirwo wira ücio. Müchohi ni arathirwo no aarí na 
münyaka tondü ndakuire; Mbotela and Ofafa macookire küüragwo thuutha 
ni Mau Mau; naake Müchohi akiheeo thigari ni thirikaari ya ngoronia cia 
kümürangira ütukü na müthenya. Hindi ya mbaara ya Mau Mau, Müchohi 
aarí raini ya mbere ya künyita mbütü cia Ngeretha mbaru ikiüüraga itungati 
cia wiyathi, ciana na atumia matüüra-ini. 


Thirikaari ya ngoronia ni yarutire wira na hinya wa gütuiria aria 
meendeete küüraga kanjüra Müchohi. Ni yaagiire na bahati ni Undu mündü 
Umwe, John Müngai, wa ndundung'a ya EATUC ní eetikirire gutuika gicerü 
kia ngoronia thiini wa kiama kia arutiwira na gia Kaŭ; niwe waumbüriire 
thirikaari ya ükoronia Uria mübango wa küüraga Müchohi wabangiitwo | 
na akiheeana mariitwa ma aaria maheetwo wira ücio ni kiama; aari kigui 
kia ükoronia gitaari müting'oe. Kwoguo, Wamüti na Gatü ni maanyitiirwo 

na magithitangiirwo kügeria küüraga Müchohi na mücinga; Kubai 
ndaanyitiirwo kahiinda-ini kau. 


Mweri 16 wa Gataano, 1950 thirikaari ya ngoronia r” yaatümire birithi 
nyakeerü gikundi kühüüra birigiceeni wabici ya kiama kia arutiwira, | 
magiikuua bairo na rekoodi na kiama gikihüürwo marubuku. Makhan | 
Singh na Kubai makoriirwo  wabici makinyiitwo, magithitangirwo 
gütongoria kiama gitaari marüa. Aathükümi Nairobi mamenya atongo- 
ria aao mari korokoro-ini makirega wira na makirürüng'ana kamükünji, 
makiuuga ni makügoma na matikagomoka akorwo atongoria aao 
matikürekio; nao aathani ngoronia maagiatha thigari ibuunjania 
mügomo. Arutiwira matietigirire micinga ya birithi na ibaarü, makigoma | 
bürüri mügima; Nairobi ni kuo mügoomo warürite. Kamiti ya gütongoria 
mügomo yaathondekeirwo Kamükünji na yaari ya andu ikumi na eeri— 
Cege wa Kibürü, Mwangi wa Macaria, J.J.Simon, Müregi Karanja, Rahab 
Njeeri, Tambü wa Kamau, Njeeri wa Münyüi, Isaac Macaria, Bildad Kaggia, 
Pio Gama Pinto, Jarnal Singh Liddar na hümungaati John Máüngai. Cege 
wa Kibürü na Mwangi wa Macaria nio macagüriirwo gütongoria kiama, 
Kubai na Makhan Singh maanyiitwo. Kamiti ya mügomo yeerire thirikaari 
ya ngoronia arutiwira magaacooka wira-iní mahingirio maündü mana: | 
1) atongoria a arutiwira, Kubai na Makhan Singh, nokinya marekio na | 
kiama kia EATUC kiheeo marüa makürutira aathukumi wira; 2) mücaara f 
wa arutiwira andü airü no mühaka üiganane na wa arutiwira Ahindi na 


mawatho ma Ukoronia nokinya meherio, bürüri wiyathe. Thirikaari ya 
ngoronia yaatwariirwo memorandamu ya mateta ma arutiwira Tkiringa 
kanua, ikiira atongoria a arutiwira gutiri Undu mangiaririria nao arutiwira 
matacookete mawira-ini; atongoria arutiwira makiigua ta mangimeria 
ndiri na mütht, makiuuga mekinyiire mügomo ni üügüthii na mbere. 


Kügeria kübuunja mügomo, thirikaari ni yaageririe gütümira hinya— 
kühüüra aagomi na miti ya mathanwa na iteende cia micinga, no ndiahotire 
küharagania üürümwe na ürüme wa arutiwira, mügomo ükiümbüra 
rüküngü. Ücio wareema Tkrambiriria künyita na kuoha atongoria. Makhan 
Singh na Kubai, handü ha güikara thikü ikumi na inya birithi, ni matwariirwo 
igooti ria ükoronia magituirwo baiini. Makhan Singh aaruta baiini eekirirwo 
mütüngi agitwarwo Lokitaung nditiini, acookaga kürekio mwaka wa 1961. 
Naake Kubai aaruta baiini anyitiirwo mürango-ini wa igooti, agikundiikwo | 
biingu, agikururio agicookio igooti agithitangirwo Kkügeria küüraga 

Müchohi. Tondu wa gütongoria mügomo, Cege wa Kibürü akiohwo mrieri 
ikumi, Jarnal Singh Liddar mieri itaandatü na Mwangi wa Macaria meri 
12. Mwangi ariikia kicho anyitiirwo mürango-ini wa njeera agitwarwo 
nditiini Marsabit kürümio ruo makiria kinya mwaka wa 1961. Domenic 
Gatü, Wamüti wa Mühüngi na Fred Kubai maatwarwo igooti-ini, Gatü, 
tondu niwe wanyitiirwo na bathitora iría yatüümiirwo küratha Müchohi, 
akiohwo miaka mügwanja njeera nditü, Wamüti mieri Ttaandatü, naake 
Kubai akirekio üira wa kümuoha waga. John Máüngai naake ni aarigire 
murimo Uria üngi wa thü, agituika hümungaati iria cieekagira tükonia. 


Künyiitwo, kuohwo kana küüragwo, mügomo ni wathiire na mbere 
handu ha ciumia igiri. Thuutha mütheri, thirikaari ya ngoronia ni yeetikirire 
kwaria na atongoria a arutiwira aria mataanyitiirwo. Maaria, ahiinyaniriria 
ngoronia ni meetikirire kwongerera kirung'u haría mücaara wa arutiwira, 
no ni maaregire kwaririria miti iyo Tngi itatu arutiwira matacookeete 
mawira-ini; maacooka mawira-ini ücio ügikinya hau. Mügomo wathira, 
thirikaari ya ücangiri wa ükoronia ni yaageririe kweheria atongoria 
omootho kiama-iní kia arutiwira na njira ya kümanyita na kümooha, 
Amwe ni maanyitiirwo magiitwarwo igooti ria maheeni, magithitangirwo 
kwaga ibandi na kaandi cia wira, makiohwo. Angi makiigiriirwo igeenyo 
ati ni maakomiuniciti magitwarwo nditiini; aria matanyitiirwo magithii 
marima kwihitha—aingi aao nio macookire gutuika atongoria a Mau Mau. 

Cege wa Kibacia (AWF) 


Fred Kubai (EATUC) 


Mwangi wa Macaria (EATUC) 


Makhan Singh (EATUC) 


Bildad Kaggia (EATUC) 

Cege wa Kibürü (EATUC) Willie George (EATUC) 


J. B. Kali (EATUC) Domenic Gatü (EATUC) 

6: Muuma Noteti wa Bürüri 


Üiguano na Üürümwe 

Muuma wa müng'eeng'ano wa üQüregani na ükoronia waambiriirio 
küheeanwo ni KCA na muuma ücio wanyuagwo ni memba a kiama na 
hitho nene Gitümi kinene kia muuma ücio kiaari gia kürikia ngwataniro na 
üiguano wa atongoria, gükindira müthingi wa kiama kia wiyathi. Gatagati 
ka 1946 na 1950 Muuma wa Tiri ni waambitiirio gütambio na hitho bürüri- 
ini wa GEMM, Nairobi, na Ributibare kuria Agiküyü, Aembu, Ambeere na 
Amürü marutaga wira wa thikwota. Ni tügwetire hau thuutha ati memba 
a NKP macagüriítwo kuuma atongoria a thukuru na kanitha cia Karing'a, 
ciama-ini cia arutiwira, cia mariika na mbari, cia ahüüri mbiaacara Agiküyü 
na kiama-ini kia 40 na gia Kaŭ. 


Kwambiriria mwaka wa 1950 ni kwagiire na ngarari na ngucanio cia 
ütabaríri na mütaratara wa mübango wa küheeana muuma. Atongoria 
amwe a Kaü aria maari noteti mürürü hamwe na atongoria a ciama cia 
arutiwira na a KKB ni maambiririe kügla na njiriiri na njika na ütongoria 
wa Kenyatta na Kaŭ Uria guo Utaari na mübango mürümu, njira kana 
mütaratara wa kübambana na njangiri kaboca cia ükoronia. Hari Uhoro 
GEMM na Ikamba maheeo muuma niguo magie na ngiha cia üregi wa 
ükoronia na wiyüümia mabambano-ini. Witikio waao waari ati no mühaka 
muingi wa Kenya ümenyithio ütakühithwo ati thüngümü Ngeretha ndari 
hindi akoiima Kenya na thaayü, akaarutwo bürüri na micinga na thakame, 
na kwoguo mbütü cia kühüranira wiyathi nokinya ciüümbwo, mathaita 
ma mbaara meethwo, igaanda cia gütura micinga ciaakwo, mbeeca cia 
kürüithia mbaara imaathwo, ciihitho cia itungati ithondekwo, aanake na 
aitu matwarwo turiining'i, mabuundithio gütümira mitüüma (micinga) 
na mürüire wa mbaara ya wiyathi, mathoomithio mürügamo wa kiama 
na gitumi kia mbaara, na makiria mataaririo thü cia wiyathi nřaa. 
Matakühithwo mamenyithio mbaara ni küüragwo kana küüragana, na 
mbegü ya wiyathi Tküragio na thithino na thakame ya eendi bürüri. 


Mati wa keeri: atongoria omootho matiakeenaga ni Uria muuma wa 
üregi wa ükoronia waheeanagwo—ati mündü arega künyua muuma 
agatiganwo naake. Meetikitie ati Müügiküyü, Müüembu, Müümbeere, 

Müümiirü na Müikamba owothe no mühaka aheeo muuma wa kürüira 
wiyathi na Uria warega aheeo na hinya, no aarega biüü eekirwo mühindo 
ngingo—akururio, eeherio njira-ini ya wiyathi tondu ni thaata ya bürüri. 
ciingirio kiama-ini kia mbaara ya wiyathi na atumia maheeo muuma | 
na matuike memba a kiama kia mbaara hamwe na ciana nene cia ihi. 
Müti wa gatatu: Kaŭ Ttige mühüyüko, irünge Uteti wayo werekerio njira 
ya mbaara ya wiyathi na atongoria aria maari noteti wa ükoronia, aria 
maatindaga marümiriüire ngoronia ta tügui, meeherio kiama-ini. Naake 
Kenyatta atongorie müng'eeng'ano wa wiyathi na üthamaki wocamba, 
üteti wa kühühütika na wa güthaitha ngoronia Ngeretha atige, na amenye 
küna ati gutiri andu mart maaheeo wiyathi ni ngoronia na giitirira, wiyathi 
ni kürüirwo ürüagirwo, ükooyo na hinya. 


Miti iyo itatu ni yaaciiriirwo müno ni NKP, no atongoria a NKP aria 
maari aingi, Kenyatta ari ümwe waao, ni maaregire kügwatanira na aaria 
maaragia üteti wa mbaara. Kenyatta müno eetikitie ati thükümü Ngeretha 
agitindikwo na kihooto, üüma, thaayü na üteti wa gatiba, no arekie 
bürüri, ooye mburungo ciake, acooke Rüraaya. No ücio waari mwiiro 
wa ngoro, miütühühiko yoteti mügandu. Kiüria: Kai Kenyatta atoonaga 
aiitü na gutiri waao wanyitagwo tondu birithi, njeeci na njeera ciaari 
ciao, manjanji na magooti maari mwena waao na thirikaari yaari yaao? 
Kūna Kenyatta ndoonaga ciiko cia kiinyamü iria ciatindikirüirio andu aiitü 
ni thirikaari ya üngoronia? Ndaathoomaga ngathiiti akoona Uria Thüngü 
theteera meeyaataga na gwitotora, makauugaga ati bürüri witu ni waao 
na matikoima kuo no marutürüriirwo na micinga na thakame? Kweri 
ndoonaga üría andu maaheeheenjeetwo mwiri na meeciiria, ngoro na 
roho, ni mawatho ma ükoronia ma ücangiri? 


NKP yaaga küiguanira mütaratara wa kühüüranira wiyathi ni kwagiire 
na njatükaano kiama-ini; aria meetikitie Ngeretha akarutwo bürüri na 
mbaara ni moimire NKP magithondeka ndundu ingi ya hitho Nairobi 
ya gütabarira muuma na kübanga njira njeerü ya müng'eeng'ano wa 
wiyathi. Ndundu iyo maamitiire “Muhimu” na niyo thuutha-ini yeetirwo 
Ndundung/a ya Mau Mau kana na kiingenü, Mau Mau Central Committee; 
nakio kiama kiri giothe gigiitwo Mau Mau. Atongoria a Mau Mau maar 
andu eethí na aingi aao moiimite MKN na maari memba a KKB. Mariitwa 
mamwe maao ni Fred Kubai, Bildad Kaggia, Eliud Mütonyi, James Njoroge, 

Isaac Maina Gathanju, Hiram Kinyerü, Kanyeki Watheka, John Mbiyü wa 
Koinange, Charles Münyua Wambaa, Willie George Kamümbü, J.D.Kali, 
Stanley Mathenge, Enoch Mwangi, Gicoohi wa Githua na angi. Miirü 
yarügamiriirwo ni andu eeri no tütiri na mariitwa maao. | 


Kiama kia Mau Mau kieeyamba ni giacagürire Eliud Mütonyi atuike 
mwene-giti na Isaac Maina wa Gathanju, mwandiki münene wa kiama. 
Stanley Mathenge na Enoch Mwangi makiheeo wira wa küümba njeeci 
ya wiyathi na mbütü ya ngewerani ya kürangira micemanio ya hitho ya 
Mau Mau, küreehe andu muumar-ini na küheeheenja thü cia wiyathi. 
Thuutha-ini njeeci ya Mau Mau yeetiirwo Kenya Land and Freedom Army 
na Giigiküyü igiitwo, "Njeeci ya Ithaka na Wiyathi Kenya" (NIWK). Stanley 
Mathenge niwe wacagürirwo komanda münene wa KLFA; Enoch Mwangi 
münyiinyi wake. Naake Gicoohi wa Githua agicagürwo njanji münene wa 
igooti ria ituika (na kiíngenü, Mau Mau High Court). Kubai na Kaggia nio 
maari maitho ma kiama; naake John Mbiyü wa Koinange mütabariri na 
müheeani muuma. Niwe wandikire mihitwa ya muuma wa Mau Mau 
na kübuundithia memba aria macagüriitwo ni kiama kuuma ndiicitiriti 
matulke aaheeani a muuma, mawaitha magütabarira muuma wa wiyathi 
na küüheeana. 


Atongoria oteti womootho moima NKP ni yaang'othire, Tgicooka 
kiharagana; ütongoria wa küheeana muuma na üteti wa rungu ükloyo ni | 
kiama kia Mau Mau. Muuma Uria Mau Mau yaambiriirie küheeana waari 
na hinya makiria küri Uria waheeagwo andu ni atongoria a NKP; weetagwo 
“Muuma wa Uiguano na Üürümwe”. Mihitwa ya guo ni yaingiraga andu 
thakame-ini, ngoro-ini, roho-ini—igakindira üiguano, üürümwe na witikio 
wa arümiriri a kiama, ikomia ngoro cia itungati ta igera cia cuuma na 
ikarikiria wendo waao wa bürüri. Münyui wa Muuma wa Üiguano na 
Üürümwe, na niguo muuma wa mbere wa Mau Mau, eehitaga akauuga: 


Nii Ng'ania wa Ng'ania: 


Ndoiga na ma ndi mbere wa bürüri witu Kenya ni ndaatuika 
mürümiriri wa ma wa kiama giiki kia üiguano wa Giküyü na 
Müümbi na Aakenya oothe, na no kio giitagwo Mau Mau. | 
Ndoiga hiinyirürie ni ndirutite kürüira tīri witu na bürüri 
witü Kenya Uria twatuunyiirwo ni mbari ya nyakeerü. Ndoiga 
nümitie ndi mbere ya Ngai wa Kirinyaga, mbere ya Giküyü na 
Müümbi, ya Ndemi na Mathathi, ya Mwangi na Maina, na 

nüngamite mbere ya kiama giiki gia kürüira ithaka na wiyathi 
ni ndiathikagira atongoria a kiama giiki kia üiguano na ni 
ndirutithanagia wira na ardiri wiyathi na ndikahüüra itarü 
müiko ndimatiganirie. 


Ndoiga na ma, nyitiite tiiri wa bürüri witu na guoko 
kwomootho na mabanga na guoko kwoorio ni ndirutaga 
maruta maría ndiiragwo ndute ni kiama itari na nganja, 
njiriiri kana njika; niingi ndeehita na muuma Uyu na thakame 
ya ücamba ya mwendi rüüriri ni ndithiaga o haria hoothe 
ingiirwo thii ngatungate kiama o ihinda riothe ria ingiitwo— 
kuri mbura kana gütart, müthenya kana ütukü. 


Ndoiga na ma, mbere ya atongoria a kiama giiki gia ituika 
ndiri hindi ngeendia rüüriri, nyendie bürüri irio cia nda kana 
nyumbüre hitho ya muuma Uyu kiri thü, ni kaba ngue. Na 
ingigatümwo ngoorage thü ya kiama giiki, ona akorwo ni muru 
wa maitu kana mwari wa maitu, awa kana maitu, ndigacooka na 
thuutha. Ingigeetio kiongo kia mbari ya nyakeerü ni ngakireheere 
atongoria a kiama. Ni njüüithü ciitü ni ngoronia nyakeerü na nja- 
guuti ciao nyakairü, na ni njitiKiitie ati muti wa wiyathi üküragio 
na thakame ya njamba cia rüürirT. 

Ingigeetio thakame yakwa ni kiama ni ngamineeana 


itakühiindahiinda. Hinya wakwa, ngoro yakwa na indo ciakwa 
ciothe ndainengera kiama. 


Mithia-ini ni ndoiga ndihotoreete mücibi wa muuma Uyu wa 

ücamba na kihooto ingikaaga kühingia mihitwa iyo, ndoriyo 

ni muuma üyü, andu aiitü manjürage; mwiri wakwa ükirio hiti 

mütitü. 
Andü maanyua muuma, tondu maaunyuaga mari gikundi, maatwaragwo 
nyumba ingi küheeo kiríra giioteti na gütaaririo muoroto wa kiama. 
Thuutha ücio ni maataaragwo makeerwo Uria githoomo kiri bata na tondu 
ücio makeerwo müciari agerie müno oone mwana wake ni arathooma. 
“Twarikia mbaara ya micinga na twoya wiyathi," makamenyithio, "mbaara 
iría Tngi tükürüa ni ya türamu tondu githoomo ni kio Kihingüro kia maundu 
moothe.” Ti rwimbo rwa güthoomithia memba a Mau Mau bata wa 
githoomo raiinagwo atia? 

Ciana cia andu air ciaga UUgi 
Müthüngü ndari hindi eetanga 
Mühindi ndakoorwo ni tooro agiciiria 
Ciana cia andu airü ikagunwo ni Kī. 


Bata wa itimü ni müthiru 

Riu ütigaire wa türamu 

Ni amu mathi maria me matuku maya 
Mbaara yaao ni ya türamu 


Aciari mütühe türamu 

Twatharikwo tükoimoimira 

Tütangire njamba ciitü cia Gikuyu 

Wathi wa küüra wendaga üngi 
Mau Mau yaari na ndundu cia hitho matüüra-ini na mataüni-ini iria 
ciatwaragwo andü marikia künyua Muuma wa Üiguano kümathoomithia 
gitumi gia künyua muuma, kümataariria mawatho ma kiama nooría 
memba wa Mau Mau aagiríire güikara na kwinyita mitugo-ini yake. Makiria 
moguo, ndundu icio ciathoomithagia memba Uria haari bata ndüüriri njirü 
cia Kenya künyitanira müng'eeng'ano wa wiyathi niguo ikorwo na nditi ya 
kürutürüra ngoronia bürüri. Ikamathoomithia ati andu airü oothe a Kenya 
ni mbari imwe, rürira rümwe, na Kenya ni bürüri witu türi ithuothe kuuma 
iria-ini via Mombatha kinya ria Githumo. Wa méüico Tkamataariria Uria 
haari bata müümemba wa Mau Mau kwenda bürüri na müingi wa kenya, 
kugia norume, üümiriru na ücamba 


Mau Mau yaakiitwo ta ngathi: Ndundung'a ya Mau Mau ya Itüüra 
(NMMI) niyo yaarí müthingi wa kiama na yaari ya andu ikumi neeri; 
kuuma hau tügooka Ndundung'a ya Rokiconi, twoima Rokiconi tügooka 
Ndundung'a ya Ndiviiconi, twoima Ndiviiconi tükambata Ndundung'a 
Kühingiriria ni Ndundung'a ya Mau Mau (NMM), na kiingenü, Mau Mau 
Central Committee (MMCC). NMM niyo yaari kiongo gia kiama, maitho 
na matu na yaari ya andu ikumi neerf. Mbaara yaambiriria 1952, NMM ni 
yaceenjirio ritwa Tgiitwo Kenya War Council (KWC), na Giigiküyü, Kiama 
Kia Mbaara Kenya (KKMK). 


Matüüra-iní na mataüni-ini, Mau Mau ni yaari na magooti ma itulka na 
njanji agüciirithia memba aria maunaga watho wa kiama. Kwari magooti 

ma matüüra, ma mitaa mataüni; igooti ría Rokiconi na ría Ndiviiconi na 
Ndiicitiriti. Igooti riria Maari inene riaari Nairobi na rieetagwo na Githüngü, 
Mau Mau High Court (MMHC); Gícoohi wa Githua niwe waari Chief Justice. 
Igooti ria Mau Mau ni ríaheetwo hinya mdingi ni kiama wa kwona ati 
mawatho ma kiama ni mararümitiirwo ni memba, na njanji aari na hinya 
wa gütuira mündü kinyonga angiakorirwo ni eendetie hitho cia kiama kuri 
thü kana ni giceerü kia ngoronia; rimwe igooti ni rrarutaga watho, njüna- 
ndara ya ngoronia irathwo müthenya barigici. Mundu angieciiririo ati ni 
wa mitheece firi ta thambara—Kkügürü kümwe küri Krama-ini kia Mau Mau 
na kuo küu kingi kiri nyüngü-ini ya ükoronia—ni aanyiitagwo akaigwo 
njeera rumande niguo Uhoro wake ütwirio makiria. Bahati, Mathare, 
Pumwani na Shauri Moyo ni kuo njeera cia Mau Mau ciaari. 


Riitwa “Mau Mau" Riomire Kuu? 


Mweri wa Gataano 1950 camba-ini ya theteera yeetagwo S.V.Aitchison, 
Naibaca, arutiwira 39 ni maanyitiirwo macukiitwo ni nyabaara Njihia 
wa Kinüthia ati ni moombiite kiama kia hitho gia küingata mbari ya 
nyakeerü Kenya. Kiama kiu, Njihia agitaariria, ni Kiaheeaga andu muuma 
wa üregani na thirikaari ya ükoronia. Andu ikumi na kenda—arüme 15 na 
atumia 4—n7 macagürirwo ati nio atongoria; acio angi 20 makirekio. Acio 
maacagüriirwo ni maahüüriirwo müno makihüüngwo mahüri ni Thüngü 
birithi niguo meetikire kumbüra hitho cia kíama. Andü 18 makiuuga o 
mati ühoro ta ücio, matiri na ama na gutiri mündü maaheete muuma. 
indi Magrougi ole Kodogoya (Maathai-GIkGyG) ni eetikirire, akiuuga ni 
aanyuulte muuma wa kürüira ithaka na wiyathi wa bürüri wake. Oorio 
riitwa ría kiama akirega kumbüra; oorio mariitwa ma atongoria a kiama na 
mihitwa ya muuma akiuuga ndangiumbüra hitho cia kiama. Ni anyaririirwo 
müno-—thakame yake yathereraga ta kiguü theero noni areegire noohoro; 
akimeera mamüürage. 


Maatwarwo igooti-ini, njanji na burociikiuta maari ngoronia theteera, 
thigari iria ciamarangiraga ciaari mbari ya nyakairü na mütabuta wa ciira 
aarí wa mbari ya Müümbi, weetagwo Permanis Kiritü. Ciira wambiriria, 
Magrougi agiitwo Kihengere-int gia güciirira ni burociikiuta. Akiirwo ni 
burociikiuta ooe Bibiria eehite na ritwa ria “ithe na ría mwana na ria roho 
mütheru" ni akwaria ma. Akiuuga ang'athitie wee t1 mükiricitü, etikitie 
Ngai wa Gikuyu na Müümbi—Ngai wa Kirinyaga. Burociikiuta ndaakenirio 
ni macookio ma Magrougi; ari na ürürü wa maraakara akianirira igooti-ini: 

“Ngai ni ümwe—Ngai wa Ibrahim na Jacob, Ngai Yesu.” Naake Magrougi 
ndaari rimwe ikümbe, aking'ethera ngoronia burociikiuta, akimwira, 
“Ngai ni eeri, Ngai wa nyakeerü na Ngai wa Gikuyu na Müümbi; Ngai wa 
andu airŭ.” Kuuma hau gükigia na mügucanio wa ngarari igooti-ini. Njanji 
akiuuga Uhoro wa Ngai na ndini ütiganwo naguo, ciira üthii na mbere; 
burociikiuta akirenga müreera, akiambiriria ciira. 


Hindi ya ciira Uyu, Kihika wa Kimani aarutaga wira wa mbiaacara ya 
kwendia makara Naibaca na ni aathiire igooti-ini güthikiriria ciira. Kari 
1985 ni ataarüirie Maina wa Kinyatti, mari njeera Kamiti mooheetwo ni 
ndigitita Moi, Uria Magrougi aaciirire nocamba. Tathikiriria: 


Burociikiuta: Magrougi, bairo-ini ici cia birithi ni witikirite Uri memba wa 
kiama kia hitho kiria kiri na mübango wa ücangiri wa küingata Athüngü 


wa kiama; uguo ni ma? 


Magrougi: Ñ nima. Künyua muuma woregi wa ükombo—muuma wa 
kürüira ithaka ciitü iria mükoomeire na githüri—mahitia mari ha? fi inyuř 
mütinyulirte muuma wa gütütuunya bürüri witu; mügatütua ngombo 
cianyu. 


Burociikiuta: Ndikwenda üreehe üteti igooti-ni; ndireenda wire igooti 
mri Uria watonyiire kTama-inT, nüü wa küheeire muuma na mwari naŭ naŭ 
mükinyua muuma. 


Magrougi: Kiama giitü ni giakürüira ithaka iria mwatütuunyiire na wiyathi 
wa bürüri witu, ni kiama kia hitho tondu ücio ona ingikiirwo mühindo 
ngingo kana ngarangwo na maguta ndi muoyo ndiri hindi ingiumbüra 
hitho cia kiama kuri thü ciitü; muuma Uria ndaanyuire ndünjitikiriitie. 


Burociikiuta: (acuhitie iromo ni maraakara). Magrougi, ndikwenda 
ütue igooti riri kihaaro giioteti; watho wa thirikaari ndwitikiriitie andu 
mathondeke kiama matari na recenici kana künyua muuma wa magigi 
Uri na muoroto münungu wa güthükia bürüri, kuu ni kuuna watho. 
Tutigwitikiria gakundi ka njangiri küharagania thirikaari, gücookia bürüri 
nduma; ücio ni twarega. Ni maita maiigana müükwenda mwiirwo ati ithui 
mindi na mindi. Ndireenda wire igooti ritwa ría kiama kiu kianyu kia 
hitho, umbüre mariitwa maatongoria na ütaaririe mihiitwa ya muuma na 
muoroto wa kiama wa mbere ndaaya. 

Magrougi: Ndingikwira maündü mau ndeerirwo ndikooige ni kiama, ni 
hitho iitü. Niingi wee Uri tha iitü; nī inyuř mwatütuunyiire bürüri na hinya, 

aagu, tütikaürekia. 


Burociikiuta. Ni maündü marika weerirwo ndükoige ni kiama? Ririkaana 
Uri igooti-ini, ndüri mücemanio-ini woteti. 


Magrougi: Maündü "mau mau" ndeerirwo ni hitho ya kiama. Ndakwira 
atiriri hindi ya keeri, ni maai ürahüüra na ndiri, nii ndiri hindi ingiumbüra 
hitho cia kiama kiri thü ona ingiikio mwaki-iní ndi njaga kana neengwo 
ngingo na thoo. Mügwiciiria ni tükeenaga riria mühimbrlirie ütonga na 
üteti wa bürüri, mügatwandika mawira ma kühuura ironda ngi, kGiriga 
ngiri na gütega huko—mawira ma ngirimiti—na máücaara ni wa rühi na 
bururi ni witu. 

Burociikiuta: Ndireenda nyiite Uria wauuga wega; woiiga ritwa ría kiama 
kianyu kia hitho ni Mau Mau, Uguo niguo ürooiga? Ndireenda ücookie “Ti” 
kana "aaca". 


Handü ha mütabuta gütaariria Uria burociikiuta ooragia ni areemirwo 
gütabuta Githüngü wega, akihitithia Magrougi. Aamwirire ati burociikiuta 
areenda kümenya kana ni agücookia ciüria iria aramüria na ndakwenda 
rügano; akwenda acookie "ii" kana "3aca". Magrougi akiira mütabuta: 
"Mwire ndoiga Ti, ndikümühe hitho cia kiama giitu.” Burociikiuta akiira 
njanji akeneete, “Uguo niguo ngwiciiragia, riitwa ría kiama güki kia 
Ucangiri ni “Mau Mau.” Burociikiuta ndooririe Magrougi kiüria kingi, eetire 
Nyabaara Njihia arute üira; ciira ügithit na mbere, thaa inyaanya njanji 
agitua ciira, akioha aathitangwo o mündü maka mügwanja njeera nditü. 

Rüüciint rüürü rangi ngathiiti cia ngoronia iklanirira ati kuri kiama kia 
hitho Kenya giitagwo “Mau Mau” na mworoto wakio ni küingata Ngeretha 
Kenya na njira ya haaro. Igithii na mbere gütaariria ati küingira kiama 
kiu mündü no mühaka anyue muuma wa üregani na mawatho ma 
ükoronia na oone ni ooraga Thüngü theteera imwe. Kameeme ka BBC 
nako gakíamükiria Uhoro ücio, gakiüütambia bürüri wa Ngeretha wothe, 
Rüraaya ng'ima, Ameerika na thi yothe. BBC Tgigitaariria ati Mau Mau ni 
kiama kia njangiri na gitongoreetio ni Jomo Kenyatta na atongoria angi a 
Kaŭ. 


Uguo niguo riitwa “Mau Mau” riatonyereirio Uteti-iniwa müng'eeng'ano 

wa wiyathi. Norri, ni rraacookire rikioyo ni müingi wa Kenya, rigithambio 
na thakame ya njamba cia bürüri, rikimatio na müruru wa üregi wa 
ükoronia, rikigla na caama wa wiyathi, rigituika ritwa ria riiri, ria hinya— 
ritwa ria ücamba wa muingi wa Kenya handu warüüma. NT hicitüria ya 
bürüri. Na ciugo nguhrT, rfatulkire githima gia künyuagwo ni njamba cia 
bürüri. 

Nyabaara Njihia ni aaheeaniite ühoro müingi wa hitho cia kiama ari 
kwa birithi na igooti-ini riria arutaga üira kühiinyiriria aria aanyitithitie. 
Kwoguo-ri birithi ni maamenyire maündü ma kiama makonii mihitwa ya 
muuma na makimenya ati ni Dedan Mügo wa Kimani kuuma Kiambuu 
niwe wathilite Naibaca küheeana muuma na güthoomithia arutiwira 
muoroto wa kiama. Dedan ni aanyitiirwo thuutha Gcio, aarega kühe birithi 
Uhoro wa kiama, agitwarwo igooti-ini Krambuu, akiohwo miaka mügwanja 
wira müritü; arekio akinyitiirwo mürango-ini wa njeera, agikururio, agiikio 
nditiíni; aarekirio mwaka wa 1961. Dedan Mügo ari njeera, itungati cia 
Mau Mau ni ciatungire rwimbo rwa kümüririkanaga na rwaiinagwo ü: 


Müraata wa andu airü Dedan Mügo 
Wathaamirio Kenya ni Undu wa andu airü 
Ndüire ndetagira tiiri wa andü airü 

Na ndikaütiga tene na tene 


Kenyatta ari mbere Koinange thuutha 
Mbiyü ari mwena-ini müriithi mwega 


Thuutha wa Dedan Mügo kuohwo thirikaari ya ngoronia ni yahüürire 
kiama kia Mau Mau marubuku o mwaka ücio wa 1950 na ikiambiriria 
kühita, künyita na kuoha andu aria meeciiragio maari noteti wa Mau Mau; 
indi thükümü itiahotire kühingiriria rühuho rwa wiyathi rühurutane. 


Midia cia Kümeemerekia Üteti wa Ituika 


Ni geetha kiama gia ituika kihote gütamba na kümeemerekia üteti wa 
ituika, kühüürana na burobaganda ya thü, mihuhu na maheeni, no mühaka 
kigie na ngathiiti irithoomagwo ni müingi na itungati cia kiama, kameeme 
ka hitho ga kwanagirira mürügamo wa ituika kiri mdingi na kühee mdingi 
kirira giloteti, güthoomithia müingi üteti womootho na mütaratara wa 
kiama. Ngathiiti iyo nokinya yaandikwo na rüthiomi rüría andu aingi— 
arutiwira na arími anyinyi maragia matüüra-ini na mataüni-inT, yaandikwo 

na ciugo hüthü, ciugo ciraririmbüka mwaki wa wiyathi. Rüthiomi rwa 
ageni—tuuge ta Githüngü na ngathiiti cia aria mahiinyagiriria muingi ta 
Daily Nation na Standard ni ngo cia kügitira ndoonga iria ciathanaga, 
midia cia kürikia dkoronia wa meeciiria na wa roho, nyundo cia gükindira 


Nt kuri bata andü aria maraandika ngathiiti ya ituika makorwo ni 
itungati cia kíama nani moo! mürügamo na máütaratara wa kiama, na 
makiria makamenya ŭrřa mdingi üreenda bürüri waao üikare na kuria 
werekeire na mabata ma müingi momüüthi na ma rüüciü ni mari kU. Niingi 
nokinya mathii kuri muingi, mamenyane, marianire, mahee mdingi kirira 
giioteti wa kiama; mathikiririe mathiina na mabata maao makiiwira-ini na 
ma kiimiicii, makuue mathiina na mabata macio, mathiř namo wabici ya 
ngathiiti ya kiama, mamacunge, mamekire ngathiiti-ini niguo mathoomwo 
ni itungati na bürüri mügima. Niingi ngathiiti ya ituika no mühaka 
yaandikwo na ciugo ithimindiitwo na kagoto ka ücamba na üümiriru wa 
ütongoria wa ituika, ciugo nyümü cia witikio wa kiama ati ona ingitemwo 
na kanyŭi itingitemeeka, ciugo nyambe na ng'anangÜ cia cuuma. 


Gitümi kiria giaatümire Mau Mau Ttaambe na hinya ta mbura ya the- 
mithü matüüra-ini na mataüni-ini, igaanda-ini kuria aathükümi marutaaga 
wira, macamba-ini ma Thüngü theteera kŭrřa andu aiitü maarithikwota, ni 
tondu yaari na midia cia küimeemerekia mürügamo wayo. Midia ya mbere 
yaari ngathiiti ciarutagwo ni atongoria a NMM-—andáü ta Kaggia, Isaac 
Maina Gathanju, Stanley Mathenge na itungati cia Mau Mau ta Henry 
Mworia Uria waandikaga, Mümenyereri; Mürage wa Wokabi, Müthamaki; 
Cege wa Kabogoco, Wiyathi; Mathenge wa Waciira, Giküyü na Mumbi; 
Mwai wa Koigi, Mwaraniria; Griggory Mbiti, Mügambo wa Embu; Paul Ngei, 
Waaya wa Mükamba, na Gakaara wa Njau, Waigwa-Atia; Isaac Gathanju, 
Wihüüge na Müramati. Bildad Kaggia, Inooro Ria Giküyü na Afrika Mpya. 
Ngathiiti icio ciaandikagwo na ürürü wa üregani na ükoronia; ciaari aarimü 
agüthoomithia mdingi kirira giloteti wa müng'eeng'ano, haki cia arutiwira 
andü airü, na mworoto wa Mau Mau. Maündü maingi ma kiama tondu 
maari ma hitho maandikagwo ngathiiti-ini icio na thimo na nda ati ona 
ngoronia na hümungaati matingiahotire gükundüra ikundo ría ciugo icio 
cia hitho. Ngathiiti-ini icio, aarüi a mbaara ya itulka meetagwo "Ihii cia 
mütitü,' "itungati" kana “Mirani”. Mündü ütaanyulite muuma eeragwo 
ti ^müruu," ageetwo "nyenje," "ngüngüni," “ndaa,” "thuuya," "ngühaa;" 
“ngak” kana “hiti itari müting'eo." Thigari nyakairü cia birithi igeetwo 

“magürü mairü” kana “icaküri”. Hümungaati “thaata cia bürüri”; GSU 
“warürüngana” na Thüngü igeetwo "thükümü," "thüngümü," "kabuurü" 
kana "ngoronia." Mücinga weetagwo "mütüüma" kana "müti;" bathitora, 
"kamwaki" na mbürübürü, “makara” kana "njirüngi," o Uguo o Uguo. 


Tondu ngathiiti icio ciaandikagwo na rüthiomi rwitü, ikaandikwo na 
ciugo hüthü iria ciatümagirwo ni arimi na arutiwira na ciaandikagwo ni 
eendi bürüri—itungati cia Mau Mau—ni ciagüragwo müno ni ündü ciaari 
na caama wa wiyathi, ona andü matooi güthoomo ta aacüücü na aaguuka 
ni maigüraga, magathii nacio güthomeerwo ni aria mooi güthooma 
matüüra-ini. Ngathiiti icio ciatuikire manooro makünoora hiü cia wiyathi, 
imüri cia kümürikira andu njira ya wiyathi, thanju cia gücookaniriria 
üiguano na üürümwe wa müingi, ihaaro cia kwanirira mworoto wa kiama, 
matingatinga ma gükindira wiyüümia wa müingi. 


Midia ya keeri ya kühunjia üdiguano wa müingi na üregi wa ükoronia 
ni nyimbo cia wiyathi iria ciainagwo micii-ini ya arümiriri a Mau Mau, 
matüüra-int, mataüni-ini, mawira-ini; mathukuru-int na makanitha-ini ma 
Karing'a na micemanio-ini ya Kaŭ. Ikainwo ni atumia makiríma, magithii 
rüüf, magithil itenga, makiuna ngu. Nyiingi cia nyimbo icio ciatuungagwo 
ni itungati cia Mau Mau matüüra-ini na mataüni-inT, mititü-ini, mathukuru- 
ini na makanitha ma Karing'a, njeera na nditiini. Ingi ciatuungagwo ni 
memba a kawaida a Mau Mau—mündü wothe wanyulite muuma wa 
Mau Mau na akeerutira künengera kiama gia ituika thakame yake ya 
ngoro ni etikiritio gütuunga rwimbo rwa kürikia na kwaramia mworoto 
wa kiama. Mabuku ma nyimbo icio marutagwo ni Gakaara Book Service 
na Mümenyereri Press na magüragwo ta migate mihiü barabara-ini cia 
Nairobi, Naikuru, Mürang'a, Nyiri, Embu, Miirü na taüni ingi iria ciaari 
na memba aingi a Mau Mau. Nyimbo icio ciaari mathaita makwarahüra | 
andu meeciiria; küimacookaniriria niguo matulke nyundo ya kümomoora | 
rügiri rwa mahiga rwa ükombo wa ükoronia. Kümataariria mworoto na 
mürügamo wa kiama na kümamenyithia thü cia wiyathi niaa. 


Hamwe na gütuunga nyimbo, itungati cia Mau Mau ni ciaandikaga 
maratathi (na kiigenü Leaflets) maari noteti wa ituika na mworoto wa 
Mau Mau wa mbere ndaaya. Maratathi macio mahurunyagwo na hitho | 
nene máüci-ini wa Nairobi na mataüni-ini ma Cenitürü na ma Naikuru 
ndiitiriti na macamba-ini ma matheteera kiri memba a Mau Mau 
marutaga wira wa thikwota. Marebeta na mabuku ma ituika magükumia | 

atongoria a müng'eeng'ano, magwikira müingT mwaki wa kürüira wiyathi 
ní maandikagwo ni wabici ya ituika, makeenderio müingi. Mamwe ma 
mabuku macio ni: Kenya ni Bürüri Witü, Tiiri niguo Nyina Witü, Kenya ni 
Yakwa, Miikarire ya Thikwota, Kienyü kia Ngai na Ithaka, Wiyathi wa Andu 
Airü, Ithaka Ciaari Ciitü, Kamüingi Koyaga Ndiri, Mageria Nomo Mahoota, 
Witikio wa Giküyü, Ngoro ya Müügiküyü na mangi. Mabuku ma Kenyatta 
na Mbiyü ni mongereire nditi mbaara-ini ya meeciiria. Noririkaana, mabuku 
maingi ma ituika mathoomagirwo rungu rwa gitaanda na ngwatira kana 
werü-int mundu akiriithia, na maigagwo theegi nyüngü-ini tondu maari 
mahüüre marubuku ní thirikaari ya thükümü. Mündü künyiitwo na ibuku 
ihüüre marubuku yaarí mbaara nene na miaka gikundi njeera wira máüritü 
kana güikio nditiini miaka itaarí ithaabu. Angi ni küüragwo mooragagwo. 


Midia ya gatatu ya gütambia kiama gia ituika ni Muuma wa Üiguano Uria 
waheeagwo Müükenya owothe ŭrřa werutite, gukua na kühona, kürüira 
wiyathi wa bürüri witu. Andu aingi—Agiküyü, Aembu, Amiiirü, Ambeere, 
Aikamba na Maathai—ni mauumirire kihaaro kia mbaara, makiheeo 
muuma wa üiguano magituika arümiriri omiriru a kiama kia wiyathi. 
Kindü kimwe kia bata muuma weekire mataüni-ini na matüüra-ini ni 
gücookaniriria memba a Mau Mau, makiaambiriria kumenyana, kwaria na 
rüthiomi rwa ituika, kürutithania wira wa kiama mari hamwe na küreehe 
mbari ciao na araata aao kiama-ini. Ni Undu wa üiguano, witikio, ngoro 


igituika rüüi rüratherera rumite Kirinyaga rüri na nditi itanglahingiririkire. 
Kuumana na nditi To, müingi wa bürüri ügituika mütitü wa kwihithwo ni 


itungati, iria ría güthambirwo ni njamba cia rüüriri, ciauuma kuria guothe 
ciacangarürükaga ikirüira wiyathi. 


Kaü na Mau Mau 


Gatagati-ini ka 1950 na 1952 kwari ciama igiri tu cia kürülra wiyathi 
Kenya: Mau Mau na Kaŭ. Kiama Kia Boote ni kiaharaganire, atongoria akio 
makiingira Mau Mau na ciama cia arutiwira; na kio gia KKNI, na ritwa 
ringi ni Kio KCA, ni kiahohire; memba amwe a KKNI maingirire Kaŭ na aria 
angi Mau Mau Kaü yatongoreetio ni Kenyatta na Mau Mau ni Kaggia, 
Kubai, Eliud Mütonyi, Stanley Mathenge na Isaac Maina wa Gathanju. 
Ona kühaana Uguo, atongoria a Mau Mau maari memba a Kaŭ na memba 
aingi a Kaŭ maari arümiriri a Mau Mau. Kenyatta, Mbiyü na atongoria 

aingi a Ndundung'a ya Kaü matiaari Utongoria-ini wa Mau Mau. Atongoria 
amwe a Kaü ta Mbotela, Ofafa, Müchohi Gikonyo, James Gichürü, John 
Mungai, Joseph Katithi, maari njüna-ndara cia ngoronia na thuutha-inT 
makiringa mürimo Uria üngi, magitulka athigani a thirikaari ya ngoronia; 
makiambiriria küreehe migigi müng'eeng'ano-ini wa wiyathi. Hau ni ho 
ngucanio ya Kaŭ na Mau Mau yaambiriirie kürikira, kwarama. 


Thiini wa Kau, itungati cia Mau Mau ni cio ciaari ütongoria-ini wa 
honge cia Kaŭ, na Kaggia na Kubai maari a Ndundu ya Gatagati ya Kati 
na magatongoria rühonge rwa Kaü, Nairobi. Kuuma hau Mau Mau 
miyo yaari na ütongoria wa ciama cia arutiwira, na mitaa-ini Nairobi ni 
yathondekeete ndundung'a cia ituika. Tondü woria Kenyatta atindikiitwo 
ni üteti wa mühüyüko wa gatiba, atongoria a Kaŭ, niguo moonie müingi 
no makinyiriite wiyathi, kuri mweri wa kenda 1950 ni maatümire anjumbe 
eeri—Mbiyü wa Koinange na Achieng Oneko—gütwarà memorandamu 
ya gwitia wiyathi wabici-ini nene ya ükoronia, London. Müno meendaga 
thirikaari ya thükümü Ngeretha Tthondeke mücemanio wa kübanga 
muthenya Uria Kenya Tkeyatha. Mwandiki munene wa ükoronia ona 
ndooire memorandamu kana eetikire maikare thí maarie; ameerire na 
rüthüüro ndaarameetiite tondu ücio ndaarí na mathaa ma kümoona. 
Akimeera, ta maari ciana cia thukuru, macooke Kenya riria akabatario nio 
ni akamatümanira na maremwo ni uguo mathil makeikie iria-ini. 


Achieng ni acookire Kenya, Mbiyü agitigwo niguo agerie gütindika 
memorandamu mbuunge-ini ya Ngeretha, no ndaahotire. Acooka, Achieng 
ni aheire Ndundung'a ya Kaŭ Uria matuuagwo minyiri, gücinürwo, kwaririo 
na nguru na küimwo gitiiyo ni mwandiki wa ükoronia handu ha künyiitwo 
ügeni. Akiuuga rügendo rwake rwa London ni rüramüthoomithirie ati 
thirikaari ya Ngeretha ndiri hindi ikarekia bürüri witu no irutürürirwo 
na mbaara ya micinga. Kaggia na Kubai ni maheeire Achieng muti, no 
Kenyatta ndeetikanirie na Achieng, aathiire na mbere kwaria na Ngeretha, 
kümoonia na kümamenyithia ati maarega küheeana wiyathi na njira ya 
gatiba kuri mbütü ingi ciiharüirie kwooya wiyathi na hinya; Ngeretha no 
gütheka mathekaga, makauuga Kenyatta ni küroota araroota. Thuutha-ini 
riria moonire rüüi rwa wiyathi no küiyüra rüraiyüra na Mau Mau ni yuumite 
nja ya wathani wa ükoronia, ikambiriria gwaaka thirikaari yaayo mataüni- 
ini na matüüra-int, makihüüga; magiita Kenyatta, makimüthaitha eetikire 
marutithanie wira na Kaŭ gwa kahiinda niguo magiririria thakame Titike 

bürüri, Kenyatta ni eetikirire. Kenyatta o Uria weerite Ngabana Mitchell na 
akeehita na ritwa ría Gikuyu na Müümbi ati ndari hindi akanyitanira üteti 
wa bürüri na thirikaari ya ngoronia müthenya kana ütukü. 

Mweri wa Kanaana 1952 ngoronia Ndithii wa Krambuu ni athondekire 
mücemanio minene Kiambuu taüni wa kühüüra, kümenereria na 
ya Kiambuu manyiite thirikaari ya ngoronia mbaru niguo igie na nditi 
ya küharagania mbütü cia wiyathi rügongo rüu. Andu aria matongo- 
Mbiyü, James Gichürü, Harry Thuku, maari ho na ni maathondekeeirwo 
mathaa makwaria. Andu aingi ni mookiite mücemanio ni Undu kameeme 
ka ngoronia ni kaanirüire na ngathiiti Tkaandika ati Kenyatta ni agakorwo 
mücemanio-ini na ni akaaria. Andü aingi, na makiria memba a Mau 
Mau, mooranagia na mang'üriko: “Kenyatta arathii mücemanio wa 
ngaati ni ki—mücemanio üthondekeetwo na ükarugirwo ni ngoronia?" 
Atongoria a NMM gütiri waao wathiire mücemanio; ni maraakarite müno 
na makang'ürika ni Kenyatta gwitikira aingirio mücemanio wa kühüüra 
kiama gia ituika. Müthenya ücio wa mücemanio wa ngoronia, atongoria a 
NMM ni macemanirie, magitikaniria ati mündü wothe ari üü kana üü (ona 
Kenyatta) ükügeria kübinga kiama gia ituika no mühaka anyiitwo, atwarwo 
igooti-ini rra Mau Mau, akorwo na mahitia eekirwo kiaara mümero, na aria 
maacuritie micinga ya ngoronia ciande matikaheeo kahiinda, marathwo. 
Itungati iria ciaheetwo wira wa küheeheenja thü cia wiyathi ni ciaathirwo 
irute wira wacio itakühiinda—iürüÜte itari na tha. 


Mücemanio waambirüirie thaa inyaanya. Cibü Warühiü, Uria waari 
ndungata nene ya ngoronia Kiambuu, niwe waari wa mbere kwaria no 
ndaarekiirwo arikia miario yake ni kugiririo na kürumwo ni muingi Uria 
wokiite mücemanio; agiikara thí. Macibü macio mangi, hamwe na James 
Gichürü na Harry Thuku, ni maheeirwo kahiinda maarie no miario yaao 
ndiakenirie mdingi, makiuugiririo, magiikara thi. Miario yaakenirie muingi 
naTkiraakaria ngoronia ni ya Koinange wa MbiyG tondu aaririe rüthiomi rwa 
Mau Mau. Kenyatta aarügama kwaria, küringana na ngathiiti ya Wihüüge 
ya tariki 30, mweri wa kanaana 1952, aambiririe kühee andü gitümi gia 
güüka mücemanio wa üngoronia. Akiuuga aroonire ni wega eekinyie 
mücemanio niguo oonie müingi na thirikaari ati, Kaü yaragia cararüku na 
nditikaniitie noteti wa gütümira mabanga na matimü, kana Tkanyitanira 
na aría marooiga wiyathi ndüngioneka na thaayü, üngioneka na mbaara. 

"thui atongoria a Kaŭ,” Kenyatta akiguruma, "twaragia müthenya barigici, 
tükaaria cararüku, ni geetha Ngeretha mamenye ni tükwenda wiyathi, 
ni tükwenda matühee müthenya tüikare thi nao twariririe müthenya na 
mweri Uria makarekia bürüri witu, twiyathe. Üyü ni bürüri witu, ni twarega 
gütuika ngombo cia mbari ya nyakeerü. Ndiraigua matheteera matiindaga 
magitotora, kwiyaata na kwihüüra githüri ati matikoiima güükü Kenya 
na magütüüra matwathaga; ni meerwo ni mundu müügi ati kahiinda ni 
karikinya tümoohere mirigo, tümatindike, kaihwa na gacükürü, kinya iria- 
ini ria Mombatha, tümaingirie meeri macooke kwao. Nao Ahindi nokinya 
matümenyithie na ciiko kana mari mwena witu kana mwena wa mbari 
aririe kahiinda karaaya no ndaararamaga tooria araramaga micemanio-ini 
ya Kaŭ; aarüümaga akihuhaga. Gatürü koohoro, aaniriire akiuuga, “Tukiite 
mücemanio Uyu turi athuuri a Krambuu gücaria nyamu ino Treetwo Mau 
Mau, twamioona, twite aanake mamidirage...Nii ndiüüi Mau Mau ni ki, 
ndiüüi ni nyamu ya muthemba ürikü...Mau Mau Troothii na miri-ini ya 
mikoong'oe.” Ciugo icio cia hinya Uguo itemanitio njaga mücemanio-ini 
wahiinyiriria müingi, mücemanio wa ükoronia, mücemanio wa ngaati, ni 
ciatuurire atongoria a Mau Mau na itungati haria hari ruo, na niingi ciaari 
üira müiganu ati Kenyatta aaga kühitiririo na njira ciothe ni akürutithania 
wira na thü cia wiyathi. 


Thuutha wa mücemanio ücio wa Ndithii, Harry Thuku, agitiirwo 
ni birtihi ya ngoronia, ni eetire mücemanio wa kiama giake, Kikuyu 
Provincial Association, taüni ya Kiambuu gütaara memba a kiama (aingi 
aao maari kunda-ngütüme a ngoronia). Aameerire matikanyue muuma 
wa Mau Mau kana manyiitanire üteti wa bürüri na Mau Mau tondu ni 
kiama kia imaramari, ni mooe hiü, matimü na micinga mateithiririe 
Ngeretha kühüürana na mbütü cia Mau Mau. Amemba a kiama kiu, Thuku 
amatongoreetie, macookire gutuika hümungaati ndürü mbaara ya wiyathi 
yatuthüka; makiheeo micinga ni ngoronia moorage arüiri wiyathi, atumia 
na ciana matüüra-inT. 


Kenyatta Gütümanirwo ni Mau Mau 


Ciumia igiri ciathira Kenyatta ni atümaniirwo ni atongoria a NMM ooke 
wabici ya Mau Mau ya hitho Kiburi house, Nairobi, maarie. Stanley 
Mathenge na Enoch Mwangi nio maatwarire ndümiriri icio. Magikombora 
teegithi ya Maina wa Kahuumbi (gitungati kia Mau Mau) ikigiira Kenyatta, 

Gatündü. Akinya wabici-ini akorire eetereirwo ni atongoria Mau Mau— 
Fred Kubai, Bildad Kaggia, Isaac Mwangi wa Gathanju, Eliud Mütonyi na 
angi. Mathenge na Enoch Mwangi onao maari memba a NMM. Haari 
bathitora hau meetha-ini; riria Kenyatta amioonire akiira githithi. 


Maanyua caai na maaría ciathiire ciathererire, magiikarira ndeto 
njüng'wa. Atongoria a NMM ni mamenyithirie Kenyatta ni maraakaritio 
niwe ni ündü wa gwitikira güthii mücemanio wa ngoronia Kiambuu wa 
kühüüra Mau Mau; makimwira ni matuuritwo ni miario iria araririe ya 
kümenereria na künyararithia kiama kia mbaara ya wiyathi, na niingi 
makimüririkania ati ni akoreetwo agitümira micemanio ya Kaŭ kübinga 
mworoto wa Mau Mau. Akiirwo atakühithwo malinda macio areeka na 
kürega künyitanira üteti na Mau Mau no matüme eekirwo kiaara mümero 
kana aringwo na mbürübürü ni Mau Mau. Ni aririkanirio ati mworoto 
thakame na andü airü aria makünyiita Ngeretha mbaru no kürengwo 
makürenga na njirüngi. Kaingi miario-ini ni mageragia kwonia Kenyatta 
ati Ngeretha aarí na mübango wa gütua Kenya jitu bürüri wake, ndari 
hindi ageetikira bürüri wiyathe no aingatiirwo na haaro. Ni mageririe 
kümütaaririria na kümwonia ati gutiri bürüri ona ürikü Uri ndunia ino 
jitu ürt wacookeirio wiyathi ni thükümü na giitirira, wiyathi ni kürüirwo 
ürüagirwo, ügatuunyanwo na hinya na ngoronia ikaingatwo, bürüri 
ükeyatha. 


Atongoria a NMM ona mageria kwonia Kenyatta ati ütongoria wake 
waarí na mageca na raini Tria Kaŭ yaagereete yaari ya kürikiria ükoronia, 
Kenyatta aikirie cuka ciande, akiambiriria güikiria atongoria a NMM mooko. 
Macüngiririo, Kenyatta ni areegire künyiitanira müng'eeng'ano wa wiyathi 
na Mau Mau; akiira atongoria a NMM ati Uguo meeciirfitie na makabanga 
ni ügütüma Ngeretha omie ngoro, anyiite atongoria na ahüüre ciama 
cioteti na cia arutiwira marubuku, atümire micinga na mboomu küüraga 
atumia na ciana matüüra-ini. Akimeera ati mataaro make ni matigane 
na mübango wa mbaara, mathondeeke rühonge rwa andü eethi (Youth 
League) thiini wa Kaŭ na meetikire künyita mbaru mworoto na mübango 
wa Kaü wa kühüüranira wiyathi na ngo ya gatiba. Üguo ni kuuga meetikire 
kürutithania wira wa wiyathi na Kaü na thirikaari ya ngoronia kinya hindi 
iría thükümü cia Ngeretha igeetikira kwandika gatiba ya wiyathi ona 
akorwo ni miaka iigana igüüka. Kubai ari na mang'ürT agiküürira Kenyatta 
maitho, akimwita: 

Jomo, üratüüria türekie mürügamo witü wa wiyathi, twitikire 
kürutithania wira na thirikaari ya ükoronia iría itatuheeaga 
gitiliyo, yaandikaga magathiiti-ini, mabuku-ini na bairo-ini 
na Tkanirira kameeme-ini na kanitha-ini ati ithui turi nyamu, 
tütirr andu; thirikaari iria Trutite watho wa ükarabaa wa 
gütühiinyiriria, watho wa tükuuage kibandi ta ngui, thirikaari 
itikiritie njangiri cia Thüngü kügwata atumia aiitü na hinya 
na kimaruthia wira na hinya—iyo niyo thirikaari üreenda 
türutithanie wira nayo? Aaca, ni twarega. Gütiri üraata 
ünglkorwo ho gatagati-ini ka andu aiitü na ngoronia, gatagati- 
ini ka wiyathi na ükombo. Ithui na kiama giitü, na ni kio kiri 
wa kiinyamü wa ükoronia, twoye wiyathi witu. Aakenya aria 
makünyiita ngoronia mbaru ni thü cia bürüri, thü cia Mau 
Mau; tükümarenga magürü na njirüngi; no aría mari mwena 
wa bürüri na wiyathi ni araata a Mau Mau. Mürügamo witu, 
witikio witu, ni ücio: üwitikire kana üürege (Ribooti ya Kaggia, 
1977). 
Kaggia atagütümira ciugo nditü ta Kubai eerire Kenyatta: | 


Jomo, ni njüüi ni üthoomaga ngathiiti-ini na mabuku-inT 
üteti na müng'eeng'ano wa wiyathi wa mabürüri maingi | 
ma thi. NT 07 andu a Chaina, Korea, Vietnam na riu Kiuba | 
moete micinga marutürüre thükümü cia Rüraaya ya rügürü 
Mau Ttikitie ati wiyathi ndürutagirwo andü na Kihüri ni ngo- 
ronia, ni kürüirwo ürüagirwo. Übuuthi ücio wa twandikirwo 
gatiba ya wiyathi ni thü ciitü, wa tütindage wabici yaaría 
makoomeire bürüri witu tükimathaitha tüturitie ndu matühe 
wiyathi, matücokeria ithaka, meherie watho wa ükarabaa, 
ni ünogetie andu aiitü. Makwenda Mau Mau Tmatongorie 
na ithui tütiracooka na thuutha. Tathii mitaa-ini Nairobi— 
Kariokoo, Bahati, Kamükünji, Maceengo, Mathare, Shauri 
Moyo, Karoreini—wone mbütü cia Mau Mau icuritie micinga 
ciande na Gthikiririe nyimbo iraiinwo ni aathükümi cia üregi 
ükoronia; nyimbo cia wiyathi. Matüüra-ini Giküyü, Embu, 
Miirü na Mbeere ni tüthondekeete njeeci cia kürüira wiyathi, 
micinga na njirüngi turi na kihümba, igaanda cia gutura 

micinga na mbürübürü ni iraakwo; ithui ni twiharfirie. Kaŭ 
yeenda gütigwo mürimo Uria üngi—mürimo wa ükoronia— 
ücio ni wira waku, Kinyatta. No ndaakwira atiriiri, atongoria 
a Kaŭ maigirira micinga ya ngoronia ciande gutiri waao 
ükühonoka, tükühe mii? yaao nderi na hiti. Ni üroona 
bathitora Tno, tümiigirire hau meetha-ini niguo ümioone, 
ümenye ati ithui üteti wa mühüyüko wa gatiba ni üratünogirie 
(Kaggia, 1977). 


Ngarari na ngucanio mfario-ini ciathiire na mbere handü ha mathaa 
matatü, no atii, Kenyatta ndaakinyükirie ikinya, akirega, mwiri na 
ngoro, künyitaníra na atongoria a NMM. No aatindikwo muno ni 
eetikirire miti Ino: 1) gükaanja micemanio iria abangiirwo ni ngoronia ya 
kühütüra Mau Mau; 2) kwona atongoria a Kaŭ matiratümira micemanio 
ya kiama kühüüra Mau Mau; 3) küingata atongoria aria maramenyeka 
ni njaguuti cia ngoronia kiama-ini gia Kaü; 4) akünje mooko, areeke 
kiguu kia wiyathi kiune igiri. Ataanauma wabici ni amenyithirio na ciugo 
nguhi ni Kaggia ati aregana na miti iyo Tna meetikaniria, athii na mbere 
kühüüra Mau Mau, kühoria mwaki wa wiyathi, ni akuona kibaata giüke. 
Ang'athitie akigoromekera Kaggia, akimwira: "Kaggia, nguca Uri müraata 
wakwa no ngüthugumire kanua. Ngwiciiria wee m üüi wega ndikuuaga 
Undu ndiugüükagwo ona ingirümwo kaara. Kinda kiria thüire ni mundu 
kündindikiriria ühoro karakara. Hiihi ni müriganiirwo ati muri ciana ciakwa 


cioteti; ni nif ndimürereete, ngamüthoomithia hicitüri ya bürüri Uyu witu 


Menyererai mütigaite mükionoria” (Ribooti ya Kaggia, 1977). 


Kenyatta oima wabici ya ituika aakorire teegithi oTria yaamüreheete 
imwetereire, akiingira; Mathenge na Enoch makimumagaria, makiona ni 
akinya mücii na thaayü. Kuuma ihiinda riu Kenyatta agikunya gütü; akireka 
Mau Mau Ttemeere müingi njira ya wiyathi, akibuunja üthoni Uria maar 
naguo na ngoronia na agikaanja miicemanio iría aabanglirwo ní thirikaari 
ya ngoronia. 


Kuumana na gükaanja micemanio iyo ya kübinga Mau Mau, thirikaari ya 
ngoronia yauugire ücio waariüira müiganu ati Kenyatta kuna aarimembana 
mütongoria wa Mau Mau. Ngathiiti cia ükoronia igitaambia burobaganda 
iyo, ikihaka rñtwa ria Kenyatta magigi; kameeme ka ngoronia, BBC, na 

wabici nene ya ükoronia, London, ikíanirira ndunia yothe ati Kenyatta 
niwe kiongo kia Mau Mau, niwe üthondekeete mübango wa ücangiri wa 
küingata mbari ya nyakeerü bürüri. Riitwa ria Mau Mau nario rikihakwo 
mai makiria. Ngathiiti cia thükümü güükü Kenya, kanitha na thukuru cia 
Thüngü amiceeni, ikianirira ati Mau Mau ni kiama kia anyua thakame ya 
andu, kiama kia mikora, miitü na imaramari—kiama kiri na mübango wa 
gücookia Kenya nduma-ini ya ücaitaani. Nao matheteera nyakeerü, aria 
maanyuaga maguta mootonga wa bürüri matuikariire githüri, makiumira 
kihaaro kia mbaara hamwe na njaguuti ciao nyakairü, makiuuga Kenyatta 
ni mütongoria wa ooragani, ni mütongoria wa nduma, ni mükomiuniciti, 
ni anyiitwo areengwo rühia. Kenyatta ona ageria gükaana na kürega 
ti mütongoria wa Mau Mau, atongoragia Kaü, thirikaari ya ngoronia 
ndiamwitikirie. NT Unda ücio, wabici nene ya ükoronia, London, Tkiandika 
andu gikundi (aathomi aria mendagia üügi waao kürithükümü cia ndunia), 
Wakarüigi (L.S.B. Leakey) ari ümwe waao, akwenja Dira wa maheeni 
wa kwohania Kenyatta na Mau Mau na wa kühaka müng'eeng'ano wa 
wiyathi thakame ya ücangiri. Nakuo güükü Kenya, thirikaari ya ngoronia 
Tgithondeeka kamriti, itongoreetio ni Harry Thuku, Tom Mbotela, Ofafa, 
James Gichürü, Tom Mboya, B.A. Ohanga, Müchohi wa Gikonyo, Cibü 
Warühiü, Njiiri wa Karanja, na Nderi wa Wang'ombe, ya kümfToongerera 
meeciiria ma kühüürana na Mau Mau. Ndoogo ya mbaara ya wiyathi 


Kuuga na Gwika 


Mücemanio wa hitho wa atongoria a NMM na Kenyatta, ona gutuika ni 
wabuunjire üiguano wa Kaŭ na Mau Mau, ni warehire ügarürüku münene, 
mwega na wa bata Üteti-ini wa bürüri. Ügarürüku ücio wahaanaga üü: 1) 
ütongoria wa müng'eeng'ano wa wiyathi riu waari mooko-ini ma NMM, 
ciatongoreetio ni itungati cia Mau Mau, aarimü a thukuru cia Karing'a na 
aahunjia a makanitha ma Karing'a maari atongoria a Mau Mau matüüra- 
ini. Mabuku maria maathoomagwo thukuru cia Karing'a maandikiitwo 
na karamu gatuune ka Mau Mau, kirira kiria kiaheeanagwo kanitha cia 
Karing'a kiarugiitwo na nyungu ya üregi wa ükoronia na kiaari na mürio 
tondu wa gwikirwo mütutu wa wiyathi; nyimbo iria ciaaiinagwo cukuru 
na kanitha cia Karing'a na micii ya memba a Mau Mau ciatungiitwo na 
ngogoyo ya ituika. Na niingi, KATC yaari kibüi gia gükindira na kürikiria 

mihitwa ya Mau Mau na witikio, kigaanda gia gütura ngoro cia cuuma 
cia itungati cia kiama kia wiyathi, mügünda wa kühandwo mbegü cia 
wiyathi; inooro ría künoora meeciiria ma ütongoria wa Mau Mau wa 
mbere ndaaya; 2) magooti ma ituika ni maambiirwo Cenitürü, Nairobi na 
Ributibare magüciirithia andu aria makuuna watho wa Mau Mau na aria 
meecükümithagia kuri mbari ya nyakeerü. Tondu Mau Mau ndiaari na 
njeera, aahitia matuagirwo kühüürwo iboko kana magatocwo, magacooka 
makaheeo muuma wa küümia witikio waao. Aría magarürükiite magatuika 
njaguuti cia nyakeerü matuagirwo gikuü manyiitwo; 3) Stanley Mathenge 
m acagürirwo ni NMM Komanda na Koigi wa mbütü cia Mau Mau cia 
mütitü-ini, naake Enoch Mwangi agituuo Koigi wa njeeci ya Mau Mau, 
Nairobi. Eer makiirwo ni NMM mathagathage mbütü ciao tondu mbaara 
ya wiyathi iri hakuhi gütürika. Mbere ya mücemanio wa Kenyatta na NMM, 
kürt mweri wa Juuni 1952, Mathenge na mbütü ya andu 300 ni maingirite 
mütitü wa Nyandarwa gütabarira Uria mbaara ikürüüo; naake Warühiü wa 
Itote kuri mweri wa kanaana agitongoria mbütü Tngi ya wiyathi TKüingira 
Kirinyaga. Njeeci ya Nairobi yaheeirwo wira wa birithi—wakünyiita 
memba aria mauuna watho wa Mau Mau na kümaatwara igooti ria ituika. 
Küniina aria maabinga na güthigana ituika, gütwara arümiriri a kiama kia 
wiyathi muuma-ini na kürangira muuma ükinyuuo, gwetha na kügüra 
indo cia mbaara, güturini aarüi a mbaara na kwona ni maheeo muuma 
wa keeri weetagwo Muuma wa Batüüni (niguo Muuma wa Mbaara) na 
kümaumagaria kinya maingire mütitü; 4) NMM ni yarutire watho wa 
kweheria na njira ya küüraga Aakenya aria meyumiritie güteithiriria mbütü 
cia Ngeretha ihüüre Mau Mau. Watho wa keeri woigiite ati: Agiküyü, 
Aembu, Amiirü na Ambeere aria makürega künyua Muuma wa Üiguano 
manyiitwo, maheeo muuma na hinya na aria maküreehe buunjo, marege 
muuma, meekirwo mühindo ngingo; 5) ni Unda wa Kilyo gia itungati cia 
Mau Mau, muuma ni waambiriirie gütaamba Maathai-inT, Ikamba, Ributi- 
bare, Githii, Samia kwa Aabarüia na kambi-int cia mbirarü cia ngoronia, 
njeera na birithi; 6) thigari cia birithi, njeera na mbirarü iria cianyuite 
muuma wa Mau Mau na ikeerutira kühüüranira wiyathi ni ciaheeirwo 
wira ni NMM wa gücaria micinga, mbürübürü, nguruniiti—mathaita o 
moothe mag(ütümirwo ni njeeci ya ituika. Obithaa a mbirarü na birithi 
aria maanyuite muuma wa Mau Mau maaheetwo wira wa güthigana— 
güthikagiriria Uria anene a Ngeretha a mbaara marabanga, küiiya bairo 
iria ciakonainit noohoro wa mbaara na Üteti wa bürüri makairehe wabici 

ya kiama, na kühee NMM mariitwa ma iceerü nyakairü cia thirikaari iria 
ciageragia gütonya kiama kia wiyathi na hitho niguo imenye mibango ya 
ituika na mariitwa maatongoria; 7) NMM ni yathondekire njeeci ya iceerü 
ya memba a Mau Mau (Agiküyü, Aembu, Ambeere, Amiirü na Aikamba) 
aria marutaaga wira mawabici-ini ma thirikaari. Wira waao waari wa küiiya 
bairo cia thirikaari cioteti na iria ciaarí na mübango wa mbaara na kümenya 
mariitwa ma arutiwira andu airü aria mateithagiriria ngoronia kiimeeciiria 
niguo mahote kühitiriria ituika. Wira Ungi maaheetwo ni küiiya micinga ya 
thü mawabici-ini na kürutaga mühothi wa güteithiriria mbaara ya wiyathi. 
Amwe maari thirikaari-int ya. ngoronia maarí aarüi a mbaara; marutaaga 
wira müthenya, ütukü makeeyoha mathaita ma mbaara, magathii kühita 
thü cia wiyathi mitaa-ini; 8) matüüra-ini Giküyü-ini, Mr, Embu na Mbeere 
Mau Mau ni yeebangite, o itüüra rřaarř na atongoria aria maari maitho na 
matu ma kiama na gikundi gia atumia kiria giaatabaragira na kübanga Uria 
irio, ndaawa, nguo na indo ingi igükinyira ihii cia mütitü. Thiini wa Nairobi 
o mütaa waari na atongoria maacagürfitwo ni kiama moone mawatho ma 
Mau Mau ni mararümiriirwo na thü cia wiyathi ni ndware mbiirira; (9) 
Müümau-mau angioniirwo ndararumirira mühari wa kiama, ni arateretha, 
ni eetagwo ni atongoria a Mau Mau a itüüra riake amataaririe gitumi kiria 
kiratüma arigoe wira-ini wa kiama. Angiaremiirwo ni küheeana gitümi 
kiiganu ni aigagirwo gitungati na hitho gia gütuiria mitugo yaake—niaa 
araata aake, ni wira ürikü arutaga, ni ahikanitie, ni ateithagia mütumia na 
ciana, ni aheenanagia, ni arutaga mühothi wa kiama ataküringa kanua, ni 
anyuaga njoohi, ni athiiaga na maraaya, ari üraata na thigari cia ngoronia 
na maündü maingita macio; 10) memba a Mau Mau ni maagiritio ni watho 
künyua njoohi na thigara, küheenania, kühüüra ümaraaya, gütharia, 
kügwata atumia, kühüüra atumia aao kana gütuma üraata na thigari cia 
ngoronia. Mündü angianyitiirwo na ihitia rimwe ría macio, ni aanyiitagwo, 
agatwarwo igooti-ini ria kiama. Müti wa müico: Kaŭ yaarega künyitanira 
mbaara ya wiyathi na mbütü cia Mau Mau, yaakünjire müting'oe Tgicooka 
wabici gükomereria mathayo kuria yaarutürüriirwo ni mbütü cia ngoronia 
na micinga na thakame mbaara ya wiyathi yacariika. 


Kuumana na mibango ya NMM ya kügeria gütaambia müng'eeng'ano 
wa wiyathi bürüri mügima, kwenjera migarü na hümungaati mbiirira na 
aria angi meekiriite nguo cia ngoronia cia mbaara na magacuria micinga 
ya thü ciande, güciina nyumba Mürang'a na Nyir cia aacukani, küratha 
birithi na mbirarü mataüni-ini na kümaatuunya micinga, thirikaari ya 

ngoronia ni ya gutükire, TKiambiriria küibanga mibango mierü ya kügeria 
kümunya Mau Mau ruoya rwa gititiira. Wambere, Ngabana Mitchell ni 
aceenjirio, gükireehwo Ngabana wa mbaara weetagwo Evelyn Baring. 
Wakeeri, mbütü cia Ngeretha iri na micinga minene na ibaarü na ndege cia 

kürügamia ngaari, makiria mbaathi, ikaruta Agiküyü, Aembu, Ambeere na 
Amiirü ikamekira ngaari cia birithi ikamatwara borithi kihüüngwo mahiri. 
Matüüra-inina mataüni-ini andü, makiria a rüüririrwa GEMM, makinyiitwo 
kwaüingi hatari gitumi kliganu, makanyariirwo, makoohwo, magaaikio 
nditiini, kana makooragwo; nao atumia na ciana cia aitu makagwatwo 
ni njangiri thigari cia ngoronia. Kambi cia kühüüngira andu a Mau Mau 
mahiri igíaakwo ndiicitiriti cia bürüri wa GEMM, Ikamba, Nairobi na 
Ributibare. Nditikaano ya mbütü cia Mau Mau na cia Ngeretha barabara- 


kiria giateng'ürire ürogi na nyungu ni gikuü gla Cibü Warühiü. Tariki 7 
mweri wa ikumi 1952, Cibü Warühiü, Uria waari njaguuti nene ya thükümü 
Ngeretha, Kiambuu, ni arekirio na njirüngi müthenya barigici ni mirani ya 
Mau Mau. Njamba iria ciaheetwo wira ücio ni NMM ni Gathukí wa Migwi 
wa itüüra ria Üthirü, Kiambuu, na Waweru wa Kamüündia kuuma itüüra rTa 
Kahuro, Üthaya, Nyiri. Kürathwo kwa WarGhiü kwari njira Tmwe ya kuuga 
ati mündü owothe, nyakairü kana nyakeerü, ükügeria kühitiriria mbütü cia 
wiyathi ni gikuü areetha. O mweri o ücio Cibü Nderi wa Wang'ombe, naake 
waari ndungata nene ya ngoronia, Nyiri, ni aatumbüriirwo ni njamba cia 
wiyathi. Gütuikaga Kimaathi niwe watongoreetie müthariko Gcio. 


Küüragwo kwa Warühiü na Nderi ni kwahahürire thirikaari ya njangiri 
nyakeerü; kwoguo kiri tariki 20 mweri wa ikumi 1952, Baring ni aaniriire 
na kameeme, akiuuga Mau Mau ndigwitikirio Thagüre thirikaari. Kügirtriria 
Undu ta ücio ndügekIke, Baring ni eekirire watho wa mwihüügo bürüri- 
ini. Na ciugo nguhi, Ngabana ni mbaara aanirire ya kühüüra mbütü cia 
wiyathi. Na ümenye niguo-ri, Ngabana aheeire birithi na mbirarü rüütha 
rwa küüraga mundu müirü owothe weciiragirio ni wa Mau Mau kana 
Uria wang'athia, agiikira kaabiü bürüri wa GEMM, Nairobi, Naikürü, na 
akihinga micemanio yoteti bürüri mügima. Ni aarutiire watho atongoria a 
Kaü, a ciama cia arutiwira na a thukuru cia Karing'a, hamwe na atongoria 
a makanitha ma lindi na ma Karing'a, manyiitwo. Ngathiiti cia ituika 
ikihüürwo marubuku na aandiki a ngathiiti icio makinyiitwo. Thukuru 
ciothe cia Karing'a na kanitha hamwe na KATC ikihingwo na watho 

wa tuuteni, aarimü na arutwo makinyiitwo. To ücio wiki, mandereba 
ma teegithi—Nahashon Itati, Mwangi wa Baarü, Karüüru wa Mürebu, 
Gacangi wa Gikaru, Ndibui wa Waweru, Mbürü wa Njoroge, Mütahi wa 
Kibiri, Müirü wa Kinoga, Ngari wa Kigeca na Maina wa Kahuumbi—aria 
matuikaga nio maakuaga atongoria a Mau Mau na magatümira ngaari 
ciao gütwara andu muuma-ini na aria angi meeciiragio ni aheeani a 
muuma ni maanyitiirwo müthenya ücio watho wa mwihüügo waniriirwo. 
Müngürürio ücio wa künyita atongoria a bürüri weetagwo Operation Jock 
Scott. Andu aria maatahirwo ni Operation Jock Scott hamwe na Kenyatta 
na Koinange wa Mbiyü maari 200—arüme 198 na atumia eer (Rebecca 
Njeeri: na Sera Serai). Aingi aao matwariirwo nditiini handu hetagwo 
Senya, Kajiado; maiikara thikü ithatü magicagürwo, makiigwo ikundi 
igiri—gikundi kimwe gigitwarwo nditiini Marsabit; na kiu kingi gigitwarwo 
nditiini gicigirira-ini Manda. Kenyatta, Bildad Kaggia, Fred Kubai, Paul Ngei, 
Küng'ü wa Karümba na Achieng Oneko makiirwo nio atongoria a kiama kia 
Mau Mau, magikiirwo mabiingü mooko na macegera magürü, magiikio 
ndege ya mbirarü, magitwarwo igooti-ini Kabengüria, magithitangwo na 
mahitia magütabarira na gütongoria Mau Mau. Kenyatta, Kaggia, Kubai, 
Karümba na Ngei makiohwo o mündü miaka mügwanja njeera nditü; 
Achieng akirekio. Auuma mürango-ini wa igooti akinyiitwo, agiikio ndege 
ya mbirarü agitwarwo nditiini gicigirira-ini Manda. Müthenya üyü üngi 
thirikaari ya ngoronia TKihüüra kiama gia Kaŭ marubuku—bairo na rekoodi 
cia kiama igitahwo na aria maarutaga wira wabici-ini ya kiama ma kinyiitwo 
na wabici igikirwo konji ni ngoronia. W.W.W. Awori, Uria woeete ütongoria 
wa Kaŭ Kenyatta aanyiitwo, ndaanyitiirwo—aari giceerü kia ngoronia 
klama-in no atongoria matiaamenyaga. 


Müngürürio wa Operation Jock Scott ni watahire andü aría moneete 
haraaya gliüteti, aria maari njamba cia rüüriri na maari noteti wa üregi 
wa ükoronia na githoomo kia igürü—atongoria a Kaŭ na a Mau Mau. Angi 
maari aandiki a ngathiiti cia ituika, aandiki mabuku ma ituika, atuungi a 
nyimbo cia wiyathi na marebeta ma ituika; angi ta Kubai, Kaggia, Isaac | 
Mwangi Gathanju, Eliud Mutonyi, J.D. Kali maari atongoria a NMM. 
Agiküyü a mbiaacara, atongu na maateithagia kiama kia wiyathi na 
mbeeca na nyumba cia gwikirwo micemanio ya hitho na kürarwo ni 
itungati cioima mütitü, aingi aao ni maanyitiirwo na mawira maao ma 
mbiaacara makiharaganio ni njangiri nyakeerü. Atongoria a thukuru na | 
kanitha cia Karing'a na lindi onao ni maanyitiirwo. Kweherio gwa atongoria | 

acio, aarf aingi aao maari müthitari wa mbere mbaara-ini ya wiyathi, ona 
akorwo gütiaharaganirie ituika ni gwatururire Utongoria wa Mau Mau gwa 
kahiinda. Ni tuuge na ciugo nguhi ati Operation Jock Scott ni yaaringire 
kiama kia wiyathi iringa inene makiria mwena-ini wa ütongoria, kirira, 
UUgi na aidioronji. 

Bildad Kaggia andikiite ibuku-ini rřake, Roots of Freedom 1921-1963, ati 
atongoria a NMM ni moo! wega thirikaari ya ngoronia yaari na mubango 
wa künyita atongoria a Kaü na a Mau Mau müthenya ücio wa mweri 20 no 
gütiri waao wathiire kwihitha kana küingira mütitü ateithiririe Mathenge 
gücookaniriria mbütü cia wiyathi ohamwe na küreehe hendikwota ya 
itulka mütitü. Oothe matieeringithirie, maikarire üguo ta andü aroge, 
magfleeterera thigari cia ngoronia ciüüke imatahe ta ndaahi. Amwe aao ni 
maanyitiirwo na aria angi mataanyitiirwo müthenya ücio, handu ha guthii 
mütitü, magithit kwihitha mitaa-ini Nairobi na mataüni-ini mangi kuria 
maacookire kümunywo na mbaara nene ni mbütü cia üngoronia. Oothe 
atongoria a NMM, tiga Stanley Mathenge, ni maanyitiirwo gatagati-ini kwa 
mwaka 1952 na 1954. NT Undu ücio, wira wa gücookaniriria na gütongoria 
njeeci ya wiyathi watiglirwo komanda a mbaara—Mathenge, Ihüüra, 
Kimaathi, Gitaü Matenjagwo, Warühiü wa Itote, Macaria wa Kimeemia, 
Mbaria wa Kaniü, Njenürü Kago, Mwangi Toto, Kariüki Chotara, Bamüinge, 
Mwariama na angi. Wira ücio ndwari mühüthü hari aanake mataarí noteti 
mürikiru ta wa Kaggia na Kubai, na niingi matiaari memba a NMM, maari 
thigari. 

Itua rra NMM ría üregi wa guthii mütitü gütongoria mbáütü cia wiyathi ni 
riarehire ágarürüku ütongoria-iniwa klama gřa ituika. Wambere, Mathenge, 
Warühiü, Kimaathi, Mbaria, Njenürü Kago, Njenürü Matenjagwo, Njenürü 
Ihüüra, Macaria wa Kimeemia, Mwangi Toto, Mwangi Enoch, Njenürü 
Tanganyika, Nyoro wa Kiragu, Kariüki Chotara, Baimungi, Mwariama na angi 
nio matuikire atongoria a Mau Mau na makomanda a njeeci cia wiyathi. 
Tondu wocamba waao ümüüthi nio mari igweta mabuku-ini ma hicitüri 
ya bürüri, matüüra-ini na mataüni-int. Aingí aao nio matuikire kiroro gia 
kwiroragwo na kio ni njiarwo. Kaggia, Kubai, Eliud Mütonyi na Isaac Maina 
wa Gathanju aria maari itugi cia cuuma cia gatagati cia kiama gia ituika 
makiaga igweta kana riitwa thiini wa njeeci ya wiyathi na Utongoria-ini wa 
Mau Mau. Wakeeri, tondu atongoria a NMM nio maari noteti wa ituika, 
nio maari na githoomo kia igürü na mooi mworoto na mürügamo wa Mau 
Mau, üregi waao wa kwaga güthii na njeeci yaao mütitü na kümitongoria 

m watüümire ütongoria wa kiama kia wiyathi ügie na mageca maingi ma 
aidioronji na makiria ügikundeeria mürügamo na mworoto wa ituika wa 
mbere ndaaya. Korwo ni maatwarire hendikwota ya ituika Nyandarwa 
na matongorie mbütü cia wiyathi, ümüüthi üyü tüngiinaga rwimbo rwao 
tooría andu a Kiuuba makumagia Fidel Castro na Che Guevara na a Abirika 
ya mühuro magakumia Mandela. 


Atiriiri, kiama gia ituika Kigiaga andu meerutiüire na athoomu (na 
Githüngü andu acio metagwo organic revotionary intellectuals) akümürika 
na kimuri gia githoomo kiomootho njira iria kiama gikügera na kirorete, 
agütümira karamu ta mücinga kürikiria na kwaramia mürügamo wa 
kiama na aidioronji, agüthoomithia memba a kiama, itungati na thigari 
cia ituika mworoto wa mbaara, kümamenyithia araata a müingi nřaa 
na thü ciao niaa, na kwandika gatiba ya ituika, kiama kiu ni kihinjaga 
kiimeeciiria, Kfimübango-ini, kiaidioronji-ini, mworoto na mütaratara wa 
kio ügakundeera, ituika rigathaata kana rikahooha. 

Dedan Kimaathi (ürio) na araata 


Dedan Kimaathi, 1950 
aake, 1950 


Josiah Mwangi Kariüki ooragirwo lš 
ni thirikaari ya Kenyatta, 1975 


| Kenyatta mücemanio-ini 
Kirigiti 1952 


7: Tükürüa Kinya Mündü wa Müthia 


Kimaathi Küingira Nyandarwa 


Thükümü Ngeretha maanirira mbaara kiama kia Mau Mau ni kiebangire 
niguo gikoorwo na nditi ya küng'aang'ana na maitha. Mübango ücio 
wambiitwo na miti ino: wambere, NMM ni yaambatirio igiitwo na Githü- 
ngu, Kenya War Council (KWC), ikiaramio na atongoria eerü magicagürwo. 
Aingi atongoria acio marutiirwo ndundu-ini yeetagwo na Githüngü, Group 
of Thirty (na Giküyü, Ndundu ya Andu Mirongo Itatü) iria yaari müthitarT 
wa keeri ütongoria-ini wa Mau Mau. Wira münene wa KWC waari wa 
gütongoria ürüi wa mbaara ya wiyathi, gücookaniriria mbütü cia mbaara 
na küibanga, kwona thigari cia kürüa ni ciathii turiining'i kübuundithio 
gütümira micinga na kürümio kirira giioteti wa bürüri itanathii mbara-ini, 
Laikibia na Naikuru) ni iraruta aanake agüthii mütitü, mbeeca na indo iria 
ingi cieendekaanaga mütitü. Wira üngi waari wa kwona ati aanake aria 
macagüriitwo guthii mütitü ni maheeo Muuma wa Batüüni tondu gutiri 
mundu wathiiaga mütitü mbaara atanyuite miuuma Tiri: Muuma wa 
Üiguano na Muuma wa Batüüni. Muuma wa Üiguano waari wa küingira 
kiama kia Mau Mau na Muuma wa Batüüni waarí wa küingira njeeci ya 
Mau Mau. Gwetha mathaita ma mbaara na kümaatha mbeeca cia kürüithia 
mbaara onaguo waari wira KWC. Pio Gama Pinto atananyiitwo na güikio 
nditiini aari na gakundi gaake kohindi kaheetwo wira wa gücariria kiama 
gia ituika mathaita ma mbaara na mbeeca. Pinto aari memba wa Mau 
Mau. 


Mati wa keert, Hendikwota ya kiama gia ituika ni yaarutirwo Kiburi 
House Tgitwarwo Mathare küraaya na maitho ma ngui cia ngoronia. 
Mathare nokuo igooti inene ría Mau Mau riakiitwo na kihaaro gia 
güturinira aarüi kiaari o kuo. Gütiri thü yaaingiraga Mathare ikoima kuo 
iri muoyo. Müti wa gatatu, Ndithemba 1952 Dedan Kimaathi, mwandiki 
münene wa rühonge rwa Kaü Nyahururu na müheeani muuma wa Mau 
Mau rügongo riu, ni aathirwo ni KWC aingire Nyandarwa güteithiririe 
Mathenge ütongoria-ini wa njeeci. Kimaathi aingirire Nyandarwa na andü 
atatu: arid a nyina eeri, Wagura na Wambararia na Ngüthira wahikitie 
mwari wa nyina na Kimaathi; thuutha ücio naake mütumia wa KTmaathi, 
Mükami, akimarümirira. Mükami aiikarire Nyandarwa mwaka ümwe, 

agicooka agitümwo Nairobi ni kiama küruta wira wa müingi. NT acookire 
akinyiitwo ni thü, aglikio nditiini, Kamiti. Wagura na Ngüthira mooragiirwo 
ita-ini mwaka wa 1954, naake Wambararia akinyiitwo, kühonokia muoyo | 
wake agithareenda; aahe ngoronia Uhoro üria meendaga, na makiria 
Uria Kimaathi agiikio ngono, handü ya kürekio agiikio nditiini, aakuiriire 
nditiini—akiüüragwo ni ahingirwo acio angi aamenyeka ni thareenda. 


Miti wa kana, Kimaathi aakinya mbucii ya Kariaini, iria yaari 
hendikwota ya njeeci ya wiyathi, Nyandarwa, akorire Mathenge ari na 
mbütü ya andü ngiri ithatü cia magana mataano. Wira Uria Mathenge 
aaheire Kimaathi waari wa karani wa mbaara na akimütua namba 
igiri ütongoria-ini wa njeeci. Wira wa Kimaathi waari küiga bairo cia 
kiama kia mbaara, kwandikaga ribooti ya Uria mbaara Trathíi na mbere 
na kwandikagira atongoria a KWC Nairobi kümataariria Uria mbaara 
trarüio na kümamenyithia mathiina ma aarüi na indo iria cieendekanaga 
mütitü. Wira Ungi aheetwo ni güthiiaga kambi cia aarüi kümariria niguo 
matigaakue ngoro, kümeekira ürüme na üümíriru na kümataariria gitumi 
kia mbaara. Wira ücio Kimaathi aheeirwo ni watümire amenyeke müno ni 
ihi cia mütitü, imwende na imühe gitiiyo tondu wa üteti wake wocamba. 


witu, Abirika na thi yothe. 


Müti wa gataano, KWC ni yarutire watho atongoria a Kaŭ, makanjüra 
na ambuunge a Renjikoo andü airü, atongoria a ciama cia arutiwira na a 
ndini ya ükiricitü aria manyitiite ngoronia mooko mooragwo hamwe na 
aria mehumbite nguo cia mbaara cia thü—macibü, mahendimeni, birithi 
na mbiraru. Thaata cia bürüri ta Tom Mbotela, Ambrose Ofafa, Cibü Hinga 
wa Kiambuu na angi ni mooragirwo ni mirani ya Mau Mau. Cibü Njiiri wa 
Karanja aari ümwe wa aria macagüriitwo maniinwo no ndaanyitikire tondü 
nī arangiirwo müthenya notukü ni batüüni ya njeeci ya Ngeretha. Müt wa 
gataandatü, njeeci ya ituika ya Nairobi ni yaacookaniriüirio na TKibangwo 
mitaa kwa mütaa—o mütaa waari na komanda. Wira wa komanda wa 
mitaa na njaama yake waari wa küheehenja thü cia ituika, kwona memba 
a kiama ni mararuta mühothi wa mbeeca o mweri na ní mararümirira 
mawatho ma kiama na mitugo yaao ni ya eendi bürüri. Müti wa müthia, 


Ributibare na küheeo wira wa gütongoria kiama kia mbaara. Wira wa 


atongoria a ndiicitiriti waari wa kübanga mbütü cia mbaara cia ndiicitiriti, 
kwona mawatho ma Mau Mau ni maraarümirirwo na itüüra o itüüra rin 

na kamiti ya Mau Mau ya gütabarira na kübanga Uria irio, ribooti na indo 
ingi iria cieendekanaga mütitü ni ciatwarwo na maündü moothe makona- 


inf na mbaara ya itulka ndiicitiriti iyo. O ndiicitiriti nT yaari na igooti ria 
Mau Mau. 


Ni Undu wa ütongoria mürümu na mürüngarü, üiguano na 
üürümwe wa memba a Mau Mau, njeeci ya ituika ni yeyenjeire bürüri- 
ini wa GEMM —mititü-ini, irrma-ini, ngurumo-inT cia njüüi, ngurunga-ini 
komanda wa gütongoria njeeci ya wiyathi. Nakuo matüüra-ini ni kwari na 
thigari cia Mau Mau; o itüüra riaari na thigari cia Mau Mau no mundu 
Utaari wa ndundung'a ya Mau Mau ya itüüra ndangiamenyire thigari 
icio tondu ciaari andu a kawaida, arími na aariithi. Mbutu cia matüüra 
ciathondekeetwo küruta wira üyü: 1) küheehenja thü cia wiyathi; 2) 
kwona memba mararümiriira mawatho ma kiama gia ituika; 3) kühee 
andu muuma wa ituika; 4) küüngania mühothi wa mbeeca, irio, nguo na 
indo ingi iria cileendekanaga mbaara-ini; 5) gücaria matharaita ma mbaara 
na njira ya kugira kiri thigari cia ngoronia. Micinga miingi yaatuunyagwo 
thigari cia thù hamwe na mbürübürü. 


Atongoria a Mau Mau makiibanga na gütabarira Uria mbaara ikürüüo, 
ngoronia Ngeretha matiaari tooro. Ni twonire hau thuutha ati Ngeretha ni 
maambiriirie küreehe thigari kiründo, ibaarü na ndege cia mbaara bürüri- 
ini witu. Thigari nyiingi cia mbirarü ciarutiitwo Biriteni na iria ingi Australia, 
New Zealand, Canada, South Africa, South Rhodesia (Zimbabwe), North 
Rhodesia (Zambia), Nyasaland (Malawi), Tanganyika (Tanzania) na 
Uganda. Güükü Kenya thirikaari ya ngoronia ni yathondekeete njeeci 
ikundi cia kühüürana na KLFA; mariitwa macio ni maya: 1) King's African 
Rifles (KAR) yoombiitwo kuuma ndüüriri ciothe cia Kenya na nyakeerü nio 
maari makomanda; 2) Kenya Regiment yaari njeeci ya Thüngü theteera; 
3) Birithi ya kawaida yoombiitwo kuuma ndüüriri njirü, Athungu, Araabu 
na Ahindi; 4) Kenya Police Reserve (KPR) yaari mbütü ya Thüngü theteera 
na Uhindi, 5) Tribal Police yoombiitwo kuuma ndüüriri njirü no komanda 
maari mbari ya nyakeerü; 6) Warürüngana (GSU) yoombiitwo kuuma 
ndüüriri njirü cia aariithi kuuma Ributibare na Cumaari; 7) CID na Special 
Branch: mbütü ino yoombiitwo kuuma ndüüriri njirü, nyakeerü, Uhindi 
na Araabu na komanda maari nyakeerü; 8) Hümungaati: mbütü ino yaart 
ikundi inya, gikundi kimwe kiaari matüüra-ini ma Cenitürü na kioombiitwo 


kuuma ndüüriri cia GEMM na Ikamba; gikundi gia keeri kiaari Ributibare 

na kioombiitwo kuuma ndiiriri cia Maathai, Karenjini na GEMM. Gia 
gatatu kíaarí mataüni-ini na kioombiitwo kuuma ndüürirt njirü, Uhindi na 
Thüngü. Gikundi gia kana kiaari kambi cia nditiini, wira wa kio waari wa 
kühüünga Mau Mau mahüüri; 9) Tai-Tai (na ritwa ringi ni ngakü): mbütü 
ino yaarí ya aathoomi—türani nyakairü türia twarutaga wira mawabici- 
ini ma thirikaari ya ngoronia mataüni, tweetagwo na kimonimoni "native 
clerks" na aarimü aria mathoomithagia cukuru cia thirikaari na cia 
miceeni. Ni andü mataarí gwa ciuga kana gwa ciihüri; mahaanaga ta andü 
maateng'ükiirwo ni nyungu Tkiruga ükombo wa ükoronia; 10) Tükonia: 
mbütü'Tno yoombiitwo kuuma Agiküyü, Aembu, Ambeere, Amiirü, Maathai 
na Ikamba aria magarürükiite, magathereende, magatuika aacukani. 
Toombo waao waari münyiinyi na waiyüirwo ni igunyÜ cia ükoronia— 
maari giko, magigi. Tondü wa guoya wa küüragwo ni Mau Mau, aacukani 
(tükonia) acio meekiiraga kanjü ya ngonia yooimiite kiongo kinya magürü 
na yaari na türima maitho-ini twakümahootithia gücagüra memba a Mau 
Mau hindi ya müngürürio. Mündü anglamenyekire ni gakonia agiiragwo 
gwake mücii ütukü ni itungati cia Mau Mau, agekirwo kiaara mümero. 
No ücio üngíaremire aacunganagwo naake agithii wira kirooko kana 
akiuuma wira agacurürio na njirüngi. Gikundi kingi gia thaata cia bürüri 
thiini wa Cenitürü na Ilkamba křaarř kia macibü, mahendimeni, türani 


inf na marokiconi-ini, maobithaa ngirigaca, atongoria ma kanitha na 
gikundi kinene kia Aakiricitiano a kawaida. Andü aya ni aria maturuuritio 
toombo ni githoomo kia ükoronia na ndini ya ükiricitü; makameena bürüri 
waao na rüüriri rwao na makeemena, magatulka njaguuti cia ngoronia 
kamino. Hamwe na ükingitaru wa meeciiria, guoya na wiririri, andü 
aya ni meetikiitie kuna ati Mau Mau ndiri hindi Tnging'aüra wathani wa 
ükoronia Kenya; na niingi tondü ni meenyararite na makanyarara andü 
airü na magatua müthüngü ngai waao, mooigaga ati Aakenya matingihota 
gütongoria bürüri müthüngü atamanyitiite guoko. Andü aría mendagia 
rüürirt rwao ni Undu wa nda ni thaata cia bürüri, takataka wa hicitüria, ni 
kaba matangiaciarirwo. 


Mbaara ya Wiyathi Gütathüka 


Giküyü-int ni kuo hümungaati ciambirüirie küüragwo na nyümba ciao 
igaciinwo. Thuutha ücio kambi cia hümungaati na birithi ikíambiriria 
gütharikirwo ütukü na müthenya ni mbütü cia Mau Mau. Kambi ya 

borithi Gaturi, Mürang'a, niyo yaari ya mbere gütharikirwo kuri mweri 
wa ikumi na imwe mwaka 1952; birithi iria ciamirangiire itiarüire, ciekirire 
ndiira ciande, kambi igiciinwo. O mweri o ücio, mbütü ya Mau Mau ni 
yaatharikiire kambi ya hümungaati Githüngüri, Kiambuu; hümungaati 
ithaathatü ikiüüragwo na komanda waao, Cibü Hinga, akirathwo no 
ndaakuire; kambi igitigwo Tgitooga. Müthenya Uyu üngi, njamba cia 
Mau Mau cilkiriite nguo cia ündagitaari igithii thibitaart Krambuu taüni 
küniindkia Cibü Hinga. Maakorire akoomeete gitaanda-ini, makimüüria: 
"Wee niwe Cibü Hinga?" Akiuuga: “Tí ni nii." Ümwe waao akiruta bathitora 


ng'ima hamwe na mandagitaari magithara; magitiga Hinga agiikia thari. 
Kürümanirira na ücamba ücio, kiri mweri 2 wa gatatu, 1953 mbütü ya 
Mau Mau Ttongoreetio ni Kanaari Kamwamba (Ngugi wa Gakere) ni 
yaatharikiire borithi ya Ngarindare yaari gatagati-ini ga Ithiürü na Miirü. | 
Thigari gikundi ni igitaaganio, iria ingi igithara; kambi ikimundio mwaki. 


Nairobi, aacukani maakoragwo nyümba ciao ütukü, makanyiitwo, 
mageekirwo ngaari magatwarwo Mathare, maakinya mageekirwo 
mühindo ngingo, maakua mageekirwo ngonia magaikio Rudi rwa Nairobi 
kana ciimba igatwarirwo hiti mütitü wa Ng'ongu. Mündü angiaremire 
künyiitilka arathagwo muthenya barigici; angi matümagirwo maria ni 
Mau Mau mari na thaini ya Kimaathi makeerwo ciongo ciao ní irigiirwo 
maathíi na mbere na mitugo ya ühümungaati; maarega güceenji mitugo 
yaao, künyita Mau Mau mbaru, magatümiirwo njaama ya ita, makonorio. 


Müthariko wa Lari na Naibaca 


Tariki 10 mweri wa gatatu 1953 thirikaari ya ngoronia ni yeetire mücemanio 
itüüra ria Lari, Kiambuu, kümenyithia andu ati maanyua muuma wa Mau 
Mau ni makwoonanwo nao. Cibü Luka wa Kahangara na Ndiüü nyakeerü 
nio macagüriitwo kwariria andu. Cibü Luka aari kigiti kinene kia ngoronia 
na ni aheetwo hinya wa küüraga Agiküyü aria maatuikaga ni atongoria 
na memba a Mau Mau. Ti andu aingi maatwaragwo kambi ya Cibü 
Luka makoima kuo mari muoyo. Atumia mahüüngagwo mahüri mari 
njaga, makagwatwo magacooka mageekirwo micuba ciino-ini ciao; angi 
makareengwo nyondo kana ciaara cia mooko magacooka makooragwo. 
Arüme ni kühakürwo mahaküragwo maaga kumbüra muuma, thuutha 
ücio makooragwo. Ciiko icio cia ünyamü ni ciakinyüire atongoria a Mau 

KWC, Nairobi, kübanga mübango mürümu wa gütharikira Kambi ya Luka. 
Aarŭi a Mau Mau 350 ni macagürirwo matharikire kambi na moone ati Luka 
na ooragani acio angi gütiri ükaiinia gütü ringi. Mweri 21 thaa ithatü cia 
ütukü nirio mbütü ya Mau Mau yaakinyire kambi ya Luka na Tkimirigiciria; 
mbaara Tkiambiriria, thaa imwe Ttathirite mbütü cia ngoronia igithereenda, 
iKineana micinga yaao. Hümungaati iria ciooragirwo máütharikiro-ini ücio 
ciaari mirongo mügwanja hamwe na Cibü Luka. Mwena wa Mau Mau no 
mündü ümwe tu woragirwo. Maatanathii ni maciinire kambi na magiitiga 
irataathi riaari na maandikwo makümenyithia andu a Lari na bürüri mügima 
gitumi kia müthariko ücio. Nokuhi, maandikwo macio mooigiite UU: 


Ithu? tünyuite muuma wa kürüira wiyathi tondu ücio, aria 
makünyita ngoronia nyakeerü mbaru nokinya tümoorage 
mari itaanda-ini ciao na atumia aao na ciana ciao na indo 
ciao tücianange. Mündü owothe üküregana na Uria kiama 
kia wiyathi gituite na agathii na mbere künyita Ngeretha 
mbaru tükümkünyita tümühaküre, tümürute maitho tücooke 
tümüreenge kiongo, mooko na magürü tuone kana Ngeretha 
m makümüriükia. Küüragwo kwa Luka ni kwonania ati aria 
makürügama gatagati-ini ka bürüri na wiyathi tükümarenga 
na njirüngi tütari na tha. 


Tütikaiga matharaita thi kinya bürüri witu wiyathe. 
Uyu niguo mürügamo witu. 
NI ithui Kiama kia Mbaara ya Wiyathi 


Kenya War Council 
Hendikwota, Nairobi. 


Müthenya Uyu Ungi Ngeretha na njaguuti ciao nyakairü ni maarookire 
itüüra-ini ria Lari mari na maraakara, micinga, ibaarü, mabanga na matimü, 
kwirihiria. Thakame ya andu aiitü itukaniite na maithori yaathereraga 
ta kiguü tiiri-ini witu münoru. Andu mataari githimi—ciana, atumia na 
arüme—makiüüragwo, nyumba rügongo rügima igiciinwo, ng'ombe 
gikundi kinene igitemeengwo magürü, iria ingi magana na magana 
hamwe na mbáüri igitahwo, imwe igituika nyama cia mbirarü nyakeerü 


102 


. | 


Agiküyü, 1890 - 1965 | 


na nyakairü, iria ingi ikígayanwo ni hümungaati. lrio ciaari migunda 
ikianagwo na makumbi maaiyüire irio makigwatio mwaki, ciana igaikio 
rüririmbi-ini rwa mwaki, atumia makagwatwo magacooka magaaikio | 
mwaki-ini. Arüme makahakürwo, magatürikio maitho, makaunangwo | 
magürü na mooko magacooka makooragwo. Arume aria matooragirwo | 
aingi aao ni künyiitwo maanyitiirwo magitwarwo igooti-ini ria maheeni | 
ria ngoronia magituirwo glkuü. Gicanjama kiu kia üüragani na wanangi 
giathiire na mbere handu ha kiumia kimwe. Kiüria ni giiki: andu no mooke 
itüüra-ini moorage ciana ciitü na atumia aiitü, maciine micii na makumbi, 
matemeenge irio iri migunda na mahiü na gutiri waao ünginyiitwo 
atwarwo igooti-ini? Ücio niguo ükiricitiano na üthitaraabu Uria Ngeretha 
matüinagira ni matüreeheire? Ngeretha na mbütü ciao maari njangiri, 
miitü, ooragani. Tondu ücio aria matüthoomithagia na magatühunjiria ati 
Ngeretha mookiite Kenya gütüreehe "civilization" na ndini ya ükiricitü, 
toombo waao üiyGire tünguyü twa mürimü wa ükoronia. 


Thuutha wa mbütü cia ükoronia küüraga andu makiria ya magana 600, 
güciina micil ya arimi na gütemeenga ng'ombe, thirikaari ya ngoronia ni 
yaaniriire na kameeme ati müito ücio wa Lari üreekirwo ni "imaramari" 
cia Mau Mau. Uhoro ücio wa maheeni ükiamükirwo ni BBC, East African 
Standard na ngathiiti nyiingi cia ükoronia, ügitambio ndunia yothe. Kanitha- 
ini na cukuru-ini cia miceeni güükü Kenya gükranirirwo ati müito wa Lari 
ni wakwonania ati Mau Mau ni kiama kia mritü na njangiri—kriama kiri 
na meeciiria ma ücaitaani. Thineema cia maheeni cia kwonania memba a 
Mau Mau makinyua thakame ya andü na ciongo cia andü igithondeekwo 
ni ataraamu a thineema Holly-wood, USA; mabuku maingi maakiandikwo 
ni maburobetha thükümü maiyuire maheeni, rüthüüro na mühuhu 
münungu, magücambia Mau Mau na künyita mbaru ücangiri kaboca wa 
thüngümü Ngeretha. Riitwa rra Mau Mau rikihüürwo na türamu, ndini na 
micinga, rigiitiririo magigi, rikihakwo thakame ya Gcangiri, niguo rituTke 
riitwa ria imaramari. Tondu kiama kia Mau Mau gitiaari na midia (ngathitti 
kana kameeme) ya kühüürana na burobaganda ya thükümü Ngeretha, 
andu aingi güükü gwitü Kenya, Abirika na mabürüri maingi ma ndunia, 
makiria a Rüraaya ya Rügürü na Ameerika, ni meetikaniirie na mühuhu 
mübuuthu wa thükümü Ngeretha ati Mau Mau gitiaari kiama kia wiyathi 
kiaari kiama giocangiri; otooria riu türaniriüirwo ütukü na müthenya ni 
kameeme ka BBC na ngathiiti cia thükümü cia Ameerika tükeerwo ati 
Hamas—kiama kīa wiyathi kia Palestine—ni kiama gia "terrorists" na | 

I 
aingi aiit güükü Kenya, ni Undu wa kühinja meeciiria na kwaga mürügamo 
mürümu woteti, makameria maheeni macio, na thuutha ücio magatuika 
tümeeme twa thükümü cia Ameerika twa gütambia maheeni macio 
magathiiti-ini, kameeme-ini, tiivii-ini, makanitha-ini, mathukuru-ini na 
mayunibaciiti-inT. 

Müthartko üngi münene wa mbütü cia Mau Mau waari taüni ya Naibaca 
o mweri cio wa gatatu. Mbütü ya Mau Mau kuuma Murang'a, itongoreetio 
ni Njenürü Mbaria wa Kaniü, ni yaatharikiire kambi ya borithi ya Naibaca 
ütukü. Birithi handu ha kürüüa igithara, borithi TKinyiitwo ni thigari cia 
wiyathi; andu mirongo ina aria maar! korokoro-int makihingürirwo. Thuutha 
ücio mbütü ya Mau Mau igitharikira njeera ya Naibaca, thigari cia njeera 
ona cio itiaari na ngiha cia kürüüa, ikrüüra, njeera Tkinyiitwo. Oohwo 250 
makihingürirwo magitukanirwo na aria angl maahingürrirwo  borithi. 
Mathaita maria matuunyaniirwo borithi na njeera maari maya: micinga ya 
buundüki 47, Bebeta 18, mbürübürü 3,780 na ngunia cia irio na yunibomu 
cia thigari cia njeera na cia birithi mihuko kiründo. Máüthariko-int ücio 
hakuire mürüiri ümwe wa wiyathi, Maina wa Thiong'o; mwena wa ngoronia 
ni birithi eeri maakuire, maacuhürirwo githuguu-int ni Mau Mau na njirüngi. 


Maatanathii, Komanda Mbaria ni aartirie andü aria mahingürrirwo 
borithi na njeera, akimeera, 


Riu tondu ni twarikia kümüruta korokoro-int, ngwenda 
mundu üria wirutiire guthii na ithui mütitü ooe mücinga 
haaha atürumirire tükarüire wiyathi wa bürüri witü, naake 
üria ükwenda küinüka ooe magürü ainüke; ithui tütiri na 
üüru naake. No ngwenda kümenyithia arta maküinüka UU: 
mwathii gütwendia kuri thükümü tondu wa nda kana guoya, 
kana müingire hümungaati mwambiririe küüraga andu aiitü 
no njirüngi tükümüreenga na cio. Mündü wothe müirü 
üria ükünyiita ngoronia mbaru kana aumbüre hitho ciitü 
cia mbaara küri thü nyakeerü na njaguuti ciake nyakairü no 
kinya akue; üguo niguo muuma uugiite, niguo bürüri üroiga 
(Ribooti ya Mbaria, 1979). 


Andü makiria ya nuthu (Agiküyü, Aembu, Ambeere na Amiirü) nr meerutire 
makiingira njeeci ya wiyathi, acio angi makiirwo o mundu athir na njira 
yake. Irio na nguo iria ciatuunyaniitwo cieekiriirwo roori igitwarwo mbucii 
ya Kariaini hamwe na micinga na mbürübürü. 

Komanda Mbaria na itungati ciake maaküüra, thigari cia thü (birithi, 
ikiambiriria müngürürio na ürürü müingi wa ücangiri. Arutiwira, arimi, 
andü a mbiaacara, atumia na ciana, namba nene makiüüragwo ati nia Mau 
Mau; ciimba igiikio iria-ini Trio ni ing'angi. Aria meeciiragio ni atongoria 
a Mau Mau kana itungati cia kiama kia wiyathi maambaga kühüürwo 
mbaara ya thakame, maarega küheeana ühoro makoohwo magürü na 
mooko magaaikio iria-ini mari muoyo. Müngürürio ücio wa ücangiri waar! 
wa thikü ithatü, ngoronia makiuuma kuo matigire maciina micii, küiiya 
indo matuka-ini na gütaha ng'ombe magana na magana. Ciimba iria 
itaikirio iria-int ciatigrirwo ngi, ngui, hiti, mithige na nderi—taüni yahaana 
ta githinjiro kia ngürwe. 


Ithariko rra Naibaca ni riahahürire ngoronia theteera na rikiinainia 
müthingi wa ükoronia. Ngabana Baring akiaandikira anene aake London 
mar(üa makümeetia thigari ingi na mathaita mangi ma mbaara, aameerire 
ati, Kenya ti Emergency kiri ni mbaara ya mbütü cia Mau Mau na cia 
thirikaari na ti mbaara hüthü tondü Mau Mau ihaana nyamü ya iria- 
ini Ttagwo hydra iri ciongo mühari, watinia kimwe kiria kingi gikoimira. 
Ngabana ni areheeirwo thigari ingi magana gikundi, ndege na ibaarü, no 
itiaahotire kühingiriria mbütü cia Mau Mau, mbaara Ikirikira na kirüüra. 


Kongomano ya Githügi 


Küringana na ribooti ya Mbaria (1979), atongoria a Mau Mau a mbaara 
wa gatatu 1953 kübanga mütaratara wa mbaara na güküngüira Mbaria na 
mbütü yake tondu wa ücamba na üciindi waao Naibaca. Atongoria aria 
mookiite kongomano maari 250 hamwe na Stanley Mathenge, Dedan 
Kimaathi, Enoch Mwangi, Njenürü Chaina, Müraaya wa Mbuthia, Gitaü 
Matenjagwo, Kimbo wa Mütukü, Gakure wa Karüri, Mbaria wa Kaniü na 
Macaria wa Kimeemia. Ino niyo yaari kongomano ya mbere ya atongoria 
a mbaara ya wiyathi. Maaria ranji, Kimaathi ni aacaguriirwo ahingüre 
kongomano na eerire njaama ya mbaara ya wiyathi üü: 


Nyumba iitü: 
Muoroto münene wa Ngeretha nikümomoora müng'eeng'ano 


üyü witü wa wiyathi, no Ngeretha na njaguuti ciake nyakairü 
ni magiriire kumenya ati ithui ni twirutiite gukua na kühona 

kürüira wiyathi wa bürüri witu, na nī ündü ücio gütiri mündü 
üngihota kühinga njira ya gükinyira wiyathi witu. Ngeretha ni 
meerwo ni mündü müügi ati ithui tütikaiga micinga tht bürüri 
witu ütart na wiyathi; twaakua ciana ciitü nī ikarikia mbaara 
ino ya ithaka na wiyathi (Ribooti ya Mbaria, 1979). 


Ni aathiire na mbere kümenyithia atongoria ati üürümwe na üiguano 
wa andü a Kenya kuuma Mombatha kinya Githumo niguo müthingi wa 
müng'eeng'ano wa ithaka na wiyathi; tondü ücio wira münene na wa 
bata wa kiama kia wiyathi ni kügeria küreehe ndüürirt icio ingi cia Kenya 
müng'eeng'ano-ini niguo mbaara ya wiyathi yaarame na itambe bürüri 
mügima. Aria ang! maaririe ni Mwangi, Mbaria na Macaria; Mathenge 
niwe waririe thuutha, na aauugire UU: "Hatiri na nganya ati üciindi witü 
Lari na Naibaca ni üinainfitie Ngeretha. Riu ni moot ati ithui tütirathaka 
na ni twihariirie kühüüranira wiyathi wa bürüri witu kana tükuire kihaaro- 
ini kia mbaara. Küna üciindi witü Lari na Naibaca ügütüüra üririkanagwo 
ni njiarwo na njiarwo" (Mbaria, 1979). Aathiire na mbere küririkania 
atongoria ati gütiri müng'eeng'ano wa wiyathi üngihota kürutürüra 
thükümü bürüri ütari na mütaratara mürumu na mworoto wambiitwo 
na ng'anangü cia cuuma. Mathenge akirikia miario yake auugire, "Twaga 
kühita Ngeretha na njira ciothe na miena yothe ni magütümira rühiü rwa 
ükabira küharagania ŭiguano wa müingi wa Kenya, macookaniririe thaata 
cia bürüri—maihee matimü, mabanga na micinga, itharikire mbütü cia 
wiyathi. Nokinya twirutanirie, igürü na thi, twone ndüüriri ciothe cia Kenya 
niinyitiite Mau Mau mbaru na irt na mbütü cia mbaara güükü Nyandarwa, 
Kirinyaga na Nairobi" (Mbaria, 1979). 


yocamba na üümiriru; 6) hendikwota ya njeeci ya wiyathi ni mbucii ya 
Kariaini, Nyandarwa, na Mathenge niwe Koigi na Cibü Komanda wa njeeci 
ya wiyathi, Kenya. 

SWC yaathondekwo, Mathenge niwe wacagürirwo :mwene-giti na 
münyiinyi wake Mbaria wa Kaniü, Kimaathi akiheeo giti kia mwandliki 
münene naake Müraaya wa Mbuthia agituika münyiinyi wake. SWC yaari 


agütongoria mbütü cia ng'ongo, güthiiaga kambi cia itungati kwona ŭrīa 
mbaara irathii na mbere, kühee aarüi kirira grioteti na kwona mawatho 
ma kiama ni mararümirirwo. Wira üngi wa SWC waari wa kwandikira KWC 
hendikwota ribooti ya makümamenyithia Uria mbaara irathit na mbere 
na kümütaariria mathiina maria marathiinia itungati mütitü. Wira mdingi 
wa SWC warutagwo ni Kimaathi na Müraaya nanoo maaheetwo wira wa 


Matanarikia kongomano, atongoria a SWC ni maheeirwo wira wa 
guthii kambi cia aarüi kümataariria Uria kiama kia mbaara mütitü giaatua 
na kiabanga. Mathenge na njaama ya andu atatu magitümwo taüni NyirT, 
Mweiga, Nyanyuki, Üthaya na Ndaragwa. Naake Kimaathi na njaama 
yake ya andü ana Mürang'a, Klambuu na Naroko, Macaria wa Kimeemia 
na njaama ya andu atatu Ributibare, na Gitau Matenjagwo Thika na 
kwahooteka athii Ikamba. Warühiü Itote aathirwo athii Kirinyaga eete 
mücemanio warüi amataaririe Uria kongomano ya Githügi yaatua na 
mamenyithie küümbwo gwa SWC na mworoto wayo. Naake Enoch 
Mwangi aathirwo athit Gicuka acookaniririe mbütü cia mbaara na mbütü 
o mbütü icagürirwo komanda. Wira üngi njeeci ya Nairobi yaheeirwo ni 
SWC ni wa gücaria mathaita ma mbaara, kümaatha mbeeca cia kürüithia 
mbaara küri arutiwira na andu a mbiaacara, kümimiinda thü cia wiyathi, 
kuona aanake ni mathii türtining'i ya mbirarü matanatümwo mütitü na | 
künyitanira mbaara na mbütü cia ndiicitiriti ya Kiambuu na ya Naroko. | 


Mbaria aari Umwe wa njaama ya Kimaathi ya guthii Mürang'a, Kiambuu 
na Naroko, ni tumwitikirie atütaaririe Uhoro wa rügendo rüu: 


Twauumire Githügi kirooko twaria burikibaciiti tükieerekera 
mbucii ya Njenürü Ihüüra, twakinya ni twatugirwo wega 
na wendo münene wa bürüri witu. Mbucii ya Ihüüra yaar! 
Rwathia na yaari itungati 325—arüme 260 na atumia 65. 
Thaa inya müthenya üyü üngi, Njenürü Ihüüra akihingüra 
mücemanio na miario mīkuhī, agicooka agiita Kimaathi aari- | 
rie mbütü. Krmaathi eerire aarüi marüe na hinya, ücamba na | 

üümiriru kinya moone ni marutürüra mbütü cia Ngeretha 
Mürang/a na ni maheehenje thaata cia bürüri hatari na tha. 
Ni aamaririkanirie ati mbegu ya wiyathi Iküragio na maithori 
na thakame ya eendi bürüri. Kimaathi armkia gütaariria 
aarüi Uria Kongomano ya Githügi Tratuire na kümamenyithia 
küümbwo gwa SWC na wira wayo ni twaheire mbütü ya 
Ihüüra mbürübürü gikundi, buundüki ithaano na kihüimba kia 
nguo cia thigari cia borithi na cia njeera iria twatuunyaniite 
Naibaca, tügicooka tügiküüra twerekeire mbucii ya Njenürü 
Kago. i 


Mbucii ya Njenürü Kago yaari ya itungati 850—arüme 600 na atumia 250 
na yeetagwo Irati. Kimaathi na njaama yake maakinyire mbucii ya Kago 
ütukü, magiikoora Kago na mbütü yake makiiina nyimbo cia wiyathi na 
hinya na ücamba; thaa ithaano müthenya Uyu Ungi aarüi makirürüngana 
kihaaro, mücemanio ükrambiriria. Njenürü Kago aahingüra mücemanio, 
agiita Kimaathi aarie. Kimaathi, küringana na ribooti ya Mbaria (1979), 
aaririe na hinya na ücamba. Akirikia miario yake akiira aarüi mamenye nio 
mbütü ya wiyathi na mangihootwo ni bürüri wahootwo na kühootwo ni 
kuuga andu airü mathii na mbere künyuuo thakame ni ngoronia. Aathiire 
na mbere kümeera ati ^mündü üria ükügeria kühingiriria müng'eeng'ano 
wa wiyathi ndakaiguirwo tha, ni areengwo na njirüngi kana eekirwo 
mühindo ngingo acuririo müti-ini Uria Uri hakuhi” Akimaririkania ati, "thü 
cia wiyathi ni igiri: ngoronia Ngeretha na njaguuti ciao nyakairü." Thuutha 
wa miario ya Kimaathi, Mbaria agitaariria Uria mücemanio wa Githugi 
Uratuire, agicooka akihee Kago mbürübürü gikundi, buundüki ithaano, 
Bebeta igiri na kihümba kia nguo cia thigari cia birithi na cia njeera. 
Atongoria a SWC mooima hau maathiire mbucii ya Müraaya wa mbuthi na 
ya Gakure wa Karüri, na kuo küu Kimaathi na Mbaria makiaria nocamba 
na makimahee mbürübürü gikundi, micinga na yuniboomu ya thigari cia 
njeera na cia birithi. NT maathiire mbucii iria nene cia aarüi Mürang'a 
no matiaahotire güthit Kiambuu na Naroko tondu mwena ücio thirikaari 
yaahaanaga ta nguiya; magicooka mbucii ya Githügi kwandika ribooti ya 
rügendo rwao. 


Naake Mathenge acooka Kariaini hendikwota ni eetire mücemanio 
wa aarüi akimataariria küümbwo gwa SWC na muoroto wayo. Auuma 
hau agithit Mweiga, Nyiri taüni, Nyanyuki na ndaragwa. Njenürü Chaina, 
Enoch Mwangi, Gitaü Matenjagwo na Kimeemia ni maakinyiirie ndümiriri 

cia SWC kiri aarüi aria maari thi ya ütongoria waao. Kiumia gia keeri kia 
mweri wa Juuni 1953 atongoria a SWC ni macemanirie mbucii ya Githügi no 
Mathenge ndaahotire gukorwo ho tondu aari mbucii ya Mweiga kühingüra 
hendikwota ya kiama kia mbaara rügongo rüu. Mücemanio weetiitwo 
kwaririria maundu maya: 1) riitwa ria njeeci ya wiyathi; 2) beendera ya 
Mau Mau; 3) mühüüri wa krama; 4) kübanga müthenya wa kongomano | 
ya keeri. Maariana matu meetirkaniirie: riitwa ria njeeci ni Kenya Land | 
and Freedom Army (KLFA), beendera Tkorwo iri nduune na gatagati hari 

na njata njeerü, mühüüri üthondeekwo na wandikwo: Kenya Land and 

Freedom Army, Nyandarwa Headquarters. Müico ni macagürire kamiti 

ya andu ataano, itongoreetio ni Kimaathi, ya gütabarira kongomano na 
magiitikaniria ati igakorwo iri ya thikü inya kwambiriria tariki 16 mweri wa 

Kanaana na igakorwo mbucii ya Mwathe, Nyandarwa. Kamiti ya ütabariri 
kongomano yaatigiirwo mbucii ya Githügi, atongoria acio angi magicooka 

mbucii ciao kürüithia mbaara. 

Kimaathi na mürü wa nyina 


Gakure wa Karüri, Njenürü Gitau 
Wambararia 1953 


Matenjagwo na Njenürü Kago, 1953 


Kuuma ümootho: Njenürü Matenjagwo (namba3), muthia Njenürü Ihüüra 
anyitiite beendera ya KLFA, 1953 


Njenürü Kago  aarathirwo kieero 
makirua na thü cia wiyathi 1954, 
akinyitwo. Handü ha mamütware 
thibitaari makimücina ari muoyo. 


8. Rüküngü Rwa Mbaara 


Ithui Mau MauTütiltigiriite Gikuü 


Gatagati-ini ka mweri wa Kana na wa Kenda 1953 mbaara ya wlyathi ni 
yaambiriirie kürikira, tgitaamba na nditi nene bürüri wa GEMM, Nairobi, 
Naroko, Naikuru na Ikamba. Mweri wa Kana 1953 mbütü ya Njenürü Kago 
ni yaatharikiire kambi ya hümungaati, Rwathia, Mürang'a. Hümungaati 
ikumi ni ciooragiirwo, iria ingi ikiüüra; kambi Tkinyiitwo. Buundüki 14 na 
mbürübürü mathandükü matatu ni ciatuunyaniirwo na kambi igiciinwo. 
Thuutha ücio, mweri inya wa Gataano mbütü ya Njenürü Ihüüra ni 
yaathariküire batarioni ya thü Rwathia, ikiüüraga Thüngü David White 
wa Kenya Regiment na birithi nyakairü mügwanja. O kiumia kiŭ, Njenürü 
Kago agitharikiira kambi ya mbirarü hakuhi na Priory Forest Station, Tuthü; 
Thüngü mbirarü inya cia Kenya Regiment na nyakairü ithaathatü cia KAR 
ya wiyathi yooragiirwo. Bebeta 4, buundüki 14 na mbürübürü kiründo 
ni ciaanyitiirwo, kambi Tkimundio mwaki. Mweri ikumi wa Gataano, 
mathaa mahwal-int, mbütü ya Kago ni yatharikiire kambi ya hümungaati 
ya Kindenderü. Handü ha kiria thü igithareenda; micinga gikundi 
ikinyiitwo hamwe na njirüngi kiründo na kambi'TKimundio mwaki. Thü iria 
ciaanyitiirwo, Kago akiruta watho irathwo; mwena wa KLFA gutiri mündü 
wakuire. Kwirihiria, thirikaari ya ngoronia ni yaathondeekire müngürürio 
weetagwo Operation Buttercup wa kügeria kürutürüra mbütü cia KLFA 
mütitü; mareemwo ni küingira Nyandarwa maacookereire andu matü(üra- 
ini, makiüüraga andu namba nene—aingi aao maari ciana, atumia na 
aaguuka—magiciina micii, magitemeenga irio iria ciaari migünda na 
magitaha mahiü. Ng'ombe imwe ikigairwo hümungaati na icio ingi igituika 
nyama cia mbirarü nyakeerü na nyakairü. Arüme gikundi ni maanyitiirwo 
magitwarwo igooti-ini ria ngoronia magituiirwo gikuü. Indi ciiko icio cia 
kīnyamŭ, cia ücangiri, itiahotire kühingiriria mbütü cia wiyathi kana 


Juuni 20 Kimaathi na Mbaria ni maabangire mübango wa gütharikira 
kambi ya hümungaati ya Ndakaint, Kandara. Mübango ücio wa cooreetwo 
UU: 1) Njenürü Matenjagwo na mbütü ya andu 100 mahinge na marangire 
barabara ya güüka Ndakaini 2) Mbaria na itungati 150 matharikire 
kambi ya Kiarütara kügiririria hümungaati cia Kiarütara güüka güteithia 

Ndakaini; 3) Itungati 75 itongoreetio ni Njenürü Ihüüra itharikire kambi 
ya hümungaati ya Mbogiti niguo matikoone mwanya wa güüka güteithia 
Ndakaini; 4) Njenürü Kago na itungati 150 macambürire kambi ya Ndakaini. 
Kiarütara, Mbogiti na Ndakaini ni ciagüire, ikinyiitwo ni mbGtü cia wiyathi. 
Hümungaati kiründo ikiüüragwo na micinga makiria ya mirongo Itaano 
ikinyiitwo na mbürübürü itaar! ithaabu; kambi ciothe ithatü ciaatigiirwo 
igitooga. Gicunji giki kiri haaha mühuro ni kia rwimbo rüría rwatuungirwo 
ni njamba cia Ndaka-ini: 


Njamba icio twatüma Ndaka-int 
Ni Kimaathi mari Mbaria 

Ni matharikiire na hinya 

Nginya atongoria magikena 


Njeeri müiritu wa Kariara 

Na Njooki müiritu wa lyigo 

Nio acio mükuona mbica-ini 

Magitüngatira rüüriri 
Kürümanirira na müthariko wa Ndakaint, mbütü ya Njenürü Kago küri 
Juuni 23 ni eehithiire thigari cia Ngeretha 500 ngurumo-ini ya RUUT rwa 
Thika hakuhi na taüni. Maarüire kuuma mathaa ma kirooko kinya ikiria 
mbuu; yaari mbaara ndürü no gütiri mwena wa ciindire. Mbaara yooiima 
Thika yatuthükiire gatagati ga itüüra ría Thuita na taüni ya Kiariaini kuri 
mweri 31 wa Jurai, 1953. Mbutu ya KLFA Ttongoreetio ni Komanda Nyooro 
wa Kiragü ni yaatharikiire ngaari ya thü, ikiüüraga Ndiüü Jerome Kihoori, 
Cibü James Kiirü na thigari cia birithi ikumi na imwe. Kihoori na Kiirü maari 
igui cia ngoronia; andu aria mooragiite Kangima na Kiharü matiri ithaabu. 
Gikuü kiao kiaari üciindi munene wa mbütü cia wiyathi na andü a Kiharü 
na Kangima ni maküngürire üciindi ücio; magituira mata githüri ni Undu 
wa kwehererio tüütü icio. Rüüciinr rüürü rüngi, mbütü cia ngoronia iri 
na micinga, mabanga na matimü nī ciookire na marürü maingi gücaria 
Nyooro na mbütü yake, maaga kwoneka ikiiruta marürü macio na güciina 
matüüra, küüraga andu kiündütho. Mündü mürüme wothe watünganagwo 
naake no küüragwo ooragagwo; angi, ona mataari mütharikirwo-ini 
cio, makinyiitwo magathitangirwo küüraga Kiirü na Ndiüü Kihii (Krhoori 
eetagwo Ndiüü Kihii tondu ndaari müruu) magituirwo gikuü. Kihoori 
ooragwo, John Michüki niwe wambatiirio ndebe, akiheeo giti kia Ndiüü, 
njaguuti na mathaita ma mbaara oorage mbütü cia wiyathi, atumia na 

ciana—aari müüragani magigi. Andu aria ooragire na aakiüüragithia ti 
mirongo ni magana; eetagwo Krmeendero Michüki kana John wa Mahiri. 


Thuutha wa Kihoori na Krirü küüragwo, mbütü cia KLFA Mürang'a— 
itongoreetio ni Matenjagwo, Kago, Ilhüüra na Nyooro—ni ciatharikiire 
kambi nyiingi cia hümungaati na birithi—Kirira, Iciici, Münunga, 
Kigumo, Kisukioni, Nyakihüra, Chomo, Gacharage-ini na Mürarandia 
ni ciamomoriirwo ni mbütü cia KLFA na hümungaati na birithi nyiingi 
ikiüüragwo. Thuutha wa gütharikira kambi ya Gacharageini, Kago ni 
atharikiire nduka cia thü itüüra ria Gakuya. Tondü kambi ya hümungaati 
ndiaari haraihu na nduka, Kago eerire hümungaati atiriri; "Ndireenda 
mümenye ati ni mbütü ya Kago yeekinyia; tükiite kugira irio itwarlirwo 
aaruiri wiyathi mütitü. Akorwo ni mükwenda thaayü mütikageria kuuma 
kambi nginya türtkie wira witu na tüthii; Uria ükügeria kuuma ndakaaria 
cia rüüciü; nii njiitagwo Njenürü Kago, komanda wa mbütü cia wiyathi 
Müranga” Gütiri waao woimire, maakünjire miting'oe makihiingira 
manyumba maao; mbütü ya Kago ikibuunja matuka Tgikuua irio, nguo na 
indo ingi iria cieendekanaga máütitü. Tütari na njiriiri no tuuge ati mwaka 
wa1953 KLFA niyo yatawaraga Mürang'a. 


Rügongo rwa Nyiri mbaara yaakiitie mwaki gwakia ta Mürang'a; mbütü 
cia thü ciatindikiitwo na nditi nene. Tathikiriria tügütaaririe: kuri mweri | 
3 wa Gataano mbütü ya KLFA ni yaatharikiire kambi ya hümungaati ya | 
Gitumbiro, Teetü. Hümungaati 19 iklüüiragwo, no ümwe woonire mweke 
wa küüra; buundüki 15 na mbürübürü gikundi ikinyiitwo na kambi 
ikimundio mwaki. Müthariko wa kambi ya Gitumbiro warümiriirwo ni 
mbaara nduru gatagati-ini ka KLFA na mbirarü ya ngoronia; mbaara Tyo 
yarüagirwo Ihuririo, Üthaya. Thigari ithatü cia KAR ni ciooragiirwo, icio 
ingi cioona mbaara ni trundire igithara na ngaari ciao; mwena wa KLFA 
gutiri mundu wakuire. Kwirihiria, mbütü cia thü ikirooko Gitumbiro 
ngware-ini küüraga andü, nyümba rügongo rügima ikimündio mwaki na 
ng'ombe magana igitahwo. Thakame ya ciana na atumia—thakame iitü— 
yathereraga tiíri-ini ta kiguu kia mbura ya njahi. 


Kambi ya thü Üthaya niyo yaari hendikwota ya thü rügongo rüu na 
yaari na thigari (mbirarü, hümungaati na birithi) makiria ya 30. Indo 
ciothe cia mbaara rügongo rüu ciaigagwo kambi iyo na aarŭi a Mau Mau 
na atongoria a Mau Mau matüüra-inr maanyiitwo maarehagwo kambi 
Yothaya na gutiri woimaga kuo ari muoyo. Kwoguo, atongoria a SWC ni 

maacemanire Kariaini hendikwota kübanga üría magütharikira kambi 
iyo. Mathenge niwe wacagürirwo gütongoria müthariko ücio, akiheeo 
itungati na mathaita ma mbaara. Mübango wahaana üü: 1) Mathenge na 
itungati 400 matharikire kambi Yothaya; 2) Itungati120 itharikire kambi 
ya hümungaati ya Kairüthr kümahitriria güüka Üthaya güteithiriria; 3) 
itungati100 itharikire kambi ya hümungaati ya Ihuririo kümahingiriria 
güüka güteithia kambi ya Üthaya. Müthariko wa kambi icio ithatü 
wabangiitwo wambiririe thaa mügwanja na nuthu ütukü. KairüthT na 
Ihuririo ni cianyitiirwo ni mbütü cia KLFA, hümungaati 32 ikidüragwo na 
mwena wa Mau Mau itungati 8 igikua; kambi cieeri igiciinwo na micinga 
makiria ya 20 Tgituunyanwo na mbürübürü krründo. 


Mathenge atanakinya kambi ya thü Üthaya ni abangire itungati. 
Itungati 100 igitümwo kühinga na kürangira bara ya kuuma taüni ya Nyiri 
na ingi 100 igitümwo kürangira bara ya kuuma taüni ya Krarainr; Mathenge 
agitongoria itungati 200 güthartkira kambi Yothaya. Mari kiromeeta imwe 
kuuma kambi, küringana na ribooti ya Njenürü Mbaria (1976), Mathenge 
ni acookaniriirie aarüi, akimeera, 

Njaama ya ita: 

Ithur türt Nyumba ya Müümbi na gutiri mundu twitigirite, 
tütiuuraga maai itina kana gücooka na thuutha türikuuga 
ündü, tondü ücio ndireenda mürüe na hinya, ücamba na 
üümiriru kinya tümomoore kambi yooragani. Twaingira 
thiini wa kambi mürute wira kihinyio, mütikaigurre ngui ici 
cia ngoronia tha—ciothe no mühaka ciüüragwo na kambi 
Tciinwo; Uguo niguo muuma wa Mau Mau uugitte. Tugicooka 
Nyandarwa mütitü, mundu wothe haaha Ur na banga 
akorwo na mücinga wake. Ririkaanai ati türarüira wiyathi wa 
bürüri witu tondu ücio tügikua tügütüüra türirikanagwo ni 
njiarwo na njiarwo na mariitwa maiitü matüüre mari hicitüri 
ya bürüri witu. Kai kuri kinda kia bata na kiri riiri takürüira 
wiyathi wa bürüri. 

Riu ni tüthit, Ngai wa Kirinyaga ari mbere. 


Maakinyire Üthaya kambi-ini thaa mügwanja na nuthu na mbura nene, 
makimirigiciria, mbaara ikrambiriria. Ona gütuika Mathenge na mbütü 
yake ni maarüire na hinya nocamba handu ha mathaa meeri matiahotire 

küingira kambi. Mathenge oona hatiri mweke wa küingirira na andu 
aake no küüragwo marooragwo ni micinga ya ngoronia, agicookaniriria 
aria maatigarite, magikuua aria maarathitwo no matiakuite, magiküüra 
meerekeire Nyandarwa hendikwota; mbüra noyauuraga ya marurumi 
na heni. Aarüi a KLFA arra mooragirwo máüthariko-inr ücio maari 16 na 
angi 16, tondu matiooi güthambira, magitwarwo ni Gura makiringa ni 
Undu ni rwaiyürite kinya rügacuhüra migogo na miaatü. Mwena wa thü 
gütiaribootiirwo ni andu aiigana maakuire. Gütulkaga mbütü yacooka 
hendikwota, Njenürü Mathenge, tondü wa maraakara makühootwo na | 
ruo rwa kieha rwa aarüi aria mooraglirwo matharikiro-ini, aikarire thi 
akiaambiriria kügirTka. 

Mweri wa Gataano na wa Gataandatü mbütü cia KLFA, Nyiri, nī 
ciahüürire na igicina kambi cia borithi igiri: Grakanja na Ihürürü, na 
cia hümungaati inyaanya: Ihwage, Mürügürü, Ngünjiiri, Kirimüküyü, 
Kiamarigo, Icar Cir, Icügü, Müitwo Nahinga na Kigumo. No mbaara 
iria yaari nene yacarikire mweri wa Jurat hakuhi na Raka Swamp. Mbaara 
ino yaarüirwo thikü igiri, mbütü ya KLFA yoona ni Tkühootwo 1giküüra 
ikiria nyoni. Aarüi a wiyathi ataano ni mooragiirwo; mwena wa ngoronia 
gütiaribootiirwo ni andu aiigana mooragiirwo. O mweri ücio mbütü ya 
KLFA Ttongoreetio nt Njenürü Chaina ni yaatharikrire kambi ya hümungaati 
ya Kianjogu, ikiminyita; hümungaati iria ciahonokire nī iria ciaguniirwo 
ni gwithara. Micinga mügwanya ni yaanyitiirwo na mbürübürü itaari 
ithaabu; kambi yatigiirwo Tgitooga. Ruoro rügitema mbütü cia thü— 
birithi, hümungaati, warürüngana na mbirarü—ciaarr Kranjogu; ücangiri 
wa ükoronia ügiteemanio na nyungu itüüra. Andu makiüüragwo, micii 
igiciinwo hamwe na makumbi, irio iri migunda igitemeengwo, ng'ombe na 
mbáüri tgitahwo rügongo rügima. 


Ihindi riri ria mweri wa Kana na wa Kenda gütiaarí mbaara nene 
Kiambuu ta Mürang'a na Nyiri. Gitümi ni Undu Krambuu gutiri mititü 
minene ya kwihithwo ni mbütü cia mbaara na künyitana na Uguo 
thirikaari ya ngoronia ni yaaitiite birithi na mbirarü kagoto KTambuu cia 
kügitira Thüngü theteera. Ni Undu wa gitumi kiu, mbütü cia KLFA Kiambuu 
ciambagiitwo ikundi cia andü aniini ta ikumi Uguo na mbaara yaao yaar; 
ya kwihithira thü, makamaringa magacooka magaküüra; na Githüngü 
mbaara ya müthemba acio Titagwo hit-and-run warfare. Ota Mürang'a 
na Nyiri, thigari cia ngoronia ingiatharikiirwo ni KLFA Krambuu, mbütü cia | 
ükoronia ciarookaga matüüra-ini ngüriürio küüraga andü, gücina micii na | 

gütaha mahiŭ. Marüa maya mari haaha mühuro, maagütaariria ücangiri | 
wa thirikaari ya ngoronia, maatümiirwo Mbiyü wa Koinange, London, ni 


wa kenda 1953. 

Kuri Mbiyü, 

Marüa maya ni magügütaariria Uria maündü mahaana güükü 
Kenya kuuma watho wa mwihüügo wekirwo ni thirikaari ya 
ngoronia. Tondü üthooma ngathfiti cia ükoronia ndügimenya 
(iria malindi mahaana güükü ni Undu ngathiiti icio ciandikaga 
maheeni na mihuhu. Kwaria ma, maündü ti meega güükü 
Giküyü-in; andu  aingi—arüme, atumia na ciana—ni 
mooragiitwo tondü wa kürega künyitanira na thirikaari ya 
ngoronia kühüüra Mau Mau, aingi a nyumba iitü manyitiite 
kiama kia wiyathi mbaru. 


Kuumana na müthariko wa Lari andu magana na magana 
güükü Krambuu ni moraagiitwo, micii iitü igaciinwo, ng'ombe 
ciitü igatahwo na irio iri migunda igatemeengwo na rüthüüro 
rwa ükoronia. Indi atumia nio mararümio ruo makiria, 
maraagwatwo ni njangiri cia ngoronia, makahüürwo mbaara 
ya thakame, magacooka makooragwo ati nio maaratwarira 
Mau Mau irio mütitü. Ngeretha na njaguuti ciake nyakairü ni 
mehariirie gütüniina. 


Tondü niwe maitho na matu maiitü küu Rüraaya na ni tüüi 
ni wirutiire kühüüranira wiyathi wa bürüri witü, ni wendeete 
andü aiitü na bürüri witü, tükwenda ümenyithie thi yothe 
ati türooragwo ni thükümü Ngeretha ni Undu wa küregana 
na mawatho ma ücangiri wa ükoronia; ithui türeenda bürüri 
witu wiyathe. Aandikiira ciama iria ihüüranaga na üthükümü 
wa thi—ciama ta Kenya Committee for Democracy Rights 
for Kenya Africans, Pan-African Congress, Anti-imperialist 
League na ingi—imenyithie mworoto wa Mau Mau na 
üciüürie inyiite Mau Mau na andu a Kenya mbaru mbaara-ini 
no iitü ya wiyathi. 

Tükirikia marüa maya tükwenda ümenye ati ithui tükürüira 


wiyathi witu kinya mündü wa müico tondu ni tüüi ati hicitüri, 

kihooto na üüma iri mwena witu. 
Ngai wa Kirinyaga akürathime. 
Thaai. 


(Maria maya mataürfitwo kuuma ibuku-ini ría Maina wa Kinyatti, 
History of Resistance in Kenya, Nairobi 2008, b.166). 


Ota ndiicitiriti ya Kiambuu, mbaara ya wiyathi Embu, Mbeere na Mriirü 
ndiaarí na mürurumo taya Mürang'a na Nyiri gatagati-ini ka mweri wa 
Kana na wa kenda 1953. Kahiinda-ini kau mbütü cia KLFA cia Embu na 
Miirü wira wacio münene waari wa küheeheenja thaata cia bürüri, gücina 
micii yaao na kümomoora kambi cia macibü. Mbaara nene rügongo 
rüürü yaarüiirwo Kirügüaya mweri 24 wa kenda 1953 na yatongoreetio 
ni Komanda Benson Njoogu. Mbaara-ini iyo mbütü ya KLFA ni yaanyiitire 
kambi ya hümungaati ya Kigumo na Tkiüüraga hümungaati kiründo na 
Tgicina kambi. Ndiüü nyakeerü weetagwo Nightingale waari komanda 
wa mbütü cia ngoronia nieetharire na ngaari, agithii Embu taüni kügiira 
thigari cia KAR na cia Kenya Regiment. Maakorire meehithiirwo ni KLFA, 
mbaara iklambiriria, moona ni maküniinwo magithara o mundu na njira 
yake, magiitiga ciimba cia andu aao ithaano. Müthenya Uyu üngi, mbütü 
cia ükoronia ciarookire Kirügüaya ngware-ini kwirihiria. Itaambiriirie 
müthariko, ngoronia Nightingale ni arutiire watho, agiciira, 


Ndireenda mütümire micinga yanyu mütari na tha, üüragai 
andu aingi otaüría mwahota, müciina nyumba ciao na 
mümomoore mithiithü na miihoko yaao; mweka Uguo ni ngü- 
kena. Aya ti andu ni nyamu, mooragei ota Uria müngiüüra 
mbia kana nyamü ya thi. Mwanoga ni kümooraga na micinga, 
tümirai mithiita. Uguo niguo ndamühamurithia, riu rutaii 


wira wanyu (Maina wa Kinyatti, 2008:167). 


Gicanjama kiu kia wanangi, waganu na üüragani gřathiire na mbere 
muthenya mügimi, gügitüka thakame ya andu aiitü, thakame  iitü, 
yaathereraga ta kiguu tiiri-ini. Miicii rügongo rügima Tkimundio mwaki, 
makümbi magiciinwo, mahiü magitahwo, irio ciaari migunda igitemee- 
ngwo na atumia makigwatwo hamwe na ciana cia airfitu. Ciko icio cia 
ücangiri ciaarí cia küguoithia andu aiitü, maingirwo ni ngoro thüku ya 
guoya, meetigire; marekie beendera ya wiyathi. No andü aiitü ni meerutiire 
makauuga: tükürüira wiyathi kinya itaata ría müico ría thakame ya rüüriri. 

Mbaara Ributibare yaarí ndiicitiriti ithatü: Naikuru, Laikibia na Naroko., 
Mbutu cia wiyathi cia Naroko ciatongereetio ni Njenürü Kirito Ole Kisio 
agiteithiririo ni Meeja Mundet ole Ngabien na Ole Kibati. Mbucii ya Meeja 
Mundet yaari hakuhi na mühaka wa Kenya na Tanzania, nayo ya Ole Kibati 
yaari rügongo rwa Melili. Mwaka wa 1953 mbütü cia KLFA Maathai-ini 
itiaari na hinya ni hindi cieethegeaga tondu ücio kihiinda kiu gütiaari 
mbaara nene yaarüirwo Maathai. Ndiicitiriti ya Naikuru ndiri mititü minene 
na mitumanu Tngihithwo ni mbütü cia mbaara na niingi, ota ndiicitiriti 
ya Kiambuu, matheteera maari nyungu ng'ima na maari na njeeci ciao 
na makongererwo nditi ni thigari cia KAR. No toüguo wiki, Müthüngü 
maküüraga mundu müirü Ufa eeciiragiria ni wa Mau Mau. Ni Undu wa 
gitumi kiu, mbütü cia KLFA Naikuru na Laikibia ciabangiitwo, ota Kiambuu, 
ikundi cia andu ikumi na ciaarüiaga mbaara ya kwihithanira, küringa thü na 
güküüra. Wira üngi wa bata mbütü cia KLFA Naikuru ciaheetwo ni gütaha 
ng'ombe cia theteera na küireehe Nyandarwa irioyo ni njeeci ya ituika, 
küüraga theteera, gücina nyümba ciao na küheeheenja thaata cia bürüri. 


Ikamba maambiriirie künyua muuma wa wiyathi o mwaka wa 1951 na 
maari na atongoria thiini wa NMM. Kwoguo mbaara ya wiyathi TKrambiriria 
ni gikundi kinene gia Ikamba kianyuuite muuma, indi Uria atongoria a 
Ikamba maatahooteete gwika ni guthondeka njeeci ya Mau Mau Ikamba- 
ini, no ona gütuika Uguo itungati cia Mau Mau lkamba-ini ni ciageragia 
küheeheenja thaata cia bürüri. Juuni 20, 1953 ngoronia Ndithii Hardy wa 
ndiicitiriti ya Maacakü ni anirüire akiira Ikamba ati maanyiita Mau Mau 
mbaru ni makwona ngwaci gwikira—manyiitwo moohwo kana matwarwo 
nditiini. Kr Juuni 25 ndundu ya gatagati ya Mau Mau, Maacaká, ni 
yaandikiire ngoronia Ndithii marüa, TKímwira amenye ati Mau Mau Mau 
ti mündü ümwe kana eeri, ni kiama kia wiyathi kia bürüri wothe na 
kwoguo künyita mündü ümwe kana eerf kana iigana gütingiüüraga Mau 
Mau ni Undu Mau Mau ni mdingi wa Kenya. Marüa magīthiř na mbere 
kümwira ati ücangiri wa ükoronia, maheeni na mihuhu, itiri hindi ingihota 
kühingiriria rüdi rwa wiyathi. Ndithii anyiita marüa macio atümire thigari 
cia birithi matüüra-int kühitiriria Mau Mau ndigatambe Ikamba. Andu 
aaría meeciiragio ni a Mau Mau makinyiitwo, amwe magiikio nditiini, 
aria angi magitwarwo igooti-ini ría maheeni, magikoora njanji nyakeerü 
wa maheeni, magituirwo küüragwo. Na kuo Gitui, Cibü Kasina wa Ndoo, 
waari njaguuti nene ya ngoronia, akorirwo gwake mucii ngware-ini ni 


118 


Agiküyü, 1890 - 1965 


itungati igiri cia Mau Mau ciikiriite nguo cia birithi; handu ha küüragwo 
akireengwo mooko meerf. Magitereta na müraata wake Thüngü Carson, 
Kasina amwirire atiriri: 


Watho wa mwihüügo wekirwo mweri wa ikumi 1952 Ikamba 
eeri ni maatümiirwo ni kiama kia Mau Mau kuuma Kiambuu 
mooke manjürage. Mbere iyo ni ndaatümiirwo marüa 
maita meeri. Marüa ma mbere maari maküngaania künyita 
thirikaari mbaru na güthiinia andu matüüra-ini, no ndaathiř 
na mbere, Mau Mau ni kügiira kiongo giakwa. Maria ma keer; 
meekiriitwo ciringi ikumi na makanjiira: "Tümiira mbeeca icio 
ütanakua." Ndaatharikiirwo kirooko mweri 22 wa ikumi 1953. 
Makinyiita, makinjooha na mihindo makinenga mooko meer; 
na banga (Carson, 1953:39; Maina wa Kinyatti, 2008: 168) 


Üteti na Mbaara Nairobi 

Ni Undu Nairobi kwari thirikaari nyiingi na ndüüriri nyiingi cia Kenya 
itianyuuite muuma wa wiyathi na itiacookaniririo giioteti, mbaara 
Nairobi yaarüagirwo rungu na hitho nene müno. Tondü wa üguo, KLFA 
Nairobi yaagayanitio ikundi ithatü: Gikundi kia mbere kiaheetwo wira 
wa kümeendera thaata cia bürüri na thü nyakeerü, Ahindi na Araabu. 
Gia keerí wira wakio waarí wa gwetha mathaita ma mbaara, güturlini 
na kübuundithia aanake gütümira micinga na kwona mawatho ma Mau 
Mau ni mararümirirwo; na gia gatatu kraheetwo wira wa gücaria ndaawa. 
Makiria andu aria maari giíkundi-ini giiki aingi maarutaga wira thibitaari 
cia thirikaari. Gikundi gia kana wira wakio waari kümaatha mbeeca cia 
mbaara. Mbeeca imwe ciatuunyanagwo beengi na matuka-iní ma ndoonga 
cia Ahindi na Araabu. Gicunji kinene kia mbeeca ciagüteithia mbaara 
ya wiyathi kiarutagwo ni arutiwira na arimi Agiküyü, Amiirü, Ambeere, 
Aembu, Aikamba na Maathai aría maari memba a Mau Mau. 


Mweri wa Keeri 1977 Njenürü Enoch Mwangi eerire Maina wa Kinyatti 
ati kuri mweri 20 wa Juuni 1953 ní eetire mücemanio wa atongoria a KLFA 
Nairobi wa kübanga üría mbaara Tkürüüo. Maaria ni meetikaniirie miti ino: 
müti wa mbere waari kübanga mütaratara wa mawatho ma kiama, na ni mo 
maya: 1) gutiri mürüi wagiriire kühee mündü o wothe ona mürüi üngi hitho 
cia gikundi kiria ari kana kwira mündü ati ni müüthigari wa KLFA; 2) hitho 
cia kiama no mühaka ihithwo na igitirwo na njira ciothe. Ni kaba mündü 

akue kiri kumbüra hitho cia kiama kiri thü; 3) gutiri mürüi wagirlirwo 
gükorwo na mücinga ataheetwo rüütha ni komanda wake; micinga yothe, 
mbürübürü na ngüruniiti nokinya ihithwo rungu rwa thi küraihu na maitho 
na mooko ma thü cia wiyathi. Mücinga ürikuaagwo riria mündü aheeo 
wira; 4) gutiri mūri witikiriitio kuuma gikundi giake kia mbaara athii kingi 
ataheetwo rüütha ni komanda wake; gwika Uguo ni kuuna watho; 5) no 
mühaka mürüi atuike ngamini, mühoreri, mündü wendeete andü na bürüri 
wake na ŭrï ngoro ya cuuma ati ona angihiihiinyo heeke kana nyondo 
ndangithareende; 6) gutiri mürüi wagirüire küiiya müingi kana kwonia 
miingi nda; 7) kwaria maheeni, gwitotora na küng'athia ni kuuna watho 
wa kiama, ni mahitia mangitüma mundu aingatwo kíama-ini kana eekirwo 
mükanda ngingo; 8) mündü angirega küruta wira Uria aheetwo ni komanda 
wake kana arute wira icio na matharau nokinya anyiitwo atwarwo igooti- 
ini ria Mau Mau. Iguoya na igüüta ni thü cia kiama, m thaata cia bürüri; 9) 
ngorobano, kürumana kana kürüa kiama-int, kana mundu kwooya mücinga 
arathe mündü üngi ni maraakara, ni kuuna watho wa kiama; 10) thü ciitü ni 
thükümü Ngeretha na njaguuti ciao nyakairü; 11) kügwata mütumia kana 
mwana wa máüirfitu ni mahitia mangitüma mündü eekirwo kiaara mümero. 
Hindi ino ya mbaara no mühaka tügiitire atumia a bürüri na ciana ciao; 
12) mürüi angirathirwo mbaara-ini ndagatiganirio ni aateithiririo, indi 
angikorwo ni müraathe üüru müno ndangihota guthii nokinya aniinükio 
ndakanyiitwo ni thigari cia ükoronia ari muoyo athii akarümithio ruo na 
hiihi tondu wa ruo aambiririe kwiranira miaatü ya kiama; 13) mbaara ino 
ndiri mabuuthu, mündü anyiita thü ndakamihe kahinda ni amionorie; 14) 
ithui tütirt imaramari kana iitoi, türf aarüiri wiyathi; Ngeretha nio iitoi, nio 
njangiri iria irooraga andu aiitü; 15) ücamba, üümiriru, wiyüümia, üthüüro 
wa ükoronia na wendo minene wa bürüri ni cio hinya witu, hinya wa KLFA. 
Tüngigera makinya ma Mathathi, Ndemi na Iregi na tünyuire gikombe kiria 
Waiyaki wa Hinga aanyuiriire giocamba na tügie na üümiriru na ürüme ta 
wa Müthoni wa Nyanjirü tütingihootwo ni Ngeretha. 


Müti wa keeri, atongoria meetikaniirie ati tondu aanake na airfitu 
ni merutiire kwaüingi guthii mütitü, no mühaka iwanja ingi njeerü cia 
turiining'i ihingürwo na nyumba icario cia güikarwo ni aria mari turiining'i 
na mbeeca cia irio mamaathirwo. Gathariaini ni kio kiaari kihaaro kinene 
gia turiining'i na kiarungamirirwo ni Meeja Mücina. Iwanja iria ingi cia KLFA 
ciaari Bahati, Shauri Moyo, Mathare, Dandora, Buru Buru, Mamberaini na 
Karüimbangi. Mütitü wa Karura, micii-ini ya arutiwira aria maari memba a 

kiama kia wiyathi, ni kuo thibitaari ya KLFA yaarí na kigaanda gia güturira 
micinga. | 


Naguo muti wa gatatu, atongoria marimirie Uria KLFA igücambürira 
Kiama Kia Moscow (na kiíngenü, Moscow Society) na gia Torch Bearers 
| Society (TBS). Ciama ici cieeri ciathondekeetwo ni ngoronia na atongoria a 

hümungaati andu ta Wanyütü wa Waweru, Harry Thuku, David Warühiü, | 
Simon Warühiü, James Gichürü, Parmanas Kiritü, L.S.B. Leakey na angi. 
Muoroto wa ciama icio waari küharagania mbütü cia wiyathi. Mücemanio 
wa atongoria a KLFA watuire ati ciama icio cieeri ni hataari na ni ciagiriire 
kümomoorwo na memba aacio mamiimiindwo. Memba aingia ciama icio 
ni maanyiitirwo ni Mau Mau, magitwarwo igooti ria Mau Mau magituirwo 
gikuü; aria mahonokire ta Thuku, David Warühiü, Simon Warühiü, James 
Gichuru na Wanyütü maarangagirwo muthenya notukü ni thigari cia 
ngoronia. Kiama kingi giathondekeetwo ni ngoronia gia kühitiriria mbütü 
cia wiyathi ni Maendeleo ya Wanawake (MYW). Kioombiitwo ni ngoronia 
na kiarutithanagia wira na kanitha cia ükoronia matüüra-ini na mataüni- 
ini. Kiama kia Moscow na kia TBS ni ciaheeheenjirwo ni KLFA no MYW 
ndiri yaakua, riu yatulkire kiama kia ndoonga iria itawaaraga bürüri witu 
na gütünyua thakame itiiririrwo ni thükümü cia Ngeretha na cia Ameerika. 
Hindi ya wathani wa githüri wa ndigitita Moi, MYW yaarí rühonge rwa 
Kanu. Müti wa kana, atongoria a KLFA Nairobi maatuire ati andu aria 
mbiaacara ciao iri mitaa-ini ya andu airü—Ribaroori, Bangani, Gikoomba, 
Kariokoo, Nangara na küngi—no mühaka maríihage Mau Mau igooti 
(protection tax) o mweri na aría makürega mathaame. O mweri itungati 
cia Mau Mau ni ciatümagwo matuka-inT kügiira mbeeca icio. Mündü wa 
mbiaacara angiaregire küruta igooti ría Mau Mau, atümagirwo maria ni 
KWC, akeerwo: 


Kuri Ng'ania, 

Ümüüthi ni Juuni 10, 1953 na ndŭrř ürariha igooti ría mweri 
ücio ürathirire. Tükwenda tükümenyithie ati ni tügooka 
küifra mbeeca icio rüüciü thaa inya no wakorwo ndüküriha 
igooti woohe mirigo üthaame kana üthiT ükariboote borithi 
naawe wethe irima ria kwihitha. NT ngwiciiria ni GOT ithui 
tütithaakaga na wira witü. 


Andu aingi a mbiaacara ni meetikirire küheeaga Mau Mau mbeeca 
omweri, aria mang'othaga, makarega küriha igooti, maakoragwo matuka- 

ini makaruta na hinya. Andü angi meetagio mühothi ni Ambuunge airü 
a Renjikoo. Meeriirwo na marüa maaga küruta ni magütinio magürü na 
njirüngi na Uria ügüthi küriboota kwa borithi eethe bürüri wa güthaamira, 
oothe ni meetikirire kuruta mühothi o mweri. Hindi imwe Eliud Mathu 
ni aceereirwo ni küneeana mühothi, akorirwo gwake mucii ni itungati 
ithaano cia KLFA itongoreetio ni Kariüki Chotara. Mathu akiirwo ni Kariüki 
aheeane gitumi gia kürega küruta mühothi wa güteithiriria mbaara ya 
wiyathi. Aríikia kwaria akiirwo matireenda ng'aano cia marimü, mareenda 
mbeeca cia mieri'Tiri kana akorwo ti Uguo auume mwaméütware igooti-ini ría 
Mau Mau Mathare; Mathu ndaacookirie, akiruta mbeeca. Indi ona aaruta, 
Kariüki eerire mütumia wa Mathu ahagire maai ma caai ni manyootir. 
Caai ükihia Mathu na mütumia makiheeo muuma wa wiyathi. Itungati 
itaanauma, Kariüki akiira Mathu na mütumia wake ati mangigaceererwo 
ni kuruta mühothi ringi kana mathii borithi küriboota ni maheeo muuma 
makaríha na ciongo ciao. 


Müti wa müthia, atongoria ni meetikanüirie matharikire kiama 
kierü kia arutiwira kioombitwo ni ngoronia na njaguuti ciao nyakairü. 
NT tügüthoomeete na hau thuutha ati kiama kia arutiwira, EATUC, ni 
kTahüüriirwo marubuku kuri mwaka wa 1950 ni thirikaari ya ngoronia 
na atongoria makinyiitwo, magiikio nditiini; aingi a atongoria acio maar 
a Mau Mau. Kügeria kweheria arutiwira müng'eeng'ano-ini wa wiyathi, 
ngoronia ni maabangire mari na gakundi ga thaata cia bürüri moombe 
kiama kingi kia arutiwira giikünyiita thirikaari ya Gkoronia mbaru. Kiama 
kiria kíoombiirwo gieetirwo Kenya Federation of Registered Trade Union 
(KFRTU) na glatongoreetio ni njüna-ndara ithatü: Müregi wa Karanja, 
mwene-giti, Aggrey Minya, mwandiki münene, naake Tom Mboya 
mwandiki münyiinyi. KFRTU yoombwo o Uguo atongoria maambiriirie 
gütharikira Mau Mau na miario—kwfira aathükümi Uria iri njüru, Uria hari 
mahitia künyitithania ciama cia arutiwira noteti wa Mau Mau wa gütümrira 
hinya. Micemanio-ini ya arutiwira, ngathiiti-ini cia ngoronia na kameeme- 
ini, atongoria a KFRTU maanagirira ati arutiwira matikaingire Mau Mau 
tondü ni kiama kia imaramari na miitü. Jurai 1953 ngoronia Ngeretha ni 
magüriire Minya tigiti ya guthii Brussels, Belgium, kwariria kongomano 
ya arutiwira yeetagwo International Confederation of Free Trade (ICFTU) 
yaathondekeetwo ni thükümü cia Rüraaya ya rügürü na cia Ameerika. 
Mathaa ma Minya makinya makwaria, handu hataririe kongomano uria 
arutiwira airü a Kenya maahiinyirüirio ni mawatho ma ükoronia nooria 

andu aiitü marooragwo ni mbütü cia ngoroni, aambiriirie gütharikira Mau 
Mau, akiira ICFTU na kiingenü: My Federation has recently published a 
decision on its attitude to the organization known as Mau Mau and 
instructed our members not to associate with any organization, which is 
not legal. My Federation believes that violence will accomplish nothing of 
lasting value to the welfare of my country and it therefore condemns all 
violence (Sticheter, 1977:16; Maina wa Kinyatti, 2008:177). Thuutha ücio, 
tondu Minya aari mundu wa mitheece Tiri ta thambara na toombo wake 
waari mümata, aklogomora rüriími, akiambiriria gücabürira mawatho ma 
ükoronia Kenya—akiuuga nokinya Ngeretha meeherie ükoronia Kenya, 
bürüri Gügie na demokiracia. Ngeretha matiakenirio ni ciugo cia Minya cia 
müico. Kwoguo ni maabangire na Mboya na Müregi na ndundu ya gatagati 
ya KFRTU, Minya eeherio giti-ini kia mwandiki münene wa kiama. Minya 
acooka Kenya, mücemanio wa naihenya wa KFRTU ni weetirwo, ükimüruta 
giti-ini giKineengerwo Mboya. Thükümü cia Ngeretha na cia Ameerika ni 
ciatwiritie ikona ati Mboya tondu aari mündü wa nda no atwike njüna- 
ndara njathiki ya ükoronia. Ni geetha Mboya eekindire kiama-ini kia 
arutiwira, Ngeretha ni manyitire Minya makimüigirira krgeenyo ati ni wa 
Mau Mau, akirümithio ruo ní birithi akihüüngwo mahiri agicooka agiikio 
nditiini ciumia gikundi. Aari nditiini, kiama kia arutiwira nT giceenjirio 
Mtwa, gigiitwo Kenya Federation of Labour (KFL). Kwongerera Mboya 
nditi ya ütongoria, CIA yaamüheeaga $1,000 o mweri na Trade Union 
Congress ya Ngeretha na American Federation of Labor na cio ikamühee 
$4,000 o mweri; mbeeca icio kahiinda kau ciaari giitirira kigimi.Ni Undu 
ücio, Mboya agigitongororoka na akigia na hinya gilüteti wa gütiiririra 
thükümü makinyue thakame ya arutiwira a Kenya na makiüüraga itungati 
cia wiyathi, atumia na ciana matüüra-ini ma GEMM. 


Mboya eeyenjera Gtongoria wa KFL, niguo oonie ngoronia atí ari mwena 
waao, aambiriirie gütharikira Mau Mau na ürürü miingi müno micemanio- 
ini ya arutiwira na ngathiiti-ini cia ükoronia, tondü woguo mücemanio- 
ini wa atongoria a KLFA Nairobi, ni wabangire mübango wa küheeheenja 
ütongoria wa Mboya. Silvano Ondiege, mwandiki münyiinyi wa KFL na 
müraata wa nda ya Mboya, ni arathirwo ni KLFA küri mweri wa Kanaana 
na agiikua. Kügitira Mboya, thirikaari ya Ameerika ni yamwandikiire 
müthigari wina na mücinga wa kümürangira müthenya notukü. Uria 
Ngeretha meeciiritie ati magütümira Mboya na KFL küharagania kiama gia 
ituika Nairobi ndwahotekire tondu arutiwira aria maari aingi Nairobi ni 

maareganire na mürügamo wa Mboya na KFL wa ükoronia, makinyita Mau 
Mau mbaru. 


mm 9 ° N 


Thirikaari ya Baring yoona Mau Mau no kwiyeenjera Treeyenjera mataüni- 
ini na mititü-ini ni yeetaniire London Tkiuuga ireeherwo thigari makiria na 
mathaita. Kambi ingi nyiingi cia borithi na cia hümungaati, njeera, nditiini, 
theero cia kühüüngira memba a Mau Mau mahiri na maciini cia güiita 


künyariira na küüraga andu, küiiya indo micii-ini, kwagaagia atumia, 
gücina nyumba na makümbi na gütemeenga irio iria iri migunda. Na kuo 
mititu ya Nyandarwa na Kirinyaga mboomu ciaitikaga ta mbura. Mboomu 
ciareemwo ni kumbuthüra KLFA mititü-ini, Ngeretha agitüma thigari 
cia mbirarü, birithi na hümungaati ngiri na ngiri kügürüria Nyandarwa; 
müngürürio ücio wabatithitio Operation Epsom na waambiriirio Juuni 
4 kinya Juuni 14; noríiri mbütü cia Ngeretha itiahotire küngürüria 
Nyandarwa ni ündü wocamba wa KLFA. Mbütü cia ngoronia ciaingatwo 
Nyandarwa, otooría waari mütugo wacio wa ücangiri, ciagereire matüüra- 
ini Mürang'a na Nyiri küüraga andu na gücina micii. Tondu Ngeretha aarí 
na thuti ya mbaara, kiri Juuni 18 ni ahamurithirie thigari ciake icooke 
Nyandarwa hindi ya keeri kürutürüra mbütü cia KLFA; müngürürio ücio 
wa keeri weetagwo Operation Royal Flush. Muoroto wa Ngeretha waari 
wa künyita hendikwota ya KLFA no matiahotire ni Undu ni marutürüriirwo 
Nyandarwa na mbaara nene ni KLFA; magiitiga ciimba cia andu aao irioyo 
ni hiti, nderi na ngi. 


Müngürürio wa gatatü weetagwo Operation Teal na wambirürie Jura 
4 kinya Jura 16. Kahiinda gaaka Ngeretha ni meehariirie muno tondu ni 
mahotire gütindika mbütü cia KLFA kinya makinyiita Mbucii ya Kariaini 
no matiakorire mündü tondü Mathenge ni ahamurithitie mbütü ciake 
ithaame kambi, Operation Teal yaambiriria. Mbucii ya Kariaini yaari na 
aarüi 3,500 na nio yaarí hendikwota ya njeeci ya wiyathi Nyandarwa, 
na ni Njenürü Mathenge wamirügamiriire. Künyiitwo kwa hendikwota 
ríaarí igütha inene hari mbütü cia wiyathi, tondu cio atongoria aria angi 
a SWC hamwe na aarüi ni maambiriirie kugia na njiriiri na ütongoria wa 
Mathenge wa mbaara. 


124 


| 


Agiküyü, 1890 - 1965 


Ngeretha mareemwo ni küharagania mbütü cia wiyathi Nyandarwa 
maaroririe micinga yaao, ndege cia mboomu na ngui cia kühüünga thaaha, 
mütitü wa Kirinyaga no ona küu maakorire meetereirwo ni Njenürü 
Chaina na mbütü ciake, na ciagayanitio ikundi ithatü: mbütü cia Miirü 
itongoreetio ni Njenürü Baimungi na Njenürü Mwariama, cia Embu ni 
Njenürü Kubukubu na Njenürü Kassam, cia Giküyü ni Njenürü Tanganyika. 
Mbaara nditü ya thakame na ikuü Tkirüüio handu ha thikü gikundi, thuutha 
mütheri mbütü cia Ngeretha ikirutürürwo Kirinyaga cilkirite müting'oe 
gatagati ka magürü. 


| 

“Mtkami wa Kimaathi Wanjiku wa Thamweri, 1954 


Atumia a Cenitürü nio mari mri ya Mau Mau matüüra-ini. NT ündü ücio ni 
manyariiragwo müno ni thü cia wiyathi 

9. Kimaathi Gücagürwo Karaü wa Mbaara 


Kongomano ya Mwathe 


Tariki 2 mweri wa Kanaana 1953, Kimaathi ni aandikiire atongoria a SWC | 
na komanda a mbütü, kamiti cia Mau Mau cia ndiicitiriti na matüüra, 
atongoria a KWC na cibü komanda wa KLFA Nairobi kümaririkaania ati 
kongomano ya keeri Tgakorwo tariki 16 mweri wa Kanaana mbucii ya 
Mwathe, Nyandarwa. Atongoria a SWC, tiga Mathenge, ni mamenyithirie 
Kimaathi ati ni magakorwo Mwathe. Mathenge anyiita maria ndaakenire 
tondu wa Kimaathi gwiita Kongomano atamüritie na niwe mwene-giti wa 
SWC. Mathenge, ari na maraakara mataart kiguni, ni aandikiire Kimaathi 
marüa makümenyithia ati, wee ni karani na kwoguo ndari na rüütha rwa 
gwiita kongomano ya kiama kia mbaara atamüritie. Kimaathi anyiita 
marüa ma Mathenge ni amücookeirie akimümenyithia ati kübanga na 
gütabarira micemanio ya KLFA, küiga bairo cia mbaara, kwandika ribooti 
ya Uria mbaara yaathiiaga na mbere, kwandikira KWC na kamiti cia Mau 
Mau cia ndiicitiriti na matüüra, cio waari ni wira wa wabici ya mwandiki 
münene wa SWC. Kimaathi akiririkaania Mathenge ati wabici yake niyo 
yaheeiirwo wira wa kübanga na gütabarira kongomano na niingi amenye 
ati wee ti karani gake, ni mwandlki münene wa kiama kia mbaara na wira 
wake ni adai. Akra Mathenge handu ha ngucanio amümenyithia kana ni 
agooka kongomano kana ndagooka; Mathenge acookirie marüa akiuuga 
na rüng'athio ndaagathii. 


Kimaathi ni aandikiire Mathenge hindi ya gatatu kümenyithia bata 
wa kongomano na üria haari bata akorwo ho kühingüra kongomano na 
kwariria aarüi na komanda aao niguo mamümenye wega. Agithii na mbere 
kwira Mathenge amenya ati Kongomano ya Mwathe ni ya bata “tondu niyo 
lgücagüra atongoria a mbaara mütitü-ini, Tbange mbütü cia mbaara necihe 
mariitwa na yüüke na mütaratara wa mariitwa ma komanda agÜütongoria 
mbütü cia mbara." Akimwira aarega güthil kongomano thuutha-ini ni 
akeriira. Mathenge auugire karothüa na mbiri angithii kongomano na 
güthükia makiria akigiria aarüi aria maari thi ya ütongoria wake mathi 
kongomano. Mürügamo wa Mathenge ni warehire migigi Gtongoria-ini 
wa KLFA, ükihanda mbegi njüru ya kügayania na küharagania njeeci ya 
muingi. 

Kongomano ni yookiitwo müno--aarüi oiki maari 5,000, atongoria a 
KWC hamwe na Enoch Mwangi maari ikumi na atatu na kamiti cia Mau 
Mau cia matüüra na ndiicitiriti cia Mürang'a na Nyiri ni ciatümiite andü 
gikundi. Atongoria a KLFA a Kiambuu, Naroko na Kirinyaga matiokire 
kongomano tondü wa kwaga njira cia güükirira ni mbütü cia thirikaari 
ya ngoronia küingiha njira-ini. Andu mookiite kwaüingi ni atumia kuuma 
Nyiri na Mürang'a; amwe maatümiitwo kongomano-ini ni kamiti cia Mau 
Mau cia matüüra, aría angi maareheete irio ciakürio mithenya Tyo Tna, 
na gikundi gia gatatü giokiite kiumia mbere ya kongomano itambiririe 
kübanga na gütabarira ürugi. Ng'ombe gikundi cia kürio mithenya iyo Tna 
ciatahitwo mugunda wa theteera nyakeerü Kinangobu ni mbütü cia KLFA, 


Njenürü Mbaria eerire mwandiki wa ibuku mī mwaka wa 1979 ati 
kongomano yaahingüriirwo thaa inya kirooko na nyimbo cia wiyathi— 
iklinwo na hinya, ücamba na wendo máüriku wa bürüri. Tathikiriria: 


Ngai mwega mütangiri wa ita 
Mwamkükiri magongona ma andu airü 
Uri mbere tütingihootwo ni thü 
Mwene-Nyaga twakühooya 


Kimaathi hiüha ütürute ükombo-ini 

Kenya iitü Tiyüiirwo ni maithori 

IKiüria wiyathi ügookari 
Thuutha wa nyimbo, Njenürü Mbaria, mwene-giti wa kongomano, 
agicookeria andü ngaatho tondü wa kwirutira na üümiriru güüka 
kongomano "ona gutuika ndege cia thü no mboomu cia gikuü irahüüra 
Nyandarwa na njira ciothe iria andü mageragira matüüra-ini na mataüni-ini 
ni hinge na ikarangirwo ni thü cia wiyathi na micinga". Aarikirie güthamaka 
na ciugo ici: 

Nyumba iitü: 


Ndireenda kümümenyithia ati twitite kongomano ino niguo 
tümenyane, türfanire na tünyuanire, tüiine nyimbo cia 
wiyathi na tükeenanire tügiküngüire bürüri witu; thuutha ücio 
tüünge meeciiria maiitü tübange mütaratara woria tükürüa 
mbaara ino. Mbaara ino ti ya matimü na hiü, ni ya micinga 
na mboomu na thü ciitü cíikinylire gwikinyira, ni ündü ücio 
nokinya tümirüe na üügl, wara, ücamba na üümiriru. Hatari 

nganja ni tükühootana, tüingate nyakeerü migünda-ini iitü, 
bürüri witu wiyathe. Aria tügükuira rügendo-ini rüürü rwa 
maithori na thakame, rwa ücamba na wiyüümia, tügütuika 
itugi cia cuuma cia gütiira hicitüri ya wiyüümia na ühuria- 
ndaka wa andü a Kenya kuuma Mombatha kinya Githumo. 


Mbaria aarikia kühingüra kongomano eetire Kimaathi aririe aarüi a 
mbaara. Küringana na ribooti ya Mbaria (1979), Kimaathi aamerire üü: 


Njamba cia Bürüri: 


Ithui twoire micinga tügiüüka mütitü kürülra wiyathi wa 
bürüri witu na tütikamriiga thi kinya riria tükaingata Ngeretha 
kana makiria tükürüa, ithui tütikünoga tondu türarüa 
tükinyite tiri witu na üüma, kihooto na hicitüria iri mwena 
waao ni witu, kwao ni Rüraaya na küu ni kuo tükwenda mathi 
kana tümaniine. Ndiuui ni mundu mügo ürtkü ümaragürtire 
akameera ati matüüraga, maciine micii jitu, matahe mahiü 
maiitü, matemeenge irio iri migunda, ni tükwoya mooko 
na igürü, tüthareende, tümatigire bürüri; ücio ümeerite 
uguo ni kümaheenia aramaheenia tondü Uyu ni bürüri witu 
kuuma Ndemi na Mathathi na tütikaürekia ona thakame 
itu Tngitherera ta kiguu tiiri-ini witu. Niingi ni magiriirwo ni 
kümenya ati ithui ni kwirutira twirutiire na tükanyua muuma 


Ükoronia ni ükombo wa küheeheenja mündü mwiri na 
meeciiria na Uri ruo küri gikuü. Taroorai andu aiitü mwone | 
Uria mahiinyirüirio na makanyariirwo ni ükoronia—nguo ni 
matangari , nyümba ni ithünü, migunda ni maatuunyiirwo ni 
a ngoronia theteera, marimaga mikira-ini ya bara na nyanjara- 
ini cia mahiga. Ciana ciitü ithiiaga cilkonoteete ni kühüta na 
heho tondü ona nguo itiri. Muuma üría twanyuire uugiite 
tütigetikire ringi gutuika ngombo cia ngoronia Ngeretha na 
Uria ükürügama gatagati gaiitü na wiyathi witu, ona akorwo 
ni wa Nyumba ya Müümbi, tütikamüthaitha, tümürekia thi 
na njirüngi. 

Ngirikia, ngwenda mümenye ati gutiri kindu kiri murio na 

kia bata kari kürüira wiyathi wa bürüri witu; bürüri witu 

niguo maitu witu, niguo baaba witu. Niingi, ririkaanai ati aria 

marüüagira wiyathi wa bürüri waao matikuaga, mariitwa 

maao matüüraga mabuku-ini ma hicitüri ya bürüri waao. 

Küngü bürüri witu! 

Küngü wiyathi witü! 

Küngü njamba cia bürüri! 
Kimaathi aiikara thi, atongoria a Mau Mau a matüüra na a ndiicitiriti 
ni maaheeirwo kamweke maririe kongomano. Ribooti yaao, Mbaria 
agitaariria mwandiki wa ibuku riri, yaari ya maithori matukaine nocamba 
na wiyüümia. Maambiriirie na gütaariria Uria atumia maagagaagio na 
künyamario matüüra-ini ni mbütü cia ngoronia —kürutithio wira na 
hinya wa kwenja bara cia mbaara, gwaaka kambi cia hümungaati na 
birithi, künyariirwo na njira ciothe makihüüngwo mahiri, micii güciinwo 
na irio irt migunda gütemeengwo, mahiü gütahwo na gutuunywo indo, 
ndünyü, nduka na thibitaari kühingwo, na Uria ng'aragu na mirimü 
ciaatümagirwo ni ngoronia ta thanju cia küharagania kiama kia wiyathi 
matüüra-int. Magithii na mbere gütaariria kongomano ati, "ciana itithiiaga 
cukuru tondü ni ciahingirwo, aarimü amwe makinyiitwo, aria aingi 
makiingira ühümungaati magituika ooragani. Andu aingi, makiria arume, 
ni mooragiitwo kana makanyiitwo magatwarwo kambi cia ngoronia 
künyariirwo; amwe makooima kambi icio mari cionje na angi mari ciimba. 
Kwaria ma, andu aria mooragiirwo kambi-ini cia hümungaati, theero-ini 
cia borithi na barabara-iníí magithii mawira maao matiri githimi.” Ni maa- 
menyithirie kongomano ati barabara ciothe cia bürüri wa Gikuyu “ni hinge 
na nyambo na ikarangirwo ni mbirarü ya ngoronia; tondu ücio gutiri ngaari 
'ngihitüka hau itari na bameti, ona andü nokinya makorwo na maria 
(roadpass) makwonania kiria marathi” Undu üngi maamenyithirie 
kongomano ni ati: "watho wa kaabiü ni mwikire bürüri mügima wa 
GEMM, mündü aangionwo nja mathaa motukü no kürathwo arathagwo 
kana akanyiitwo agatwarwo kambi yooragani." Maarikirie ribooti yaao na 
ciugo ici ciocamba: 


Ithut ona tünginyamario na tünyariirwo, micii iitü Tciinwo na 
ng'ombe ciitü itahwo kana tüthikwo turi muoyo tütigatiga 


kürüira wiyathi wa bürüri witu. Matüüra-ini na mataüni-int 

tuguthii na mbere na müng'eeng'ano wa wiyathi turi hamwe 
njaguuti ciake nyakairü tüciikire mihindo ngingo. Muuma 
wa Mau Mau uugiite ati mündü wothe müirü ükünyitana na 
ngoronia kühingiriria mbaara ya wiyathi no mühaka ooragwo 
na kiimba giake giikirio hiti mütitü. Muuma ügathii na mbere 
üükauuga, ona akorwo ni mürü wa nyükwa, mwari wa nyükwa, 
maitüguo, thoguo, mütumia waku kana müthuuri waku, 
angiringa mürimo Uria Ungi wa ngoronia ndükamüigwire tha, 
mürekie thi na njirüngi kana ümüneeane küri kiama. Nyumba 
iitü, Uguo niguo ithui twitikiitie (Ribooti ya Mbaria, 1979). 


yeetikanlirie güceenjia twa ria SWC—iglitwo Kenya Defense Council 
(KDC) na atongoria eerü ikumi neeri makümitongoria magicagürwo. 
Kimaathi agicagürwo koigi wa KDC na Karatu wa mbütü ciothe cia KLFA, 
akiheeo ngathi ya Field Marshal. Njenürü Macaria wa Kimeemia agicagüra 
münyiinyi wake naake Birigidia Gathitü wa Waithaka akiheeo giti kia 
mwandiki münene wa KDC. Mathenge na Mbaria ni meeheririo ütongoria- 
ini wa KLFA makiheeo wira wa komanda wa gütongoria mbütü cia ita igithiT 
güthartkira thü; atongoria acio matongoragia ita meetagwo na Githüngü, 
"Field Commanders.” Ona gütuika Njenürü Chaina ndaari kongomano-ini 
niwe wacagürirwo koigi münene wa mbáütü ciothe cia Kirinyaga, naake 
Enoch Mwangi agicagürwo Cibü Komanda wa KLFA Nairobi. 


Uria mbaara Tikürüüo na güthiiaga kambi cia aarüi kwona Uria maica maao 
mahaana nooría maratwarithia mbaara; 2) kwona mawatho ma KLFA ni 
mararümiriirwo na komanda ni marahoota kügiririria ücangiri mbütü-ini 
ciao; 3) kürutithania wira wa mbaara na atongoria a KWC Nairobi na a 
5) gücagüra komanda na kühee itungati iria cionaniitie ücamba mbaara- 
ini nyoota; kühee itungati kirira giloteti wa bürüri na güciirithia aarüi aria 
mauunite watho. Macaria wa Kimeemia niwe waari Njanji münene. 


Atongoria a KDC maacagürwo, kongomano ni yaabangire mütaratara 
mwerü wa mbütü cia KLFA na kiria irikoragwo ikirüira na komanda 
akürüithia mbaara magicagürwo. Uyu niguo ciaabangiitwo: 1) mbütü ya 
Mürang'a yaari na komanda atatü: Njenürü Gitaü Matenjagwo, Njenürü 

Kago na Njenürü Ihüüra. Matenjagwo niwe waari Cibü komanda wa 


ndiicitiriti ya Mürang'a; 2) ndiicitiriti ya Nyiri yaari na mbütü ithatü: Mbütü 


Mwangi Toto na Kariüki Chotara. 


Wira wa komanda waari wa gütongoria mbütü cia ita, gücookaniriria 
mbütü cia ndiicitiriti na kwona watho wa KLFA ni ürarümiriirwo, 
kürutithania wira na kamiti cia matüüra, na makiria kübanga na atongoria 
a matüüra Ufa irio na indo ingi iria cieendekanaga iríitwaragwo mütitü na 
níaa marirehaga na ni kū irirehagwo. Wira Ungi waari kümomoora kambi 
cia hümungaati na borithi matüüra-inT na mataüni-ini na küheeheenja 
thaata cia bürüri; kühüürana na ücangiri wa aarüi amwe aria maregeete 
kürümitira mawatho na ütongoria wa KLFA, makarega gwathikira komanda 
a ndiicitiriti, magatuika njangiri—meetagwo komerera. Maathiiaga ütukü 
matüüra-ini kwagaagia atumia, küiiya mahiü na maündü maingi ma 
ücangiri meekaga na Mtwa ría KLFA. Rimwe na rimwe ni mooragaga 
atongoria a Mau Mau a matüüra maarega kümahee irio kana mbeeca. 
Maari thü thiini wa kiama kia wiyathi; mahaanaga ta kigunyü kiria 
küingiraga miti thiini gikaüria kinya ükagwa. 

Komanda a ndiicitiriti ní maaheetwo türani (na Kiíngenü tweetagwo 
Field Secretaries) twaküigaga rekoodi ya mariitwa ma aarüi aría mari 
kambi, aria mooragiirwo mbaara-ini kana aria maanyitiitwo ni thü, na aría 
mooriite kuuma mbütü-ini magatuika komerera. Waari wira wa türani 
kwandrika ribooti yooria mbaara Trathii na mbere: ni thü ciigana njüürage 
na ni kambi ciigana cia thü momoore. Wira üngi wa türani waari wa 
kwona kambi cia aarüi ni theru, aarüi ni maraaria irio njiganu, mari na 

nguo, iraatü na ndaawa, na kambi ni nangire ndingiumirirwo ni thü oüguo 
nahiinahii. Rekoodi na ribooti ciatümagwo hendikwota ya KDC o mweri. 
Atongoria a mbaara ni meetikiitie ati.rekoodi, ribooti na bairo cia ücamba 
wa KLFA ni igatuika gícunji kimwe kia bata kia hicitüria ya wiyüümia wa 
andü a Kenya hindi ya ükoronia. Hari ühoro ücio, Kimaathi eerire kongo- 
mano ya Mwathe üü: 
Ni Undu wa wendo münene wa bürüri witü, ithui ni twirutiire 
küingira müng'eeng'ano Uyu wa wiyathi na ni twihariirie 
kürüira wiyathi witü gükua na kühona. Amwe aiitü ni 
makuuite na angi ni magüükua no ona twakua kana twage 
güükua kiria kiri bata ni kumenya ati Ucamba witu na wendo 
njiarwo mindi na mindi. Kwoguo rekoodi, ribooti na bairo cia 
mbaara ino ciagiriire kumenyererwo wega tondu ciandikiitwo 
na thakame ya ücamba witu (Ribooti ya Njenürü Enoch 
Mwangi, 1977). 


Maundu mangi ma bata kongomano yaariririe na kühitükia ni maya: 
uria irio iritwaragwo mütitü, gwaka igaanda cia guthondeka micinga 
na thibitaari ciaarwaru, güthondeka raini ya boothita ya marüa kuuma 
Nyandarwa hendikwota kinya wabici nene ya KWC, Nairobi, na raini ingi 
ya gütwara marüa kana ndümiriri wabici nene ya KLFA Kirinyaga. Raini 
ya gatatu yaari ya künyiitithania mbucii ciothe cia mbütü iria ciardagira 
Nyandarwa. Mübango woria mbaara Tkürüüo na Uria irarüüo ni yaaririirio 
muno. Aarüi makimenyithio ati "mbaara ya wiyathi ti ya thiku igiri kana 
kiumia, ni mbaara nene na yaahoota gūthiř na mbere handü ha miaka 
itaano kana ikumi tondu Ngeretha ari na thigari nyiingi nyakeerü na ni 
arateithiririo ni Rüraaya ya rügürü na Ameerika na thaata cia bürüri 
(hümungaati, warürüngana, magürü mairü (birithi), KAR, Tai-Tai, Tribal 
Police) na arí na micinga minene na ndege cia mboomu" (Ribooti ya 
Mbaria, 1979). Kwoguo andü matüüra-ini na mataüni-ini, kongomano 
ikiuuga, ni magirüire kwiirwo matigathethüke kana maregeria mürügamo 
waao wa üregani na ükoronia kana marenge miito yaao ya wiyathi. 


Aarüi ni maataariirio gitumi kia Njenürü Mathenge gükorwo atari 
kongomano-int. Uhoro ücio waario gükiooneka ati Mathenge ndaari 
na gitumi kiiganu gia kürega güthii kongomano, niingi mitugo yake 
yarüng'athio na kwiyamba yoonanagia ati ni aaremeetwo ni gütongoria 

njeeci ya mdingi na njira nüngarü ya üürümwe. Thuutha wa mario, 
kongomano yaatuire ati Mathenge aakorwo kari Undu wamüraakarfitie 
atware mateta make wabici ya KDC, no aathii na mbere kümia kiongo— 
kürega künyitanira na ütongoria wa KDC na kübuunja üürümwe na üiguano 
wa mbuta cia KLFA no mühaka anyiitwo, atwarwo igooti-ini rra mbaara 
aciirithio. Muuma wa Mau Mau, kongomano ikiuuga, "uugiite ati mündü 
Uria ükabuunja üiguano wa muingi, arege kürümirira mawatho ma kiama 
kia wiyathi, no mühaka anyiitwo, atwarwo igooti-ini ria mdingi, aakorwo 
na mahitia eekirwo mühindo ngingo; müingi niguo Ngai, ürikuuga Undu no 
mühaka ürümiriirwo." 


Müthenya wa müthia mweri 20, kongomano ni yaabangire Uria 
mbaara Tkürüüo na Tkihee mbütü cia mütitü, matüüra-ini na mataüni-ini 
mawira. Komanda a ndiicitiriti meerirwo ni wira waao kwona kambi cia 
hümungaati na birithi matüüra-ini ni ciamomoorwo na thaata cia bürüri 
ni ciameenderwo na ndiicitiriti Trí mooko-int ma KLFA. Mbütü cia matüüra 
ciaaheeirwo wira wa kübanga na gütabarira üria irio, nguo, ndaawa na 
indo ingi iritwaragwo mütitü kuri njeeci, küheeheenja thü cia wiyathi 
matüüra-ini, gutuma aanake na airiitu mütitü makarüe na kürutithania 
wira na komanda a ndiicitiriti. Wira wa güthigaana, kürenga waya cia 
thimü na thiitima, kwenja mitaro barabara na gücina micii ya hümungaati, 
waheeirwo itungati cia matüüra na mataüni-ini. 


Mbutu ya rügürü yaahamurithirio itharikire Thüngü theteera na hinya— 
kümooraga, gütaha ng'ombe ciao na küüraga njaguuti ciao nyakairü. Wira 
üngi komanda wa mbütü ya rügürü aaheeirwo ni wa kügeria gütindika 
mbaara ya wiyathi kinya bürüri wa Njaruo na Aabarüia, na oone ati 
ndüüriri icio ni ciathondeka mbütü ciao cia wiyathi. Atongoria a Mau Mau 
meetikiitie ati ndüürirT nyakairü ciothe cia Kenya iingrarahüka na cíibange, 
ciingire kiama kia Mau Mau na ciooe mathaita ma mbaara; Ngeretha no 
mooko angioya na igürü, aküünje müting'oe, ainüke. 


Kilmbaara Ngeretha aarí na hinya miingi tondu ücio komanda a 

iicitiri ti ni maataariirwo ni kongomano marüe mbaara ya kügütha 
na güküüra. Ino ni mbaara ya kwihiithira mbütü cia thü, ükairinga na 
ügaküüra, ŭgathiř hau kabere ügaciihithira niingi ükaigütha—o üguo o 
üguo kinya ikanoga, ciaanoga mbütü cia wiyathi ikairigiciria, ikaiheeheenja. 
Kürümanirira na Uguo, kongomano ni yeetikaniirie KDC Tthondeke wabici 
ya mühuhu ya kühüürana na burobaganda ya thükümü Ngeretha na 

maheeni manungu maandikaagwo ngathiiti-ini cia ngoronia na rangi wa 
rüthüüro maagücambia Mau Mau na KLFA. Kimaathi niwe waheeiirwo 
wira ücio naniaaürutire ataküroora na thuutha; karamu gaklongerera 
mücinga nditi. 

Andü maaría ranji, atongoria a mbaara ní maheeirwo kamweke ni 
Mbaria maaririe kongomano. Aria maaririe ni Enoch Mwangi Mwangi, 
Kahiü-Itina, Gakure wa Karüri, Karari Njama, Gathiitü wa Waithaka, 
Macaria wa Kimeemia na angi. Oothe maaririe na ücamba na ühuria- 
ndaka, makiuuga KLFA ndikaiga micinga thi Kenya itari na wiyathi na andü 
oothe aria maari njeera na nditiini hamwe na Jomo Kenyatta ni mareketio 
na magacooka mici yaao. Keei twitikirie Mbaria atütaaririe Uria Gathiitü 
wa Waithaka, mwandiki münene wa KDC, eerire kongomano: 


Njamba cia bürüri: 


Amükirai ngeithi ciaakwa cia wendo wa bürüri witu. Ngoro 
yakwa iratumatuma ni gikeno kinene ni Undu wa kumwona 
haaha iguru wa bürüri witü—amwe muumiite matüüra-ini 
na mataüni-ini na aria angi muumiite mbucii cia mbütü cia 
ituika—mügooka mücemanio üyü munene wa wiyathi ona 
kari ügwati na haaro na makiria mükimenyaga ati thirikaari 
ya ngoronia ni Tkiriite watho wa kaabiü bürüri wa GEMM, 
Tkahinga bara ciothe, Tkaiga ngui ciaayo hümungaati njira cia 
mikira na ikanirira na kameeme ati mündü müirü aangionwo 
akiingira kana akiuuma mütitü wa Nyandarwa ndakorio kiüria 
ni arathwo tondü ni wa kiama kiria kireetia wiyathi. Üümiriru 
wanyu ni ücamba wa kwonania ni mwirutiire kürüira wiyathi 
wa bürüri na gutiri hindi mükanengera ngoronia meeciiria na 
mooko maanyu kana mücooke na thuutha ona müngioona 
gikuü kihinga-ini kihithiire aahitüki. Ndaamwira atiriri, gütiri | 
kinda kingi kiri mürio thi ino iitü ta wiyathi. 

&  Keei ndimüririkaanie: mbaara ino ni ya maithori, ng'aragu na 
njeera, thakame na ikuü, no tütirí na nganja ni tükühootana. 
Bata munene ni twiyoohe méüthiori, twihiinyaniririe na 
twiime, tütindike nyakeerü kinya mooe mooko igürü, marekie 
bürüri witü, twiyathe. 


Kungu wiyathi witu! 

Küngü njamba cia bürüri! 
Bürüri witü kana gikuü! 


Kongomano yaathirire thaa ikumi niguo aria maacookaga matüüra-ini na 
mataüni-ini makorwo na mathaa maiiganu makwoha mirigo na kuuganira 


kwahiiri. Kímaathi niwe wahingire kongomano na ciugo ici: 


Nyumba iit: 

Ndireenda mügithii mümenye ati kongomanio-ini Ino ni 
twarirüiria na twahitükia maundu maingi ma bata—uria 
tükürüa na Uria türeeciiria Kenya iitü ikahaana na igaikara 
twoya wiyathi. NT twitikaniirie ithuothe ati twaingata ngoronia 
bürüri-int kinda Kia mbere thirikaari iitü Tgeeka ni kwoya 
migunda iria TIT na theteera nyakeerü tümigaire andü aria 
matari migunda na aria mari na tümigünda tütari cooho—o 
mündü aheeo mügünda müiganu wa küríma na gwaaka 
mticit wake. Thirikaari iitü ndigeetikiria mundu ari üü kana üü 
akorwo na mügünda ümiite haaha ügakinya Thika; migünda 
Tkagayo ni thirikaari na ndikagayanwo na kimenyano. Niingi 
nt twitikanüirie ati ütonga wa bürüri witu ndükahimbirio 
ni mündü ümwe kana gakundi ka andu ikumi, ükagaylirwo 
andü nooría mari na mathiina nooría mararuta wira. NT 
türahitükirie ati ciana cia bürüri igathoomithio ní thirikaari, 
kwoguo gutiri mwana ügaikara mücii ati tondu aciari matiri 
na mbeeca cia thukuru. Thukuru ciothe cia bürüri igakorwo iri 
cia thirikaari. Üguo ni kuuga thirikaari ya Mau Mau gakorwo 
Tri ya müingi—ya arutiwira na arími a kawaida. 


Ni türacagürire komanda a ndiicitiriti agütongoria mbütü ciitü 
cia mbaara na türamataariria Uria tükwenda mbaara irüüo na 
Uria marirutithanagia wira na atongoria a itulka a matüüra. 
Türina mwihoko na ni twitikiitie, hatari nganja, maacooka 
mbucii ciao ni maküruta wira wa müingi na hinya, üümiriru 


witu ni ügakorwo na wiyathi. 


Na inyul atongoria a matüüra mükwenda mwacooka matüüra 
mübange mübango mürümu woria irio irirehagwo mütitü; 

tütingihota mbaara ino türí na ng'aragu. Micinga, mbürü- 
bürü, ngurunfiiti, nguo, ndaawa, no kinya atongoria a KWC 
moone ni ciatumwo mutitu kwadingi. NT türatura micinga 
no mbürübürü tütiratura ni Undu tütiri na mütütu Uria 
üthondekagwo mbürübürü, kwoguo ni tükwenda mbürübürü 
icario na kyo, tütümirwo; mücinga Utari mbürübürü ükiritwo 
ni banga. No meenyai ati mbaara ino ti ya mabanga na 
matimü, ni ya micinga, nguruniiti na mboomu. 


Uhoro üngi ingieenda müthii mügiciiragia, makiria aria 
maracooka Nairobi na mataüni macio mangi, ni Uria 
tüngiarahüra ndüüriri ici ingi cia Kenya niguo ciingire mbaara- 
ini ino ya wiyathi. Kongomano ni Traheeire Njenürü Kimbo 
na mbütü yake wira ücio, indi no njüürie mütongoria wa 
KLFA Nairobi onaake agerie gütambia kiama kia Mau Mau 
kari arutiwira a ndüüriri ciothe cia Kenya. Korwo ndüüriri 
ici ingi no itünyiite mbaru kiimbaara kwadingi hatirf nganja 
Ngeretha ndangiyüümririria nditi iitü, no magürü angioya, 
ainuke kana ambiririe gütüthaitha twitikire tüümbe thirikaari 
ya "demokiracia" hamwe niguo aikare na migunda iria 
aatütuunyiire na athii na mbere gütünyua thakame mari na 
Ahindi. Uguo gütigekika, tükamwohera mirigo, tümumagarie 
akiríraga nginya Mombatha, twone ni aingira meeri. Ngeretha 
ni nyamu ndagiriire küiguirwo tha. 


Kongomano ni Trahitükiirie hinyiriirie ati no mühaka mawatho 
ma kiama kia wiyathi marümirüirwo na üiguano na üürümwe 
wa KLFA ügitilirwo na njira ciothe; na mündü uria ükürega 
gwathikira mawatho ma kiama kana kügeria kübuunja 
üiguano wa KLFA kana küregana na ütongoria wa KDC no 
mühaka anyiitwo, atwarwo igooti ria mbaara. Künyitana na 
Uguo, no njüürie komanda a mbütü matigatongorie mbütü 
ciao na githüri kana mwiyaambo, matongorie na üthamaki 
na kihooto, na magerie muno güthikiriria mateta ma aarüi 
na kürutithania wira na atongoria a Mau Mau a matüüra. 
Máütongoria wa mbütü agiriire gutuika mündü ngamini na 
müthamaki—mündü wendeete bürüri witu na andu aiitü. 
Undu üngi no mühaka oone ati kambi ya aarüi ni theru na ni 
nangire ütukü na muthenya, na Tri na igooti ria güciirithia aria 

mauunite watho na güthikiriria mateta ma aarüi. Akorwo ni 
mbucii nene ta ya aarüi magana mataandatü no kinya Tkorwo 
na thibitaari, makumbi makuiga irio na kigaanda gíagüturira 
micinga. Tükwenda gütura micinga mieega na ya hinya kuri 
iria Ngeretha maratumira. Twoya wiyathi ni tügaaka igaanda 
nene cia güturira micinga ya kügitira wiyathi witü na bürüri 
witü. 

Ngwenda gücookeria atumia ngaatho tondü wa wira munene 
na wa bata wa kürugira kongomano, küreehe irio, nguo na 
ndaawa kuuma matüüra na kuona kambi ni theru matuku 
macio mana ma kongomano. No toüguo wiki, ütongoria 
wanyu matüüra-ini, ücamba, üümiriru na wendo munene 
wa bürüri witu nguo hinya wa KLFA—hinya wa báürüri. 
Nyakinyua, inyui ni inyui miri ya müti wa wiyathi; müngikünja 
mooko no tühootwo ni thü. 

Ngirikia, ndireenda kümenyithia aria magücooka matüüra- 
inf ümüüthi ni tükümahee thigari cia kümarangira nginya 
cioone ni mwauuma Nyandarwa na thaayü; aria maakwenda 
küraara makainüka rüüciG, irio ni nyiingl na rüüciü tene hindi 
tira Maara aateire nyina ni makoimagario ni thigari ciitü kinya 
rüteere-inr rwa mütitü. Menyai ati kiama giitü ni kfahitho 
tondu ücio üría twaria kongomano-ini ino ndükauume 
kanua-int kanyu Gthit kanua-ini ga thü. No menyithiai andü a 
kiama ati ithui türioho na twauugire tütikenja njuiri na nderu 
nginya riria tükahoota nyakeerü, Kenya iitü iyathe (Ribooti ya 
Mbaria, 1979). 


ciatuungiirwo hindi ya kongomano ya Mwathe ni rüü: 


Kimaathi witu riria aambataga Kiríma-ini ari wiki 

Ni aheeirwo hinya na üümiriru wa kühoota nyakeerü 

NI oigire makinya makwa mothe maria níi ndagereire 
Nomo na inyui mükagerera mo na münyuire ikombe icio 
Mwanyuira ikombe cia üümiriru iria nif ndaanyuiriire 

Ni cia ruo niingi ni cia thiina na maithori na kieha 

Turathiinio tondu turi andü airü 
Na tütiri nyakeerü na tütiri akirathimo křao 
Ngai witu ari mbere 


Kongomano yaathira, Kimaathi ni aceerire mbucii cia aarüi Nyandarwa 
kwona Uria wira wa mbaara Urarutwo, kumamenyithia Uria Kongomano 
ya Mwathe Tratwiire na kümataariria wira Uria KDC Trirutaga na üria 
üteti wa bürüri ühaana. NT aatwikiite ni agüthii Kiambuu, Naroko na 
Kirinyaga kwaria na komanda na aarüi aküu na kümamenyithia küümbwo 
gwa KDC na na Uria Kongomano ya Mwathe Tratuiire; ndaathiire tondu 
kihiinda-inf kiu thirikaari ya ngoronia ni yaitiite thigari kagoto Giküyü- 
ini ciakwongerera nditi watho wa kaabiü. Kimaathi arüikia güceera 
mbucii ciothe cia Nyandarwa, acookire Mwathe Hendikwota küruta 
wira wa maratathi. Hindi iyo ni río aambiriirie kwandikira ngathiiti cia 
Kenya—Habari za Dunia, Citizen, East African Standard, Baraza na Daily 
Chronicle—kümenyithia müingi wa Kenya na thi yoothe mürügamo wa 
KLFA. NT aandikiire memba a Renjikoo—Eliud Mathu, W.W.W. Awori, na 
S.V. Cooke—kümataariíria mworoto wa KLFA na kümooria manyiite kiama 
kia wiyathi mbaru. Ni aatümiire Mbiyü wa Koinange na Joseph Mürumbi 
marüa, London, kümooria mageria Uria maahoota kühüürana na maheeni 
ma thirikaari ya thükümü Ngeretha magücambia kiama kia Mau Mau na 
atongoria a KLFA. O hindi oio nTaandikiire Dr. Mahuyo Mugwanji wa Uganda 
na Sylvania Kaaya, Salebe Kibwana na Olkarsia Smeli a Tanzania kümooria 
manyiite andü a Kenya mbaru mbaara-ini yaao ya wiyathi. Macibü aingi 
küüraga andu matüüra-iní na magerie Uria maahota guteithiriria aarüi a 
wiyathi na künyita KLFA mbaru. Aingi aao, tondu matiaari ngoro ya bürüri, 
maari thaata cia bürüri, maanyiita maria macio maamarookagia wabici 
ya thirikaari ya ngoronia kirooko tene; aría aingi maamathooma maka- 
matehüranga na magithii na mbere na nditi nene güteithiriria ngoronia 
kühingiriria rudi rwa wiyathi. 

*O mweri Kimaathi ni aandikagira komanda a mbütü maria 
makümamenyithia Uria mbaara irathii na mbere ng'ongo na ng'ongo 
nooria rühuho rwoteti wa bürüri rürahurutana. Nao Komanda ni 
maahamurithitio kwandikira KDC marüa o mweri gütaariria Uria mbaara 
aarüi. Ona aarüi a kawaida, atongoria na memba a Mau Mau a matüüra 
ni maandikagira Kimaathi naake akamacookeria. Maria maya mari haaha 


139 


Agiküyü, 1890 - 1965 


mühuro maandikiirwo Kimaathi Nothemba 18, 1953 ni müiriitu weetagwo 


Wanja wa Gitonga wa kuuma Teetü, Nyiri. 


Agicookeria Wanja, Kimaath 
raku, ingira ita-inl; no üririkaane ino ni m 
nginya ürüe na ngoro yocamba. Thü iitü n 
agikünyita angiamba gükünyariira, warega gu 
twirutiire kugira wiyathi wa bürüri witu na mioyo jitu. 


Kürt D. Kimaathi, 


Ndiraaigua ni üreenda kumenya gitumi kiria glatümire njüke 
mütitü kürüira wiyathi; thirikiriria ngütaririe. Hümungaati 
Titagwo Mahindi ni yaanyüriitie Tihikie naanii ngirega. Thuutha 
ücio Tgitüma müraatawe Karangüi wa Kariüki künjuha niguo 
njitikire kümühikira, ngimwira athíi akeera müraatawe ati 
ndingihikira mundu itari na wendo naake, hümungaati 
müüragani. 


Ndaamürega, Mühindi aandikiire baaba marüa, akimüheenia 
ati ni njitiKirite aahikie; akiira baaba macemanie mariririe 
rüracio. Riria maacemaniirie baaba tondu wa guoya ni etikirie 
aheeo rüracio (ciringi ngiri igiri) ona gütuika ni ndaamwirite 
hiinyirüirie ati ndingitikira kühikio ni hümungaati ona riüa 
ringithüa na itherero. Ndaroora üría maündü marathi na 
ngioona küna baaba ni aküneaana kiri müüragani ni ündü 
wa taama ya mbeeca; nif no mirigo yakwa ndoohire na hitho, 
ngiuugira maitu Uhoro, ngiingira mütitü mweri 25 wa kenda. 
Ndaakwira nocamba wa mwendi rüürirt ati ndingihikira 
hümungaati, thü ya bürüri witu, ni kaba ngue. 

Wathooma marüa maya no nyende kümenya kana ni 
witikaniitie na itua rTakwa ria güüka mütitü. 

Ninii wa Nyumba. 

Wanja 


(Maria maya mataüriitwo kuuma mwandiko-ini ma 
Kimaathi metagwo na Kiüngenü, The Kimaathi Papers, 
1953-1954). 


mbucii yaanyu ni tügaikara thi twarie” (The Kimaathi Papers, 1954). 

Ni ündü wa maria maria Kimaathi aandikagira andu, thirikaari ya 
ngoronia, Kenya, na thirikaari cia nja, memba a Renjikoo, atongoria a 
Mau Mau a matüüra na komanda a mbütü, ni aamenyekire müno bürüri- 
ini na mabürüri ma küraaya na akiigia ngumo mbütü-ini cia mbaara ya 
wiyathi. Riitwa riake rigituika rwimbo rwa hinya wa bürüri witu, ücamba 
na üümiriru wa müingi matüüra-ini na mataüni-int. Norri, Kimaathi ni 
eetigiritwo muno na rüthüüro rüingi ni thirikaari ya ngoronia. Tondu 
- thirikaari ya ngoronia ndiaari nohoti wa kümünyiita kahiinda-ini kau, 
yaathiire ngathiiti-ini na kameeme-ini kügeria kümücambia, kümdüigirira 
igeenyo nditü cia maheeni, kumwita mariitwa manungu, kühaka ritwa 
riake ndooro. Kameeme-ini ka ngoronia na makanitha-ini ma ngoronia 
Amiceeni kwanagiriirwo Kimaathi ni mütongoria wa kiama kia miitü 
nooragani ni aahitwo na njira ciothe ndagathükia bürüri. Maheeni makinya 
müico, thirikaari ya Ngeretha ikianirira ati mündü Uria üngiüüraga Kimaathi 
na atware kiongo giake borithi, kana onanie haria ehithite ooragwo, ni 
aküheeo kiheeyo gia ciringi ngiri ikumi (10,000) na atwarwo London 
akoone üthamaki wa Ngeretha na hiihi kwahooteka marie ranji na kwiini. 
0 hingo To, thirikaari ya ngoronia ni yaaheeanire kiheeyo gia ciringi ngiri 
ithaano (5,000) kürt mündü Uria üngionania haria Mathenge eehithite 
kana atware kiongo giake borithi. Müingi ni waregire kwendia kiongo gia 
Kimaathi kana kia Mathenge kiri ngoronia, ügithii na mbere, na hinya na 
üümiriru, künyita Mau Mau mbaru na kühee mbütü cia wiyathi wiyüümia 
wa wendi wa bürüri. 


Mücemanio wa KDC 


Mweri 25 wa kenda mwaka wa 1953 KDC ni yaacemanirie mbucii ya 
Karüri Ngamüne, Nyandarwa, kwandika ribooti ya Kongomano ya 
Mwathe, kübanga mübango wa üría mbaara Tkürüüo mwaka wa 1954 na 
güikarira njung'wa mworoto wa kiama. Mbere ya maündü moothe KDC 
ni eetikaniirie kügie na thigüküü ya güküngüira mwaka mwerü mbucii ya 
Rühuruinz, Nyandarwa, kwambiriria Ndithemba 31. Wira wa gütabarira 
maundu macio waneirwo wabici ya mwandiki münene wa KDC; akiirwo 
andikire komanda a mbütü, atongoria a KWC, Nairobi, na atongoria a Mau 
Mau a matüüra na mataüni amamenyithie mübango wa müthenya ücio 
na aameere magekinyia Rühuruini kwaüingi. 


Thuutha wa mwandiki wa KDC küheeana ribooti yoria mbaara yathiiaga 

na mbere mandiicitiriti-ini, mathiina maria maakoragwo na aarüi na 
mateta maao, ni aamenyithirie KDC ati ücangiri wa komerera ni wakirite 
njano na ni wathükagiria KLFA ritwa matüüra-ini na waga küng'ang'anwo 
naguo naihenya ni üküharagania müng'eenng'ano wa wiyathi. Ühoro ücio 
waikartirwo njüng'wa, KDC ni yaarutire watho komerera mamiimiindwo 
tondü ni thü cia wiyathi. O ndicitiriti yaari na mbütü ya mwanya ya 
gütharikira njangiri icio. Müthenya Uyu üngi, KDC yaarikia kwandika ribooti 
ya Kongomano ya Mwathe ni yaandiikire kabuku ka biinji ithaano gagütariria 
mürügamo na mworoto wa KLFA. Kabuku kau getagwo na kiingenü, KLFA 
Charter. Koobi cia kabuku kau ciaatümlirwo Mbiyŭ na Mürumbi, London, 
memba eer a Renjikoo, Eliud Mathu na WWW.Awori, Kwame Nkrumah 
wa Ghana, atongoria a Pan-African Congress, George Padmore na W.E.B. 
DuBois. Fenner Brockway waari memba wa mbuunge ya Ngeretha na 
müraata münene wa Kenyatta onaake ni atumiirwo koobi. Thirikaari ya 
India, Egypt, USA, Soviet Union, France na Ngeretha ni ciatümiirwo koobi. 
Kimaathk ni ooritie Mbiyü na Mürumbi matware mateta macio maari 
kabuku-ini kau kwa United Nations, tütiri na üira ni maatwarire. 


Dokiumeniti ingi igiri ciandikiirwo hindi ya mücemanio ücio wa KDC 
ni: New National Regulations (NNR) na Discipline and Unity (DAU). 
Mworoto wa kwandika NNR na DAU waari wa gücookaniriria üiguano wa 
ütongoria wa KLFA, kühüürana na ücangiri wa ükomerera mbütü-ini na 
kühee komanda a mbütü cia ndiicitiriti hinya wa gütongoria mbütü hatari 
mündü ükürehe githigithi ütongoria-ini. Müthoomi wa ibuku rri ünglenda 
gŭthooma KLFA Charter, NNR na DAU no acioone ibuku-ini ría Maina wa 
Kinyatti, Kenya's Freedom Struggle (1987). 


Mücemanio ütanathiira atongoria ni meetikaniirie na makihitükia 
ati wira wa memba a KDC ni wa wabici, matirithiiaga ihaaro cia mbaara, 
matiriuumaga Nyandarwa, na akorwo ni magüthii kambi cia aarüi no 
mühaka mathii maranglirwo. Memba a KDC maari atongoria a mbara 
kwoguo ni mooi hitho ciothe cia KLFA, ni moo? ciíihitho cia mbaara, 
ngurunga iria ciaigagwo irio na bairo cia mbaara na kuria kambi cia aarüi 
ciaakiitwo. Ni Undu ücio ümwe waao angiakoriirwo na mütino anyiitwo 
ni thü, ahihiinywo nyee athareende ni angianyitithirie atongoria aingl a 
mbaara na ooragithigie aarŭi namba nene. Mücemanio ni wahitükirie ati 
Maacü Kimaathi arirangagiragwo m mbütü ya thigari 24 na ndetikiriitio 
kuuma Nyandarwa. 

Gütharikira Thu cia Wiyathi 


Mbutu cia wiyathi ciauuma Kongomano ya Mwathe ciaambiriria 
gütharlkira mbütü cia ngoronia na mwaki. Mürang'a ni kuo mbütü cia 

mbütü ya Njenürü Kago ni yaatharikiire batarioni ya ngoronia yeetagwo 

Black Watch hakuhi na taüni ya Thika; ikiüüraga mbirarü gikundi hamwe | 
na komanda waao weetagwo Lord Wavell naake Peter Humphrey Deanne | 
waari komanda wa rügongo rwa Kandara akirathwo nda no ndiaakuiriire 
hau, aakuiriire njira-ini agitwarwo thibitaari. Thigari cia thü cioona ni 
kürigicirio imimiindwo igiithara kwaiira. Kirooko giiki kingi thigari cia 
thü, nyakeerü na nyakairü, magana gikundi, ikirooka Thika kwirihiria, 
ikirigiciria taüni, TKiaambiriria müngürürio. Arutiwira Agiküyü, Aembu, 
Ambeere na Amiirü aria meeciiragirio ni thigari cia KLFA makinyiitwo, 
aingi makiüüragwo, nyumba ikihüürwo birigiceeni na rüthüüro rwa 
Kiinyamü na atumia makigwatwo. Thü ciauuma taüni ikiringa rügongo rwa 
Gataanga, igikoora ciihithiirwo ni mbütü cia KLFA, mbaara nene Tkirüdüo 
handu ha thikü igiri. ThikG ya gatatu Ngeretha makireehe ibaarü na ndege 
cia mboomu; mbütü cia wiyathi cioona mbaara ni'iritühiire igiküüra ütukü 
cierekeire Nyandarwa. Aarüi a wiyathi ataano ni mooragiirwo; mwena wa 
ngoronia, mbirarü cia KAR ithaano na hümungaati mügwanja na birithi 
ithatü ni ciooragiirwo. 


Igütha inene riagüthirwo mbütü cia wiyathi, Mürang'a, na rigituura 
andü a Mürang'a na bürüri mügima ni küüragwo kwa Njenürü Matenjagwo | 
Ndithemba 1953. Njenürü Matenjagwo niwe waari Cibü Komanda wa 
mbütü cia Mürang'a. Ooragwo, küringana nooría Gucu wa Gikoyo na Kiirü | 
wa Gathithiri mataarüirie Maina wa Kinyatti mwaka wa 1978, Njenürü | 
Kago ni eetire mücemanio wa naihenya wa aarüi, akimeera, 


Njenürü Matenjagwo araari njamba ya ita ria mbaara ya 
wiyathi. Ni ündü ücio ni araamenyaga ati mbaara ni küüragwo 
kana küüragana tondü ücio ndaarakoragwo na guoya wa 
gikuü; hariwe gikuü kirari gicunji kimwe kia mbaara ya wiyathi 
na ni kirirrmbükagia mwaki wocamba ngoro-iní cia aarüi a 
wiyathi, gikamongerera ürüme, üümiriru na wendo müriku 
wa bürüri. Kwoguo, tütiagirire gwitigira gikuü, twagiriire 
guthii na mbere na mbaara kinya ndagika ya müico, kinya 

Naake Njenürü Ihüüra eerire aarüi üü: 


Gikuü kia Njenürü Matenjagwo kīrī na ruo na maithori tondu 
araari baragu wa ita ria wiyathi. Ithui türarf thi ya ütongoria 
wake ni tüüi wega wake, übaragu wake na üümiriru wa 
mwendi rüüriri—araari mündü mühoreri, ngamini, mwendi- 
andü; mündü üngirathiirwo müthaiga wa küheeo ciana ciitü 
niguo iküüre nocamba, üümiriru na wendi wa bürüri ta aake. 
Ni müroonaga Uria araaitaga maithori morürü aigua atumia 
na ciana ni mooraglitwo matüüra-ini ni thigari cia ngoronia, 
Uria arathikagiriria mateta maiitü enyihitie na agatongoria 
mbütü na üthamaki nocamba. No atiríiri, tüticemanitie 
haaha kürira ni ündü wa gikuü kia Njenürü Matenjagwo, 
tukiite haaha kuuga, turi na marürü, ati aria marooragire 
Matenjagwo tükümahita iguru na thi, twamanyita marihe 
gikuü gla komanda witü na ciongo ciao na thakame yaao; 
tükwenda maikare makimenyaga üguo (Gucu na Kiirü, 1978). 


Kimaathi anyiita ribooti ya gikuü kia Matenjagwo ni aandikiire komanda a 
mbütü na atongoria a Mau Mau a matüüra-ini, akimeera, 


Nyumba iitü, 


Ndinaama ni mümenyeete ati ngoronia ni maroragire Njenürü 
Matenjagwo ari rügendo-ini rwa Thika küruta wira wa muingi. 
Njenürü Matenjagwo araarí njamba nene na ya bata ya ita; 
küüragwo gwake ni igütha ría nditi twagüthwo ni ngoronia. 
No thü ciitü ni ciagiriire kumenya ati gikuü giake ni gi ürikiri 
üümiüriru witu na gitwongerere marürü makühüüranira 
wiyathi wa bürüri witu. Ücamba, üümiriru na wirutiri wake 
igütuika githoomo kinene kia njiarwo na njiarwo. Kürihiria 
Njenürü Matenjagwo na aría angi aiitü magwite ihaaro-ini 
cia mbaara, keei tütharTkire thü ciitü na hinya, rekeei türute 
bürüri witu mütondo-ini wa ükoroni. 


Küngü Njenürü Matenjagwo! 
Küngü wiyathi witu! 

Küngü bürüri witü! 

(Maina wa Kinyatti, 1987:106) 


Njenürü Matenjagwo ndagakua tondü twa riake ni hicitüri ya bururi 

witu; njlarwo na njiarwo igütüüra ciinaga ücamba wake na wendi wake 
müriku wa bürüri wit. Tathikiriria gicunji giiki kia rwimbo: 


Kuuma Müthithi na Kariara 
Njüü1 Gitau Matenjagwo 
Niwe üharürükagia ndege 
Ciüükiite güthiinia rüüriri 
Gitaü ni eerire Wamwere 
Wamwere ndükanjitanire 
Wakorwo uri Müügiküyü 
Wamwere ndükanjitanire 
Naake Wamwere ni acookiirie 
Hiühai hiühai arí haaha 
Akunjiira ndikamwitanire 
Atiga tügiciniirwo mici 
Gitaü Matenjagwo agikua 
Ni aarümire tri na guoko 
Akiuuga riu ni ndaakua 


Ndi njamba nene rüüriri 


Matenjagwo ooragwo, Njenürü Kago niwe watuiirwo komanda wa 
mbütü cia Mürang'a, naake Njenürü Ihüüra agicagürwo münyiinyi wake. 
Njenürü Kago atüümiire maraakara ma gikuü kia Njenürü Matenjagwo 
gütharikira mbütü cia thü Mürang'a—kambi nyiingi cia hümungaati na 
birithi igitharikiirwo, ikinyiitwo, igiciinwo; hümungaati na birithi nyiingi 
ikiüüragwo. Ütongoria nocamba wa Njenürü Kago igituika hinya norüme 
wa andu matüüra-ini, nyimbo igituungwo cia gükumia Kago—ciaaiinagwo 
ni airitu magithii gütaha maai, ni atumia makiríma, magitua mirioyo; 
ikaiinwo ni ciana igithii cukuru, ikirüithia, igitua ndare. Ngumo yoordüi 
wa Kago Tkiringa ng'ongo ciothe cia GEMM, ücamba na üümíiriru wake 
igitamba bürüri mügima; igikinyira thüngümü Ngeretha, Nairobi na 
London. 


Ni Undu wa Uria thigari cia ngoronia ciaatindikiitwo Mürang'a, Nyiri, 
Embu, Mbeere na Miirü, na nuthu ya Nairobi yaari mooko-ini ma itungati 
cia KLFA, thükümü Ngeretha ni arehire batarioni ingi cia mbirarü kuuma 


macibü na makang'a maao, cia hümungaati na cia warürüngana (GSU) 

igiaakwo na dingi bürüri-inr wa GEMM, Nairobi na Ributibare, Ahindi 
na Araabu aingi makiandikwo wira wa Kenya Police Reserve (KPR), angi 
magituika hümungaati na iceerüi mataüni-ini; mbütü cia KAR ikirehwo 
kuuma Üganda na Tanzania, nayo Kenya White Regiment Tkiaaramio na 
ikiheeo hinya makiria wa küüraga Agiküyü, Aembu, Ambeere na Amiiirü 
aria meeciiragirio ni Mau Mau. Tamenya: Thüngü theteera ciooigaga 
Müügiküyü mwega no Uria mükuü. 

Hiihi andu aingi aiitü no maraakare na matuurwo küiguua ati thigari 
cia Ngeretha ciakinya Kenya kindu kia mbere ciaathoomithagio ni kwiirwo 
ati andü airü ni nyamü—mwiri waao ni mundu no toombo ni wa nügü— 
kwoguo matikaigue hithi, ngunyirirt kana tha makimooraga. Githoomo 
kingi maathoomithagio ni kwiirwo mamenye mari na matharaita meer; 
ma mbaara makühüürana na Mau Mau, naamo ni mücinga na müthiita. 
Meeragwo maathii matüüra-ini matigatümire micinga na mbürübürd, 
matümiüre miüthiita. Githoomo o kiu kiu kia ücangiri ni giathoomithitio 
njaguutinyakairü cia ngoronia—mbirarü, birithi,hümungaati, warüringana 
na thigari cia Ahindi na Araabu. 


Thigari iria thirikaari ya ngoronia yeetitie ciakinya Kenya mweri wa 
Nothemba, anene a Ngeretha a mbaara ni maabangire Uria magütharikira 
mbütü cia KLFA mütitü-ini wa Nyandarwa na Kirinyaga. Müthariko wa 
Nyandarwa weetagwo Operation Longstop na wa Kirinyaga, Yellow Hackle 
Operation. Ndege cia mboomu na magana gikundi ma thigari mbirarü, 
birithi na hümungaati igitharikira Nyandarwa na Kirinyaga ihinda rimwe, 
indi itiahotire küingira Nyandarwa kana Kirinyaga tondu ciaakorire 
cieetereiirwo ni ih cia mütitü, mbaara ya kwihithanira ikíirüüo handu ha 
thikü mügwanja; mbütü cia maitha ikihootwo. 


Kügeria kwiruta henwa, Ngeretha ni maacookire Nyandarwa Ndithemba 
15; müthariko ücio weetagwo Operation Blitz. Kahiinda gaaka Ngeretha 
ni meehariirie müno: maambire kühüüra Nyandarwa na mboomu handü 
ha kiumia kimwe, thuutha ücio makihamurithia mbütü ciao ciingire 
Nyandarwa na githüri, inyiite Kimaathi na imomoore hendikwota ya KLFA. 
Cieeyoheete micinga iría Titaga njirüngi ta mbura, ciaari na ngui kiründo 
cia kumbuthüra ihii cia mütitü ihinga-ini, na hümungaati cia Maathai 
cia güitongoria mütitü-ini. Ngoronia ikiriigwo ati Maathai matiti njira 
cia mikira cia mititü tondu bürüri waao ndari mititü; niingi Undu üngl 
mataamenyeete ni atí wabici ya KDC ni yaanyiitite ribooti kabere ati 


146 


— ii 


Agiküyü, 1890 - 1965 


mbütü cia Ngeretha ciaari njira igiüüka gücambürira hendikwota tondu 
ücio mbütü cia KLFA ni cieebangite. Mbaara ndürü yaarüiirwo handü ha 
thikü ithaano, handü ha mbütü cia Ngeretha kürutürüra mbütü cia wiyathi 


Nyandarwa ní cio ciarutürüriirwo Nyandarwa. Thuutha wa küremwo ni 


künyita hendikwota ya KLFA kana küüraga atongoria a KDC, thirikaari 
ya ngoronia ni yaahitükiirie mawatho gikundi ma tuuteni, na mamwe 
maamo ni maya: 1) mündü müirü ükoonwo akiingira kana akiuuma mütitü 
wa Nyandarwa kana wa Kirinyaga ndakorio kiüria, ooragwo; 2) mündü 
ükahee Mau Mau irio, handü ha gükooma, nguo kana ndaawa, amenyeke 
ni akanyiitwo ni thirikaari, ohwo kana aitwo; 3) mündü müirü anginyiitwo 


na mücinga, mboomu, mbürübürü kana nguruniiti no künyongwo ni 


thirikaari; 4) guthondeka micinga, mboomu, mbürübürü kana ngurunTti 
m mahitia mangitüma mundu atwarwo kinyonga; 5) Agiküyü, Aembu 


na Amiiru makiria ya andu eeri mangikorwo ngaari-ini Tmwe matari 


bameti ya birithi no manyiitwo, moohwo kana maikio nditiini na ngaari 
iyo Ttahwo ni thirikaari; 6) Agiküyü, Aembu na Amiird makiria ya andü 
ataano mangikorwo hamwe njira-ini kana nyümba, ühiki-ini kana baa no 
manyiitwo ni thirikaari na moohwo; 7) Teegithi ya Müügiküyü, Müüembu 
kana Müümriirü Nairobi na mataüni-ini mangi no mühaka Tkirwo mükururo 
wa yeero mbaru-ini na mbica ya ndereba Tcuurio giciicio-ini kia mbere kia 
ngaari. Watho wathilte na mbere ükauuga: Agiküyü, Aembu na Amrirü 
aria mari na miithikiiri mataüni no mühaka maandike martwa maao na 
namba cia ibaandi ciao miithikiiri-ini na makorwo na bameti ya birithi ya 
kümetikiria gukorwo na müithikiiri. Mündü angianyitiirwo atekirite riitwa 
Make na namba ya kibaandi giake müithikiiri-ini na ndaarí na bameti, 
oohagwo mieri itaandatü njeera nditü, arikia kicho akanyitiirwo mürango- 
ini wa njeera agatwarwo nditiini künyariirwo makiria. 

| Mawatho macio ma tuuteni na mangi maingi ni mongereire mbirarü, 
wa kwagagia, künyariira na  küüraga andi Mworoto wa nearonta wa 
Künyariira andu matüüra-ini na mataüni-ini waari wa kügeria küharagania 
(guano wa kiama kia wiyathi, gwikira andü ngoro ya guoya niguo marekie 
beendera ya wiyathi. Uria Ngeretha ataamenyaga ni ati, aarümiriri a Mau 
Mau ni meerutite, ngoro na mwiri, kürüira wiyathi na ni meehariirie kuruta 
mioyo yaao na roho ciao igüre wiyathi wa bürüri. Niingi mbari ya nyakeerü 
Ni maariganiirwo ati andu mari künyua muuma wa kürtira wiyathi wa 
bürüri waao, maarürüngaane matüüra-ini na mataüni-ini kwanirira 

na mügambo ümwe ati ni marega ükombo wa ükoronia na makürüira 
wiyathi waao kinya itaata ra müico ría thakame ya rüürirT, andü ta acio 
matingimaakio ni gikuü—mahootwo ümüütht, rüücid makambarürüka, 
makooya micinga magacooka kihaaro-int kia mbaara, makarüa na marürü, 
na müthenya Uyu Ungi otaguo, kinya magatindika ngoronia rüteere-ini rwa 
bürüri waao; thuutha mütheri ngoronia makaingatwo bürüri. Küringana 
na ühoro cio, Njenürü Kago eeraga mbütü yake atiriri: 


Mücinga niguo gatua ühoro; andü aria matooi gütümira 
micinga na kümithondeka, aria matagiruta thakame yaao, 
mioyo yaao, Tgüre wiyathi wa bürüri waao magiriire gutuika 
ngombo cia ükoronia mindi na mindi. Ndaamwira hiinyimirie 
atiriri, gutiri kindu kingi kiri goro ta wiyathi, kiri murio ta 
kürüira wiyathi wa bürüri. Aría meerutaga na ücamba na 
üümiriru, makanengera mdingi thakame yaao ya ngoro 
Tgüre wiyathi wa bürüri matikuuaga, matüüraga nimi-int 
cia eendi-bürüri, matüüra-ini na mataüni-ini na nda-ini cia 
atumia njamba a bürüri. Martwa maao, mahakiitwo rangi 
wa thakame ya ücamba, matuikaga itugi cia hicitüri ya bürüri 
waao (Ribooti ya Nyakiyo, 1978; Karuku, 1979). 


Thigüküü Mwaka Mwerü 


Ndithemba 31, 1953 aarüi 800 aría marüagira mütitü wa Nyandarwa 
na atongoria a Mau Mau a matüüra, rokiconi, ndiiciriti na a KWC ni 
marürüngaaniite mbucii ya Rühuruint, Nyandarwa, güküngüira mwaka 
mwerü, küririkaana njamba cia bürüri iria ciooragiitwo ni thü, kügooca 
na gükumia atongoria a mbaara, kürfanira na künyuanira, gükenanira 
na kümenyana. Irio ciareheetwo m njamba cia atumia na airiitu kuuma 
Mürang'a na Nyiri na ni maareheete nguo, ndaawa na mbürübürü ciondo 
kiründo; ng'ombe cia nyama ciatahiitwo migünda-ini ya Thüngü theteera, 
Kinangobu. Andu maaria irio cia hwai-ini makiambiriria nyimbo cia 
wiyathi—nyímbo cia ücamba, ürüme na ühuria-ndaka. 

Tütiüragia künyiitwo 

Kana güikio njeera 

Kana gütwarwo icigirira 

Tondu ni twerutire gütetera wiyathi 

Nginya bürüri Gthire nduma 

Angi makaiina na maithori ma ruo: 


Ndacooka Giküyü ngikoora 

Aciari aakwa makiurirwo ni mbura 
Makiinyira: üüi, mwana witü 

Micii ni yahiire 

Aciari na araata tigwoi na thaayü 

Ni ndacooka Nyandarwa kürüira bürüri 
Giküyü ngacooka na wiyathi 


Müthenya Uyu üngi, Januari 1, 1954, küringana nooria Nyakiyo WaikumbT 
ataarlirie mwandiki wa ibuku riiri mwaka wa 1978, KDC ni yaaniriire ati 
kuri mücemanio na ükwambiriria thaa inya cia kirooko; andu maarikia 
kwigagüra makigomana kihaaro. Mücemanio wahingüriirwo ni Birigidia 
Gathiitü; aageithia andu, agithooma anjeenda ya mücemanio: 1) ribooti ya 
mbaara na üteti wa bürüri; 2) gwaka Raiburari na Aakaibu; 3) küümba kiama 
giioteti; 4) kübanga Uria mbaara Tkürüüo mwaka wa 1954; 5) Mathenge 
küregana na ütongoria wa KDC. Thuutha wa güthooma anjeenda, Birigidia 
Gathiitü ni ataarüirie aarüi ati mbaara miena yoothe ni yaathiiaga na 
mbere wega na mbütü cia Ngeretha ni ndiindike muno thiini wa Mürang'a 
na Nyiri; na Nairobi mbütü cia KLFA ni cio ciathanaga mitaa-ini ya andu 
airü. Akiira aarüi ati maarüa na hinya na ücamba Uria mararüire mwaka 
ücio ürathirire hatiri nganja ati Ngeretha ni akürekia bürüri, wiyathe. No 
ni magiriire kumenya, akimeera, Ngeretha ni wa mithece Tiri ta thambara, 
angiona mbütü ciake ni ndiindike müno no aambiririe kwaria na rürtmi rwa 
cukaari, anirire na kameeme na ngathiiti ati ni akwenda "tüikare thi naake 
twariririe üteti wa bürüri na Uria mbaara Tgithira, bürüri ücooke thaayü. 
Ithui atongoria a KLFA ni tuugiite maita maingi ati akorwo Ngeretha ni 
akwenda bürüri ücooke thaayü, mbaara Tthire, no eeheririe mbütü ciake 
ini, eeherie mawatho ma tuuteni, arekie atongoria a Kali na a Mau Mau 
na eetikire tüikare thí naake twariririe muthenya Uria Kenya Tkeyatha. 
Kongomano-ini ya Mwathe twatuire tühiinyirüirie tütikaiga micinga thi 
kana tuumire mütitü kana twenje njuiri na nderu bürüri witu ütari na 
Wiyathi. Ngeretha na njaguuti ciake nyakairü ni maikare makimenyaga 
ithui türi Agiküyü Karing'a, turi Mau Mau, türikuuga Undu tütiugükagwo" 
(Ribooti ya Nakiyo, 1978 na Gucu 1979). 


Birigidia Gathiitü ariikia kwaria eetire Kimaathi ataaririe aarüi gitumi gia 

gwaaka Raiburari na Aakaibu na küümba kiama giloteti, na kümamenyithia 
üria Uteti wa bürüri wahaanaga. Kimaathi ni aamenyithirie aarüi ati KDC 
yaari na mübango wa gwaaka Raiburart hamwe na Aakaibu cia küigaga 
dokiumeniti cia mbaara, ngathiiti iria ir na Uhoro wa mbaara ya wiyathi 
na mabuku maría mandikiitwo hicitüri ya bürüri. Kimaathi ni aririkanirie 
aarüi ati ribooti ya kambi, marüa kuuma matüüra, marebeta na ng'aano 
ni gicunji kia bata kia hicitüri ya mbaara tondü ücio aarüi ni matümage 
maandiko macio hendikwota ya KDC niguo maingirio bairo-ini. ^Tükwenda 
njiarwo ciitü Kimaathi akiira aarüi, "igathooma hicitüri na üteti wa 
mbaara ino ya wiyathi niguo ikaamenya ithui tütienyihiirie ngoronia ni 
twaguthüraniire naake kinya tükimüingata bürüri, na niingi imenya ati 
twandikiüire gicunjt giiki kia hicitüri na thakame jitu ya ngoro—thakame 
ya wendo wa bürüri" (Ribooti ya Kiirü wa Gathithiri, 1978). Kimaathi aari 
mwarimü wa hicitüri kwoguo ni ool hinya wa hicitüri, ni oot ati mündü 
ni akuuaga no ciugo nyandike karatathi-int iri riiri ta mükünga mbura na 
itüüraga mindi na mindi. Meeja Omeera niwe wacagürlitwo kürügamirira 
Raiburari na Aakaibu na kuona ni igitiirwo na njira nümu. 


Akiaaria üria üteti wa bürüri wahurutanaga, Kimaathi eerire aarüi: 


Ndiíreenda ndimümenyithie ati mwaka wa 1953 mbáütü 
ciitü nt irarüire na hinya, ücamba na üürüme ütarf woneka 
hicitüri-int ya bürüri witu mbere To. Riu nyakeerü ni mooi 
ithui ni ithui ngiha cia bürüri witu, tütihaana maithe maiitü 
aria maaheenirio ni ngoronia Amiceeni—makinengerwo 
Bibiria, makiirwo mahinge maitho mahooe, riria matumáürire 
maitho makioona ithaka ciao iria njaraganu, njega na nooru 
ni ihimbiiirio ni ngoronia theteera. Andu aiitü moona Uria 
kühaana na üria maündü marathii na mbere makiüüria 
Thüngü müm/üceeni: "Kai ütuirire tühinge maitho tühooe 
niguo tütikoone ithaka ciitü igikomeerwo ni mbari yanyu, 
Uyu ñ ti mubango mürabangite?" Ngoronia mümiíceeni 
akimacookeria na rürimi rühake üüki: "tiganai na ithaka ciana 
ciakwa, muri na Bibiria na NjesG, nřinyuř mügakorwo müthitari 
wa mbere guthii matu-ini. Indo cia thi ni icango cia meehia 
na mümenye niguo-ríi, andu aria meriragiria indo cia thi— 
migünda, ng'ombe, mbüri, ütonga, mürio wa nguiko—gütiri 
waao ügakuhiriria mürango-ini wa matu-ini, acio ni araata 
a Caitaani.” Hindi iría maithe maiitü macookire matüüra-inT 

ciana, mahiü magatahwo, migünda yaao, iría maariithagia 
mahiü, Tkarigicirio na thigingi na Tkarangirwo ni thigari 
nyakeerü na micinga. Amwe aao magithii mütitü kürüa no ni 
maatoririo, angi makiooya mooko igürü magitulka thikwota 
migünda-ini iria yaari yaao, aria angi magitulka njara rGhi, 
Nairobi. Bürüri witü ügikoomeerwo ni thükümü cia Ngeretha, 
andü aiitü magituika ngombo ciao. Aagu maatigire maatüira 
ati andu matari ndundu mahurunjagwo ta mai ma theerü, 
magitüira tütikeende bürüri witü na kanua, tüwende na ngoro 
na roho, na tütikaanawendia kana tüheana kana twitikire 
gütuunywo ni rüüriri rüngi. Müthüngü ahootire maithe maiitü 
tondu matiaari na üürümwe, mügambo ümwe, mürügamo 
ümwe, mubango ümwe, witikio ümwe na matieeharfirie— 
matiaari na njeeci ya bürüri mügima. Ngeretha ngwiciiria ni oi 
ithui tütihaana maithe maiitü, turi na kiama giitü kia mbaara 
na müingi wothe wa Kenya ni ütünyitiite mbaru; na ni tüüi 
araata aiitü níaa na thü ciitü niaa. Niingi ithui tütiitikiitie 
bürüri witu na wiyathi witu no igürwo na Bibiria na Mtwa ria 
Yesü; tütiitikitie Ngai cia nyakeerü na ng'aano cia maheeni cia 
guthii matu-ini. Ngai witu no Uria wa tene, Ngai wa Ndemi na 
Mathathi—Ngai wa Gikuyu na Müümbi. 


Uhoro üngi ndireenda mümenye ni atiriri: Ngeretha ni 
aambiriirie gücookaniriria njaguuti na njüna-ndara ciake 
giloteti, akameera ati riu ni aroona hari bata küümba 
thirikaari ya ndüüriri ciothe, Kenya; na Kiingenü multiracial 
government. Ithui tütirarüa niguo tüthondeke thirikaari na 
ngoronia na njaguuti ciake hümungaati, türarüiira wiyathi 
wa bürüri witü—wiyathi Utathaitwo na taama wa ükoronia; 
wiyathi ügütücookeria ithaka ciitü na ütühe hinya wa 
üthamaki wa bürüri na ütücookeria haki cia ümündü. NT 
tuugiite maita gikundi ati mundu müirü üría ükünyitanira 
na Ngeretha güthondeka thirikaari ya ükoronia ni amenye 
ni gikuü areetha; ithui tütir tha na thaata cia bururi. Ona 
Kinyatta, na ni madi Uria tümwendeete, angithii mwena wa 
ngoronia, eendie bürüri, tüngimücuhüra na njirüngi (Nyakiyo, 
1978; Gucu na Kiüirü Gathithiri, 1979). 

Kimaathi ni ataarüirie bata wa kuumba kiama giioteti, Nyandarwa: 
Wambere, küringana na ribooti ya Nyakiyo na Kirü wa Gathithiri, akiuuga 
ati “ciama ciothe cia andu airü cioteti ni ciahüürirwo marubuku ni ngoronia 
ni ündü ücio nī hari bata küümbwo kiama kia bürüri mügima." Wakeeri, 
akiira aarüi, "twiciiritie ati kiama kiria tügüthondeka ni gikühota kürikiria 


ütongoria wa kiama kia mbaara bürüri-ini, gituike nyundo ya gükindira 


tünua twiri na nda itahünaga—ciüyüire tügunyü twa ükoroku." Wagatatü 
akiuuga, "türathondeka kiama giiki ni geetha gigatuika thirikaari twoya 
wiyathi, nayo KLFA igatuika njeeci ya bürüri. Thirikaari Tría Tr bürüri-ini ni 
műű ni ya ükoronia, birithi na njeeci ni cia ükoronia, twoya wiyathi icio 
ciothe ni tükaimomoora, na aria marooraga atumia na ciana matüüra-ini 
na arutiwira mataüni-ini manyiitwo marihe mahitia maao ma Üücangiri 
na thakame yaao. Ithui twitagwo mbari ya Müümbi, no ithui twarikuo 
ona hindi ya Ndemi na Mathathi^ Kimaathi aríikia kwaria, aarüi ni 
maacookanirie ndundu, maatereta, ni meetikaniirie na atongoria a KDC 
ati haarí bata küümba kiama giioteti kia bürüri na gwaaka Raiburari ya 
Mau Mau na Aakaibu; kwoguo maakihee atongoria rüütha rwa kwandika 
mworoto wa kiama. Riitwa ría kiama riaarí ría Githüngü, Kenya Young 
Association (KYA), indi atongoria a KDC macookaniririe meeciiria maao 
thuutha-ini ni maceenjirie ritwa ria kiama, magigiita Kenya Parliament na 
Gikuyu, Mbuunge ya Kenya. 


Andü maarikia kuria ranji nf macookire mücemanio-ini kwaririria mitugo 
na ciiko cia Mathenge. Mwandiki münene wa KDC ni aamenyithire aarüi 
ati Mathenge ndaanooka Thigüküü ona gutuika ni aatümiirwo mundu wa 
kümümenyithia ati ni gügakorwo na thigüküü na mücemanio Rühürüini 
na KDC ni yaamwirite akarehee mbütü yaake na ni akaheeo kamweke 
aririe aarüi amahe gitumi kiria klagiririe ooke Kongomano ya Mwathe na 
kiria kigiragia athikire ütongoria wa KLFA. “Mathenge anyiita ndümiriri, 
Birigidia Gathiitü akiira aarüi, "acookirie akiuuga ni agooka no ndaanooka 
na ndaanatüma ndümiriri.^ Uhoro wa Mathenge watuirio ni kwonekire 
aari na mahitia gikundi: 1) kuuna watho wa Muuma wa Üiguano; 2) 
küng'athiria ütongoria wa KDC; 3) kürega kürümirira mawatho ma mbaara 
na kügiria aarüi aría mari thi wa ütongoria wake manyitanire mbaara na 
mbütü cia KLFA. Kimaathi akiaaria ühoro ücio, auugire, 


Nit ndiri na üürü na Mathenge, ni njamba ya ita cia wiyathi 

na niwe woombire njeeci Tno ya wiyathi hindi Tia andu 
amwe a bürüri moonaga nyakeerü makaharo ni guoya. 
Ndinaama ni akaheeo giti kia iguru ni hicitüri jitu na njiarwo 
itüüre imüririkaanaga. Noriiri, kuuga Uguo ti kuuga twitikirie 
Mathenge abuunje üiguano na üürümwe wa KLFA na wa 
Mau Mau, thigari ciitü handü ha kühüürana na thü nyakeerü 
ciambiririe küüragana, nao ngoronia Ngeretha moone handü 
ha küingirira, matüharaganie, matüürage, matühoote; 
üguo tütigwitikira. Muuma wa Üiguano uugiite ati mündü 
Uria ükageria kübuunja üiguano wa kiama kia wiyathi kana 
anyiitane na mbari ya nyakeerü kühingiriria rüüi rwa wiyathi 
witü ni thü nene ya bürüri, ndakaheeo kamweke ni arekio thT 
na njirüngi (Nyakiyo, 1978, Mwarimu Kourugo, 1977). 


Komanda amwe, Njenürü Kago arí ümwe waao, mauugaga Mathenge 
ndagatandukirwo nguo, atümirwo njeeci, anyiitwo, areehwo igooti-inT 
ría mbaara na mbütü yake ibuunjwo; mündü ümwe, makiuuga, ti bürüri. 
Atongoria a KDC ni maareganire na itua riu, makiüüria aarüi meetikire 
Mathenge atümirwo mundu wa kümümenyithia na kümüririkania ati 
küregana na ütongoria wa kiama kia mbaara ni kübuunja mihitwa ya 
Muuma wa Üiguano—ihitia ringitüma mündü eekirwo Kiaara mümero. 
Müti wakeeri, amwire akorwo kiri Undu ümüraakaritie kana üramütaaga 
atware mateta make wabici-ini ya KDC. Birigidia Gathiitü niwe watümirwo— 
moonana, Mathenge aamwirire ni agwiciiria ühoro ücio na ni arimütümira 
ndümiriri kana akorwo ti Uguo ekinyie hendikwota. Uria Mathenge ateerire 
Gathiitü ni ati, aarí na mübango wa güthugunda kiama kingi kia mbaara 
na komanda amwe thiini wa KLFA ni maamünyitiite mbaru; ni Undu ücio 
Mathenge ndaaigana gwikinyia hendikwota kana gütüma ndümiriri. 
Njatukano thiini wa KLFA TkTambiriria kürikira, TKraarama. 


Mücemanio wa Ngoronia 


Januari 1954 atongoria a thirikaari ükoronia ni meetire mücemanio 
münene Nairobi wa kwariría na kübanga Uria makürüa mbaara ni ündü 
maari atindike müno ni mbütü cia KLFA. Andu aria meetiitwo mücemanio 
kuuma bürüri wa GEMM maari ooragani—hümungaati, macibü, Tai-Tai na 
atongoria a ndini ya ükiricitü aria maakoomaga üriri ümwe na ngoronia; 
martwa mamwe ma thaata icio ni maya: a) Kiambuu: Cibü Magugu, 

Cibü Kibathi Gitangi, Rev. Charles Kamawe, Kanjüra Mbiira, Harry Thuku, 
Cibü Josiah Njonjo, Rev. William Njoroge, Canon Samuel Nguru na James 
Gichürü; b) Mürang'a: Cibü Njiiri, Cibü Ignatius MüraT, Rev. Elijah Gachanga, 
Cibü Samuel Mügo na Müchohi Gikonyo; c) Nyirí: Cibüá Mühoya, Rev. 
Charles Mühoro, na Cibü Eliud Mügo; d) Embu na Mbeere: Cibü Stephen 
Ngigi na Richard Githae. Ndiicitiriti ya Mira yarügamiriirwo mücemanio- 
ini ni ngoronia Ndithii wa rügongo rüu; e) Ndiicitiriti ya Naikuru yaatümriite: 


Parmanas Kiritü, Chrysostom Kihagi, J.F.G. Kanyua na Zedekiah Wambügü. 


Njüna-ndara cia Renjikoo: Eliud Mathu, WWW Awori na angi ni 
meetiitwo mücemanio ücio. Thüngü theteera, anene a thirikaari na 
komanda a njeeci ya ngoronia nio maikarire iti cia igürü mücemanio-inT. 
Maateretire thikü igiri, thikü ya gatatu makiruta kabuku ka biinji inya ga 
kümenereria na gücambia Mau Mau, geetagwo Mügambo wa Atongoria. 
Maatanarikia mücemanio, ooragani acio ni mooririe ngoronia Ngabana 
Baring eete mücemanio wa bürüri mügima wa kwaririria Uria Mau Mau 
tkürutürürwo mütitü-int, Tharaganio matüüra-ini na mataüni-inT, Thootwo. 
Mücemanio ücio weetiirwo mweri 21 wa keeri, mwaka wa 1954 na waar 
Nairobi; theteera W.B.Havelock niwe wahiüüragia mücarica. Mücemanio 
wokiitwo ni atongoria a hümungaati, atongoria nyakairü na nyakeerü a 
makanitha kuuma miena yoothe ya bürüri witü, anene a borithi na mbirarü, 
theteera nyakeerü, memba nyakairü na nyakeerü a Renjikoo, na anene a 
mbirarüi na a borithi kuuma Uganda na Tanzania. Maaria meetikaniirie ati 
mbütü cia Mau Mau ni irarüüa na hinya müno, na ni itindikiite mbütü cia 
thirikaari na nditi nene na ni ihoteete künyita kambi nyiingi cia hümungaati 
na birithi. Wakeert, ni meetikaniirie ati Kenya kwari na thirikaari igiri: 
thirikaari ya Kimaathi na ya Ngabana Baring na ati thigari cia Mau Mau 
ni cio ciathaanaga Nairobi na andu airü aria maari aingi na Ahindi gikundi 
a mbiaacara ni maathikagira Mau Mau na küruta igooti ría mbaara ya 
wiyathi. Kügeria khitiriria nditi ya Mau Mau, mücemanio wa ükoronia ni 
wakindirire mawatho maari mahitukiitio mbere na ükihitükia mawatho 
kiuga kigima: 1) mündü ükanyiitwo akieenderia Mau Mau mathaita ma 
mbaara no kinyonga agatwarwo; 2) mündü müirü anyiitwo na mücinga 
na ndari na bameti ni güitwo arñitagwo; 3) thigari ya Mau Mau no muhaka 
Trathwo hau hau yanyitiirwo, ndikaheeo kamweke gagüthii igooti-ini; 4) 
itüüra ringimenyeka ni rirateithia Mau Mau no kinya rírigicirio ni mbirarü ya 
thirikaari, andu mahüürwo kiündütho na amwe mooragwo, micii iciinwo, 
irio iri migünda itemeengwo na mahiü matahwo, ni geetha ringi mekunye 


154 


kaw madii 


Aglküyü, 1890 - 1965 


gütü güteithia Mau Mau; 5) mündü (mütumia kana mündürüme) atwarwo 
kambi ya kühüüngwo mahiri no mühaka aheeane ühoro wothe, aarega 
oonio nganga mbute kinya eetikire kwiranira miaatü; angirega biüü kwa 
biüü ni ooragwo; 6) thirikaari ni geria Uria yaahota kügiririria Mau Mau 
ndigatambe bürüri wothe na makiria bürüri wa Ikamba na Maathai; 7) 
mundu anyiitwo akihee Mau Mau irio, nguo, ndaawa, handü ha gükooma 
kana kii, ni kinyonga aritwaragwo; na wa müico, no mühaka watho wa 

- kügiria Agiküyü, Aembu na Amiirü maceeranire kana macemanie ürumio 
na mündü abuunja watho ücio akanyiitwo, akoohwo. Müügiküyü, 
Müüembu na Müümiirü ütari na kibaandi, baathibuku, marüa ma njira 
(roadpass), marüa ma igooti na kaandi ya wira ni Mau Mau ni anyiitwo, ` 
atwarwo nditiini kana kambi ya mahüri kana kinyonga. 


Mücemanio warikiirio na ciugo cia mbaara: mbütü cia thirikaari no 
mühaka iheeo micinga ya hinya ya gütharikira mbütü cia Mau Mau, ndege 
Biriteni; hümungaati na birithi ciaandikwo kwaüingi na macamba-ini ma 
theteera gükorwo na thigari cia kürangira micii na kügitira indo ciao na 
atumia aao. Mau Mau no mühaka Thootwo, makiuuga, tondu mworoto 
wayo ni wa Gcangiri wa gücookia bürüri nduma. 


Thuutha wa mücemanio, o mündü ni aheeirwo kimanja kia mbeeca na 
kabuku ka biinji ikumi na igiri geetagwo Uhoro wa Ma ga gücambia kiama 
kia wiyathi na atongoria a mdingi. Kaandikiitwo na Giküyü na Githüngü 
na karamu ka rüthüüro rwa ükoronia, tathikiriria: 1) Mau Mau ti kiama 
kia wiyathi ni kia mikora na ooragani ni Undu ücio ni thü nene ya bürüri; 
2) wiyathi Gkaheeanwo Kenya riria thirikaari ya Ngeretha igeeciiria na Ttue 
ati andü air ni akinyu akwiyatha na ni meetikiitie ati Njesü ni mwana 
wa Ngai Jehova na aingi aao ni Aakiriciitü; 3) mündü müirü anyiitwo na 
mücinga kana mbürübürü ni ooragwo hau hau, hatiri bata wa kümütwara 
igooti-in; 4) Jomo Kenyatta, Fred Kubai, Bildad Kaggia, Paul Ngei na 
Küng'ü wa Karümba marikia kicho ni matwarwo kinyonga tondu nio 
gitina kia Mau Mau; 5) Kimaathi na Mathenge nio atongoria a njangiri 
cia Mau Mau, mbaara ino ndingithira matanyiitiitwo na makooragwo na 
miri yaao igaciniirwo King'aang"a-ini. Kwoguo thirikaari ya Buana Ngabana 
no kinya Tikire kilyo, ütukü na muthenya, kühita njangiri icio cieeri; 6) 
mwaka ücio ürathirire Mau Mau ni maaratindikiire mbütü cia thirikaari, 
makiria ndiicitiriti ya Mürang'a na Nyiri, na Ikamba-iní na Maathar-ini 
muuma wa Mau Mau ni üratamba na hinya. No mühaka njira yeethwo 

ya kügiririria Mau Mau ndikanyiite ndiicitiriti ya Máürang'a na Nyirí na 


ndigatambe bürüri-ini wothe; na mübango mürümu üthondeekwo wa 


ciao; 8) kanitha ciothe GiküyÜ-ini, Embu na Miiru no mühaka ithoomithie 
na ihunjirie andu ati künyua muuma wa Mau Mau kana gutuika memba 
wa Mau Mau mündü ndari hindi agathii matu-ini, agathii gwa Caitaani 
icua-ini. Mündü witikitie Njesü no mühaka amene Mau Mau na ateithiririe 
thirikaari kühüürana na ücangiri wa Mau Mau. Aakiricitü aria manyuite 
muuma wa Mau Mau ni magiriire küingatwo kanitha na mariitwa maao 
manengerwo birithi; 9) andü airü aria meerutiire güteithiriria thirikaari 
kühüürana na Mau Mau na mendeete Njesü ni makaheeo kiheeo Mau 
Mau yahootwo, ciana ciao ciaandikwo mawira ni thirikaari kana itwarwo 
mürimo *mathoomo na nio thuutha-ini makanengeerwo wathani wa 
bürüri, Kenya yaakinya hindi ya kwiyatha. 

Mücemanio wooragani wathiira, thirikaari ya ngoronia ni yaatwarire 


mbütü ingi magana bürüri-ini wa GEMM. Watho wa kaabiü matüüra- 


mom ooe w 


ndaka, kürekia beendera ya wiyathi, magithíi na mbere gütwara irio mütitü, 
micinga, njirüngi, ndaawa, na kürümia raini ya wiyathi; magituika itugi cia 
cuuma cia gütiira kiama kia wiyathi matüüra-ini, nyundo cia kümomoora 
bustani ya ükoronia mataüni-ini. 

Njenürü Chaina Künyiitwo 


Mweri 15 wa Januari 1954, mbütü ya Njenürü Chaina ni yeehithiirwo ni 
mbütü cia ngoronia, aarüi a wiyathi ataano makiüüragwo; naake Njenürü 
Chaina akirathwo ngingo akigwa, akinyiitwo. Njenürü Chaina aarí cibü 
komanda wa KLFA wa mbere künyiitwo ni thü arí muoyo. Hatari nganja 
künyiitwo gwake ni kwainainirie müthingi wa KLFA. Hari Ngeretha 
künyiitwo gwa Chaina waari üciindi münene, no makiirigwo ati krama kia 
` Mau Mau kiaari ciongo mügwanja— watinia kimwe, giiki kingi gigacomoka. 


Njenürü Chaina aanyiitwo eetiirwo aandiki a magathiiti a ngoronia 
niguo mamühüüre mbica na maandike rügano rwa künyiitwo gwake. 
Nako kameeme ga thirikaari ya ngoronia gakiambiriria kwanirira na witio 
Uria Njenürü Chaina araanyitiirwo na maündü maingi makümenereria na 
gücambia kiama kia wiyathi. Andü aingi bürüri-int ni maregeete gwitikia 
ati Chaina ni münyiite, makauuga ati ücio ni mühuhu wa ngoronia 
Ngeretha, no riria moonire mbica ya Njenürü ngathiiti-int Tri na biingü 
mooko, maithori ma maraakara na marürü maeendi rüüriri makiambiriria 
gütherera üthiü-ini ta kiguu kia mbura ya mwere. Andu amwe, makigirika, 
makoorania: “kai Ngai witu, Ngai wa Giküyü na Müümbi, araari ku Njenürü 
Chaina akinyiitwo?" 


Njenürü Tanganyika niwe woire ütongoria wa mbütü cia wiyathi 
cia Kirinyaga Chaina aikiongono. Küringana nooría Njenürü Mwariama 
ataariirie mwandiki wa ibuku riri kuri mwaka wa 1976, Tanganyika ooya 
ütongoria wa mbaara Kirinyaga ni eetire mücemanio wa aarüi a wiyathi, 
akimeera: 


Nyumba iitü: 

Ndireenda mümenye ati künyiitwo kwa Njenürü Chaina 
ni iringa türaringirwo ni thü ciitü—igütha tütakariganirwo 
yuuraga ikiayaga; Njenürü Chaina araari mütongoria witu, 
hinya witu, mwarimü  witü—araarí malindi  moothe. 
Ücamba wake ni ükirite wa mürüüthi, ngoro yake yakiitwo 
na mahiga magoro ma cuuma; ndari kahinga atangiingira, 
rüüi atangithambira, ngurunga atangitonya ona ya mürüüthi. 
wa NjenürG Chaina. Niingi ni müroonaga Uria araarí ngamini: 
tükiria irio niwe ürakooragwo ari mündü wa müthia, irio ciaga 

küigana, akanengera ciake üria waga. Hindi ya mücemanio 
wa kübanga Uria tügütharikira ngoronia ni müroonaga 
üria arathikagiriria maooni maiitü ataküringa iniürü kana 
kwiyamba. Mündü angiratihiirio mbaara-ini kana kürüara ni 
Njenürü Chaina üramüthondekaga; araari ndagitaari witu 
na mwarimü üratüthoomithagia Uria micinga itümagirwo na 
mweremano wa mbaara. Norfiri, menyai ati Njenürü Chaina 
ti we bürüri, ti we KLFA, ti we wiki ürahüüranaga na magui 
maya ma Ngeretha, ni ündü ücio künyiitwo gwake ti kuuga 
mbaara ya wiyathi ni yaathira, tügüithie beendera, türekie 
mücinga thi, twineane kadri thirikaari ya ngoronia, aaca. 
Njenürü Chaina aarauugaga ati "tükürüa kinya mündü wa 
müico, kinya itaata ría müico ria thakame iitü—kinya tühoote 
mbari ya nyakeerü, Kenya iitü iyathe." Üguo niguo Njenürü 
Chaina aratübuundithagia, Uguo niguo tükühiingia; no 
tüngiciindiirwo njira-ini, ciana ciitü nī ikartkia rügendo rüürü. 
Riu ni tücooke mbucii ciitá, tókabange mübango mwerü wa 
mbaara ya rüüciü. Aagu maatigire maatwira atiri; matari 
ndundu mahüüragwo na njuguma imwe na thengere 
igiri itiremagwo ni mwatü. Kiu ni githoomo kinene 
matüthoomithirie. 


Müthenya Uyu Ungi Njenürü Tanganyika ni aandikiire Maacu Kimaathi 
kümümenyithia künyiitwo kwa Njenürü Chaina na Uria ngoro cia aarüi, 
Kirinyaga, iratumatuma ni maraakara morürü. Marüa-ini oririe Kimaathi 
ageria Uria angithii Kirinyaga kwariria aarüi na güteithiririe kübanga 
müratarata mwerü wa mbaara. Marüa macio maatwariirwo Nyandarwa 
Hendikwota ni müiriitu niamba weetagwo Wamu. Kimaathi aanyiita marüa 
macio ni eetire mücemanio wa KDC wa naihenya; maatereta maktiguanira 
Kimaathi aandikire Tanganyika, aamwirire ndakahee mbütü cia ngoronia 
mweke wa küingira Kirinyaga küharagania mbütü cia wiyathi. Mbaara no 
kinya ithi na mbere, güthereenda ni gikuü. Kimaathi ndaathiire Kirinyaga 
tondü wa ceekiuriti; gütulkaga ati Njenürü Macaria wa Kameemia niwe 
watümirwo na Wamu niwe waari komanda wa rügendo rüu. 


Kihiinda o kiu mbaara Nyandarwa yaakiitie mwaki gwakia, mboomu 
cia thü cia nyugutagwo kirima-ini ta ngurukuhi, bürüri wothe wa GEMM 
ükainaina. Mweri 2 wa Keer kwari mbaara nene Nyandarwa gatagati-ini 

ka mbütü cia KLFA na cia thü; aarüi atatü hamwe na Birigidia Gathiitü 
makiüüragwo ni mboomu na thigari cia thü ithaano ikiüüragwo ni KLFA, 
igiri cia KAR ikinyiitwo mateeka, ikiayüürwo micinga yacio, igicooka 
igitumbüürwo. Mworoto wa Ngeretha na njaguuti ciake nyakairü waart 
künyita hendikwota ya KLFA; matiaheeirwo kamweke. 

Üyü ni mürüi wa mbaara ya 

wiyathi (tütiri na Mtwa riake) 
ooragiirwo müthariko-in? wa 
kambi ya thü, Üthaya, 1954 


Meeja Kambo wa Wamwere 
Ooragiirwo mbaara-ini ya 
Üthaya, 1964. Kiimba giake 
kiaingirwo njira-ini niguo 
andü makioona magie na 
ngoro njürü ya guoya. Ona 
Kiimba kia Njenürü Ole Kisio 
na kia Birigidia Bata Batü 
ciakururirio ikiigwo njira-ini. 


10. Kenya Parliament ya KLFA 


Kongomano ya Karathi 


Mweri 5 wa keeri 1954, KLFA ni yaari na kongomano ya gatatu kambi-ini 
ya Karathi, Nyandarwa. Makiria ya andu ngiri imwe—-aarüi, atongoria a 
matüüra, a ndiicitiriti na a KWC—ni mookiite kongomano. Komanda oothe 
aria maarüagira Nyandarwa tiga Mathenge ni mookiite kongomano-ini. 
Kimaathi niwe wahingürire mücemanio; akiira kongomano ati niguo KLFA 
Thoote mbütü cia ngoronia no nginya gükorwo na üiguano na üürümwe 
kambi-ini cia aarüi, ihaaro-ini cia mbaara, matüüra-ini na mataüni-ini 
na aarüi no mühaka marümirire watho wa komanda aao, ngucanio cia 
ngarari ihüüranwo nacio kambi-ini cia aarüi na kamiti-ini cia Mau Mau 
matüüra na mataüni. Thuutha ücio akimenyithia kongomano künyiitwo 
kwa Njenürü Chaina na Njenürü Tanganyika gücagürwo Cibü Komanda wa 
Kirinyaga. Akiira andü atiri, “kari mühuhu ürahurutana bürüri ati Chaina 
ni athareendeete no ni mwagiriire kumenya ati Njenürü Chaina tiwe KLFA, 
tiwe bürüri, kwoguo ona angithereenda mbaara ya wiyathi.no mühaka thi 
na mbere kinya Angeretha maingatwo Kenya, bürüri wiyathe." Akiirikia, 
aamenyithirie arüiri wiyathi ati kongomano Ttiitwo niguo mecagürire 
memba a Kenya Parliament (KP) na mamihee hinya wa gütongoria mbaara 
ya wiyathi. 


Kongomano yaari ya thikü ithatü; thikü ya müico andu maaiguantire ati 
KP ikorwo na memba ikumi neerí na matigacagürwo na kímenyano kana 
King'ongo; gücagürwo andu aria mari nothamaki, (itongoria mürümu na 
ngoro ya wendo wa báürüri. Ni meetikaniirie ati KP niyo maitho na matu 
ma KLFA na gutiri honge cia KP ingithondekwo kana ciüümbwo bürüri- 
ini KLFA Ttaheanite rüütha; na gutuika memba wa KP no mühaka mündü 
akorwo ari gitungati gía KLFA na memba wa Mau Mau, na acagürwo ni 
kongomano ya kiama. Andu aria macagürirwo gütongoria KP, mariitwa 
maao ni maya: 


1. Dedan Kimaathi, Rais na Karaü wa KLFA 
2. Njenürü Kahiü-Itina, Rais Münyiinyi 
3. Karari wa Njama, Mwandiki Münene 


4. Njenürü Ndiritü wa Thüita, Mwandiki Münyiinyi 

5. Njenürü Kimbo, Karani wa Kiigina 
6. Njenürü Abdullah, Karani Münyiinyi wa Kiigina 


Memba aria angi maari: Njenürü Kirihinya, Kanaari Kah Kaarüme, 
Müraaya wa Mbuthi, Njenürü RüüT, Macaria wa Kimeemia na Njenürü 
Vindo. Ni tuuge handü ha KDC, Kenya Parliament niyo yatulkire injiini ya 
kiama kia mbaara. 


Kongomano  yaathira aarüi maararire makiina nyimbo cia 
müng'eengano; kayü ka nyimbo icio kaiguuagwo bürüri mügima, Abirika 
na ndunia yothe. Kirooko, ciihü itacooke marima, mbütü igiküüra heema, 
igicooka mbucii ciacio na aria moimite matüüra-ini na mataüni-ini 
makiumagario ni batarioni ya KLFA kinya rüteere-ini rwa mütitü. 


Njenürü Chaina Güthareenda 


Njenürü Ghaina aanyiitwo ona aanyariirwo ni aregire küheeana hitho 
cia mbaara cia KLFA. Aarega ni atwariirwo igooti ria ngoronia, agituirwo 
güitwo. Arí rumande etereire mühindo, obithaa nyakeerü wa birithi 
weetagwo lan Henderson, na ni ooi rüthiomi rwa GilgiküyG, ni athiire 
kwaria naake niguo eetikire güthareenda. Maaria, Henderson eerire 
Chaina acagüre: gikuü kana güthareenda. Akímütaariria aathareenda na 
eetikire kühee anene a ükoronia Uhoro Uria mareenda ndaküüragwo. 
Henderson aheeire Chaina thikü igiri cia gwiciiria kiria agücagüra. Thikü 
ya gatatu Henderson ni acookire njeera ari na marüa kuuma kiri Ngabana 
Baring makümenyithia Chaina ati athareenda na aheeyane Uhoro Uria 
thirikaari Treenda na eetikire kürutithania wira wa mbaara na mbütü cia 
ngoronia ni akümwehereria gikuü. Njenürü Chaina tondu ndooi güthooma 
Githüngü, aathoomeirwo na agitaürirwo marüa macio ni Henderson. 
Aathooomerwo ndaaríire mariigu, agithareenda; thuutha woguo akirutwo 
njeera agitwarwo hendikwota ya mbirarü ya ükoronia, Nairobi, na akiheeo 
nguo cia ngoronia cia mbaara na akienjwo njuiri ya hinya wa KLFA. O hindi 
iyo akihürüürwo nyoota cia ünjenürü, agituuo kooburü wa mbirarü ya 
ngoronia na ríitwa Make rigiceenjio, akibatithio Kooburü Gordon Wambua. 

Rüüciini rüürü rüngi, Henderson na maobithaa atatü a borithi ni 


marookire hendikwota ya mbirarü kühüünga Chaina mahiri. Chaina 
agiteng'üra Uhoro na nyüngü—akiuumbüra hitho hakuhi ciothe cia 

mubango wa mbaara, Kirinyaga—akiheeana marītwa ma komanda, 
ma andu aria maareehagira mbütü cia Kirinyaga mathaita ma mbaara, 
ma atumia aria maari atongoria a Mau Mau matüüra-ini Nyiri na ma 
airītu aria maarehaga irio mütitü na njira iria mookagira. Agitaariria Uria 
KLFA yaaküitwo, akíiheeana mariitwa ma atongoria a KDC na ma KWC 
na agitaariria njira iria aarüi kuuma Nairobi maageraga magithii mütitü. 
Na ümenya ni anengereete ngoronia ngoro yake yoothe-ri, Uhoro uria 
aheeanire waiyüürire kabuku ka biinji mirongo itaano. 


Aarikia kwiranira miaatü yoothe, wira Uria üngi müüru arutire waari 
wa gücambia Mau Mau na kameeme ka ngoronia na kwira aarüi na 
atongoria a KLFA mauumire máütitü, mathareende. Wakeert, agikiirwo 
ndege ya ngoronia ya mbaara agithii kwonania kambi cia KLFA, Kirinyaga, 
na kühurunja maratathi maari na mbica na thaini yake makühamurithia 
aarüi a wiyathi Kirinyaga mathareende. Maratathi macio ni maaitiirwo ni 
ndege Nyandarwa, Nairobi na mataüni-ini mangi kuria Agiküyü, Aembu, 
Ambeere na Amiirü maari aingi. Memba a Mau Mau Nairobi mathooma 
maratathi macio, matietikagia ati Njenürü Chaina, Cibü Komanda wa 
KLFA, Kirinyaga, no eetikire atindikwo ni ngoronia kinya arute nguo ciothe 
eeneane ari njaga. NT marigagwo ni gacürü ka muthemba ürTkü Chaina 
aakundiitio ni ngoronia niguo eetikire kwendia rüüriri na bürüri. Aingi 
makauuga: "hiihi Chaina ni kürogwo arogeetwo" na aría aingi makauuga, 
"hiihi ni mbeeca aheetwo ni ngoronia niguo eendia kirathimo giake, rüüriri 
rwake na bürüri wake." Thiini wa KWC atongoria maariaga tünyui. 


Thuutha wa maundu macio moothe, Chaina ni atumiire Maacü 
Kimaathi marüa küri mweri 18 makümüria aniine mbaara na eetikire 
gükoorwo na mücemanio wa atongoria a KLFA na anene a mbaara a 
thirikaari ya ngoronia wa kübanga Uria mbütü cia KLFA igüthareenda. 
Chaina ateithiririo kwandika marüa macio ni Henderson. Gokuhi marüa 
macio mauugiite UU: 


Kuri Müthuuri Mügathe Dedan Kimaathi, 


Mbere ya maundu moothe ni ndaakügeithia muno. 

Ndirakwandikira ngumenyithie Uria maündü mahaana | 
kuuma ndaanyiitwo ni thigari cia thirikaari. Ni ngwiciiria ni 
üüi ati ndaarathirwo Januari 15 na nginyiitwo; ndaarathirwo 
ngingo, ngigwa ona kühuhia ndiahootaga. Riu ndi mooko- 
ini ma thirikaari na nī türaria na anene a mbaara a 

thirikaari twone Uria tünginiina mbaara. Itagükühitha, nii 
ni njitikanitie na thirikaari ya Ngeretha ati hari bata kügie 
na mücemanio gatagati-ini gaiitü na Ngeretha wa kwaririria 
Uria tügüthareenda niguo mbaara ithire, bürüri ücooke 
thaayü. Tüiguanire atiriiri: atongoria ana a KLFA, eeri kuuma 
Nyandarwa na eeri kuuma Kirinyaga mooke mücemanio 
ücio; Ngeretha nao marehe andu eer. Hiihi wahoota 

kuuga üyü ni mütego Ngeretha maambite, ti mütego 
tondu ni manjirite na ngameetikia ati atongoria a KLFA 
mooka mücemanio matikaanyiitwo, mücemanio wathira 

ni magetikirio gücooka mütitü, matwarwo na ngaari kinya 
rüteere rwa mütitü. 


Ndirí na maingi no macio, nyandikira ümenyithie Uria ngwira 
thirikaari. 


Ni nii wa Nyümba,Njenürü China 


(Marüa maya mataüritwo kuuma ibuku-ini ria Maina wa 
Kinyatti, Kenya's Freedom Struggle, 1987: 66). 


Kimaathi aanyiita marüa ma Njenürü Chaina nřeetire mücemanio wa Kenya 
Parliament wa naihenya kümataariria Uria Chaina eendaga. Memba a KP ni 
maareganire nooría Chaina na araata aake ngoronia nyakeerü meendaga. 
Handü ha kümücookeria maria, Kimaathi aandiküire Ngabana Baring 
maria, akimwira: akorwo areeciiria KLFA ni güthereenda no akorirwo ari 
müthüku mütwe. No akorwo ni akwenda mücemanio na KLFA no mühaka 
mbere ya maündü moothe eeherie mbütü cia ükoronia bürüri, abuunje 
kambi cia hümungaati na birithi matüüra-ini na mataüni-ini, eeherie 
mawatho ma tuuteni, arekie atongoria a Kali na a Mau Mau na thirikaari 
yake itikire kwaririria mütaratara wa KLFA Charter. O marüa-iní macio, 
Kimaathi ni amenyithirie Ngabana ati, andü a Kenya nio makeyandikira 
gatiba ti thirikaari ya ükoronia Tkümandikira. Üria thirikaari ya Ngeretha 
yagiriire ni gwika, Kimaathi akiira ngoronia ngabana, ni kwanirira müthenya 
Uria Kenya Tkeyatha kamüira mbütü cia KLFA cilkinyie Nairobi kwooya 
thirikaari na hinya; Ngabana ndacookirie macookio. Koobi cia marüa 
macio ciatümiirwo Mbiyü wa Koinange (London), Kenya Committee for 
the Democratic Rights of Kenya Africans (London), Movement for Colonial 
Freedom (London), Pan-African Congress (London), na atongoria a KWC 
(Nairobi). Thirikaari ici: Soviet Union, India, Ghana, Egypt, Faranja na USA 

ni ciaatumiirwo koobi cia marüa macio. 


Thuutha wa maria ma Ngabana, küringana nooria Njenürü Enoch 
Mwangi eerire mwandiki wa ibuku riri mwaka wa 1977, Kimaathi ni 
aandikiire atongoria a KWC, Nairobi, akimooria magerie Uria mahoota 
moone Chaina ni arekio thí na njirüngi kana üguo waga kühoteke'eka, 
mahake mübicii Uria wamürugagira eetikire gwikira ürogi (Uria üüragaga 
mbia) irio-ini ciake, arie atumbuke. Mübango (ücio ndwahotekire 
tondu Chaina aari mürangire muno ni mbirarü nyakeerü ona ngi 
ndíngiaamükuhirüirie, na niingi mübicii (Müügiküyü) Uria waheetwo 
ihaki niguo akorogere Chaina ürogi ni aiinainire mara ni guoya, agicookia 
mbeeca cia ihaki na agiikia ürogi kiooro. 


Mübango wa mücemanio wa güthareenda watheeca ihiga, Njenürü 
Chaina aingirire njeeci ya Ngeretha, akiheeo mücinga wa Bebeta, 
agitongoria mbütü cia ngoronia kühita na küüraga aarüi a wiyathi mütitü- 
ini Kirinyaga. Tondu Chaina niwe waarT Cibü Komanda wa KLFA Kirinyaga 
gutiri kahinga atooi, kambi ya aarüi atooi haría Tri, gütiri ngurunga atooi 
iria ciaigagwo irio na bairo cia mbaara, na njira ciothe iria ciatumagirwo 
ni atumia makireehe irio mütitü, icio ciothe ni aaciüüi. NT Undu ücio, 
aarüi aingi ni maanyitiirwo, aingi makiria makiüüragwo na mboomu, 
kambi nyiingi ikiharaganio, igiciinwo na bairo nyiingi cia kiama ikinyiitwo. 
Njira iria aarüi maageraga mütitü-inT ikiambwo mboomou cia /and-mines, 
maari atongoria a Mau Mau matiíüra-int na airiitu aria maatwaraga irio 
mütitü aingi makinyiitwo magitwarwo kambi cia kühüüngirwo mahüri 
kuria maikagio micuba na miründo ciino-iní ciao, magacikithio ngui cia 
birithi mari njaga, magaaikio irima riri na thuraku kana kioro kiiyGire mai, 
ngi na igunyü. Aria eethi, makagwatwo ni kiründo kia njangiri thigari; 
aingi mooimire kambi icio mari mahu, angi mari cionje, na aria angi mari 
agürüku ni künyariirwo miri, meeciiria na roho. 


Memba angi a Mau Mau Chaina aanyitithirie ni David Wangera 
(Mübarüia), Mwangi wa Kamau, Kamawe wa Kagume na Kefa Wanyoni 
(Mübarüia) na maarř arutiwira kwa Reerui. Kefa na Mwangi maari ndereba 
a ngaari ya mwaki na acio angi maari aabokeri mirigo ngaari-ini; ngaari 
iyo yooimaga Naikuru Tkarigicüka kinya Nyanyuki. Wira Uria maaheetwo 
ni Mau Mau waari wa gweethera KLFA micinga, mbürübürü, ndaawa na 
küreehe irio na makonia (mitu, mbooga, marigü, waru, nduma, cukaari na 

ingi). Magüraga mathaita ma mbaara kambi-ini cia thigari cia KAR—Lanet, 
Gilgil, Kahawa na Nyanyuki—makareehere kamiti ya Mau Mau ya Konyü, 
kuria ciacookaga kügiirwo ni thigari cia Njenürü Chaina; irio ciaarekagio 
taüni ya Karatina igacooka igakuuo na ng'ong'o ni atumia na airiitu kinya 
kambi ya Njenürü Chaina. Marüa meeri aandikiirwo ni Kefa maari mühoko- 
ini wake riria aanyitiirwo. Mamwe ma marüa macio mooigiite üü: 

Kuri Njenürü Chaina, 

Amükira ngeithi ciitü nyiingi; turi haaha Konyü oringi. Ni wega 

tondü wa künyita marüa maaku ma mweri 4 na ma mweri 

5. Ni tüküreehe indo icio ciothe üreenda; ümüüthi twarehe 

makara (njirüngi) magana matatü na ithaano. 


Thaai. 
Ni nii Kefa i 


Marüa macio nimo maatümürwo igooti ni thirikaari ya ngoronia kwonania 
ati Kefa, “Mwangi, Kamawe na Wangera maari itungati cia KLFA. David 
Wangera ni athareendire, agituika müira wa thirikaari ya ngoronia, 
akiohwo miaka itatü. Kefa, Mwangi na Kamawe magituirwo kinyonga, 
makigüra wiyathi wa bürüri witu na thakame yaao. Giiko ta kiu giocamba 
na wendi ŭtarï mühaka wa bürüri ni githoomo kia bata hari ithui türarüira 
demokiraci ümüüthi. 


Mweri 6 wa Gatatü 1954, Chaina ní atwarire mbütü cia Ngeretha kambi 
ya Njenürü Tanganyika ütukü ikirigiciria; Njenürü Tanganyika na thigari 
iria ciaarangagira kambi makinyiitwo. Künyiitwo kwa Njenürü Tanganyika 
raar igütha ringi inene hari mbütü cia KLFA na hatari nganja ni rionanirie 
ati Chaina ni aaheeaniite hitho na cilhitho ciothe cia mbütü cia Kirinyaga. 
Kimaathi aanyiita ribooti ya künyiitwo kwa Njenürü Tanganyika ni atümire 
maria küri komanda Gatamüki akimwira acookaniririe mbütü na ageria 
Uria ahoota kügiririria mbütü cia thü küingira mütitü. Thuutha woguo, 
Kimaathi ni eetire mücemanio wa KP maaririe mümoomoko wa ütongoria 
wa KLFA, Kirinyaga. KP yaaciira yacagürire Njenürü Kariba, Cibü Komanda 
wa mbütü cia Kirinyaga na Birigidia Gatamüki münyiinyi wake. 

Wira wa mbere wa Njenürü Kariba waari wa gücookaniriria mbütü 
cia Kirinyaga, kübanga mübango mwerü wa mbaara na güceera kambi 
cia aarüi kümariria niguo magie na mwaki wa mbaara. Thuutha ücio 
ni eetire mücemanio wa komanda a mbütü kwaririria Uria mangiruta 
Njenürü Tanganyika maego-iní ma ngoronia. Maaria m meetikaniirie ati 

njira njega ni kübanga mücemanio na thirikaari ya ükoronia wa kwaririria 
mübango wa güthareenda. Thirikaari ya ngoronia yaanyiita marüa ma 
Kariba, Tkiugwa Tkeneete ni gwitikira macemania na ikibanga müthenya 
wa gücemania, no üría ngoronia maatamenyaga ni ati, Kariba ni Kiihü 
amauumbikiire. Mübango wa KLFA ndwarí wa güthareenda waarT kügeria 
güküüra Njenürü Tanganyika irima-iní ría ngoronia. Mübango ucio 
wabangiitwo Ŭŭ: Kariba maathii mücemanio eere ngoronia ati we na 
njaama yake na mbütü cia KLFA, Kirinyaga, ni meetikirite güthareenda 
no nomeende mathii na Njenürü Tanganyika na Chaina niguo makariria 
aarüi meetikire güthareenda kwaüingi, ni Undu ücio no eende kwaria na 
Tanganyika na Chaina one kana ni magwitikania na mübango wake. Haaha 
ni ho gitina kToohoro kiaari: Njenürü Tanganyika aarekio acooke mbütü-ini 
ya Wiyathi; Chaina mathii naake agaciirithio nT igooti ria KLFA ria mbaara. 


Mücemanio waarí wa mweri 29 wa Gatatü na tooría kwabangiitwo, 
thirikaari ya Ngabana Baring ni yaatümire ngaari ya mbirarü küglira 
anjumbe a KLFA kirima-ini kia Nyana, Kirinyaga; hamwe na Njenürü 
Kariba maari anjumbe ataano. Mücemanio waari Nyiri taüni, wabici- 
ini ya ngoronia Piicii kuria maakorire meetereiirwo ni ngoronia—E.H. 
Windley (chief native commissioner), Meeja Njenürü G.H.D.Heyman, Piicii 
wa Cenitürü, Ndithii wa Nyiri na njüna-ndara Elias Githieya (mütabuta). 
Chaina na Tanganyika maigiitwo ruumu mwanya mari na biingu mooko 
na macegera magürü na makarangirwo ni mbirarü nyakeerü na birithi cia 
ngui. Oüría KLFA yaabangiite, mücemanio ütaambiririe, Njenürü Kariba 
ni oririe eetikirio aarie na Tanganyika na Chaina niguo amataariria gitumi | 
kia mücemanio, ni eetikiririo. Aambire akiona Tanganyika akimümenyithia | 
Uria maabangiite na Tanganyika agitikira; aathii kwona Chaina aamwirire | 
areenda mathii naake niguo akaririe aarüi meetikire güthareenda, Chaina 
naake agitikira. Thuutha ücio, Tanganyika na Chaina ni maarutiirwo biingG, 
makireehwo mücemanio-iní na macegera magürü. 


Mücemanio wambiriria, kuringana na ibuku ría Maina wa Kinyatti, 
History of Resistance in Kenya (2008), noría Njenürü Chaina andikIite ibuku- | 
ini rrake, Mau Mau General, Kariba eerire ngoronia, “Ithui kiria türarüira 
ni wiyathi na ithaka ciitü na kwoguo akorwo thirikaari ya Ngeretha ni 
kwenda mbaara Tthire, no kinya irekie atongoria aiitu hamwe na Jomo 
Kenyatta na itikire guthondeka mücemanio wa kwaririria müthenya wa 
wiyathi wa bürüri witu, ücio wahiinga ni tükumira mütitü, mbaara Tthire, 
bürüri ücooke thaayü." Akinyiita Kariba mbaru, Tanganyika ni aaririkanirie 

ngoronia ati mbaara ndingithira atongoria a Kaŭ na Mau Mau matareketio 
na Ngeretha matahariirie mücemanio wa kwaririria muthenya Uria Kenya 
Tkeyatha. Chaina ndaanyitire müario ya Kariba na Tanganyika mbaru, 
atumitie miromo teeno yaatumiitwo na ciindano. Macookia ma anjumbe 
a Ngeretha maari ma matharau, meerire anjumbe a KLFA mariganirwo 
ni ühoro wa wiyathi na kürekio gwa atongoria, maarie Uria mabangiite 
güthareenda, mathareenda no macooke maarie ühoro wa wiyathi. 
Otooría Kariba eeríigiriire, miario yake ni yaarehire migigi gatagati-ini ga 
KLFA na ngoronia. Aareka ngoronia ihüyüke gwa kahiinda, Kariba agiikia 
mtiti wa müico meetha-ini; akra ngoronia ati ünjumbe wake ni ügwitikira 
kwaririria mübango wa güthereenda na mbütü ciake ni ciitikirite kuiga 
micinga thi, ciumire mütitü akorwo thirikaari ya Ukoronia ni Tigwitikiria 
Njenürü Tanganyika na Njenürü Chaina macooke mütitü kümüteithiriria 
gücookaniriria aarüí niguo mathareende kwaüingi. Anjumbe a ükoronia 
maariana matu meerire Kariba ni magwitikira Tanganyika acooke mütitü 
no Chaina, makiuuga, ndaangirekio ona ndagika imwe nginya mbütü 
ciothe cia KLFA, Kirinyaga, ithareende na ciumire mütitü na mathigi. 
Kwongerera miario yaao hinya, anjumbe a ükoronia meerire Kariba na 
Tanganyika maamahee thikü mügwanja tu cia wira ücio no maahitükia 
hau thirikaari Tküingira Kirinyaga na githüri, ndege ciite mboomu kinya kari 
mütitü kongoe—gütirt waao ükühonoka. Maakiira Kariba na Tanganyika 
matikariganirwo ati Njenürü Chaina ni amaheete ühoro wothe, tondü ücio 
gutiri mbucii ya aarüi matooi haría iri, na kwoguo maarega güthareenda 
thikü icio mügwanja mamenye mari hairü. Njenürü Kariba ndaamacookerie 
ndagaite akioonoria; mücemanio ügithira. 


Giküyü kiuugaga ati njamba ti ikeere ni hinya wa meeciiria, witikio, 
wirutiri, ücamba, üümiriru, wiyüümia, na kübanga mubango müthuranire 
na mürügamo mürümu na üguo nima tondü mübango wa Kariba ni 
warutire wira: Tanganyika ni arutiirwo macegera, akirekio, nayo ngaari 
ya thü yaameetereire hau nja Tmacookie mütitü. Maakinya kirima kia 
Nyana makiuuganira Uhoro na thigari cia maitha, makiingira mütitü kuria 
makoorire aarüi a wiyathi magana mataandatü mameetereire. Mártithi wa 
Kiboi eerire Maina wa Kinyatti (1976) ati Njenürü Kariba niwe wambiririe 
kwariria aarüi, akimeera, "Nyümba iitü, ithui twitagwo mbari ya kuuga 
na gwika, türikuuga ni tügwika Undu, tüticookaga na thuutha ona Tngiura 
ya mbembe kana mirüüthi Thinge njira; na mümenye niguo-ri, Njenürü 
Tanganyika Uyu; twamüküüra maego-ini ma King" ang'i.” Naake Tanganyika 
aarügama, maithori mocamba magitherera ta kiguu üthiü-ini, akiira aarüi, 

Njamba cia Rüüriri: 


Ni ndaamügeithia na ritwa ria Gikuyu na Müümbi na ria 
bürüri witu. Kwaria ma, ndingioona ciugo cia kümücookeria 
ngaatho na cio tondu wa künduuta irima ria gikuü. Müno 
makiria ningücookeria Kariba ngaatho tondü tiga ni wara wake 
wa mbaara, ücamba na üümiriru, Ngeretha ni maarehariirie 
künjikira mühindo ngingo tondu wa gütongoria mbütü cia 
mbaara ya wiyathi, matiüüi ati ithui mbari ya Mau Mau ni 
twirutiire kugura wiyathi wa bürüri witu na thakame iitü ya 
ngoro. Ngirikia no nyende mümenye ati nii ni ndiraregire 
kwendia wiyathi wa bürüri witü ta Njenürü Chaina niguo 
honokie muoyo wakwa na ni ngümütongoria na ücamba 
na hinya wa ngoro yakwa kinya türutürüre Ngeretha Kenya 
iitü; tütikahurüka tütahandite beendera ya wiyathi Kirinyaga 
kirima iguru (Mürtithi, 1976). 


Njenürü Tanganyika acooka mütitü ni ahootire gücookaniriria mbütü 
cia Kirinyaga, gwaaka hendikwota njeerü mwena wa Embu na akiruta 
watho mbucii ciothe ithaamio, ciaakwo ciihitho njeerü.Njenürü Chaina 
atool. Agicooka agicagüra mbütü ya mwanya yaakühita arümiriri a Chaina 


küharagania mbütü cia wiyathi. Thuutha ücio ni eetire mücemanio 
munene wa aarüi wa kümamenyithia mübango wake mwerü wa mbaara. 
Njenürü Mwariama aari ümwe waaría maathiite mücemanio ücio na UU 
niguo eerire Maina wa Kinyatti mwaka wa 1976: 


Njenürü Tanganyika acooka mütitü ni eetire mücemanio wa 
aarüi a Kirinyaga na wokiitwo ni aarüi makiria ya magana 
mataandatü na waari wa gücookaniriria mbütü cia Kirinyaga 
na kübanga mübango mwerü worüi. Twagayanirie mbütü | 
cia Kirinyaga maita matatu: mbütü cia Miirü itongoreetio ni | 
na Mbeere itongoreetio ni Njenürü Kubukubu na Njenürü 

a Kassam irüire rügongo rwa Embu na mbütü cia: Gikuyu 


Tanganyika niwe waari Cibü Komanda wa KLFA Kirinyaga. 

Twarlkia kübanga Uria tüküng'eeng'ana na ngoronia ni 
twetikaniirie tühiinyirüirie ati mworoto witu ni kühüüranira 
wiyathi wa bürüri na tütikaiga micinga thi tütabuunjite 

thirikaari ya ükoronia, twake thirikaari iitü bürüri-ini witu. 

Uhoro üngi watiraakariitie na wariñirio na marürü ni 

güthareenda gwa Chaina na üüru makiria Chaina gwitikira 

gütuika kigiti kia Ngeretha gia kühita aarüi a wiyathi mütitü- 

ini na güciikithio atumia na ciana matüüra-ini. Aarüi aingi 

matietikagia ati mündü ta Chaina, Cibü Komanda wa KLFA, 

Kirinyaga, no athareende na küna eetikire gwikira yuniboomu 

ya ngoronia ya mbaara, aneeo mücinga ambiririe gütüüraga. 

Ühoro üyü waikarirwo njüng'wa ni igooti riitü ría mbaara 

rlatuirire Chaina gikuü na güklanirirwo mücemanio-ini ati 

mündü üría ükoona Chaina ndakaanamühee kamweke, 

amürekie thi na njirüngi tondu ni thü njüru ya bürüri. 
Thikü mügwanja ciathira, Ngeretha niguo maamenyire ati Njenürü Kariba 
ni karata araamathakiire na norio maamenyire ati Njenürü Chaina ndaari 
noohoti wa kühamurithia mbütü cia KLFA ithareende. Moona ücio ni 
waruunda, meekirire Njenürü Chaina mabiingu, makimüingiria ndege ya 
mbirarü, makimütwara nditiini Lokitaung kiria Kenyatta, Kaggia, Kubai, 
Ngei, Paul Kigondu na Karümba mahinglirwo na makimühee wira wa 
birithi wa küribootaga miario noteti wa atongoria a Kaü. Kaggia, Kubai, 
Ngei, Kigondu na Karümba ni maregire kwamükira Chaina tondu ni 
mamenyeete aareheetwo Lokitaung arf giceerü gia thirikaari ya ükoronia. 
Kenyatta, tondu naake aarí wa mitheece Tiri ta thambara ari nditiini, niwe 
watuikire müraata münene wa Chaina. Ibuku ría Kaggia, The Roots of 
Freedom, riuugiite ati riría mathondekire kiama kia hitho nditiini gieetagwo 
National Democratic Party matiamenyithirie Kenyatta na Njenürü Chaina 
tondü maari maitho na matü ma ngoronia. Mwendi bürüri angithooma 
ibuku ría Kaggia aikarite thi noone ati Kenyatta eendeetie bürüri kuri 
ngoronia cia Ngeretha ari nditiini. Noriiri, andü a Kenya, na makiria Agiküyü, 
Amiirü, Aembu na Ambeere, ni maaregire gwitikia Kaggia, makiuuga 
Kaggia ni mundu wa biitina na buunjo—mündü wa gücoocera maündü 
nī atiganwo naake eeruge. No thuutha-ini, Kenyatta eeyenjera thirikaari- 
ini na aambiriria küiiya indo cia bürüri, kwigalra migunda na githüri na 
kügaira mbari ciao, künyitithia, kwoha na küüraga aria maaregana na 
thirikaari yake ya ündigitita na ükoronia, nirio meetikirie Kaggia, nohindi 
To matingienyenyiirie Kenyatta giti-ini kia Rais tondu aarí mürangire muno 
ni araata aake thükümü Ngeretha na Ameerika. Aakenya kuuma hindi To 
nginya gikuü gia Kenyatta 1978 maatindaga makirira, makoigaga: "Üüi Ngai 
witu, naarikorwo ni twetikaniirie na Kaggia, tüütü Uyu ni ügütüniina na 
üharaganie bürüri noteti müüru wa ükabira, Ghahami, ici na Utuunyani.” 

ica Mathare yaari 
hendikwota ya Mau 

Mau. Yamomoorirwo 
ni ngoronia, 1954 


Kambi ya Kenya 
Police Reserve na 
special branch ya 
kühüüngira memba E T 
a Mau Mau mahüri, | Ele es 
Embakasi. Ti memba | ER E 
aingřa Mau Mau 
maatwaragwo kambi 


ino makoima kuo 
mari muoyo. 


Kambi ya nditiini ya Hola 
küria memba a Mau Mau 
| mooragiirwo gikundi 

| kinene maarega küruta 

| wira na kühüüngwo 
mahüri. 

Kenyatta, Miinyua Waiyaki na Njenürü Mwariama, 1964 

11. Mbütü cia Ngeretha Gütindikwo 


Murang'a 


Njenürü Kago niwe waari Cibü Komanda wa mbütü cia wiyathi, Mürang"a; 
münyiinyi wake aari Njenürü Ihüüra. Kwart mbütü ithatü nene Mürang'a— 
ya Kago ya andu 450, ya Ihuura ya andü 350 na ya Nyooro wa Kiragü ya 
itungati 250. Tondu wa Gtongoria mürümu waakiitwo na müruru wocamba 
na üümiriru, Kago aarí ngumo Máürang'a na bürüri wothe wa Gikuyu; 
hümungaati ciaiguaga mitwa riake ikaambiriria gwithugumira ni guoya. 
Ni Undu wa ütongoria wa Kago ütooi gikuü ni kii, thirikaari ya ükoronia 
ni yaarutite ciringi ngiri ikumi (10,000) cia kühee mündü ŭrřa üngitwara 
Kiongo gia Kago borithi kana onanie haria ehithite, anyiitwo kana OOragwo. 
Riria Njenürü Kago aigwire thirikaari ya ükoronia ni iramwetha na nirutite 
ciringi ngiri ikumi cia kügüra kiongo giake, küringana noria mwandiki wa 
ibuku riiri aataariirio ni aarüi a wiyathia aria maari mbütü-int ya Kago— 
Karuku wa Kimani, Kiirü wa Gathithiri, Meeja Müirürt, Gucu wa Gikoyo na 
Nyakiyo wa Waikümbi—ni atümiire Ndithii nyakeerü wa Murang'a mbica 
yake na akimwira: "Ndiraigua ni müranjaria, ni nii icio mbica-ini: Njiitagwo 
Njenürü Kago, Cibü Komanda wa mbütü cia wiyathi Mürang/a. Njethai na 
hinya na Kilyo no mümenye haria tügacemania hatikamera nyeki ringi.” 


Thigari cia ngoronia ngiri gikundi ni ciaitiirwo Mürang'a cia gütharikira 
mbütü cia wiyathi na kümomoora hendikwota ya KLFA ya ndiicitiriti. Kago 
naake ndaari kahii gakworotwo na kiaara, aari ürüme ta njüki na üügi na 
waara wake wa kürüithia mbaara ndwari thí ino. Makiria atharikagira 
mbütü cia thü ütukü kana kirooko küri maiiria. Matüüra-ini arutithanagia 
wira na kamiti cia Mau Mau nao itüüra riaarína thigari cia güthigaana kambi 
ya hümungaati, ona kambi-ini cia thü aarí na andü aria maméütwaragira 
ribooti yoteti wa mbaara. Ni akooragwo na mücemanio matüüra-ini 
ya kürikiria ücamba wa mdingi, kümataariria gitumi kia mbaara na 
kümeekira ngiha cia üregi wa ükoronia. Aameeraga akorwo ni makwenda 
Wiyathi üüke naihenya no nginya moorage hümungaati, matinie waaya 
cia thiitima na cia thimü, meenje mikaro miriku na miarii barabara-int iria 
ciatümagirwo ni mbirarü ya ngoronia na mamomoore ndaraca. Akameera 
ati mündü o mündü no mühaka atuike müthigari wa Mau Mau, müthenya 
agathii mügünda kürima, ütukü agekira mücinga kiande wa kühita thü cia 
Wiyathi, na micil-ini na mathukuru-ini ciana nokinya ithoomithio üteti wa 
Wiyathi na iria nene ituike thikaauti cia KLFA matüüra-ini na mathukuru- 
ini, na itaaririo ati küüraga thü ya wiyathi ni kirathimo. 

Mweri 23 wa Nothemba 1953, Ndithii ngoronia wa Mürang'a ni 
aandikiüire münene wake Piicii wa Cenitürü, akimwira: 


Kuri Bwana PC, 


Türi na thiina münene güükü Mürang'a, mbütü cia Kago 
ciiydire Mürang'a na ni itindikite mbütü ciitü na hinya, makiria 
hümungaati na birithi maiguaga mürurumo wa mbütü cia 
Kago magethara handü ha kürüa; aingi aao, tondü wa guoya, 
ni moorite kuuma kambi ciao, aria angi makaingira mbütü cia 
Kago. Ndaakwira hiinyiririe ati akorwo ni tügüciinda mbaara 
ino no mühaka Kago ooragwo na mbütü yake ya imaramari 
iheeheenjwo. Kago niwe thü namba imwe ya thirikaari na 
ataheeheenjeetwo bürüri ndürf na thaayü. (Gicunji gnk 
kioohoro gitaüritwo kuuma ibuku-ini ria Maina wa Kinyatti, 
2008: 243-244). 


Januari 7, 1954 mbütü ya Kago ni yeehithiire mbütü ya thü hakuhi na 
itüüra ría Githambo, Kandara, Tkiüüraga Thüngü Christopher Nunn wa 
KAR na birithi nyakairü inyaanya. Ütuku wa Januari 24, Kago ni atharikiire 
kambi ya hümungaati ya Kinyona, Kigumo. Aarüi matanatharikira kambi, 
Kago ni ameerire, “Ndireenda müthikiririe wega, twaingira kambi no 
muhaka mürage hümungaati ciothe, müciine nyümba ciao na mümo- 
moore kambi; ndikwenda hümungaati ona imwe Tguirwo tha kana 
yoone mweke wa küürira; atumia na ciana mütikamoorage, tiganai nao" 
(Gucu na Nyakiyo, 1979). Ona gutuika hümungaati ni ciarüire na hinya 
müno itiahotire kühingiriria nditi ya thigari cia Kago, ni ciathereendire; 
hümungaati mirongo itatu na igiri iKinyiitwo mateeka, igiri ni cioonire 
mweke wa gwithara; gutiri mürüi wa wiyathi ooragiirwo müthariko-ini 
ücio. 

Hümungaati cianeeana micinga, Kago eerire thigari ciake, “Hatiri bata 
güthükia mbürübürü ciitü na ngui ici—aya ni eendia bürüri, ni ooragani na 
nio mathiinitie atumia na ciana cia airiitu matüüra-ini; mahingirei nyümba 
Tiffa ya nyeki niguo ndiciirie Uria tükümeeka. Aya nio maroogire Njenürü 
Matenjagwo no nginya nyoone ni mariha gikuü giake na thakame yaao" 
(Gucu na Nyakiyo, 1979). Thigari ikiinaga nyimbo cia wiyathi na gikeno 
kinene gia güciinda, Kago nTarutire watho nyumba igwatio mwaki nairangi- 
Trwo na hinya kügiria hümungaati ona imwe yüüre; nyumba Tkiririmbüka, 
thigari no nyimbo ciociindi caiinaga. Thuutha wa gücina thaata cia bürüri, 

Komanda Kago ni acookaniriirie aarüi, akimeera: 


Ndiroona amwe aanyu makengeirie maithori, ndaamwira 
atiriiri, hatiri bata wa güita maithori ni ündü wa eendia 
bürüri acio, maaraheetwo mbeeca na micinga ni ngoronia 
Ngeretha moorage atumia na ciana matüüra-ini na magerie 
kühingiriria kiguu gia ituika. Hindi iría twanyuaga muuma | 
twehitire na ritwa ría andu aiitü na ría bürüri witü ati tütirT 
hindi tükaigwira tha mündü owothe ürateithiriria ngoronia | 
Ngeretha kühüüra kiama kia wiyathi na küüraga aarüi a | 
wiyathi ona angikorwo ni aamaitü, aabaaba, aamwari wa | 
maitü, aamürü wa maitü, atumia aiitü, athuuri aiitü, mbari 
ciitü kana araata aiitü. 


Twaciina hümungaati icio niguo aria angi aiitü mari na 
meeciiria magüthareenda mamenye thogora Uria makariha 
Mau Mau twamanyita. Mündü ndaanginyua muuma, eehite 
na ritwa ria Gikuyu na Müümbi ni akürüira wiyathi wa 
bürüri, thikü ithatü atuike mügarü, aingire njeeci ya ngoronia 
aambiririe küüraga atumia na ciana matüüra-int. Mündü ta 
ücio ni thaata ya bürüri, ni kaba atangiaciariirwo. Ni ngwiciiria 
inyuothe ni müüi mawatho maiitü ma mbaara. Watho wa 
namba mügwanja, gicunji namba imwe, uugiite: mundu Uria 
ükanyitithia memba wa kiama kia wiyathi kana aumbüre 
hitho ciitü kuri thü no mühindo agekirwo ngingo kana 
arathwo hau hau; na gicunji namba igiri kiuugiite: mbaara Tno 
ndiri mateeka, tondü ücio thü yaanyiitwo ndikaheeo mathaa 
ni yüüragwo. 
Nyumba iitü, 
Ni ndimwirüite maita maingi ati gütirt kindu kiri riri, kiri 
mürio, kiri bata, ta kürüira wiyathi wa bürüri. Eendia bürüri 
matikaririkanwo ni hicitüri, no ithui tügatuika hicitüri ya 
bürüri witu; itugi cia cuuma cia ücamba wa bürüri (Ribooti ya 
Nyakiyo, 1979; Maina wa Kinyatti, 2008:245). 
Mbutu ya Kago yacooka mbucii, thigari cia ngoronia ni ciaacookire igiüüka 
Kinyona na mwaki miingi küüraga andu, gücina mřciř na gütaha mahiü. 
Cibü Njiiri wa Karanja Uria watongoragia mbütü cia ngoronia rokiconi ya 

Kinyona ooragire andü makiria ya mirongo Tiri a itüüra kwirihiria gikuü 
kia mürüwe, hendimeni Thirigü, ümwe waaria maaciniriirwo nyümba ni 
Kago. Ona ümüüthi Uyu andü a Kinyona matiri mariganiirwo ni gicanjama 
kia miito cio. Niingi hari ruo ngoro ati thukuru ya muingi nolitwo Njiiri 
High School, twa ria müñüragani hümungaati. Kürünga hicitüri ya bürüri 
ni hari ma na kihooto thukuru fyo Titwo Njenürü Matenjagwo High School 
na barabara Tmwe taüni ya Thika yagirirwo gwiitwo: General Matenjagwo 
Avenue. 


ikirügamirirwo ni komanda nyakeerü wa mbirarü. 


Kago naake ndaainainagio ni ŭingř wa thü na ndege ciao. Ündü wake 
wa mbere gwika ni kügayania ndiicitiriti maita matatü: mwena ümwe 
wa Njenürü Ihüüra na thigari 350, wa Kanaari Nyooro na itungati 250 na 
wake na thigari 450; agicooka agicagüra komanda a kürügümira rokiconi 
o rokiconi. Mbutu cia rokiconi itiaari na thigari nyiingi, mbaara yaao yaari 
ya kwihithira thü, makamagütha magacooka magaküüra, o üguo o üguo 
kinya thigari cia thü ikahuuma, ciaahuma igatharikirwo ni mbütü nene ya 
KLFA. 


Mweri 5 wa keerí 1954, mbütü ya Kago ni yaatharikiüire kambi ya 
hümungaati ya Rwathia hindi ya keeri. Hümungaati gikundi ni ciooragirwo 
na kambi ikimundio mwaki; matanathii magicuria beendera ya KLFA kambi, 
makimitiga Tkibiririka. Ütukü wa mweri wa keeri, tariki 16, Kago ni atümire 
mbütü ya andu 50 Ttongoreetio ni komanda Wanyeki wa Wang'ombe 
gütharikira kambi ya borithi yarangiraga kambuni ya thiitima handü 

hetagwo Wanjil, Kiromeeta ithaano kuuma taüni ya Mürang'a. Handü 
ha kürüüa birithi ni küüra cioorire, kambi Tkinyiitwo ni KLFA, buundüki 
na mbürübürü gikundi ikinyiitwo na makonia meerT ma nguo cia birithi 
na borithi Tgiciinwo. Riria ühoro wa kinyiire taüini ya Mürang'a ati mbütü 
ya Kago iri Wanjii Ttumiite rügendo rwa gütharikira thirikaari ya ngoronia 
Mürang'a, andu aingi maatiganiirie Uria meekaga, magithambürürüka 
manyümba-ini maao, makiambiriria gwithara maroreete Gaturi na aria 
angi makiroora njira ya Thagana. Na cio mbütü cia ngoronia handü ha | 
kügitira tauni ikiüüra, imwe ikihitha ngurumo ya Mathioya, iria ingTikiringa | 
rüüi, ikihitha mwena ücio üngi wa Mathioya. Ndithii hamwe na mbari ciao 
makiingira ngaari, magithii kwihitha kambi ya mbirarü, Thagana. Guoya | 
ücio wothe waari wa tühü tondu mworoto wa KLFA ndwari wa gütharikira | 
tauni ya Mürang'a waari wa gütuunyana micinga na mbürübürü; yaahingia | 
wira Uria yaheetwo ni Kago yaacookire mbucii yaayo. 


Ütukü o ŭcio Komanda Wanyeki aatharikiire borithi ya Wanjii, mbütü 
ya Njenürü Ihüüra ni yooimire mbucii yaayo, Ndaarugü, iri na mworoto 
wa gütharikira kambi ya thü, Kandara. Trí rügendo ni yaatharikiire gakundi 
ka hümungaati, TKíüüraga andu ataandatü hamwe na komanda waao, 
Samson Ngugi. Yaakinya hakuhi na itüüra ría Mürüka ni yaacambüriire 
mbütü ya hümungaati yaatongoreetio ni Cibü Müngai; riria Cibü oonire 
ni matindikiitwo müno na ni makuniinwo, akra thigari ciake irekia 
micinga, mundu eethare na njira yake; gutiri waao wakuire. Micinga 
iría ciaarekirie igithara Tkiünganio ni mbütü ya Ihüüra. Mbutu ya Ihüüra 
yaakinyire kambi ya Kandara thaa ithatü cia kirooko; Ihüüra akigaya mbütü 
maita meeri. Mbutu Tmwe Tgikaaba iroorete mürango münene wa kambi 
na iyo ingi ikiirwo Ttharikire kambi kuuma na njunjurf. Maakaaba, Ihüüra 
akihuuha karubeeta mbaara yambiririe; maahüüra mürango na Bebeta 
ükimomooka, maingira magikoora gütiri kanyuri, thigari ciothe ni ciooriite 
nuthu thaa matanakinya kambi. Micinga gikundi Tkinyiitwo na mbürübürü 
mathandükü Kiründo. Maatanauma kambi ni macuurüriirie beendera ya 
Ngeretha magicuria ya KLFA. 


Müthenya Uyu üngi, Ihüüra na thigari ciake ni matumire rügendo rwa 
güthit Mihüti kuria Komanda Kago aabangaga gücambürira hendikwota ya 
ngoronia ya rügongo rüu. Makiringa Rüüi rwa Kayahwe ni meehithiirwo 
ni thü, mbaara nene igituthüka, Tkirüio handu ha mathaa matatu. Mbütü 
ya Ihüüra ni yaarüire nocamba münene no ni yaakiririo nditi ni mbütü ya 


thü. Aarüi a wiyathi 99 ni mooragiirwo, aingi makiria magitihio na angi 

makinyiitwo mateeka. Ni Undu wa gicanjama kiu, Ihüüra ndaahotire guthii 
Mihüti güteithia Kago. Rwimbo rüürü rwatuungiirwo ni mbütü ya Ihüüra 
rwa küririkaanaga njamba cia wiyathi iria ciaathirire Kayahwe: 


Njenürü Ihüüra ndakoomaga 

Aririkaana Kayahwe 

Kayahwe ni rudi rüüru ma | 
Rwathirlire njamba ciitü | 
Ni ngüthii maitu ni ngüthiT 

Ngerorere Kayahwe 

Kayahwe ni rudi rüüru ma 

Rwathiriire Njamba ciitü 


Mbaara ya Mihüti yaari imwe ya mbaara nditü iria ciarüirwo Mürang'a ni 
mbütü ya Kago. Yaambiriirie mweri 22 wa keeri, Tkirüüo ütukü mügima; 
kirooko ta thaa itatu, Kago akinyiita kambi. Hümungaati nyiingi ni 


kambi Tkigwatio mwaki. Mwena wa KLFA aarüi ataano a wiyathi ni 
mooragiirwo. Kuuma hau mbaara igituika ya kwihithanira tondu Ngeretha 
ni maarehire thigari cia mbirarü na ndege cia mboomu; Tkirüüo handu ha 
thikü gikundi. Ngeretha moona mahitiitwo na mena yoothe na ndege 
itiramateithia magithara. James Candles Uria waar! komanda wa tht 
rügongo rwa Mihüti ni ooragiirwo na thigari nyakairü igiri cia mbirarü 
na hümüngaati gikundi. Müigua wa Kinyua tondu aari mbaara-ini iyo 
eerire Maina wa Kinyatti mwaka 1980 ati thü cieethara, Njenürü Kago ni 
acookaniriirie aarüi, aKímeera: 

Nyumba jitu: 

NI twaruta wira wa bata wa bürüri witu, ümüüthi niingi ni 

twahoota thü ciitü. Tondu Ngai ari mwena witu ni tukuhoota 

Ngeretha mwaka Uyu Utari müthiru. Tükürüa güükü, twoima 

güükü tüthit Nairobi; hindi iría Ngeretha na njaguuti ciake 

nyakairü makoona ni twakinya Nairobi micinga Tri ciande no 

müico, kinya tüükombore kuuma ükombo-iní wa ükoronia 

kana tükue tükiükombora. Tütiri hindi tügathareenda kana 

tüikare thi na Ngeretha twariririe kiria kiri giitü, Uguo ni 

'twarega. Akorwo thogora wa wiyathi ni gikuü, ni tüküügüra 

na maica maiitü. 

Kana mükuuga atia, Njamba cia maitü? 
Magicookia nocamba, “Ni gia kügürü kuti, Komanda.” 


Kago aarikia kwaria, itungati ciaambiriirie küiina rwimbo rüürü na hinya 
nocamba: 


Na Kago uri njamba, njamba 
Wi njamba ya Mau Mau 
Tüingatire münyakeerü 
Bürüri Uyu cooke thaayü 
Natwakinya Kamacaria 
Tügithinjirwo gategwa 
Gagicamüka icamüka rimwe 
Mirani igiituma mgu 


Natwakinya Kamügoiri 

Tugikoora tha ikabite 

Kago akiuuga ni rutwo ciande 

Tikirwo ceeba 

Güükü ni kuo tuciariirwo 
Thuutha wa mbaara ya Mihüti, Kimaathi ni aandikiire Kago kumukunguira 
ni üciindi münene, amwirire UU: 

Kuri Njenürü Kago, 


Mbere ngwenda ngükümenyithia ni türegaatha na gikeno 
kiingi ni Undu wa üciindi waku Mihüti. Ni ündü wa ücamba na 
üümiriru waku na Gtongoria waklitwo na mahiga ma cuuma, 
ndínaama ni tükürutürüra mbütü cia ngoronia Mürang'a 
mwaka ütari müthiru; kuuma hau tüthii Nairobi künyiita 
thirikaari. Ngwiciiria ni müraigwiire Chaina ni aathareendire. 
Ni aranyandikiire marüa makünjüria kana no thi mücemanio 
Uria marabanga na thükümü  Ngeretha wa kwaririria 
mübango wa üria tügüthareenda; akorwo Chaina areciiria ati 
no nyendie bürüri witü na wiyathi witü niguo ndagaiitwo no 
akorirwo arí müthüku mütwe (Maina wa Kinyatti, 1987:77). 


Ngeretha maahootwo Mihüti matiakünjire müting'oe makiinüka, aaca; 
macookire Mürang'a na nditi nene makiria no naake Kago na Ihuura ni 
maameetereire. Mweri 28 wa Gatatü 1954 mbütü ya Kago ni yaatharikiire 
kambi ya hümungaati ya Kiriaini, Kandara, kirooko kiri maiiria. Ona 

gütuika hümungaati ni cieeyümitie müno ni ciatoririo, Kambi Tkinyiitwo 
ni Kago. Kambi yaarí ya hümungaati 18, atatu maarí memba a Mau Mau 
na ni marutire wira wocamba wa küüraga thü na gücina nyumba ciao 
mbaara Tigithii na mbere. Hümungaati ithaano hamwe na Komanda wa 
kambi weetagwo Kiarii ni mooragiirwo, anaana makinyiitwo mateeka, eeri 
meehithite cimuna-ini, matiooniirwo. Matharaita maria maanyitiirwo maari 
micinga ikumi na njirüngi mathandükü matatu. Aria maanyitiitwo mateeka 
maathirwo makoome na nda ciira wao ütuuo, ndagika ithaano itathirite, Kago 
akimamenyithia ati matuirwo gikuü. Matanarathwo, Kago ni aamoririe kana 
nomeende maheeo ndagika ithatü mahooe Ngai wa Ngeretha amateithie 
matigakue. Handü ha kuuga Ti, maambirürie güthaitha Kago ndakamoorage: 
“Udi Kago witu, twagüthaitha, tüigwire tha. Oyai micinga iitü mütigane na 
ithui...kuuma riu ni twaheera, ni Müthüngü üratüheeneetie. Udi, mündü 
wa Nyumba, Kago witu, ndügatürage, turi na atumia na ciana maiguire tha, 
twohere" (Ribooti ya Gucu na Kiirü wa Gathithiri (1980). Kago aamathikirfirie 
o Uguo akiriite, thuutha ücio akigoromoka, akimoorie: “Ati tütikamüürage, 
nayo thakame iria müitite ya andu aiit Tkarrhwo nŭ? Kuuma riria mwoire 
micinga ya ngoronia na mügikira nguo ciake cia mbaara mükiambiriria 
küüraga aarüi a wiyathi na atumia na ciana matüüra-iní nooríio mwauumire 
Nyumba ya Müümbi; inyui mütiri mbari ciitü, muri magui ma Ngeretha na 
ndaawa yanyu ni gikuü." “Ni maarathwo," Komanda Kago akihamurithia 
thigari ciake (Gucu na Kiirü, 1980). 


KLFA ya kaabüra thigari cia mbirarü cia Ngeretha, hüimungaati na birithi 
ni ciareehirwo Kiriaini na makaari ma mbaara kuuma Thika na Thagana 
itongoreetio ni Birigidia Lord Thurlow, ikirumirira mbütü ya Kago. Karuku 
wa Kimani, waari mürüi wa wiyathi mbütü-ini ya Kago, eerire Maina wa 
Kinyatti mwaka wa 1977 ati Njenürü Kago ni aatümlirwo mutumia cüücü 
ni kamiti ya Mau Mau ya itüüra ría Kiriaini küimümenyithia Uria maundu 
mahaana. Cüücü akra Kago matigeeterere thü, maküüre naihenya 
meerekeire Nyandarwa; Kago aacookeirie mütumia, akimwira: "Maitü 
ndükamaake, kee mooke, kee mooke. Ni makümenya ati nii njiitagwo Kago 
wa Mboko, mütongoria wa mbütü cia wiyathi, Mürang'a. Ndaaciariirwo 
nyitiite rühiü rwa njora na njara imwe na tiri wa bürüri witu na njara ino 
ingi. Güükü maitu ni gwitü, nyakeerü ni ageni no kinya tümaingate bürüri- 
ini witu; tüngiremwo ni kümarutürüra bürüri, ciana ciitü ni ikooya micinga 
jitu imarutürüre". Cüücü akiira Komanda Kago na maithori, “Ni ndaathii, 
kuna wa atumia witikagio warara; Ngai witu amütongorie nocamba 

wa eendi bürüri" Thuutha wa cüücü guthii, Kago akigarürükita aarüi, 
akimeera ataküinaiina miromo: | 


Ni mwaigua ati thigari cia Ngeretha iri njira igiüüka. Ngeretha 
| ni magiriire kumenya ati rüthiomi-ini rwitü rwa mbaara rdtiri 
| kiugo "guoya" kana kiugo "güthereenda." Nyümboa iitü, ikrai 

micinga ceeba tümeeteere, tükürüa nao müthenya barigici, 

tükiugagirwo ngemi ciocamba ni atumia na ciana ikiinaga 
nyimbo cia riiri cia wiyathi. Kwirutira na kwiyüümia, ücamba | 
na üümiriru, na kumenya mikaro, nyanda, irima na mititü ya 

Mürang'a ni cio hinya witü, tondü ücio no mühaka tüciinde 

mbaara ino. Ririkaanai mbere ya kahinga ni wiyathi witü na 

mübango wa thikü ndaaya wa güthondeka bürüri witü niguo 

ciana ciitü iküüre na gikeno, wiyathi na hinya. Ndaamwira 

atiriri Nyumba jitu, handu ha güthareenda ni kaba gikuü 

(Karuku, 1977; Gucu, 1979). 


Kago aarikia kwaria ni agayanirie mbütü yake ikundi 9; o gikundi kiaari na 
andü 50 hamwe na komanda waao. Aamagayanirie üguo ni geetha magie 
na mwaramano mwarii wa gütharikira thù meehithiite. Niingi, mari ikundi 
mbütü cia ngoronia itingiahotire kümarigiciria kana kümaheeheenja na 
mboomu kiündütho. Kago aríikia kümagayania mbütü ni amabangire 
haria o gikundi gigükaaba; matanathii gükaaba aamataariire üü: 
Njamba cia Rüüriri: 

Mütaanathil gükaaba ndíreenda müririkaane mbaara ya 

Kayahwe, mütikahe hiti keeri; ni ndimwirite kaingi ati andu 

aria matulkaga itugi cia hicitüri ya bürüri waao ni aria njamba 

na maari üümiriru na wendo mürikiru wa bürüri; iguoya ni 

thaata cia bürüri, takataka wa hicitüri. Meenyai ati ithui ni 

ithui Krenyü kia Ngai, nTithui hinya wa bürüri, ni ithui mbari ya 

Iregi na tütiri mündü twitigirite ona Ngai. Na mümenye üguo 

niguo-ri, Ngai angirügama gatagati gaiitü na wiyathi witü no 

njirüngi tüngimüruta hau nayo; kana hiihi kuri mündü thiini 

witü üroira maaf itina? 
Aarüi magicookia mari hamwe: "Aaca tükürüa kinya itaata ria müico 
ria thakame iitü." Ni mooiga njamba ciakwa, Kago akimeera, riu thiii 
mügakaabe; aria tügükua tügütüüra türirikaanagwo ni njiarwo na njiarwo 
ni Undu wa ücamba witu na wendo münene wa bürüri witu (Karuku, 1977). 

Maakaaba o üguo na cio thigari cia ngoronia magana gikundi igikinya 
kihaaro-ini kia mbaara, Njenürü Kago akihuuha karubeeta, mbaara 
Tkiambiriria. Ikirüiüo na mwaki münene handu ha mathaa meeri, Ngeretha 
moona ni matindikiitwo müno makireehe thigari ingi gikundi, ibaarü 
itaari ithaabu na ndege cia mboomu. Naake Kago agiceenjia mürüire wa 
mbaara, igituika ya mihithaniro, Tkirüüo handu ha mathaa mangi meeri. 
Njenürü Kago oona thigari ciake ni ikürigicirio ni thü, akihuuha karubeeta 
ga güciimenyithia ikaabure iroorete Nyandarwa hendikwota. Itiaheeirwo 
kahinda ni thü, ikihitanwo nacio. Thigari cia thü iria ciooragirwo ciaari 
gikundi; ümwe waao aari komanda wa KAR weetagwo lan Paterson. 
Mwena wa KLFA onao ni mooragirwo gikundi na aria matihitio üüru müno 
makinyiitwo ni thü; ümwe wa cio matihitio na makinyiitwo aari Komanda 
Kago. 


Njenürü Kago arathirwo mweri 31 wa gatatü, 1954 mathaa ma 
miaraho—tuugetathaa mügwanja; arathiitwo ihindiria Kiero ndanglahotire 
kürügama kana guthii. Küringana na hicitüri Tría Itambagio na kanua, Kago 
aarathwo ni akuiirwo ni thigari ciake no tondu wa Uria mbütü cia ngoronia 
cia makinyiriite na nditi, Kago akiira aria maamükulte meethe kahinga 
handu hari müti angitiirania na mamüne mücinga, mamütige hau niguo 
matikanyiitwo kana mooragwo ni thü; makirega bil kümütiga, makiuuga 
magükua naake. No thuutha-ini, Kago aamatindika na miario müno ni 
meetikirire na ngoro nditü üria eendaga; makimüiga handu kihinga- 
ini gitína-ini kia müti wa müringa na makimüne mücinga. Maatanathit, 
Kago akimeera: "Hatir bata wa maithori, ithui turi njamba cia ita, thili 
mwire Njenürü Ihüüra niwe ndatigira wira; ndínaama ni akümütongoria 
na ücamba kinya tühoote ngoronia, bürüri witü wiyathe. Mücinga üyü 
mwandigira ni ngüütümira, ndingikua ndinyiki. Riria mükandika hicitüri 
ya mbaara ya wiyathi ni mükoiga ati Njenürü Kago aari njamba; riu thifi 
nocamba na wendo wa bürüri witu.” 


Gütuikaga Kago ndaahootire gütümira mücinga ni ündü ni wahatire 
mbürübürü thiini. Tondu ücio aakoriirwo ni thü o hau atigiitwo, maamü- 
nyiita makimüria Mtwa Make, akimeera atari na guoya: "Njiitagwo Njenürü 
Kago, Komanda wa mbütü cia wiyathi, Mürang'a; thifi mwire komanda 
wanyu ndihaaha." Birigidia Thurlow aigua Kago ni münyiite aathire mbiüü 
haría Kago akoomeetio na akarangirwo ni kiründo gia thigari cia mbirarü. 
Lord Thurlow aakinya akigeithia Kago na kinyürüri, "How are you General 
Kago? l am glad to know you," Kago ndaamütumükire. Thuutha wa ngeithi, 

Thurlow agřathana Kago eekirwo biingu mooko na macegera magürü na | 
aarangirwo na njira ciothe ndakoone mweke wa küriira; agicooka akiira | 
hümungaati ciune ngü ikiigagirira Kago; betüro irebe ikireehwo, igiitiririo 
ngu, Thurlow akihüüra kibiriti, mwaki ükiririmbüka. Uguo niguo Njenürü 
Kago ooragiirwo ni thü cia wiyathi. Kago aahia biüü, mühu wa mwiri wake 
wekiriirwo irebe ni ngoronia, üglikio ngaari ya mbirarü, ona ümüüthi Uyu 
Ngeretha matiri mooiga kiria maaütwarire. Andu a Kenya no meende 
kumenya kuria Ngeretha maatwarire mühu ücio wa ücamba wa Kago na ni | 
maküüria thirikaari ya thükümü Ngeretha Tucookie niguo mathike Kago na 
gitityo kiria kiheeagwo njamba ya bürüri yakuuira kihaaro-ini kia mbaara. 


Njenürü Kago aari baragu ya ita ria mbaara ya wiyathi na aakwiriire 
kihaaro-ini kia mbaara. No ona gütuika Uguo, thirikaari ya nding'üri 
Kenyatta yaamüheire tübara twiri tüniini Nairobi tütaiganaine na ücamba 
wake, ütongoria wake na thakame iría aarutire Tgüre wiyathi wa bürüri 
witu. Njamba nene ya bürüri ta Kago yagiriirwo yakiirwo moniumeniti 
wa thaahabu Uhuru Park, Nairobi, njiarwo itüüre imiririkaanaga. Niingi- 
ri tondu Kago aari Komanda wa mbütü cia Mürang'a, Máürang'a Institute 
of Technology ingieetiirwo, "Njenürü Kago Institute of Technology" (kana 
Thibitaarf ya Mürang'a Titwo Kago Hospital) na moniumeniti wake waakwo 
tauni ya Mürang'a gatagati Utuike giciicio gia kwiroragwo na kio ni njamba 
cia bürüri. Ti rwimbo rwa gükumia Njenürü Kago rwaiinagwo atia? 


Njamba iyo mükwona iri mbere 
Niyo Kago mürü wa Mboko 
Niyo iharürükagia ndege 
Ciuukiite guthiinia Mürang'a 

Na twakinya RUui Cania 
Tukinyiita kamatimü 

Gakiuuga ni geekuuga mbuu 
Njenerü akiuuga karekwo koige 
Koigithanio na njirüngi 


Njenürü Kago ooragwo, Kimaathi acagürire Njenürü Ihüüra Cibü Komanda 
wa mbütü cia Mürang'a. Ateithiriria aake maari Birigidia Wanyeki wa 
Wang'ombe na Kanaarí Nyooro wa Kiragu. Hindi ya mücemanio wa 
kübanga Uria mbaara Tkürüüo Mürang'a, Njenürü Ihüüra, ari na maraakara 
morürü ma gikuü gia komanda Kago, eerire mbütü ciake UU: 

Njaama ya ita: 


Ni Ndiroona ati no müragirika ni Undu wa gikuü gia Komanda 
witu; amwe aanyu ona irio matiraría ni kieha na ruo rüri 
ngoro. Kago araari hinya witu, hinya wa KLFA, hinya wa 
bürüri, tondü ücio gikuü giake ni igütha inene riragüthirwo 
KLFA, igütha rirainaiinirie bürüri witü. No Tno ni mbaara 
ya wiyathi no mühaka Tthit na mbere nginya tükamirikia. 
Aria magüükwira rügendo rüürü rwa wiyathi magütüüra 
maririkanagwo ni njiarwo na njiarwo, mariitwa maao matuike 
biiti ya gwithimagwo nayo ni njamba cia bürüri. 


Ndinaama na mwihoko aW thirikaari ya  wiyathi ni 
Tgaakira Njenürü Kago moniumeniti mücii wa Nairobi wa 
kümüririkanaga (Ribooti ya Müiga wa Kinyua, 1978). 


Mücemanio wathira, mbütü igicooka mbucii ciao kürüüa. Küri mweri 16 
wa Kana 1954, mbütü ya Kanaaríi Nyoro ni yeehithiire thigari cia thú hakuhi 
na itüüra rra Gakürwe, Gatüri; Tkiüüraga komanda nyakeerü wa rügongo 
rwa Gaturi weetagwo Richard Woodwhite na thigari nyakairü ithatü. 
Máüthariko ücio ni wandikiirwo ngathiiti-ini ya ngoronia yeetagwo KThooto, 
tariki 17 mweri wa Kana 1954, na üü niguo ya ribootire: "NT küraglire na 
mbaara nditü ya ita cia Ngeretha na cia Mau Mau hakuhi na itüüra ria 
Gakürwe. Obithaa nyakeerü, Richard Woodwhite, na thigari ithatü ni 
maroragirwo; hendimeni Daciano arahonokirio ni küüra." Müthenya Uyu 
üngi ruoro rügitema mbütü cia Ngeretha, iri na maraakara nyungu ng'ima 
na rüthüüro giitirira kigima, igitharikira itüüra rra Gakürwe na ria Kaiiri. 
IKiüüraga andu matari ithaabu, igiciina mīciř na makümbi, irio iri migunda 
igitemeengwo na mahiü itüüra igima magitahwo. Atumia marutagwo 
nyümba ciao, magakururio nja mari njaga makihüüragwo na haati na 
iteende cia micinga. Aria maari na mahu makihuna, angi makiunagwo 
cíiga cia miri. Ücangiri ücio ndwandikagwo ngathiiti-ini cia ngoronia, 
ona United Nations ni yeetikanitie na maheeni manungu ma thükümü 
Ngeretha ati Mau Mau maari imaramari, milit, itoi na ni maagiriire kühe- 
eheenywo. Kürümanirira na müthariko wa Gakürwe, mbütü ya Nyooro 
ni yeehithiire ngaari ya tht ütukü hakuhi na cukuru ya Kiambugi, Gatüri. 
Ikiüüraga Ndiüü Simon Wawerü; handu ha kiria thigari ciake ni gwithara 
cieetharire na ngaari. 


Kuuma hau mbaara ingi nene yaatuthükire rügongo rwa Gatanga kiri 

mweri 5 wa gataano; mbütü cia KLFA ciatongoreetio ni Komanda Ihüüra. 
Mbaara yarüiirwo muthenya notukü, igithira thigari ithaano cia thü na cia 
KLFA ithaano niciakuite. Gatagati-ini ka mweri 7 na 15 wa gataano, Njenürü 
Ihüüra ni atharikiire kambi cia hümungaati ithatü—Rwathia, Gikooe na 
Icici—akiinyiita na agiiciina. Hümungaati aria mahonokire ni aría maigitriire 
ndiira ciande. Mweri 17 agitharikira borithi ya taüini ya Maragwa no thigari 
cia ngoronia ni ciarüire na hinya müno; Ihüüra oona hatiaari mweke wa 
küingira borithi thiini na andu aake no küüragwo marooragwo ni thü 
akihuuha karubeeta thigari ciake igikaabüra. Aarüi ataano ni mooragirwo, 
mwena wa thü gutiri mündü wa küire. 


Mbaara yooiima hau yatuthükire hakuhi na itüüra ría Gakürwe, 
Gaturi, kuri mweri 29 wa ikumi. Ngathiiti ya ngoronia yeetagwo Mürang'a 
Ngathiiti ni yaandikire ühoro wa mbaara iyo müthenya Uyu üngi, Tkiuuga: 


Müthenya waina mweri 29 wa Okitoba hakuhi na Gakürwe, 
Location 15, Mürang'a, ni kwarí na mbaara nene, Tgitinda 
Tkirüüo kuuma miaraho nginya gükigia nduma. Gügituka 
hümungaati 22, thigari birithi 10 na thüngü mbirarü 3 ni 
ciakuite. Micinga miingi na mbürübürü gikundi kinene ni 
ciatunyanirwo ni miitü ya mütitü. Mütongoria wa mriitü Tyo 
eetagwo Nyoro wa Kiragü. 


Nyiri 
Njenürü Kariba niwe waari Cibü Komanda wa mbütü ya KLFA yeetagwo 
Kiharagania, na Githüngü, The Levellation Army, na yarüagira migünda- 
ini na mititü ya matüüra. Ta Njenürü Kago, mworoto wa Kariba waari wa 
kürutürüra mbütü cia ngoronia Nyiri. Gatagati-ini ka mweri wa Januari na 
Ndithemba 1954 KLFA ni atharikiire kambi mügwanja cia hümungaati— 
Kihüüti, Gakibii, GaiküyG, Ciinga, Gikondi, Karunaini na Njoguini—ikinyiita 
hümungaati gikundi mateeka, mathaita kiründo na küruta memba a 
Mau Mau aria mahingiirwo makambi-ini macio; aingi aao maari atumia. 
Hümungaati iria cianyitiirwo mateeka nyiingi ni ciooragiirwo, iria ciarekirio 
ni iria ciateithagia mbütü cia Mau Mau na hitho. 

Mbaara nditü yaarüiirwo Kirima-ini gia Tütümütümü.Yaambiriüirie mweri 
8 wa KeerT 1955, ikiruto handu ha thikü igiri, thikü ya gatatu ütukü mbütü 
cia ngoronia igithara. Thigari nyakairü cia KAR ithaano na hümungaati 

gikundi ní ciooragiirwo. Na üguo mwena wa KLFA aarüi ataano hamwe 
na Birigidia Bata Batu ni mooragiirwo. Thikiriria rwimbo rwa küririkana 
mbaara To: 


Araata thikiririai rügano 

Rwa Kirima gia Tümütümü 

Mümenye Mwene-Nyaga aarí na ithui 
Na ndari hindi agatütiga 


Rida rTakinya ta mřaraho 

Baranja agiitümwo nginya klanda 
Eehumbite nguo ta cia andü anja 
Niguo ahote gütuiria ühoro 


Niacookirie Uhoro mügima 

Kirimüküyü ni gükaabe 

Ngurumo kuri ihii magana ana 

Nicio irenda kürigicirio 
Mweri wa Nothemba mbaara ingi nene ni yaarüiirwo rügongo rwa 
Agüüthi; mbütü cia wiyathi ciatongoreetio ni Njenürü Tanyanyika. Njenürü 
Tanganyika oona thigari cia thü ni nyiingi na ciaari na micinga minene, 
akigarüra ürüi wa mbaara, ügitulka wa kwihithanira. Tondü thigari cia 
Ngeretha itiatooragia mbaara ya kwihithanirwo ni cia kaabürire, igitigira 
hiti ciimba cia humungaati 15; mwena wa KLFA aarüi 10 ni mooragiirwo. 


Mweri-ini o ücio, Njenürü Kariba, Wahome wa Müthigani, Mwangi wa 
Maimba na Wanjikü wa Thamweri ni maacukaniriirwo ni mundu wa Kamiti 
ya Mau Mau ya itüüra wagarürükIite na hitho agatulka giceerü kia ngoronia. 
Tondu maaterigiriire na ni meehokeete mündü cio maumiriirwo ni thü 
nahiinahii, makinyiitwo. Maatwarwo borithi ni maanyariirwo müno no 
gutiri waao wathareendire. Igooti-ini ría ngoronia, küringana na hicitüri ya 
kanua, Kariba ni aathamakire na hinya nocamba. Akirikia eerire ngoronia 
Njanji atiriiri: 

Ithu? tütirT iitoi, türt aarüiri wiyathi wa bürüri witu; turi a 
mbütü ya itüika Tría Ttongoragio ni Maacü Dedan Kimaathi. 
Kwoguo ügitütuira ngwenda ümenye ati ithui ni twirutite 
kühüürana na ükombo wa ükoronia kinya itaata ria müico 
ria thakame iitü. Mworoto witu ni kweherie ükombo wa 

Uguo niguo müciirite na mükabanga na thirikaari yaanyu, aria 
mari thuutha witu ni makwoya micinga iitü mathii na mbere 
na mbaara nginya Kenya iitü Tyathe. Ni türegeete biü kwa biü, 


witu. 
Ngirikia nonyende ümenye ati ithui Mau Mau tütinaiinagio | 
ni gikuG. 
Ngoronia njanji ndaakenirio ni miario ya Kariba yocamba; atanamatuira ni 
oririe acio angi kana mari Undu makwenda kwira igooti. 


Wahome: Nil nyitite hiinyirüirie miario ya Komanda Kariba, 
akorwo ni giíkuü ükümütuira, onaanii ünduire gikuü; 
ndükanjigwire tha. Gikuü ni kieega kuri ükombo. 


| Mwangi: Nii ndaanyuire muuma ngihita na rñitwa ría Gikuyu | 
| na Müümbi ati ngütüüra hüüranaga na ükoronia kinya bürüri | 
witu wiyathe na ndiri hindi ngathareenda ona ingikirwo 
mühindo ngingo kana njikio mwaki-ini ndi njaga. Akorwo 
üreciiria ni tügüthaitha ndügatütuire gikuü kana tüthareende 
ni üküngünya; ithui turi aarüi a wiyathi na ni tuirutiire kugura 
wiyathi wa bururi witu na mioyo iitü. 
Wanjiku: Nif hüürfitwo müno ni birithi, maündü maria | 
manjikiite ndingiona ciugo cia gügütaariria na cio. 
Maaranyariirie Uguo niguo thareende, njitikire kumbüra 
hitho cia kiama, nyeendie bürüri; ni ndiraregire. Ndaarega 
maranjiira makündwara igooti-ini ndulirwo kinyonga; riu ndi 
mbere ya igooti na ni ndihariirie gukua tondu wa wiyathi wa 
bürüri witu. Ndikwenda ünjigwire tha ati tondu ndi müiriitu 
wa muumo; kaihüri karia üküihürira Njenürü Kariba nako ona 
nii njihürira nako. 
Wanjikü aarikia güthamaka, ngoronia njanji, ari na mang'üri ma maraakara 
Klondo kigima, akiaanirira aatuira Kariba, Mwangi na Wahome gikuü. 
Wanjiku, tondü aarí müiriitu müniini wa miaka 17 na watho ndwetikiritie 
njanji amütuire kinyonga, akimwoha maica njeera nditü. Ciira watuuo, 
njamba cia KLFA, itongoreetio ni Wanjiku, ciambiriirie küiina rwimbo rwa 
mabambano: 


Ona twathiinio kana tüüragwo 

Tütigatiga kwaria 
Tütari gwa kürima irio 
Na wiyathi witü Kenya 


Ciimba cia Kariba, Mwangi na Wahome iri na mabiingu mooko na 
macegera magürü ciathikiirwo mbiirira imwe njeera nene ya Kamiti, 
Itanathikwo, otooria waari mütugo wa ücangiri wa thüngümü Ngeretha, 
ciaambire kümondoorwo na kibüi ciongo, kuunangwo magürü na mooko, 
gütürikio maitho na itimü na kürengwo nimi kühakikica ati ni akuü biü 
kwa biti. Maundu maya ma ücangiri wa thirikaari ya thükümü Ngeretha 
maatiandikagwo ngathiiti-ini tondu aandiki a ngathiiti icio maari ndungata 
cia ngoronia Ngeretha. 


Thika na Kiambuu 


Tauni ya Thika niyo yaari gicukiro kia aarüi mbaara makiuuma Nairobi 
meerekeire Nyandarwa kana Kirinyaga, yaari kihaaro gia güturlinira 
aarüi na nokuo mathaita ma mbaara maarehagwo matuunyaniitwo 
Nairobi, makahithwo kinya maakagiirwo ni ihii cia mütitü; na nokuo 
aarüi a wiyathi maacukagira moima mütitü magicooka gutuma rügendo 
rwa hitho rwa güthii mücemanio Nairobi kana guthii thibitaart. Makinya 
Thika ni maathondekagirwo bameti (cieetagwo na kiingenu, roadpass 
na passbook) na kaandi cia wira cia buraki cia kuuga ni meetikiritio ni 
thirikaari ya ngoronia guthii Nairobi; thuutha ücio makagürirwo nguo 
cia raiya na iraatü, makeenjwo njuir na nderu makahaana arutiwira a 
taüni. NT Unda Thika niyo yaari ndaraca ya Nairobi na Nyandarwa, mbaara 
nyiingi na nene ni ciaarüagirwo thiini na nja ya taüni cia kügiriria yooyüo 
ni mbütü cia ngoronia. Mbaara imwe ciaarüagirwo barabara-ini cia taüni, 
migünda-ini ya kahüa iría yarigiciirie taüni, ngurumo-ini cia RüÜi rwa 
Thika na Cania na ng'ongo-ini cia Maang'u na Gataanga. Mbaara imwe ya 
icio nene yaarütirwo Nothemba 1, 1954, mbütü cia KLFA ciatongereetio 
ni Komanda Landa wa Ngii (Müikamba). Yaarüiirwo handu ha mathaa 
gikundi, ikiuuma taüni igithii kürüiirwo ngurumo ya RGUT rwa Thika; 
Ngeretha moona ni makühootwo makireehe thigari magana glkundi. 
Komanda Ngii oona mbütü yake ni kürigicirio akiruta watho ikaabüre; 
no ndiaheeirwo kamweke ga gükaabüra, yaarümirüirwo ni thü na mwaki 
munene. Aarüi ataano a wiyathi hamwe na komanda Ngii ni mooragiirwo 
na mücinga wa Bebeta waari na Komanda Ngii ükinyiitwo. Thuutha ücio 

thigari cia thü ikihamurithio ciingire taüni ciüürage arutiwira, atumia na 
ciana, iciine nyumba na ibuunje matuka. Gügituka andu aria mooragiitwo 
matiaari ithaabu na nyümba ciao no mwaki ciaririmbükaga. 


Gatagati ka mweri wa Januari na Ndithemba 1954, mbütü cia wiyathi, 
Kiambuu, ni ciatharikiire kambi gikundi cia hümungaati—Maang'u, 
Gatündü, Kikuyu, Limuru na ng'ongo ingi—hümungaati kiründo 
iKiüüragwo na kambi igiciinwo. Küüraga iceerü cia ngoronia matüüra-ini 
na gütharikira kambi cia ngoronia Amiceeni na kanitha ciao waari wira 
Ungi wa mbütü cia wiyathi, Kiambuu. Mweri wa Gataano mbaara nene ni 
yatuthükire rügongo rwa Ndaguriti na yaarüiirwo ütukü mügima. Gügikia 
aarüi a wiyathi ni makaabürire, magacooka cilhitho ciao. Aarüi anaana ni 
mooragiirwo. Mwena wa ngoronia thigari mügwanja ni ciooragiirwo na 
komanda waao, C. Davies, akirathwo no ndaakuire. Otaüría waari mütugo 
wa ücangiri wa thirikaari ya ngoronia, mbütü cia KLFA cia kaabüra, mbütü 
cia thü ciaacookaga matüüra küüraga arume, künyamario atumia na ciana 
cia airītu na gücina nyumba. 


Naroko 


Hau kabere ni tühutirie haniini ati muuma wa Mau Mau ni waambitiirie 
gütamba na hitho ndiicitiriti ya Naroko na mbütü cia wiyathi 
igathondeekwo. Kügeria kühitiriria Mau Mau ndigatambe bürüri wothe 
wa Maathai, ngoronia Ngeretha ni maarehire mbütü cia mbaara Naroko 
na kambi cia hümungaati a Maathai cieetagwo manyatta igiakwo, na 
watho wa kaabiü ükihagirwo na nyüngü taüni ya Naroko na ükrambiriria 
gütherüka. Arume—Agiküyü, Amiirü, Ambeere na Aembu—makinyiitwo, 
magiklirwo maroori ma mbirarü magitwarwo ciugü cia nditiini; atumia 
aao na ciana makiheeo thikü mügwanja mathaame Naroko. Kahiinda 
kau thükümü na njaguuti ciao nyakairü ciageragia küiriga rügiri rwa 
kügiria Mau Mau ndikaingire bürüri wa Maathai na cio mbütü cia wiyathi, 
Naroko, no kwibanga cieebangaga. Mweri 18 wa Juuni 1954, mbütü cia 
Njenürü Kiriti Ole Kisio ni yaahithükiire taüni ya Naroko müthenya; handü 
ha kiria, thigari birithi ni ndiira cieekirire ciande, Kiriti Ole Kisio akinyiita 
borithi. Thiini wa borithi aarüi a wiyathi makihaaara micinga iría yareketio 
ni birithi iKrüüra hamwe na njirüngi mathandükü matatü na yuniboomu 
ya birithi makonia gikundi. Thuutha ücio makihingürira andu aria maari 
theero na magicina borithi. Kwirihiria, thigari mbirarü ni ciaarehirwo taüni 

kühita Ole Kisio na mbütü yake, ciaamaaga ikiambiriria kwagaagia atumia 
micii-int, künyita na künyariira arume, makiria aanake, aria meeciiragirio 
ni a Mau Mau. 


Mbaara ingi nene yaarüiirwo mweri 4 wa Kenda ni mbirarü ya ngoronia 
na mbütü cia KLFA, Naroko. Yaarüiirwo mathaa mataano, gükiambiriria 
gütuka aarüi a wiyathi ataandatü hamwe na komanda Ole Kisio ni 
mooragíitwo; mwena wa ngoronia no müthigari ümwe wakuire. Njenürü 
Mundet ole Ngabien Uria woeete ütongoria wa KLFA Naroko Njenürü Ole 
Kisio ooragwo naake ni ooragiirwo ni thü mweri 22 wa kenda. Thigari 
cia thü inyaanya ni ciooragiirwo müthartkiro-ini ücio. Mundet ooragwo, 
Birigidia Ole Kabati niwe wacagüriirwo Cibü komanda wa KLFA Naroko; 
münyiinyi wake aarí Kabuuteni Ole Ngare. Komanda Kabati oona KLFA 
ni ndindike müno ni mbütü cia üngoronia, ahamurithirie mbGtü yake 
ithaame, ithit kiríma-int kia Longonot kürüüa mbaara ya kwihithanira. 
Thuutha wa mřeri itatu yaathira akiruta mbütü yake Longonot akimitwara 
Marijo, mühaka-ini wa Kenya na Tanzania. 


Miirü na Embu 


Rügongo rwa Miirü mbaara yaari nduru ota Murang'a na Nyiri. Mbaara 
imwe ciaari nene na iria ingi ciaarí cia kwihithira thü barabara-ini na 
güitharikira. Mbaara ya Kamürita niyo yaari nditü kuri ciothe mweri 
wa Januari 1954. Mbutu ya KLFA yatongoreetio ni Njenürü Mwariama 
mbaara-ini yo. Keii Njenürü Mwariama atühe rügano rwa mbaara iyo: 


Mbaara ya Kamürita yaarí nene, twarüire handu ha mathaa 

mana; mütitü wothe wa Kamürita waririmbükaga mwaki 
It. wa mboomu iria ciaikagio ni ndege cia thü ciagütüniina. 
| No itiahotire gütüküüra marima, twarüire na hinya kinya 
tükiharagania mbütü ya ngoronia. Andu aiitü 17 ni makuire 
na angi gikundi magitihio, aria matahootaga guthii tüki- 
makua, tükimatwara thibitaarí iitü. Twooragire thü 20 na 
tükimatuunya micinga yaao. 
Twoima Kamürita twarorire mwena wa Embu, tükihüüra 
kambi ya borithi ya Müranya, tükiüngania micinga iria 
yaareketio ni birithi makiüüra na tükiaüra aria makuite nguo 
ciao cia birithi, micinga na njirüngi; aria twanyitite mateeka 
ataano ngiruta watho marathwo. 

Mweri wa Keeri, Njenürü Mwariama ni atharikiire kambi ya hümungaati 
ya Molinduku akiminyita thuutha wa kürüa mathaa matatü. Müthenya 
üyü üngi kiri mbura nene agitharikiire borithi iría yaarangiraga kihaaro kia 
ndege, Timaaü. Birithi aria mahonokire mütharikiro-ini ücio ni aría morire. 
Mbutu ya Mwariama yaaingira borithi igikua mathandükü mataano ma 
njirüngi, micinga kiründo na nguo cia birithi ngonia igiri, Tgicooka Tgicina 
borithi na ndege gikundi. 


| Mbaara Embu ndiaari na nditi ta Mru mwaka wa 1954. Mübango wa 
atongoria a KLFA, Embu, waari wa gütharikira kambi cia hüimungaati na | 
birithi ütukü niguo mbütü Tnyiite mathaita ma kümihotithia ktibambana 
na mbirarü ya ngoronia. Tondü kambi cia hümungaati cia Embu itiari 
naangire wega, nyiingT ciacio ni ciamomooriirwo, na mathaita maingi 
magituunyanwo. Gücina kanitha cia ngoronia miceeni na küheeheenja 
njüna-ndara nyakairü matüüra-inT waari wira lingi wa mbütü cia wiyathi, 
Embu. 


Nairobi 


Nairobi niyo yaari hendikwota ya kiama kia wiyathi—nguo cia aarüi, 
ndaawa, micinga na njirüngi ciauumaga Nairobi. Mbeeca cia gütwarithia 
injiini ya mbaara nyiingi ciarutagwo ni arutiwira memba a Mau Mau, 
na aanake a mbaara macagüragiirwo Nairobi. Maabundithio gütümrira 
mitüüma na mřaramano yorüi wa mbaara mütitü, üteti wa bürüri na 
küheeo kirira Kia mworoto wa Mau Mau magatümwo mütitü. Kiimbaara 
wira wa rühonge rwa KLFA, Nairobi, waari küheeheenja thü cia muingi, 
kümimiinda aacukani na ecükümithania küri mbari ya nyakeerü, 
gücookaniriria arutiwira airü niguo matuike mütitü wa kwihithwo ni aarüi 
a wiyathi. Tondü Nairobi gütiaari na gutiri mititü, gutiri ngurunga cia 
kwihithwo-ri, mitaa iría yaikaragwo ni andü airü—Mathare, Maceengo, 
kamükünji, Makonge-ini, Müthürwa, Kibira, Bahati, Korereint, Shauri 
Moyo, Kariokoo na küngi—niyo yaari ciihithwo cia njamba cia KLFA riria 
ciateng'erio ni thü. Gütiri müthigari wa ngoronia waingiraga mitaa iyo 
na mücinga akoima naguo. Angiaregire güthareenda mücinga wake, 
aanyiitagwo ní itungati cia Mau Mau agatuunywo na hinya, agatwarwo 
nyümba agekirwo Kiaara mümero; kiimba gigekirwo ikonia, gigaikio buuti 
ya ngaari, gigatwarlirwo hiti Ng'ongu. No tuuge tütari na njiriiri ati nuthu 
ya Nairobi yaari thi ya thirikaari ya KLFA na nuthu iyo ingi yaathagwo ni 
ngoronia ngabana Baring na njaguuti ciake. Küingira mitaa Tría yaathagwo 

ni Mau Mau, mbütü cia ngoronia ciookaga na ngaari cia mbaara micinga 
Tri ceeba, igatinda kiu ikragaagia andu, mathaa macio maathira ikainüka, 
Imwe, makiria thigari nyakairü, ciatigagwo küu mitaa igicaria cang'aa 
inyue; nao athigari a Mau Mau makoragwo mari coonjo, icakuri ciarío ni 
njoohi igatharikiirwo, igatuunywo micinga, mbeeca na nguo cia mbirarü 
ikaheeo macengera na ikeerwo ithii bid; Uria wang'athagia akarekio na 
njirüngi. KUri angi maatigagwo ni ngaari ciao magicaria kuria mangigüra 
nguiko. Müthigari aingira kwa mümaraaya eetagiríirwo hau mürango-int 
ni itungati cia müingi na kamwaki (bathitora), akaüürwo mücinga wake na 
akeerwo athii mairiria, angiarutire buunjo akonorio. 


Ngeretha moona Mau Mau no gütamba Tratamba Nairobi na ni 
yaambiriüirie künyiitwo mbaru ni ndüüriri njirü na mititü-ini na matüüra- 
ini mbaara ya wiyathi no kürikira Trarikira ni mookire na mübango wa 
gütharikira Nairobi. Mübango ücio weetagwo Operation Anvil na mworoto 
waguo waarí wa küngürüria Nairobi, küimomoora hendikwota ya kīa- 
ma kia wiyathi na künyita atongoria a müingi na memba a Mau Mau. 
Müngürürio ücio wambiriirie kirooko ngware-ini mweri 24 wa Kana 1954, 
ügithit na mbere handu ha thikü mügwanja. Mitaa yoothe iria Aakenya 

| na magana na ikiheeo watho inyiite memba a Mau Mau na aria maküruta 
buunjo kana küng'athia marathwo. Ngiri na ngiri cia Agiküyü, Amr, 
Ambeere na Aembu, hamwe na mwandiki wa ibuku riri, makinyiitwo 
magitwaragwo nditiini—Langata, Manyaani, Makinarüdi, Manda, Mageta, 
Senya, Marigat na kUngi. Atumia aria meeciiragio nia Mau Mau hamwe na 
ciana ciao maatwaragwo nditiini Kamiti, aria angi magacookio matüüra-ini 
küria maakoraga meetereiirwo ni hümungaati, manyariirwo kiimwiri na 
kiinguiko. 


Ütukü ücio wa mweri 24 mitaa wa Mathare, Uria waari hendikwota 
ya Mau Mau, ükimundio mwaki ni ngoronia. Bairo nyiingi cia kiama, 
thitoo ya mathaita ma mbaara na nduka nyiingi na nyumba cia memba a 
kiama ikihia; andu makiria ya ngiri ithatü makiingatwo Mathare, karagiita 
ka mbirarü gakireehwo kümomoora nyumba. Indo cia Agiküyü, Aembu, 
Ambeere na Amürü mücii-ini Nairobi—nduka, nyumba na indo ingi cia 
bata ta ngaari—igitahwo igituika mali ya serikali. 


Kuumana na müngürürio ücio, atongoria aingi a KWC ni maanyitiirwo 
hamwe na itungati cia mbaara na arutiwira aingi aria maari atongoria a 
kiama kia wiyathi mitaa-ini na andu a mbiaacara aria maheeaga kiama 

mbeeca na nyümba cia gükoomwo ni itungati ciuumite mütitü. Na ciugo 
nguhi, no tuuge ati mübango wa mütaratara wa kiama na njira iria 
kiama giatümagira gigitüma aarüi a mbaara mütitü na indo cia mbaara | 
ni yaaharaganirio ni müthariko wa Operation Anvil na ücio ndwari 
wira mühüthü wa gücookaniriria kíama—gücagüra atongoria eerü, 
gütema njira ingi cia hitho cia gütwara aarüi mütitü na indo cia mbaara, 
guthondeka ciihitho njeru na mütaratara mwerü wa küüngania mühothi | 
wa mbeeca kuri memba a kiama na kübanga uria mbaara Ikürüo, Nairobi. 
Nyumba ya Müümbi yuugaga iríaga na mbugi ona kuri ügwati; kwoguo, 
ndundung'a ya KWC ya memba aria maatanyitiitwo ni yaacemanirie na 
|  Tgicagüra atongoria eerü a KWC na wira wa kürüithia mbaara, Nairobi, 
ükiheeo komanda atatu: Mwangi Toto, Kariüki Chotara na Mwangi wa 


ükinengerwo Kimaathi na Kenya Parliament na hendikwota ya kiama 
Tgitwarwo Nyandarwa. 


Thuutha wa Operation Anvil, arutiwira Agiküyü, Ambeere, Amiirü 
na Aembu aria matanyitiitwo ni mathaamirio na hinya kiria maikaraga 
Nairobi (Kororeint, makongeini, Ziwani, Müthurwa, Pumwani, Sterehe na 
küngi) magitwarwo mitaa yaao (Kariokoo, Bahati, Makadara, Kamükünji) 
mariooiki na indo iria maatigire—nduka na nyimba— igituika cia thirikaari; 
yaarangiiragwo ütukü na müthenya ni thigari cia birithi, warürüngana na 
hümungaati. O mütaa waari na mürango ümwe haría andü mauumagira 
na waari mürangire ni thigari cia ngoronia. Mündü akiuuma na akiingira 
ni ahüüragwo birigiceeni na akoonania bameti (passbook na roadpass) 
ya kuuga kiu ni kuo mücñ. O kihiinda kiu, thirikaari ya üngoronia ni 
yaahitükiirie watho üngi wa mbaara, ükiuuga ati: ni geetha Müügiküyü, 
Müüembu, Müümbeere kana Müümriirü eetikirio güikara Nairobi kana 
tauni ingi cia bürüri no mühaka akorwo na kibaandi, baathibuku, kaandi 
ya wira na rithiti cia igooti. Angiakoriirwo atarína na kimwe gia icio 
akanyiitwo, akohwo mieriTtaandatü wira müritü na arikia kiohwo agekirwo 
biingü mooko na macegera magürü agaiikio ngaari, agatwarwo nditiini; 
küu agaikara miaka na miaka anyamaragio ni ngoronia. Uria thirikaari ya 
ükoronia itaamenyaga ni ati: Agiküyü, Aembu, Ambeere na Amfird aria 
maari hümungaati, birithi na mbirarü amwe aao maari memba a Mau Mau 
na ni maateithagia itungati cianyiitwo. Niingi türani türia twaheeanaga 
ibaandi na baathibuku tüingi twao tooimite Cenitürü na twari Mau Mau; 

kwoguo ni twathondekaga raini ya kühee memba a Mau Mau ibaandi na 
baathibuku na hitho. Kürümanirira naüguo, gikundi kinene kia ndüürirr 
icio ingi cia bürüri witu ni kiareganiite na ükombo wa Gükoronia na křaarī 
noteti wa wendo wa bürüri, ni Undu ücio, ni giateithagia memba a Mau 
Mau mawabici-ini ma thirikaari na hitho. Macüngiririo moguo, Mau Mau 
ni yaahotire güthondeka ibaandi na baathibuku na hitho iria ciaheeagwo 
aarüi a wiyathi magithil mütitü kana riria mokiite Nairobi küreehe ribooti 
ya mbaara, kugira indo cia mbaara kana mundu ari mürüaru. 


Kügeria gükonya müri ya Mau Mau, Nairobi, Ngeretha ni marehire 
batarioni ingi cia mbirarü gikundi igiitwo Nairobi, kambi cia hümungaati, 
cia warürüngana na cia birithi igíaakwo kwaüingi mitaa-ini ya andu airü; 
Ahindi, Araabu na andu airü aria maari njaguuti cia ngoronia makiaandikwo 
hümungaati na birithi kwaüingi; mbari ya nyakeerü kuuma theteera, 
mwarimu kinya mümiceeni, oothe maari birithi kana mbirarü. Mbütü icio 
ciaheetwo hinya ni thirikaari ya ngoronia künyariira na küüraga memba a 
Mau Mau. Ücangiri ücio wa üngoronia ndwahotire kwenyenyia müthingi 
wa Mau Mau Nairobi, ni kürikiria wariküirie mbaara ya wiyathi, üklümia 
andu aiitü ngoro ya wendo wa bürüri, makirutira kwaüingi küng'aang'ana 
na njangiri ngoronia na njaguuti ciao nyakairü. Mitaa-ini Nairobi mbaara ya 
küüraga njaguuti nyakairü cia ngoronia—aacukani, migarü, thaka, eeririri, 
Tai Tai, Ahindi na Araabu aria maar athigani a ngoronia—yaaririmbükaga 
ta mwaki mweri wa Mügaa. Nduka cia ndoonga Uhindi, Araabu na beengi 
cia thükümü ciatharikagirwo muthenya barigici ni itungati cia Mau Mau, 
mbeeca igakuuo cia güteithiriria wira wa mbaara. Künyitana na üguo, 
Muuma wa Batüüni waheeagwo andu muthenya notuku üranglirwo na 
micinga ni itungati cia Mau Mau. Makiria andu aria maaheeagwo muuma 
Uyu maari aanake aria meerutite guthii mütitü kürüira wiyathi na itungati 
iria cia cicagüriitwo ituike thigari cia Mau Mau Nairobi na mataüni macio 
mangi ma bürüri. 


Müthariko wa Njeera ya Lükenya 


Mwangi Toto niwe woire ütongoria wa KLFA, Nairobi, Enoch Mwangi 
aanyiitwo ni müngürürio wa Operation Anvil. Mwangi Toto acookaniriria 
mbütü cia wiyathi ni atharikiire njeera nene Kamiti kiri mweri wa Juuni 
1954. Mworoto wake waari wa kühingürira memba a Mau Mau aria 
maari mabuuthu moteti hamwe na mütumia wa Kimaathi, wa Mathenge, 

wa Kaggia na wa Kenyatta. Mbaara yaarüiirwo mathaa meeri, Mwangi 
oona hatiaarí na mwanya wa küingira njeera tondu thigari cia ngoronia 
ni ciarüire norürü muingi akihamurithia thigari ciake ikaabüre. O mweri 
ücio, Mwangi ni eehithiire thü njira-ini ya mütitü wa Karura, akiüüraga 
thigari birithi gikundi. Thuutha ücio ni abangire gütharikira njeera ya 
Lükenya hakuhi na taüni ya Athiriba. Njeera iyo yaatwaragwo Agiküyü, 
Amiirü, Ambeere na Aembu aria maanyiitagwo Nairobi tondü wa gükorwo 
matiaarí na maria ma igooti, kaandi cia wira, kibaandi kana baathibuku; 
amwe aao maari itungati cia KLFA. Wira waao waari wa gwatüra mahiga 
na ibüi magüthondeka kagoto—wira müritü na ni maahüüragwo müno ni 
icaküri cia njeera nginya amwe makooragwo. Nacio irio iria maaheeagwo 
ciaari cia rühi na itaari nduge wega na matiatwaragwo thibitaarT marwara; 
mundu athügünagwo ni mürimü nginya agakua. 


Mweri 17 wa Kenda, 1954 mbütü ya KLFA itongoreetio ni Komanda 
Mwangi ni yatumire rügendo guthii gücabürira Lükenya. Maakinyire 
akihuuha karubeeta, mbaara Tkiambiriria. Müthigari ümwe waaria maari 
ithuguu-ini ni acühürirwo na njirüngi, acio angi hamwe na komanda 
waao nyakeerü maiigua mürurumo wa micinga magithara; ndagika 20 
njeera yaari mooko-ini ma KLFA. Oohwo 231 ni moohoriirwo na micinga 
kiründo Tgituunyanwo hamwe na njirüngi itaari ithaabu. Mürüi ümwe wa 
wiyathi, Githongo, ni arathirwo üüru muno ni thü ikiüüra, ndangiahotire 
güükira haría agüire. Handü hatigwo, anyiitwo ni ngoronia ari mwoyo, 
anyariirwo kKiinyamü ni njangiri thigari cia üngoronia akihüüngwo mahiri, 
aarüi macookania ndundu maatuire mamüürage mamwehererie ruo 
rüu. Küringana nooria Mühammedi Mathu ataariirie ibuku-inT rTake, The 
Urban Guerrilla, Githongo aamenyithio Uhoro ücio ni komanda agitikira, 
makimüratha. Aakua makimüruta thaa, jakeeti na mübuuto; magiküüra 
hamwe na andü aria moohorete njeera; maakinyaga Nairobi thinacara 
kirooko; aría maathiiaga wira magiceenjia nguo na makihitha mitüüma 
yaao, magithil wira kawaida. Aria maarutiirwo njeera, aingi aao maari 
itungati cia Mau Mau magicooka njeeci-ini ya müingi, aria mataari memba 
a kiama kia wiyathi makiirwo mundu athii na njira yake. Mbaara yooiima 
Lükenya yaatuthükire Ndaguriti mweri 2 wa ikumi, mbirarü nyakairü cia 
KAR mügwanja ni ciooragiirwo hamwe na komanda waao weetagwo Neil 
Purves, acio angi maagunirwo ni gwithara o mündü na njira yake. IhT cia 
mütitü itanakaabüra ni ciaaürire aria ciooragiite mathaita maao na nguo 

cia mbirarü. Mbaara ingi nene yatürikire mweri 4 hakuhi na camba ya 
Thüngü theteera yeetagwo "Müküyü Coffee Estate." Yaambiriirie thaathita 
müthenya, gügituka thigari cia KLFA ithaathatü ni ciaakuite hamwe na 
komanda waao, Mwangi Toto; ribooti ya thigari cia ngoronia iria ciaakuite 
ndiigana gütangathwo. 


Mwangi Toto aakua, Kariüki Chotara niwe wacagüriirwo komanda wa 
KLFA na akiheeo ngathi ya Njenürü; münyiinyi wake aari Barigidia Mwangi 
wa Maambo. Eeri maari andu eethi; Kariüki aarí wa miaka 24 na Mwangi 
22. Njenürü Kariüki ooya ütongoria Nairobi ni aceenjirie mürüire wa 
mbaara. Handü ha gütharikira thü maitho kwa maitho, igituika mbaara 
ya kwihithanira barabara-ini cia Nairobi na mitaa-ini ya aathükümi airü; 
rimwe mundu Uria üreendekaana aakoragwo wabici-ini kana gwake mücit 
hwai-int akarathwo. Aarüi a wiyathi, Nairobi, meekagira nguo cia thikaauti 
müthenya, ütukü magekira nguo cia birithi kana cia mbirarü ya ngoronia. 
Waititu wa Kinyatti aarí gitungati kia Mau Mau Nairobi, kiri mwaka wa 
1980 eerire mwandiki wa ibuku mr UU: 


Twekiraga yuniboomu ya thikaauti müthenya na tügakuua 
mabuku tondu ücio müthigari wa ngoronia ndaangiatüririe 
kuria türathit ni Undu twatuikaga turi arutwo a thukuru na 
hindi iyo ümwe witu akuulite bathitora akimitwara haria 
yeendeekanaga; üría ükwendagwo akarathwo, mükuui 
agacookerio bathitora, akamicookia kinena. Müraathani 
agathii na njira yake na mükuui na njira yake. Kwarf birithi 
| maita meeri: birithi a Mau Mau na birithi a ngoronia; no 
x mündü ndangiahotire gükürana müüthirikaari na müthigari 
| | wa Mau Mau tondü yuniboomu na micinga ni ciahanaiine. 
| Athigari Giküyü amwe a thirikaari na a Mau Mau ni 
mamenyanaga ni ündü maari memba a kiama kia hitho kia 

wiyathi. 


Ütukü Njenürü Kariüki eekagira yuniboomu ya inspector wa birithi 
na akarangirwo ni thigari cia Mau Mau ithaathatü irf na yuniboomu 
ya glithirikaari na miücinga. Aatüngana na thigari cia ngoronia ni cia 
mügeithagia, Jambo Afande,” naake akamacookeria, "Kazi inaendelea 
namna gaini leo?" “Mzuri Afande,” makamücookeria. "Kooburu," Kariüki 
ageetana, "ni kazi yako kuona askari wanafanya kazi nzuri sitaki waue watu 
hovyo hovyo, unasikia?" "Ndiyo Afande," Kooburu akahüüra thuruutia. 

Hindi ya ütongoria wa Kariüki, mitaa yoothe ya Nairobi yaigiitwo itungati 
cia Mau Mau—o mitaa waari na itungati 25 cia kwona ati mawatho ma 
kiama ni mararümiriirwo, küheeheenja njaguuti cia ngoronia, kürikuruti 
aarüi eerü na gütuunya thigari cia ngoronia micinga ciaingira mitaa- 
ini. Haarf gikundi kingi kia andu mirongo Trí kiaheetwo wira wa küratha 
thaata cia bürüri barabara-ini cia Nairobi, wabici-ini cia thirikaari na | 
gütuunya ndoonga cia matuka, mikaawa na beengi mbeeca cia kürüithia 
mbaara. Mündü anglareemire kürathika ni Njenürü Kariuki wagiragwo 
amwonorie ni Undu aari wathi müno na guoya ndaari. Gütuikaga ati andu 
aria maarathirwo Nairobi hindi ya mbaara ya wiyathi aingi aao maarathi- 
rwo ni Kariüki. Kariüki agīthiř kürathana eekagira kanjü ya ithiraamu na 
ngobia, mücinga wa kürathana wakuagwo ni müiriitu memba wa Mau 
Mau eekirite buibui. Gütiri Njenürü üngi wa KLFA Nairobi waari ngumo na 
wetigiritwo ni ngoronia ta Kariüki. Noriirt, Kariüki ni athugumriire kirathimo 
kiria aheetwo ni Mau Mau na akarathimirwo ni müingi wa Kenya rīrřa 
atulkire kagui ka ndigitita Moi gagüciikithio müingi, makiria andu aria 
maareganite na maabingaga ündigitita wa Moi na Kanu. Kariüka aakua 
andu aingi a bürüri, makiria Agiküyü, Aembu, Ambeere na Amrlirü, ni 
makeenire, magitulra mata githüri gücookeria Ngai wa Kirinyaga ngaatho 
ni kümehereeria müüra huhü. 

Samuel Githu (Speaker) aari njaguuti nene ya Ngeretha hindi ya mbaara ya 
wiyathi. Andü aria ooragire Mürang'a matiari ithaabu. 


Cibü Kigo wa Njiiri aar? müüragani magigi ta ithe Njüri hindi ya Mau Mau. 

Cibü Mühoya akiariria mbütü yake ya hümungaati, 1953. 

Taroora wega 
mbica ino: 
Memba a Mau 
Mau matüüra-ini 
na mataüni -ini 
manyariiragwo 
muno ni njangiri 
cia Ngeretha, 
mahüüngagwo 
mahüri mari njaga 
na mündü arega 
kumbüra hitho cia 
kiama akooragwo. 


12: Kwenjwo Huuyo na Rühiü Rütuhu | 


Müng'eeng'ano Ithaamirio-ini 


Andu aria mathaamitio ni Operation Jockscott na Operation Anvil maari 
ngiri na ngiri cia Aakenya, no Agiküyü, Aembu, Amiirü na Ambeere nio 
maari aingi. Aingi aao maatwariirwo ciugü cia nditiini: Langata, Maanyani, 
Makinarüdi, Manda, Mageta, Senya, Loukitaung, Londwa, Embakasi na | 
küngi kürümithio ruo. Atongoria aingi a Mau Mau aria matanyitiitwo | 
hindi ya Operation Jocksott ni maanyitiirwo ni Operation Anvil hamwe | 
na komanda amwe a Nairobi a KLFA. Küu ciugü cia nditiini kwari na 
müng'eeng'ano munene gatagati ka Mau Mau na icaküri cia ngoronia 
(nyakeerü na nyakairü). Agitaariria Uhoro Uyu, Waititu wa Kinyatti eerire 
mwandiki wa ibuku mri kuri mwaka wa 1979 uu: 


Nii ndaanyitiirwo hindi ya müngürürio wa Operation Anvil. 
Twakinya Langata, Nii na andü makiria ya 200 tügicagürürwo 
ni hümungaati ati tă Mau Mau hardcore, tügitwarwo kiugü 
namba 9. Ni twahüürirwo muno muthenya ücio na tükiimwo 
irio na miringiti. Müthenya Uyu üngi, magitürookera, na 
ithui ni twiharfüirie, mbaara ikiaambiriria, tükimatindika 
kinya magithara. Andü gikundi aiitü ni matihirio müno, no 
matiaatwariirwo thibitaari; amwe yacio ni makuire. Müthenya 
wa gatatu icaküri ni ciaarookire kiugü giitü iri na mathaita, 
ikinyiita andü aria meeciirtirie ni atongoria, ikimwatwara 
mütitü wa Ng'ongü, ikKimooraga. Ütukü niingi igiüüka ikiruta 
andu angi mügwanja, ikimatwara mütitü wa Ng'ongu, 
ikíimooraga. Müthenya üyü üngi, icaküri ciooka itongoreetio 
ni obithaa nyakeerü, tükimwira matiraruta andu angi, ni 
gütüüraga magütüüra, tüking'aang'ana nao makiuuma kiugü 
gutiri waari nongi; matiaanacooka kiugü giitü ringi. Thuutha 
ücio tükirutwo Langata—amwe magitwarwo Senya, angi 
Maanyani, Makinarüdi na Mageta. 


Ahingirwo ni maregire küruta wira, makiuuga oo ni mabuuthu moteti 
na kwoguo magiríire gwathwo na mawatho ma Kongomano ya Geneva. 
Mawatho macio moigiite ati mabuuthu a mbaara matigiriire kürutithio 
wira, küimwo irio, kühüürwo kana künyariirwo na njira irikü kana irikü; 

no mühaka maheeo gitiiyo na küroorwo na njira ciothe cia ümündü. 
Mati wa keeri, ahingirwo a Mau Mau moigiire marümitie ati matiri hindi 
magaceenjia mürügamo waao, magüthii na mbere kürüira wiyathi wa 
bürüri mari njeera, nditiini kana mbiirira kinya bürüri wiyathe. Künyariirwo 
kana küüragwo, makiuuga, gütigitüma magarürire mürügamo, meyeendie 
na meendie bürüri kuri thükümü; güthereenda, aaca. Ni geetha magie 
na hinya wa küng'aang'ana na mbütü cia ngoronia nditiini, ahingirwo a 
Mau Mau oküria mahingiirwo ni mathondekaga Kamiti ya Mau Mau ya 
Ituika (KMMI) ya andu ataano ya gütongoria müng'eeng'ano na thukuru 
cia hitho cia güthoomithia ahingirwo üteti wa bürüri na mworoto wa Mau 
Mau wa thikü ndaaya. Aria matanyuite muuma wa wiyathi ni maaheeagwo 
muuma na hitho na thuutha ücio makaingirio krama-ini kia wiyathi. 


Ngoronia Ngeretha ni maareganiire na mürügamo wa ahingirwo a Mau 
Mau. Makiuuga ati "imaramari" na "iitoi" itingitikirio cilhithe thiini wa 
mawatho ma Kongomano ya Geneva, kwaüguo wira no mühaka marute 
no marega thirikaari ni Tkümoeera hatua. Ahingirwo makiuuga karoothüa 
na mbiri. Kümahüüra mbaara ya heho, meeciiria na ng'aragu, Ngeretha 
makirega na irio na maai, makimatuunya miringiti na makimagiiria kuuma 
rida-ini kana kwiyooga. Waititu wa Kinyatti wahingiirwo Makinarüdi 


atümenyithitie atiriri: 


Twarega küruta wira twahüüriirwo mbaara ya ng'aragu, 
tukiirwo akorwo ni tükwenda kira no nginya twitikire wira, 
twathikire mawatho ma nditiini na tütilye ngoronia komanda 
munene wa kambi. Kürikiria ruo rwa mwiri na meeciiria, 
watho ükirutwo ati tütiriuumaga nja riüa-inT, kwiyooga mwiri 
kana güceeceranira, na mündü ari mürwaru ndarlitwaragwo 

E kwa ndagitaari. Mirimü na ng'aragu ni ciooragire andü aiitü 

un gikundi, makiria athuuri aküürü. Noona gutuika Uguo, ithui 
ni twaregire wira. Twaikara kiugü thikü ikumi tütarlite kana 
künyua maai, ngoronia kamiciina münene wa njeera, Kenya, 
ni okiire Makinarüdi gütwariria; tükimwira tütari na guoya 
wira tütiküruta ni arute watho tüüragwo. Atanathil ni aarutire 
watho tüheeo irio na maai na twitikirio kuumaga njaa riüa- 
ini, no irio, akiuuga, ni ithui türirugagira na tükauna ngu cia 
küruga; Uguo tügitikira. 


Ndittiini kwari mathiina na magerio maingi: künyariirwo 

mwiri, meeciiria na roho, küheeo irio itari hiü wega, ciir 
mbüci, igunyü, müthanga na mahiga na küimwo ndaawa 
mundu ari mürwaru. Tondu ücio andü aiitü aingi ni maakuiire. 


Üteti wa müng'eeng'ano wa Mau Mau nditiini noorïa ahingirwo 
manyariiragwo ni Ngeretha ni üheaniitwo kwa üraihu ibuku-ini ria J.M. 
Kariüki riitagwo na kiingenu, Mau Mau Detainee, ria Gakaara wa Wanjaü, 
Mwandiki wa Mau Mau Ithaamirio-ini na ría Maina wa Kinyatti, History of 
Resistance in Kenya. Müthoomi wa ibuku riirí ni agiriire kumenya mbaara 
ya wiyathi nditiini na njeera yaari nditü ota ya mütitü-ini, na amenye 
memba a Mau Mau aria maari nditiini na njeera nio maari müthitarí wa 
mbere marekio küregana na ütongoria wa Kenyatta na Kanu wa ükoronia 
na ühümungaati. 


Güthaamithio Migünda-ini na Tuuteni 


Thuutha wa müthariko wa Operation Anvil, thirikaari ya ükoronia ni 
yaahitükiirie mawatho ma tuuteni kihiiri. Watho wa mbere waarí wa 
güthaamithia Agiküyü, Aembu, Ambeere na Amiirü migünda-ini yaao; 
mubango ücio weetagwo na Kiingenü, Villagization Program no küna 
ügieetiirwo Villagization Concentration Camp Program. Andü oothe bürüri- 
ini wa GEMM makihamurithio na tuuteni mamomoore micii yaao, matha- 
ame migünda-ini yaao mathii magaake kambi-iní cia hümungaati niguo 
thirikaari ya ngoronia Thote kümarangira matigatware irio na indo ingi kuri 
aarüi mütitü.kana makoragwo na micemanio ya Mau Mau matüüra-ini 
ütukü thirikaari yaakooma. Ngiri magana na magana cia armi igithaamio 
mici yaao na hinya, nyumba na ciugü ciao ikimomoorwo, makumbi 
makimundio mwaki, mahiü maao magitahwo, ngoma cia andu aao 
igitigwo maganjo ikiriranira ciagiite gwagüthii. Andu aria maang'athagia 
makaregera migünda-ini ni küüragwo mooragagwo. Tuuge maathaamagio 
migünda-ini yaao magatwarwo kambi cia matüüra cia nditiini. 


Matüüra gikundi maacookaniririo meetagwo gícagi (na Küingenü, 
concentration camp) na gíakoragwo na andu makiria ya ngiri igiri na 
andu nio meeyaakagira nyümba. Gicagi gitiaari cioro, maai ma miberethi, 
thibitaarí kana kii; Kíahaanaga ta kiugü kia ng'ombe. Mirimü ya TB na iria 
ingi itambagio ni ngi, ngüngüni na ndaa ikiingiha, TKiambiriria güthügüna 
andu na makiria ciana na aküürü; aingi magikua. Ndutu, ndaa, iroboto, 
ngüngüni na thuuya ciaari kagoto; mbia ciatuunyaga ciana irio müthenya 


203 


f — J! |X— ES 


Agiküyü, 1890 - 1965 


na kuria andu mari tooro. Andu matiaari mbeeca cia kugira ndaawa kana 
nguo; aingi aao maathiiaga njaga. Ng'aragu nayo igituika mürimü Ungi 
tondü irio iria ciaari makumbi ni ciacinaniirio na makumbi na iria ciaarī 
migunda ni ciaatemangiitwo ni njangiri cia üngoronia. Iria na nyama 
gütiaari tondü ng'ombe ni ciatahitwo; mbüri na ngükü ciatuunyagwo andü 
ni hümungaati hindi ya birigiceeni. Na niingi, andu matietikiritio guthii 
migünda kümaatha kana küríma matari na rüütha na kimera glakinya gia 
kühanda maheeagwo mathaa meeritu (kuuma thaa ikumi kinya thinacara) 
güthii kühanda na mündü angiaceereirwo kana akirie mathaa akanyiitwo, 
akaigirirwo kigeenyo ati ni irio agütwariire ihii cia mütitü, akahüürwo ya 
gikuü niguo aaumbüre aria agütwarlire irio na auuge haria mehithite. Andü 
amwe mahüüragwo kinya makonja, aria aingi makagürüka ni kühüürwo na 
thimbü mitwe; angi maathikagwo mari mwoyo kana magaitiririo maguta 
ma taawa magaciinwo, magakua. Andu aiitü aria maakuiriire icagi-ini ni 
makiria ya 200,000. Ücangiri wa Ngeretha ndwari mühaka kana gaturumo. 


Watho wa keeri waari wa güthaaamia Agiküyü, Aembu, Ambeere na 
Amiirü Ributibare. Ngiri na ngiri makirutürürwo mřciř yaao, thukuru-int 
ciao, kanitha-iní ciao na mawira-ini maao na mahiü maao magitahwo 
magitulka nyama cia thigari cia ngoronia. Magikiirwo ngaari cia mbirarü 
magitwarwo ciugü cia nditiini. Andu aingi, makiria ciana na aküürü, 
magikuira nditiini tondu wa ng'aragu, mirimü na hüüro. Atumia aingi aria 
maari mahu makihuna ni kwagaagio na künyariirwo ni icaküri cia nditiini 
na ng'aragu ya gütindikiririo. Noto Ributibare marutirwo, aaca; aingi aao 
aría maari rügürü kwa Barüia, Nyanza, Mombasa na Mijikenda, Tanzania 
na Uganda ni maanyitiirwo magitwarwo nditiini na indo ciao igitahwo ni 
thirikaari. Indo icio ciacookaga ikeendio ni thirikaari. 


| Watho wa gatatu waari wa kürutithia andu a icagi wira na tuuteni. 
ut Andi icagi-inT, na aingi maari atumia, mookiragio ngüriürio ni hümungaati, 
birithi na GSU magatwarwo kwenja barabara cia kühitüklirwo ni ngaari cia 
mbirarü cia ngoronia, gwaka kambi cia hümungaati na birithi, gütügüta 
mititü iria yaari barabara-iní na hakuhi na kambi cia thü, kwenya mütaro 
wa buuti ikumi wari na üriku buuti inyaanya güthiürürükiria kambi ya 
hümungaati kana ya birithi wa kügiririria KLFA Tingire kambi. Wira cio 
warutithagio na mbaara nene na irumi nungu cia rüthüüro. Atumia na 
athuuri aküürü mahüüragwo na haati, iteende cia micinga, thanju na iboko 
maaremererwo ni kürikia wira Uria mathimiirwo, angi magakulra mütaro 
thiini. Ündü üngi waari wa ruo na maithori, atumia eethi macagüragwo 

makagwatiirwo kiu githaka-ini ni njaguuti nyakairü cia ngoronia; aingi 
aao makigia mahu ma magui macio ma ükoronia. Arüme maacagüragwo | 
makeerwo ni mateithagia ihii cia mütitü, makaarwo raini makarathwo | 
mbere ya muingi ati niguo andü icagi-ini magie na ngoro ya guoya, 
meetigire güteithia Mau Mau, mathareende. Gikundi kiria kraarutaga wira 
ücio wa üüragani Mürang'a gieetagwo "Hika-Hika" (na Kiingenü kigiitwo 
"murder squad") na gíatongoreetio ni Kíimeendero Michüki, Samuel Mügo | 
Githu na mbari ya Njiiri. Andu aria mooragaga maamatinagia mooko | 
makamatwarira ndithii nyakeerü wa Mürang'a kümwonia Uria mararuta 
wira mwega; naake ndithii akahee o mündü ciringi mirongo Tiri na 
akamacookeria ngaatho ni küüraga thü cia thirikaari. Nakuo Nyiri gikundi | 
Ku Kiooragani giatongereetio ni Eliud Mahihu, Isaiah Mathenge, mbari ya 
Nderi na angi ta cibu Müindia wa rügongo rwa Karatina. Naake Geoffrey 
Kariithi agatongoria “Hika Hika” ndiicitiriti ya Embu. Ükoronia ni kinda kiri 
ruo kuri gikuü, ati ngoronia na njaguuti ciao nyeuthi no moorage and, 
magwate atumia na ciana cia airitü, na gutiri waao ünginyiitwo atwarwo 
igooti. 


Icagi iria ciaari rüteerere-ini rwa Nyandarwa na Kirinyaga ciookiragio 
kirooko tene ngükü Ttakügiite guthii wira wa tuuteni wa kwenja mütaro wa 
buuti 15 wari na üriku buuti 20 wa kühakania mititü na icagi. Mütaro ücio 
wacookaga ükahandwo nyambo na ükambwo mboomu cia landmine na 
miena yeeri ya mütaro hagekiirwo waaya cia thiitima, kümihutia ni gikuü. 
Wira ücio wa ükombo wa ükoronia warutagwo kuuma kirooko (thinacara) 
kinya thaa ikümi na gütiaari mathaa ma ranji kana makwongithia ciana. 
Andu marikia wira maheeagwo mathaa meeri tu makümaatha, gütaha 
maai na kuuna ngu. Ni tüthoomire hau iguru twaiigua ati mündü 
angiaceereirwo mugunda ooke gicagi na maiiria yaarí mbaara ya gikuü. 


Watho wa kana wauugiite: mundu (Müügiküyü, Müüembu, Müümbeere | 
na Müü-mürü) agithii rokiconi ingi, Nairobi kana tauni ingi, no nginya 
akorwo na Road pass. Aakorwo ni mundurume, niguo aheeo Road pass, | 
no mühaka angřakoriirwo na kibaandi na rithiti cia igooti. Kwari magooti 
matatu maría GEMM maathiitwo ni watho wa mwihuugo marihe: 1) 
igooti ria kawaida (igooti ria kiongo); 2) igooti ria nyondo (mündü akorwo 
aahikitie atumia eeri akariha magooti meeri ni kio rieetagwo igooti ria 
nyondo); 3) igooti ría mbaara. Cibü, hendimeni, makang'a, makabuurü na 
birithi ni maheetwo hinya ni thirikaari ya üngoronia künyita mündürüme 
owothe kuuma miaka 16 kinya miaka 100 ütaarí na kibaandi na marithiti ma 

igooti. Watho ücio woigTite ati kahi ka rüüriri rwa GEMM karikia gükinyia 
miaka 16 no mühaka gakorwo na kibaandi, karihe igooti onagakorwo gatiri 
wira na kangiakorirwo gatari na kimwe kia dokiumeniti icio gakanyiitwo, 
gakoohwo. Watho ücio na mangi maingi maari makühiinyiriria andu airü, 
kümomoora ümündü waao, küharagania maica maao na mitugo yaao 
ya nduire niguo matuike ngombo njathiki cia üngoronia. Ni ündü wa 
watho ücio, andü aingi aiitü maatüüraga njeera tondü wakwaga mbeeca 
cia igooti, wira kana gukorwo mündü ndaanakuua kibaandi agithii kioro 
ütukü, akiumagara, agitwara mwana cukuru kana agithil wira Kirooko. Ona 
mürimi angiakoriirwo mügünda akirima kana akiriithia, eetio kibaandi ni 
thigari cia ngoronia na akorwo ndari na kio—agitigiite mucii no künyiitwo 
aanyiitagwo, akoohwo mieri itaandatü wira müritü. 


Kühüüngwo Mahiri 


Mündürüme angieciiririo ni aateithagia Mau Mau na njira yoyothe, 
aagiragwo gicagi gwake mucii kirooko ngware-iní agatwarwo kambi ya 
hümungaati, akahingirwo kanyümba kahaanaga ta kiaga kia ngükü; thaa 

igiri ciakinya akarutwo kiaga-ini agatwarwo kiri ahüüngani a mahiri. Mari 

na üüru muingi na rüthüüro nyungu ng'ima, makamümenyithia gitumi gia 

künyiitwo gwake; thuutha ücio makamwira akorwo ndakwenda mbaara 

Tnenehe aheeane Uhoro wothe atakühitha kana gwitigiria, no agaküheeana 

Uhoro Uria mareenda makümümunya nyee na mamürenge müthiita ni 

geetha amenye ati githoomo kiria mathoomithitio ni Ngeretha ni kia bata. 

Tondu memba a Mau Mau ni maanyuite muuma makehita na ritwa ría 

Gikuyu na Müümbi na ría bürüri witu ati matiri hindi makaumbüra hitho 

cia kiama kürithü ngoronia na njaguuti ciake nyakairü ni kaba mündü akue, 

| münyiitwo akameera ndooi Uguo maramwira na ndari Uhoro ooi ta ücio. 
ul Ahüüngani mahüri makamwira: "ithui tükwenda ütühe ühoro wa ma na 
wa maheeni, turi na gicungi gia gücunga maheeni, riu taambiriria Uhoro, 

huuyo cia gititiira.” Münyiitwo auuga ndari noohoro, akarutürürwo hau 

na ngundi, haati, thanju na irumi nungu, agatwarlirwo aria maaheetwo 

wira wa künyariira aanyiitwo a Mau Mau. Agikinya oüguo akeerwo arute 

nguo, aarega ikarutwo na hinya. Ari njaga akambiririo kühüürwo na 

| . miti ya mathanwa, njügüma, iboko na thigingi cia miigua—akahüürwo 
kinya akaringika. Atakwiigua agakururio akiuuraga thakame Ttukanite na 

maithori ma ruo kinya kiri ahüüngani mahiri. Eeigua, akeerwo aikarire giti 

amahee ühoro kana mamücookie küri ahüürani. Münyiitwo angiaaregire 
na mahiri biüü kwa biüü eekagwo maündü maingi mooru, ma ruo na 
maithori. Maamwe ma maündü macio ni maya: 1) kümondoorwo ciiga cia 
mwiri na ndotono kana cuuma; 2) kühüürwo na kiboko kana kimanja gia 
thigingi cia miigua; 3) kürengwo ciaara cia mooko kana cia magürü, matü 
kana iniüirü na banga; 4) kümunywo ndwara cia mooko kana cia magürü 
kana huuyo na buraithi, gütheecwo na mbini, ciindano kana mükuha 
gatagati-ini gia kaara na rwara; 5) gütheecwo njee na mbini kana mükuha, | 
güciinwo müthia wa müthiita na thigara; 6) gücinwo itina na cuuma 
irutiitwo rüririmbi-ini rwa mwaki, güikio rüririmbi-ini rwa mwaki ari njaga; 
7) güikio irima riri na thuraku kana thüraita ari njaga; 8) güikio kioro ari 
njaga kiiyüire mai, igunyü, nyenye na ngi handü ha mathaa gikundi; 9) 
gücinwo njuiri kana huuyo na thigara kana kibiriti, gütheecwo kinena 
na mbini, ciindano kana mükuha; gücinwo na njeegeni ngingo, njegeke, 
kinena, müthiita, cieero na itina; 10) gwikirwo cuba iyüire maai mahiü ma 
biribiri müthuti kana gükindwo müthuti ni ahüüngani mahüri kiründo; 11) 
kwirwo anyue mathugumo make kana arie mai make; 12) güturumithio 
bathitora mümero, akeerwo arega na mahüri ni aküüragwo. Arüime amwe 
maarega küruta hitho cia kiama ni kühakürwo mahaküragwo magacooka 
makooragwo. 


Mütumia anyiitwo, aakinyio kambi ya hümungaati (akorwo ni mwithi 
kana ni müiriitu) aambaga kügwatwo ni hümungaati gikundi hamwe na 
komanda waao nyakeerü, thuutha waüguo agatwarwo kiri ahüüngani 
mahüri; arega na mahiri akahüürwo mbaara nene arí njaga. Arega biüü 
küheeana hitho cia kiama akeerwo athiürürüke ta mbiira aturumithitie 
kaara ka muoroto thi akihüüragwo haati cia kinena na cia itina na iraatü. 
Thuutha Gcio akanyitaniirwo ni hümungaati gikundi arí njaga akahangirwo 
rütaara-ini rüigiriirwo njiko iri na mwaki kana agatindikiririo mücuba kiino- 
ini, agaciinwo na njeegeni njegeke, nyondo, kinena, itina, cieero na ngingo. 
Thuutha ücio ageekirwo maai mahiü ma biribiri kiino-ini. Aathi na mbere 
kürega noohoro, agaikio irima ria thuraku kana ria thüraita ari njaga, 
kana agaikio mbürübürü Kiino-ini, akeerwo arega noohoro igütuthükira 
küu thiini, akue. Ari njaga o Uguo, nyamu ya thi Tri kraga-int ikareehwo, 
akeerwo arega küheeana ühoro ni kürekererio yoonane naake. Ona KTibu 
na kiüra ni ciatümangirwo ni ahüüngani mahiri gwikira atumia ngoro ya | 
guoya. Atumia angi marega noohoro maciinagwo na thigara mūthia-inř | 
wa nyondo, makeenjwo na icegera cia cuba njuiri na huuyo mooheetwo 

mooko na magürü, makamindiirwo nyondo na buraithi, makarengwo 
ciaara cia mooko kana cia magürü na rühiü. Handü ha kumbáüra hitho cia 
kiama, atumia amwe mauugaga mooragwo. Kee riu twone üria Mau Mau 
maahüüngangwo mahiri kwa borithi. 


Wira wa kühüünga memba a Mau Mau mahiri mataüni na nditiini 
waneetwo birithi ya rühonge rwa mwanya, Special Branch (SP) na Kenya 
Police Reserve (KPR). Kwoguo kambi cia künyariira memba a Mau Mau 
nyiingi ciaari mataüni na nditiini. Thüngü theteera cia SP na KPR ni cio 
ciaari ahüüngani a mahiri igiteithiririo ni njaguuti ciao nyakairü. Andu aria 
maatwaragwo kambi icio makiria maari arüme; mundu atwarwo aambaga 
kühüürwo mbaara nditü. Thuutha woguo agatwarwo meetha-ini, akeerwo 
aheeane ühoro wa Uria aanyuire muuma wa wiyathi na mariitwa ma andu 
aria mamürikurutire gutuika mümemba wa Mau Mau na aamenyithie 
birithi kuria Mau Mau maigaga miücinga. Mündü ooiga ndari noohoro 
wa küheeana, akeerwo aüre nguo ciothe atigwo Uria aciarirwo, aarega 
küiruta ikarutwo na hinya na buunjo wa rüthüüro. Ari njaga akambiririo 
kühüürwo na kimanja gia thigingi cia miigua, haati na ngundi. Münyiitwo 
oomia kiongo, arege noohoro akoohwo magürü biingu agacurio ainamitio 
ta ng'ombe Tgüthinjwo, agatigwo hau acunjurite handu ha mathaa gikundi 
kana ütukü mügima. Kirooko, akorwo ti mükuü, agacurürio, ari o njaga, 
akaheeo maai makünyua gikombe na mathaa meerí magwiciiria kana ni 
aküheeana Uhoro. Mathaa mathira ahüüngani mahiri magooka makuuiite 
üüru na ndigithü, makamüria kana ari na Undu akwenda kwira thirikaari 
ya Marikia, auuga ndari noohoro akahüürwo mbaara nene, aaringika 
agakuaniirwo na buunjo miingi agatwarwo kimeetha-iní Kiraihu na 
kiaraamu kiaarí na biingu koona na koona, akambwo akoomeetio na ngara 
zi ta ngondu igithinjwo. Hau hau, makambiriria kümünyariira—kümüciina 
na thigara mücuthi, huuyo na njuiri, kümümunya ndwara na buraithi, 
kümütheeca na mbini kana ciindano gatagati ga kaara na rwaara. Omiriria 
ruo, agaciinwo müthiita na thiitima, aakaya ni ruo agekirwo gitambaya 
kiigu kanua. Eetikira küheeana Uhoro ni ruo akohorwo biingü magürü 
na mooko, agatwarwo wabici ya güthareendera; no aangirega noohoro 
akagarürwo agakoomio na nda meetha-iní aambiitwo, agakindwo mübibi 
ni thigari gikundi. Thigari cia nyakeerü ikaambitriria, ciaarikia ikamütigira 
thigari nyakairü. Thuutha ücio aria maari na mithiita ming'aru magacooka 
ho maita meeri kana matatü, akambiriria kuura thakame müthuti. 

mahiü ma biribiri, tamenya ruo ruü! Aarega na mahüri biü akongererwo 
ruo makiria: 1) kümüciikithia ngui ya birithi ari njaga, 2) akeerwo anyue 
mathugumo make na arie mai make, 3) akeerwo onge mithiita ya aria 
maramünyariira; 4) ari o Uguo njaga agaakio ndia-ini ya maai makinyiite 
maruu na irio akaimwo, agatigwo hau handü ha thikü mügwanja; 5) 
akorwo ti mükuü akarutwo maai-ini agekirwo biingü mooko agacurio 
handu ha mathaa gikundi; 6) nyamü ya thi TIkareehwo, akeerwo aheeane 
Uhoro kana Trekererio; 7) aarega noohoro biti agaciinwo na beturori mwiri 
wothe kinya aakue, kana akohererwo Land-Rover ya birithi na thuutha na 
mukanda agakururio barabara-ini, aakua agaikio Land Rover-ini agaco- 
okio kambi güthiikwo. Ni maündü maingi ma kiinyamü meekirwo andu 
aiitü ni Ngeretha hindi ya mbaara ya wiyathi. Ümüüthi üyü andu aingi aria 
mataari aciare hindi ya mbaara nene ya wiyathi matingitikia ati Ngeretha 
ni meekire ücangiri ta ücio makigeria kühingiriria mbaara ya wiyathi niguo 
matüüre matünyuaga thakame tümakuiite na ng'ongo. Ruo rwa ngoro ni 
ati njangiri icio cia nyakeerü na nyakairü cianyariiraga na küüraga memba 
a Mau Mau matüüra-ini na mataüni-inT gutiri wanyitiirwo ni thirikaari ya 
Kenyatta aciirithio, handü ha güciirithio matuiirwo maobithaa anene a 
birithi, a njeeci na a njeera. 

Njenürü Chaina aarathlirwo mbaara-ini na akinyiitwo ni thü. 
Thuthu ücio ni aathareendire, agituika njaguuti ya ngoronia Ngeretha. 

13. KLFA Küümba Thirikaari ya Ituika 


Gütiri Kindü Kiri Mürio ta Wiyathi 
Kongomano ya Gatatü yaacemanirie Mihuro KLFA  hendikwota, 
Nyandarwa, kuuma tariki 22-25 mweri wa Nothemba, 1954. Yookiitwo ni 
aarüi a mbaara 1,200, memba a KWC kuuma Nairobi na gikundi kinene 
giaatongoria na itungati kuuma matüüra-ini na taüni cia Mürang'a na 
Nyiri. Atumia ni mookiite kwaüingi matümiitwo ni kamiti cia Mau Mau 
cia matüüra maao. Mathenge na thigari ciake ni mookiite kongomano na 
komanda a Kiambuu na Naroko ni mekinyitie na magiküngüirwo müno 
ni atongoria a KP. Njenürü Mbaria tondü aarí kongomano-ini Tyo eerire 
Maina wa Kinyatti mwaka 1979 ati Kimaathi niwe wahingürire kongomano 
na ciugo ici: 
Nyumba iitü: 
Ndireenda  kümücookeria ngaatho  inyuothe  müükite 
kongomanio-ini ino ona gütuika ndege cia thü no irarekia 
mboomu, njira iria müükiire ni nyambe mitego ya mboomu, 
ithima nyiingi igekirwo thumu, matüüra-ini kaabiü ni yotukü 
na muthenya, barabara ciothe iria nene güükü Giküyü ni 
njikire ihingo na ikarangirwo ni mbirarü cia thü. Hümungaati, 
warürüngana, birithi na mbirarü ni maheetwo hinya wa 
küüraga mündü owothe megwiciiriria ni wa Mau Mau, no 
macio moothe matinagiria müüke kongomano; müroiigire ni 
kaba gikuü kuri ükombo wa ükoronia. Amwe aanyu muumiite 
küraaya—Naroko, Kiambuu, Thika, Nairobi, na matüüra- 
ini—müüke Nyandarwa tübange miaramano na miirigo ya 
mbaara na twariririe mubango wa bürüri witu wa mbere 
ndaawa, na ücamba na üümiriru wa bürüri witu, mükimenya 
kuna mundu anginyiitwo ni thü na kimwe kia indo icio ni 
gikuü. Ndaamwira atiriri Nyümba iitü: gutiri kinda kingi kiri 
muro ta ngogoyo ya wiyathi. 
Thuutha wa gücookeria aria mookiite ngaatho, Kimaathi ni athoomire 
anjeenda ya müthenya wa mbere wa kongomano, nayo yahaanaga 
uu: 1) kübanga miaramano na mirigo mierü ya Uria mbaara Tkürüüo 

mwaka wa 1955 na kühee komanda arüithia a mbaara mawaitha meerü 
makümahotithia kügiana na mbütü cia thü; 2) küigua na kwariria ribooti 
gitumi gia kürega künyitanira wira wa mbaara na KP; 4) atongoria a KP 
kümenyithia kongomano kiria üteti wa bürüri üroorete na mürügamo wa 
KLFA; 5) güthomeerwo ribooti ya itungati iria ciatümiitwo ni kongomano 
ya Keerf kwarahüra ndüüriti icio ingi cia Kenya niguo ciingire mbaara-ini 
ya wiyathi. 


Aarikia güthooma anjeenda, Kimaathi ni aribootire gikuü kia Njenürü 
Kago, Njenürü Kiriti Ole Kisio, Ole Mendet, Mwangi Toto, Birigidia Gathiitü 
na Njenürü Kariba na künyiitwo na güthareenda kwa Njenürü Omeera. 
Omeera niwe waari mübuunge wa mbere wa KP güikio mooko ni ngoronia 
ari muoyo, na ota Njenürü Chaina, Njenürü Omeera ni aathareendire 
na tondü aarí nderekita wa Raiburarí ya KLFA, Uhoro üría aheeanire ni 
wateithirie ngoronia Ngeretha künyita Raiburari ya KLFA na küüraga 
aarüi aria maamirangagira. Künyiitwo kwa bairo cia KLFA cia mbaara na 
maratathi maingi maari na hitho cia mbaara, ribooti cia micemanio ya 
KP na koobi cia maria maria Kimaathi atümagira komamda a mbaara na 
kamiti cia Mau Mau cia matüüra-ini na cia mataüni-ini ni gwateithiriirie 
Ngeretha kumenya hitho nyiingi cia KLFA cia mbaara na mariitwa ma 
atongoria a Mau Mau matüüra-ini na ma komanda arüithia a mbaara 
mütitü na mataüni-ini. Maratathi macio maanyitiirwo ni tha, riu metagwo 
na kiingenü, The Kimaathi Papers, 1954. 


Maacáü aarikia miario eetire Njenürü Ihüüra aririe kongomano. Njenürü 
Ihüüra ni amenyithie kongomano ati thigari Ngeretha igiteithiririo ni 
thaata cia bürüri ni ciatindikiite mbütü cia KLFA na hinya müingi muno, 
küharagania cilhitho kiründo cia KLFA, kürenga raini cia irio na kürangira 
njira cia mikira matüüra-ini iria areehi a irio na mathaita matümagira. 
"Mworoto wa Ngeretha," Njenürü Ihüüra akira kongomano, “ni küingira 
Nyandarwa, künyita hendikwota ya KLFA, küüraga atongoria a mbaara na 
küharagania mbütü cia wiyathi. Kwoguo no mühaka kongomano yüüke 
na mubango mürümu na mükindire wakühotithia mbuta cia wiyathi 
gükonyora mbütü cia thü marima-int maria ciihatiriirie" (Mbaria, 1976). 
Njenürü Ihüüra aathiire na mbere kuuga ati "Njenürü Chaina na Njenürü 
Omeera maathareenda ni maaheire ngoronia hitho nyiingi cia KLFA cia 
mbaara na ni Undu ücio mbucii nyiingi Mürang'a nithaamie igaakwo kundu 
küngi hamwe na thitoo cia irio na thibitaarT. Njira imwe iria aarüi a wiyathi 

marageraga ni hande mboomu cia landmine ni thü, ithima nyiingi igekirwo 
ürogi, mündü aanyua maai macio no gikuü” Niaathiire na mbere gütaariria 
kongomano ati thirikaari ya ngoronia Tri na mubango wa kuumba njeeci ya 
mwanya ya migarü ya aria moiimite KLFA magathereendera Ngeretha ta 
Njenürü Chaina na Njenürü Omeera ni Undu wa nda, guoya na ükoroku 
wa mbeeca. Agikira hinya miario yake, Njenürü Ihüüra eerire kongomano: 
Njeeci Tno ya migarü niyo iritongoragia mbari ya nyakeerü 


twakiite mbucii na tüigaga irio, bairo cia mbaara, micinga 
na njirüngi; ni mooi mitugo na mriikarire iitü ya mütitü na 
rüthiomi rwitü rwa mbaara, ni mooř Ufa irio irehagwo 
mütitü, Uria mathaita ma mbaara maarehagwo na niaa 
marutaga wira ücio, na makiria ya Uguo ni mooř mariitwa 
maatongoria a Mau Mau a matüüra-ini na mataüni-ini na ni 
maküheeo micinga minene ni thükümü nyakeerü ya gütühita 
mititü-ini, matüüra-ini na mataüni-iní magatüüraga. NT undu 
ücio, njeeci ino ya migarü ni igükorwo iri na ücangiri müüru 
makiria kari njeeci ya hümungaati tondu mworoto wayo ni 
gütemera mbütü cia ngoronia njira njarii na nyoroku kinya 
hendikwota ya KLFA, manyiite Maacü na atongoria acio 
angi a Kenya Parliament; tühootwo, ükombo wa ükoronia 
ürikíirio, ütonye mwiri na meeciiria. Kwoguo tükibanga 
uria tükürüa mwaka ücio Ungi no mühaka na no nginya 
kongomano ino yüüke na mübango mürümu na máükindire 
woria tügütharikira njeeci ya miügarü. Twaga mubango, 
migarü na araata aao nyakeerü maritükooraga mbucii nahii- 
nahii magatüheeheenja. Nyümba iitü, andü matari mübango, 
| matebangiite na matari na Uiguano kana üürümwe mahaana 
ciihü. Tondu ciihü ciaumbuthürwo magoko-ini ni müguíimi, 
| o küihü kiuugaga Ngai ndeithia, gigathii na njira yaakio, kiria 
| gitari ihenya gikooragwa, rüüciü taguo kinya ciihü ciothe 
| rügongo rügima ikaniinwo. 


Uhoro üngi ingienda kühutia haniini ni wa üiguano na 
üürümwe wa mbütü ciitü cia ita na ütongoria wa kiama giitü 
kia mbaara. Muuma iria twanyuire wa üiguano uugiite ati | 
gutiri mundu kana gakundi ka andu getikiritio kübuunjania | 

üiguano na üürümwe wa müingi kana kaheeo kamweke 
ga küharagania miüihitwa iría twehitire ya kürüira wiyathi 
wa bürüri witu. Mündü ta ücio kana andü ta acio no kinya 
moeerwo ikinya, manyiitwo, matwarwo igooti-ini ria kiama 
kía wiyathi, maciirithio maanyiitwo na mahitia mekirwo 
mühindo ngingo; andu ta acio ni thaata cia bürüri matiagiriire 
küigwirwo tha. Ithuř ita rra Mürang'a tünyitiite ütongoria wa 
KP—ütongoreetio ni Maacü Kimaathi—na mooko meeri na 
tügetikia ati aria mareenda gwatüra KLFA, gütühürithania, ni 
thü ciitü, ni thü cia bürüri, ni thü cia wiyathi; ona Ngai witü 
ni amathüire. Ngwihoko na ni njitikitie ati miti lyo ndaagweta 
mfario-ini yakwa ni Tgüikarrirwo thí ni kongomano niguo 
tügicooka mbucii ciitü tükorwo turi kindu kimwe, raini Tmwe, 
mworoto (imwe, njeeci imwe (Ribooti ya Mbaria 1976; Gucu 
na Nyakiyo, 1979). 


Njenürü Ihüüra aarikia kwaria, Kimaathi ni ooririe komanda aria maari 
müthitarT wa mbere mbaara-iní maaririe kongomano. Miario yaao yaari 
raini řmwe na ya Njenürü Ihüüra. Aria angi macookire kwariria kongomano 
ni atongoria a matüüra. Ribooti yaao Tkimenyithia kongomano uria andu 
mathaamithitio na hinya kuuma migünda-ini yaao, magatwarwo kambi- 
ini cia hümungaati kuria maarangiragwo müthenya notukü—ati mütumia 
agithii mügünda kümaathira ciana gia kuria no kinya ahooe rüütha kari 
mbari ya ngoronia. Magithii na mbere kümenyithia kongomano iria 
ng'aragu na mirimü ituuikiite kiguu gia gikuü matüüra-int. Makirikia ribooti 
'yaao makiuuga na ciugo nditü cia wendo wa bürüri ati ona mangiüragwo, 
maciikithio ng'aragu na mirimü, manyariirwo ngoro, miiri na meeciiria, 
micii yaao iciinwo na mahiü maao matahwo, matirí hindi makarekia büruri, 
| marekie beendera ya kiama kia wiyathi kana mathareende. 


Thuutha ücio kongomano ni yaaheeirwo ribooti ni itungati iria 
ciatümiitwo güükiria ndüüriri icio ingi cia Kenya niguo ciarahüke, inyii- 
tanire na kiama kia wiyathi kühüürana na mbütü cia ngoronia na itume 
mbütü cia mbaara Nyandarwa. Meeja Wang'ombe niwe wambiririe 
küheeana ribooti yake; aakiira kongomano rügendo rwake rwa Kiambuu 
na Naroko rwari rürathime tondu ni aahotire gükinya Kiambuu na Naroko 
na akioonana na komanda a mbaara a ng'ongo icio cieeri. "Ngwiciiria tondu 
Komanda wa Kiambuu na wa Naroko ni mookiite Kongomano;" aakiira 


Kimaathi, “hari bata maheeo kamweke maheeane ribooti ya ng'ongo 

ciao.” Meeja Vido naake akimenyithia kongomano ni aahotire kwonana 
na komanda wa mbütü cia Thika na wa cia Maküyü na akimataariria 
mübango na mworoto wa KP na akimooria mageekinyia kongomano-ini 
küheeana ribooti ya Uria mararüithia mbaara ng'ongo ciao. Komanda wa 
Thika na wa Maküyü ni mookiire Kongomano na makiheeo mweke wa 
kwaria. Mündü wa gatatu aari Kabuuteni Rügani, naake akiira Kongomano 
ati ráügendo rwake rwa güthii bürüri wa Turukana na Bokoti rwari na thiina 
müingi tondu njira ciothe ciaarí ngaabe ni thigari cia ngoronia na aarñithi a 
ng'ombe matiaari noteti wa rüthüüro rwa ükoronia, no ni ahotire gükinya 
bürüri wa Bokoti na akioonana na atongoria. Maaria Bokoti magitikira 
ya kana yaheeaniirwo ni Meeja Wanjaü. Aatümlitwo guthii Naikuru tauni 
kwonana na Kamiti ya Mau Mau ya gatagati na oona kamweke athiř bürüri 
wa Nandi, wa Kipsigis, wa Tugeni na auma hau athiri rügürü kwa Njaruo 
na Aabarüia. Ni amenyithirie kongomano ati ni aahotire gükinya taüni ya 
Naikuru na akioonana na atongoria a kiama kia wiyathi na akimatariria 
mworoto na mübango wa KP na mathiina maría maakooragwo mütitü, 
makiria makwaga njirüngi njiganu, ndaawa, nguo na micinga. AKimenyithia 
kongomano ati atongoria a mbaara Naikuru ni mamüheire njirüngi 
mühuko mügima na buundüki ithatü na makiuuga nguo na ndaawa ni 
magwetha, ciooneka mairehe hindi ya kongomano. Anjumbe a Naikuru ni 
mokiite Kongomano, akiuuga, na ngwiciiria ni maküheeo kamweke marie. 
| Rügendo rwa Nandi, Kipsigis, Tugeni na rügürü kwa Njaruo na Aabáüria, 
f Wanjaü aakiira kongomano, rütiahotekire tondu mbütü cia ngoronia 
ciaahaanaga ta thuraku njira-ini. Meeja Kahiga aatümlitwo bürüri wa 
Ikamba na ribooti yake ndiaari njega. Aribootire ati atongoria a Mau Mau 
Ikamba-ini maatiahoteete gwaka njeeci mbaara ya wiyathi Ttanambiriria 
ni Undu ücio thükümü Ngeretha ni maahotire kügiririria Mau Mau Ttambe 


Njaama iría yaatümiitwo guthii kühooya üteithio Uganda küri Kabaka 
wa Baganda ndíaahotire gükinya kuo tondu wa kwaga gwa küraririra 
na mühaka-ini wa Kenya na Uganda wari mürangire müno ni mbütü cia 
ngoronia, ona mbia ndingionire mwanya wa küingirira. Nayo njaama iria 
yaatumiitwo guthii Ithiobia küüria üteithio wa mathaita ma mbaara kuri 
thirikaari ya Haile Selassie na kühingüra wabici ya KLFA Addis Ababa, ni 
tüthoomire hau iguru, yaari ya andu 16 hamwe na komanda waao no 
ti Njenürü Mathenge. Ni mageretie müno tondu mahitiríirio ni mbütü 


215 


E o O 


Agiküyü, 1890 - 1965 


cia üngoronia mühaka-ini wa Ithiobia na Kenya; maarega güthareenda, 
mbaara igituthüka. Ni marüire na hinya müno no ni maahootirwo, aingi aao 
makiüüragwo, aria angi makinyiitwo mateeka magicooka makiüüragwo; 
gütiri waao wahonokire. Uhoro Uria wandikagwo magathiiti-ini ma güükü 
Kenya, ükanirirwo ni tümeeme na ükaheeanwo ni andu amwe aria maari 
mütitü ati Mathenge na mbütü ya itungati 70 mari Ithiobia ni ühoro ütart 
itaata ria ma—ühoro wa mühüyüko, wa maheeni magandu. 


Müthenya üyü üngi kongomano yaacemania, Kimaathi ni aribootire 
ati ni atümiire thirikaari ya USSR, India, Egypt, USA na ingi maria 
maküimenyithia mworoto wa KLFA na güciüüria inyite andü a Kenya 
mbaru mbaara-ini yaao ya wiyathi. Koobi cia maria macio ciaatümiirwo 
Mbiyü na Mürumbri, London, na Kimaathi akamooria magerie igürü na thi 
moone ni matümira United Nations koobi. Agithii na mbere na ribooti yake 
ni amenyithirie kongomano ati ni aatümiire macibü na hendimeni (thi 
waao, mathii na mbere na güteithiriria mbari ya nyakeerü, ciongo ciao ni 
irigiirwo ni Mau Mau. Thuutha wa ribooti ya Maacü Kimaathi, anjumbe 
a KWC ni maaheeirwo mathaa ma kwaria. Maambiriirie na kümenyithia 
kongomano, Uria mbaara yaathiiaga na mbere Nairobi. Mbutu cia 
KLFA, maakiira kongomano, ni ciahoteete kürutürüra thü mitaa-ini ya 
andu airü, na aacukani aingi ni mameendereetwo. Rühuho rwoteti, 
makiigwithia kongomano, rürahurutana na hinya rürí mwena wa wiyathi 
| kinya rügatüma Ngeretha maambiriirie kwororoiya ngoro. "Müthenya 

Ungi,” makimenyithia kongomano, "ngoronia Ngabana ni aranitiire 

na kameeme ati kürT na mübango wa guthondeka thirikaari ya multi- 

racialism (thirikaari ya ndüüriri ciothe cia Kenya Ttongoreetio ni ngoronia) 

na mawatho ma mwihüügo ni mambiriüirie küregerio na andu airü aria 
i mari mwena wa üngoronia na mari na githoomo ni maambiriirie küheeo 
iti cia iguru thirikaari-ini. Atongoria njüna-ndara a ciama cia arutiwira ni 
metikiritio gwita micemanio ya arutiwira na Ngabana ari na mübango wa 
gwitikiria ciama cioteti. Üguo ni guo Ngeretha na njaguuti ciake nyakairü 
marabanga" makra mbütü ya ita. KLFA, magitaaríiria kongomano, "ni 
yuugiite maita maingi ati ndiri hindi Tgeetikira künyitanira thirikaari na 
ngoronia kana Uhindi. Mworoto wa KLFA ni wiyathi—ni thirikaari ya aria 
aingi bürüri-ini, thirikaari ya Aakenya.” Niingi ni "tuugiite tühinyiriirie, 
tükooiga ringi na ringi, ati andu airü aria makünyita thirikaari ya multiracial 
mbaru, maingire thirikaari ya ngoronia, ni thü cia KLFA, thü cia bürüri, 

ni thü cia wiyathi, na tükümareenga magürü na njirüngi" (The Kimaathi 
Papers, 1953-1954; Maina wa Kinyatti, 2008:303). | 


Atongoria a KWC makirikia miario, maaniriire na hinya makiuuga: KLFA 
abuunje mbütü cia hümungaati, arekie atongoria a Kaŭ na Mau Mau na 
eetikire kügie na mücemanio wa kwaririria müthenya Uria Kenya Tkeyatha 
na ücio niguo mürügamo wa KLFA. 


Müthenya wa gatatu, kongomano yaikariire thi miti ino: 1) kwaramia KP | 
niguo ndüüriri cia Kenya ciaingira mbaara-ini ya wiyathiikorwo na anjumbe 
thirikaari-ini ya KLFA; 2) kuumba thirikaari ya ituika; na wa gatatu, kwaririria 
migigi iria Tkoragwo gatagati-ini ka Mathenge na atongoria a KP. Müti wa 
mbere na wa keeri ndiaari na mihinga, kongomano ni yaaheeire atongoria 
a KP hinya wa gütabarira maundu macio. Müti wa gatatu ni wakirie mwaki 
wa ngarari kongomano-inf. Andü aingi, makiria komanda a mbaara, ni 
meendaga kümenya gitumi kiria kiagiragia Mathenge arutithania wira wa 
mbaara na KP na mürügamo wake woteti. Mathenge ni aheeirwo kamweke 
ni mwene-giti wa kongomano aarie. Ndaaririe müno, auugiire ati gitumi 
gia kuuma Gtongoria-ini wa kiama kia mbaara na gia kürega güthiiaga 
micemanio ya KLFA ni tondu Kimaathi aarí na mübango wa kümüüraga 
niguo amweherie ütongoria-iní wa KLFA. Oorio kana aari na müira wa 
kümünyita mbaru, akiuuga, aaca. Oorio aamenyeete atia ati Kimaathi aari 
na mübango ta ücio, akiambiriria kühiindahiinda. Kimaathi eerwo eethi- 
türe, akiuuga wee ndaari Undu ta ücio aabangite kana eeciiritie kana 
areciiria, nonoakeene Mathenge angitikira gücooka ütongoria-ini wa KLFA 
na kürümirira na gwathikira mawatho ma KP. Mathenge oorio kana no 
eetikire gücooka ütongoria-ini wa KLFA na künyita mürügamo woteti wa 
KP akiuuga ndaaroona hari na mihinga; ni Undu ücio gügitulka ni eetikira 

!  gücooka ütongoria-ini wa mbaara. Küniina Uhoro cio, gwatuirwo Kimaathi 

| na Mathenge maheeo muuma wa Üiguano; muuma ni wathondekirwo na 
eeri makiüünywa. Uria kongomano itamenyire ni ati Mathenge ni atuite 
itua ati ndaagathikira ütongoria wa KP kana arutithanie wira na Kimaathi. 
Tondu ona agiüüka kongomano aari na mworoto wa küümba kiama kingi 

|. gla kürüithia mbaara. Mworoto ücio ni wanyitiitwo mbaru ni Mbaria wa 
Kaniü, Kahinga wa Wacanga, Kimbo wa Mütukü, Njenürü Kahiü-Itina na 
komanda a mbütü cia Üthaya. 


Müüthi wa kana, kongomano yaaririirie Uria mbara Tküürwo mwaka 


217 


" |. A A BEER N 


Agiküyü, 1890 - 1965 


wa 1955. Ni Undu wa Uria Ngeretha meerutaniirie na ni maahooteete 
güthükuma mbütü cia wiyathi na hinya nginya maakanyita kambi imwe cia 
itungati, komanda aria maari müthitarT wa mbere meerirwo magarürire 
mürüire wa mbaara. Müthenya makarüa mbaara ya kwihithanira na ütukü 
magatharikira kambi cia thü, makiria riria mbura irauura kana mathaa ma 
ikiria nyoni. Uhoro üngi wa bata, komanda a mbütü ni maathirwo mageria 
Uria mahoota kügiririria migigi kambi-ini ciao na gütuiria kana kiri iceerü 


na njirüngi. Kongomano ni yauugiire na igikinyira na hinya ati komanda a 
mbütü no mühaka marutithanie wira wa mbaara na atongoria a Mau Mau 
a matüüra na moone ati thigari cia wiyathi itiranyamaria atumia matüüra- 
ini kana gütuunya müingi indo ciao. Watho wa Mau Mau wauugiite ati 
gütirr müthigari wa KLFA wetikiritio gütuunya mundu wa raiya kindu 
giake, küiiya indo cia müingi kana kügwata mutumia. Mürüiri wiyathi 
aangianyitiirwo eekite mahitia ta macio, atwaragwo igooti-ini ria mbaara. 
Kügwata mütumia kana mwana wa mūirñtu mari ihitia riüüru, mundu 
atuagirwo güitwo. 


Akihinga kongomano, Kimaathi eerire njamba cia bürüri: 


Ndiíreenda ndimüririkanie Uria Kongomano ino yatuaa: 
Wambere, mürügamo witu ni gwaaka thirikaari iitü— 
thirikaari ya ara aingi bürüri. Thirikaari iyo mareeta 
multiracial ni ya kürikiria ükombo wa ükoronia; ni twamirega. 
| Wakeeri, wiyathi Uria türeenda ni Uria ügücookia migunda 
jitu Tra twatuunyiirwo na githüri ni mbari ya nyakeerü; 
| wiyathi ükühee ciana ciitü githoomo kuuma buraimari kinya 
| yunabaaciti, wiyathi ükühee Aakenya hinya wa gwathana na 
wa kügaya ütonga wa bürüri witu. Wagatatü, ni türeetikaniirie 
ira ati diguano na üürümwe wa mbüÜtü ciitü na wa ütongoria 
wa kiama kia mbaara ni cio ngo ciitü mbaara-ini'ino ya wiyathi 
na kwoguo mundu Uri na mübango wa küharagania mbütü 
ciitü, gwatüra ütongoria wa KLFA ni thü iitü, ni thü ya bururi. 
Wakana, ni tükoreetwo tükiuuga kaingi na kaingi ati tütikaiga 
micinga thi kana tuumire kihaaro kia mbaara tütaingatiite 


ithui mbari ya Müümbi, ni ithui njamba cia bürüri, türTkuuga 

ündü tütiuugükagwo. 


Miti Tyo ina niyo ngwendeete gükindira, riu kongomano 
ni yaathira, andu ni mamenyane na maheeane mawaitha, 
nyimbo cia wiyathi ciinwo na nguiko ni njitikirie. Itungati 
cia kumagaria andu aria maracooka matüüra-ini na mataüni 
rüüciü ni bange (Ribooti ya Mbaria, 1976; Gucu na Nyakiyo, 
1979). 


Kirooko giiki kingi, nyoni itokirite, andu ni meetirwo kihaaro, makiirwo 
maroore Kirinyaga, mahooye. Mbaria wa Kaniü eerire mwandiki wa ibuku 
mri kuri mwaka wa 1976 ati Kimaathi niwe wahoithirie, akiuuga: 


Ngai witü, bürüri witü watuirwo githinjiro ni ngoronia 
Ngeretha. Matüüra-inT, mititü-ini na mataüni-ini thakame ya 
andu aiit Tratherera ta kiguü tiiri-ini. Marooragwo tondü ni 
maregeete gwathikira watho wa ücangiri wa ükoronia. Ngai 
Baaba, Ngai wa Giküyü na Müümbi, Ngai witu, wee niwe 
hinya witu, Uri mbere tütingihootwo ni thü. Tühee hinya 
Twakühooya na riitwa ría Gikuyu na Müümbi, ria Ndemi na 
Mathathi na ría Maina na Mwangi. 


Thaai! 
Thathaiya Ngai, Thaai! 


kürüüa. Nao aria mooimite matüüra-ini na mataüni-ini makiumagario ni 
gikundi kia aarüi kinya rüteere-ini rwa mütitü, makiinüka. 


Kimaathi Kwandikira Ngoronia Ngabana 


Mweri wa Ndithemba 1954 Ngeretha ni maatharikiire mbütü cia wiyathi, 
Nyandarwa, na thigari makiria 50,000; müthariko (cio weetagwo 
Operation Hammer. Mbere matanaingira Nyandarwa maambire kühüüra 
mütitü na ndege cia mboomu handu ha thikü mügwanja, ütuku na 
müthenya. Mboomu itienyenyirie mbütü cia KLFA no nyamu ciitü cia 
githaka ciooragire nyiingi. Thuutha wa mboomu, ndithemba 15 mbütü cia 
Ngeretha ikihamurithio ciingire Nyandarwa irutürüre kana ciüürage mbütü 
cia wiyathi, inyiite Maacü Kimaathi na iharaganie hendikwota ya KLFA 

ya mbaara. Mbaara nene Tgituthüka, TKirüüo handu ha thikü mügwanja; 
Ngeretha makihootwo, makirutürürwo mütitü na mwaki minene. 
Thigüküü ya Njesü yaathira, kuri Januari 1, Ngeretha ni ahamurithirie 
mbütü ciake hindi ya keeri itharikire mbütü cia müingi, Nyandarwa; 
müthariko ücio wa keeri weetagwo Operation Broom. Kahiinda gaka 
mbütü cia Ngeretha ni cieehariirie müno tondu ni ciahotire gütindika 
mbütü cia wiyathi nginya ikinyita mbucii ya Mihuro Tria yaari Hendikwota 
ya KLFA no itiri mündü ciaanyiitire kana ciooragire tondü mbütü cia KLFA ni 
ciathaamite mbucii iyo thikü ithatü mbere. Kuuma hau komanda a KLFA ni 
maaceenjirie ürüi wa mbaara, igituika ya kwihithanirwo na tondu mbütü 
cia ngoronia itiooi kürüa mbaara ya müthemba ücio ni ciarutürürirwo 
Nyandarwa hindi ya keeri. 


Ngeretha maaremwo ni kürutürüra mbütü cia KLFA Nyandarwa ni 
mookire na mübango üngi wa waara wa kügeria küharagania mbütü cia 
wiyathi mütitü na nditiini. Mübango ücio waari wa kühee aarüi a wiyathi 
amnesty. Thirikaari ya ngoronia yaaniriire na kameeme Tkiuuga ni "geetha 
bürüri ücooke thaayü, Ngabana Baring ni etikirite kühee aarüi a mbaara 
ya wiyathi aria mari mütitü na nditiini amnesty akorwo ni makuumira 
mütitü, mathareenda na aria mari nditiini moimbüre muuma na meetikire 
güthareenda." Mübango ücio wa waara ni wanyitiitwo mbaru ni nyakairü 
njüna-ndara cia Renjikoo na cia kiama kia arutiwira, hümungaati na 
atongoria a ndini ya ükiricitü. Kwaririria ühoro ücio wa amnesty, Kimaathi 
ni eetire mücemanio wa naihenya wa KP; atongoria a KP maaciira ni 
maaregire mahiinyirüirie gwitikania na mübango wa waara wa ngoronia 
Ngabana. Kwoguo, KP Tgíatha Kimaathi aandikire ngoronia Ngabana 
amümenyithie mürügamo wa KLFA. Maya nimo marüa mari Kimaathi 
aandikiire ngoronia Ngabana: 


Küri Baring, 


Ndüri na hinya kana ühoti wa kwira KLFA ithareende. 
Ithui ni ithui twikarangaga na tükeihüra. Ücio üragütarite 
no ütüguciririe tüingire mütego-ini wa güthareenda ni 
arakühitithirie. Mworoto witu, na niguo mworoto wa andu a 
Kenya, ni kühüüranira wiyathi wa bürüri witü na ithaka ciitü 
iria mbari cianyu makoomeire na githüri. Tütikauuma mütitü 
kana tuige micinga thi tütarikitie wira Uyu twaheeirwo ni 
Mau Mau. Thaayü ükooneka mwarekia bürüri witü, wiyathe. 

Ni nii, 


Field Marshal D. Kimaathi 
Nyandarwa Headquarters 


(Marüa maya makoobetio kuuma maandiko-ini ma 
Kimaathi) 


Atongoria a Mau Mau aria maari njeera na nditiini ni maaregire künyua 
gacürü kau Ngabana aarugiite ka amnesty, makiooya raini ya KLFA. 


Waziri Mkuu Dedan Kimaathi 


Kwaririria makiria Uhoro wa Ngabana wa amnesty na Uria üteti wa bürüri 
wahurutanaga, atongoria a KP ni meetikaniirie meete kongomano ya 
kiama. Wabici ya mwandiki münene wa KP niyo yaaheeirwo wira ücio. 
Mweri 6-9 wa Gatatü 1955, kongomano ni yaacemanirie mbucii ya Cieeni, 
Nyandarwa. Yookiitwo ni aarüi a wiyathi a Nyandarwa, na atongoria a 
Mau Mau a matüüra kuuma Nyiri na Mürang'a. Aarüi a wiyathi kuuma 
Kiambuu, Naikuru na Naroko matiahotire gükinya kongomano-iní hamwe 
na atongoria a KWC tondu wa mbütü cia ngoronia küingiha njira-ini. 
Mathenge, Mbaria, Kahiü-Itina na Kimbo matiookire kongomano, maari 
na mücemanio na ngoronia wa kwaririria Uria magüthareenda. 


Müthenya wa mbere, küringana na bairo namba mügwanja ya KLFA 
(1955), kongomano yaaririirie na Tkihitüki 
KLFA ni kühüüranira wiyathi wa bürüri kinya riria Gkooneka; 2) amnesty ni 
mütego wa ngoronia Ngeretha wa küharagania mbütü cia wiyathi. KLFA 
ti huko Tría Tgucagiririo na ngwaci ikaingira mütego-ini; 3) mündü müirü 
ükügeria gwatüra üiguano wa kiama kia mbaara kana küingirio mübango- 
ini wa ngoronia Ngabana wa amnesty ni thi ya bürüri, ndakaigwiirwo tha, 
ni aheehenjwo; 4) ni twareega thirikaari ya multiracial; tütinginyitanira 
thirikaari na Ngeretha na Ahindi aria matüüire matünyuaga thakame na 
gütünyariira na njira cia kiinyamü. Kenya ni bürüri wa andü airü, ni ündü 
ücio thirikaari iría türarüira ni thirikaari ya andu a Kenya. Akiongerera 
miti iyo nditi, Macaria wa Kimeemia eerire kongomano: “Andu a Kenya 
mooire micinga mari na mworoto wa kürüira wiyathi wa bürüri na 
kwoguo mworoto ücio na üümiriru waao ni cio hinya wa KLFA. Amnesty 
ni twamirega, güthareenda, aaca, na gwitikira thirikaari ya multiracial ni 
kwiikia ndia-iní ya ükombo wa ükoronia. Kwoguo tüngitikira thirikaari ya 

multiracial ni kwendia kirathimo kiria twarathimiirwo ni Mwene-Nyaga." 
Kimeemia aarikia miario yake, njamba cia bürüri ciooimire kongomano-ini 
ikiinaga nyimbo cia ituika, igithii kuria irio cia hwal-ini. 

Müthenya Uyu üngi andu maariía kíambia-nda magithii hooru 
ya mücemanio; thaa ithatü kongomano Tkiambiriria. Anjeenda ya 
müthenya ücio yaarí imwe: Küümba thirikaari ya ituika na gücagüra 
aria makümitongoria. Mworoto wa küümba thirikaari waari wa kwonia 
thirikaari ya üngoronia ati KLFA ni yaareganiite na mübango wa ngoronia 
wa thirikaari ya multiracial na müno makiria kümenyithia thükümü 
Ngeretha ati wathani waao wa ükoronia Kenya waari müthiru. 


Hindi ya gücagürana yaakinya, Kimaathi aacagürirwo Prime Minister na 
mütongoria wa thirikaari, Karari Njama, Secretary of State. Naake Macaria 
wa Kimeemia akiambatirio ngathi agituuo Field Marshal, karatu wa mbütü 

| ciothe cia KLFA na miniciita wa mbaara. Wanjiru wa Waicangürü agicagürwo 
Cibü komanda wa rühonge rwa atumia rwa mbaara na aklambatirio ngathi 
agituuo Kanaari na miniciita wa kürümbüyania na maundu ma atumia. 
Kaabeneti yoothe yaarí ya andu ikumi neerí na mbuunge yaari ya andü 
mirongo Tiri na ana. Mbucii ya Cieeni niyo yaatuirwo glikaro kinene gia 
thirikaari ya müingi na Hendikwota ya KLFA. 


Müthenya wa gatatu, kongomano yaakindira maündü maria maaritio 
müthenya wa mbere na wa keeri ni yaaririirie na Tkliguanira miti ino: 1) 
Prime Minister arirangiragwo ni ceekiuriti ya thigari ikumi na igiri, ndari 
na rüütha rwa kuuma Nyandarwa kana guthii kihaaro-iní kia mbaara. 
Agithit mbucii cia aari no mühaka aheeo rüütha ni mbuunge na ceekiuriti 
Tkorwo ni bange, na komanda wa mbucii iria arathil ni amenyithitio ciumia 
igiri mbere; 2) Prime minister niwe koigi wa thirikaari na mütongoria 
wa bürüri; 3) wira wa miniciita ni güteithiriria Prime Minister wathani- 
ini wa bürüri na müng'eeng'ano-ini wa mbaara. Watho ndwitikiritie 
miniciita kuuma hendikwota matari na thigari imaranglire; mundu 
witikiritio guthii mbucii cia aarüi na kihaaro kia mbaara ni miniciita wa 
mbaara naake agakorwo arimürangire na njira ciothe; 4) Prime Minister 
na kaabeneti yake mangiona hari bata güikara thi na Ngeretha gücaria 
mangiiguanira na Ngeretha no mühaka üreehwo mbuunge-ini waariririo. 
Mbuunge ya witikira, kongomano ya kiama Titwo, Twitikire kana Türege; 
5) mitugo ya Mathenge Ttulirio wega tondu küroonekana ari na mübango 

wa küharagania mbütü cia wiyathi. Aakorwo üguo niguo mworoto wake 
agiriire künyiitwo atwarwo igooti-ini ria mbaara, oonekana na mahitia 
eekirwo mühindo ngingo. Maarikirie miario thaathita na nuthu, magithil 
ranji. Thaa inyaanya magicooka kongomano-ini makiinaga nyimbo cia 
müng'eeng'ano na hinya na maraakara mocamba, ürüme na üümitiru. 


Ceekiuriti ya kürangira atongoria yaabangwo, kongomano ikiambiriria, 
anjeenda yaari Tmwe: kwaririria mütaratara na mürügamo wa thirikaari 
ya KLFA wa mbere ndaaya. Anjeenda ino ni yaaririirio na mwaki müno 
tondu o mündü ni eendaga küheeana mawooni make ma Uria eeciiragia | 
thirikaari ya wiyathi Tkahaana na ni raini TrTKü Tkooya hari ühoro wa ithaka 
na wa nyakairü aría maarí mwena wa ngoronia hindi ya mbaara ya wiyathi. 
Maatereta handu ha mathaa gikundi ni meetikaniirie üü: 1) thirikaari ya 
KLFA igakorwo iri ya andü airü a Kenya, gutiri Müthüngü kana Mühindi 
ügeetikirio küingira thirikaari-inf kana atuike memba wa mbuunge; 2) 
mbütü ciothe cia thü ni ikabuunjwo na aria moikaine ni mooragire andu, 
kügwata atumia, künyariira memba a Mau Mau na küiiya indo cia muingi 
ni makanyiitwo matwarwo igooti-ini; 3) thigari cia KLFA ni cio Tgakorwo 
Tri mbiraru ya thirikaari ya wiyathi; 4) migunda yoothe Tkomeiirwo ni 
ngoronia theetera ni gacookerio eene, Tria Ingi igařrwo athiini aria matari 
migunda. Gutiri mundu, nyakairü kana nyakeerü, ügeetikirio ni watho 
gükorwo na mügünda makiria ya Tika ithaano; 5) micaara ya arutiwira airü 
nTikongerewo liganane na micaara ya Ahindi na Athüngü; 6) thukuru ciothe 
igakorwo iri cia thirikaari na arutwo oothe, mari nyakeerü kana nyakairü, 
Ahindi kana Araabu, magathiiaga thukuru imwe-—gütiri mündü ügeetikirio 
gwaka cukuru ya mwanya ya ükabira kana ya ükarabaa; 7) ni gügaakwo 
moniumeniti mucii Nairobi Utuike kiririkaano kia njamba cia Mau Mau, na 
muthenya wa Okitoba 20 ügatuika wa küririkanaga njamba iria ikuite na 
ni ma ükoronia na gatiba yandikiitwo na karamu ka ükoronia, thirikaari 
ya KLFA ni ikaandika mawatho meerü ma kühee hinya raia a Kenya niguo 
mahote kühüürana na ükombo wa ükoronia wa meeciiria na wa wonjoria. 
Anjeenda ino yaathiire na mbere küng'aang'anwo nayo kinya gükiira. 

Kimaathi akihinga kongomano eerire aarüi a wiyathi ati, üiguano, 
üürümwe, ütongoria mürümu, ücamba, üümiriru na wiyüümia ni cio 
thimbü cia bata mbaara-ini ya wiyathi. Akira kongomano ati andu ona 
mangikorwo na mathaita mirongo na mirongo na maage Üiguano, üicamba 
na ütongoria wambiitwo na nyambo cia cuuma, matingihoota thü ciao. 

Akiaria ühoro wa njamba cia KLFA iria ciooragiirwo kihaaro-ini kia mbaara 
na makiria gikuü kia Njenürü Kago auugire, “ Gikuü kia njamba ya ita ta 
Njenürü Kago ni giatüraakaririe haría hari ruo, aingi aiitü maiyüirwo ni 
maraakara makeyüüria: kai hiihi Ngai witu, Ngai wa Gikuyu na Müümbi, 
atütiganiirie, niki angitikiria ngoronia ciüürage njamba ya bata ta Kago? 
Ndaamwira atiriiri, mbaara ni üürage thü kana Tküürage. Niingi riria 
twoire micinga türüire wiyathi wa bürüri witu twekirire gikuü mihuko-int 
jitu, tükiuuga—ni wiyathi kana gikuü. Muuma wa Batüüni uugaga: aria 
makuuaga makirüira wiyathi matuikaga hicitüria ya bürüri waao; mariitwa 
maao magatuika ciiroro cia kwiroragwo na cio ni njamba cia bürüri. 
Ngiongerera no njuuge ati kürüira wiyathi wa bürüri witu ni kirathimo" 
(Nyakiyo, 1978; Müigua wa Kinyua, 1979; Meeja Müirürt, 2009). 


Müthenya Uyu üngi, kirooko kuri maiiria, mbütü ni ciakabürite, igicooka 
mbucii ciao. Nao aria mooimiite matüüra na mataüni makiumagario ni 
itungati cia mbucii ya Cieeni nginya rüteere-ini rwa mütitü. Memba a 
mbuunge na miniciita maatigirwo mbucii ya Cieeni makiandika ribooti ya 
kongomano na kübanga mawira. Maabanga mawira, Kimaathi aaheeirwo 
wira wa guthii kambi cia aarüi Nyandarwa kümataariria mürügamo wa 
KP Güteti-ini wa bürüri. Naake Wanjiru agitümwo Kirinyaga na ribooti ya 
kongomano. 


Mweri17 wa gatatü, 1955 Kimaathi ni aceerire mbucii ya Kariaini, 
Nyandarwa, na akihingüra hendikwota njeerü ya mbütü cia Ituma Ndemi 
(mbütü cia Nyiri) Aarüi makiria 500 ni mookiite güküngüira Prime 
Minister. Aataarírie mbütü Uria Kongomano ya Kana Tratuire na Trahitükia 
na küümbo gwa thirikaari ya wiyathi, naake Maacü Kimeemia akihee aarüi 
aria moonanitie ücamba na ütongoria waao mürümu mbaara-ini nyoota. 
Matanauma Ituma Ndemi Hendikwota, Kimaathi ni aamenyithirio na 
hitho ni gitungati ati Mathenge ni athondekeete kiama kingi kia mbaara 
na mworoto wake ni kügayania mbütü cia KLFA na küharagania kiama kia 
wiyathi. Kimaathi aanyita ühoro ücio ni atümire itungati ithaano gütuirie 
ühoro ücio makiria. Prime Minister na miniciita aake mooimire mbucii ya 
Kariaini tariki 19 magīthiř mbucii ya Karüri Ngamüne, Nyandarwa, na kuo 
kühingüra hendikwota njeru ya mbütü cia Mürang'a. Njenürü Ihüüra niwe 
waari Cibü komanda wa mbütü cia Mürang'a na mamükorire ameetereire. 
Mücemanio wa kühingüra hendikwota wokiitwo ni aarüi a wiyathi 1500 
kuuma mbucii cia Mürang'a na atumia gikundi kinene kiria kiareheete irio 
cia kürio müthenya ücio na airíitu kiründo aria mookiite küruga. 

Kimaathi aingira mbucii aküngüirwo na ndüüho, ngemi na nyimbo cia 
müng'eengano. Andu, makiria atumia, matianyiitikaga ni gikeno. Ranji 
yaariirwo thaa inyaanya, yaathira andu magīthiř kihaaro kia mücemanio. 
Njenürü Ihüüra aaríirie andu na miario mikuhi, agicooka agiita Kimaathi 
ataaririe Uria Kongomano ya Cieeni Trahitükiirie na amenyithie andu 
mürügamo wa thirikaari ya KLFA hari üteti wa bürüri. Akirikia miario yake, 
Kimaathi eerire andu aria mooimiite matüüra-ini, na aingi aao maari 
ni küheenio müheenagio ni ngoronia na araata aao hümungaati ati ni 
twooragiirwo tügithira. Riu ni mwamenya ati Uria ngoronia mamwiraga 
ni maheeni makümüüraga ngoro niguo müthareende, mürekie beendera 
ya wiyathi. Mwacooka matüüra-ini iraii andu a kiama kia wiyathi ni 
mwatwona, turi muoyo na hinya na üümiriru witu ndünyenyenyeka. Ni 
müroona amwe aiitü, nguo ciao ni matangari na aría angi matiri iraatü, 
na micinga ona mbürübürü ni irathira thitoo ciitü cia mbaara; mwacooka 
matüüra tütümürei indo icio narua tooría kwahooteeka" (Barnett & 
Njama, 1966: 467; Maina wa Kinyatti, 2008:315). Máüthenya Uyu üngi, 
Kimaathi arf o mbucii ya Karüri Ngamüne ni areheeirwo ribooti ni itungati 
iria aatümiite gütulria Uhoro wa Mathenge; makimwira ati Mathenge, 
Mbaria, Kahiü-Itina, Kahinga, Kimbo na angi ni moombite kiama gigwiitwo 
Kenya League (KL)—Mathenge arí mwene-giti, Mbaria münyiinyi wake 
na Kahinga wa Wacanga mwandiki münene. Mabuku-int maingi Kenya 
League yandikagwo na Gikuyu, "Kenya Riigi." 


Kimaathi na miniciita aake maacooka Hendikwota tariki 23 ni meetire 
mücemanio wa naihenya wa kwaririria Uria maküng'aang'ana na Mathenge 
na njaama yake. Maaria maatwire Mathenge, Mbaria, Kahiü-Itina, Kimbo, 
Kahinga na atongoria acio aingi a KL manyiitwo, mathitangwo na mahitia 
maya: 1) güthondeka kiama gia kügayania mbütü cia wiyathi; 2) kuuna 
watho wa Muuma wa Üiguano na Üürümwe; 3) güthondeka mücemanio 
na thü ngoronia mataheetwo rüütha ni KP; 4) küreehe thü mbucii cia 
aarüi a wiyathi na kümahee hitho cia KLFA cia mbaara. Thuutha ücio, KP 
ikihürüra Mathenge, Mbaria, Kahiü-Itina, Kahinga na Kimbo ngathi iria 
maheetwo ciocamba notongoria. 

Mücemanio wa Mathenge na Ngoronia 


Mbaria eerire mwandiki wa ibuku riri 1978 ati mücemanio wa mbere 
wa KL na ngoronia waari tariki 13, mweri wa gatatu 1955 na wambiitwo 
Nyandarwa mwene wa Üthaya küria mbütü cia Mathenge ciaakiite 
Hendikwota. Atongoria a KL aria mookiite mücemanio ücio wa gütha- 
reenda maari Mathenge, Mbaria, Kahinga, Kahiü-Itina, Kimbo na angi. 
Wacanga niwe waari koigi wa KL mücemanio-int tondu ni ooi kiingenü. 
Mwena wa thirikaari ya ngoronia aria mookiite mücemanio ni lan 
Henderson, Bernard Ruck, B.A. Ohanga (thaata ya bürüri), Njenürü 
Heyman na Windley (native commissioner); Henderson niwe waari 
mütabuta tondu ni ooi Giigiküyü. Ngoronia mookiite na ngaari igiri cia 

; mbirarü—imwe ikamakuua na iyo ingi igakuua irio na nguo cia kühee 
mbütü cia Mathenge. Maatüngiirwo mürango-ini wa thoome wa 

Hendikwota ni Mathenge na Mbaria, maageithania makimatwara wabici 
ya Mathenge. Mbucii yaarí nangire müno ona ngaara ndigionire mwatüka 
wa küingirira. Ngoronia Windley niwe waarí mwene-giti wa mücemanio. 
Mataambiriria mücemanio Henderson akiüüria kuri Kimaathi ari tondu 
ni aheenetio ni Kahinga, thikü igiri thiru, ati ni agakorwo mücemanio-ini. 
Kwongerera maheeni, Mbaria akiuuga ati Kimaathi ni aathiite rügendo no 
ni arameerfite mathii na mbere na mücemanio, no mücemanio cio üngi nï 
agakorwo ho. Maaria ni meetikaniirie maundu gikundi: 1) mücemanio wa 
keeri ügakorwo Nairobi, mweri wa gatatu, tariki 16 na anjeenda Tgakorwo 
iri imwe-—kwaririria Uria mbütü cia KLFA igüthareenda; 2) Kimaathi no 
mühaka agooka mücemanio ücio üngi; 3) mündü ndagooke na mathaita 
mücemanio-ini; 4) ngaari ya thirikaari ni gatümwo Nyandarwa kügira 
Mathenge na njaama yake. Maaríkia mücemanio, Henderson agithil 
ngaari-ini akiruta indo iria mookiite nacio akiinengera Mathenge—ciaari 
irio, iraatü cia mbirarü na nguo. Mahürüra maküguciriria atongoria a 
KL hamwe na itungati ciao maingire mütego-ini wa ngoronia wa gütha- 
reenda. 


Mweri 15 kuri maiiria ngaari ya mbirarü ni yookire Hendikwota ya 
Mathenge kügira anjumbe a KL. Yaari na nyakeerü atatü—ndereba, 
Henderson and Ruck. Kindü kia mbere Henderson ooririe Mathenge 
matanaingira ngaari, küringana na ribooti ya Mbaria, “Kai Kimaathi 
atagüükaga mücemanio?" Mathenge agicookeria Henderson ati ühoro 
ücio ni agataariria hindi ya mücemanio. Maarutwo Nyandarwa maatwa- 
rirwo hendikwota ya mbirarü ya ngoronia, Nairobi, na no kuo 

maacemanagia kirooko giki kingi. Atongoria a KL aria maari mücemanio- 
ini ni Mathenge, Kahinga, Kimbo, Kahiu-Itina, Meeja Wataata, Mbaria, 
Birigidia Kahono Githii na Meeja Mügwimi Gicerü. Mwena wa ngoronia 
mookiite andü kenda, na nio: Windley, Njenürü Heyman, Rev. Calderwood 
wa kanitha wa Angiirikani, B.A. Ohanga na maobithaa a birithi atatu 
(Henderson, Kanaari Young, Ruck na Prenegast). 


Njenürü Mbaria agitaaríria, mücemanio wambiriirie thaa igiri kirooko 
na Windley niwe waarí mwene-giti, naake Henderson mütabuta na karani | 
wa kwandika miiniti. Maatanambiriria miario, Windley ni ooririe Mathenge | 
ataaririe gitumi gia Kimaathi kwaga güüka mücemanio. Mathenge ni | 
amenyithirie ngoronia ati kwaari na njatukano ütongoria-ini wa KLFA na 
tondu ücio kwari na ciama igiri cia mbaara, Nyandarwa: Kenya Parliament 
na Kenya League. Akiuuga aao nï a KL na ni meetikirite güthareenda na 


ha mathaa mana no matiagwithaniirie tondu haari maundu Mathenge na 

njaama yake meendaga mahiingio ni ngoronia matanathareenda. Kwoguo 
mücemanio ni wararirio nginya mweri 18 wa Kana. Windley atanahinga | 
mücemanio ni eerire Mathenge agooka aandikiite mütaratara wa maündü 

maria meendaga mahiingirio ni thirikaari. 


Maaria ranji, Mathenge na njaama yake makiingira ngaari ya mbirarü 
ya kümacookia Nyandarwa. Ngaari To yauumagaritio ni ngaari ingi igiri cia 
mbirarü iri na thigari nyakeerü cia kümarangira —imwe mbere na iria ingi 
thuutha. Imwe yacio yaakuuite irio cia kühee mbütü cia KL; maakinyiire 
Nyandarwa na mbura nene. Kuuma müthenya ücio Henderson, Young na 
Ruck maatuikire araata a Mathenge ona ni mookaga Hendikwota ya KL 
kühünga atongoria a KL mahiri mooría Kimaathi. anginyiitwo. Kwoguo 
no tuuge tütari na nganja ati KL yaatümagirwo ni ngoronia ta icembe ria 
kwenjera KLFA mbiirira. Hiihi Mathenge na njaama yake ni maamenyaga 
ücio niguo waari mworoto wa ngoronia? 


Atongoria a Kenya League Künyiitwo 


Thuutha wa kühürüra Mathenge, Mbaria, Kahiü-Itina, Kimbo na Kahinga 
ngathi cia ücamba wa mbaara na kümaingata kíama-ini kia wiyathi, KP 
ni yathondekire njeeci ya mwanya ya andu 150 kuuma mbütü-ini ya 

Ihüüra ya kühita na künyita Mathenge na njaama yake. Matanathii, 
kuringana nooría Gucu wa Gikoyo ataariirie Maina wa Kinyatti mwaka 
wa 1979, Kimeemia ni amafriirie, akímeera: "Ndireenda andu acio 27 
twamühee mariitwa maao mütikamoorage mwamanyita, mareehei 
güükü Hendikwota tümaciirithie." Gikundi kingi kia aarüi kraheeirwo wira 
wa gwaaka njeera ya kühingira Mathenge na njaama yake maanyiitwo na 
igooti ría kümaciirithiria. Maacü Kimeemia niwe wacagüriirwo njanji wa 
güthikiriria ciira, Njenürü Kahii Karume burociikiuta naake Njenürü Vindo 
kamiicina wa njeera na wa ceekiuriti. 


Gatagati-ini ka mweri 23 na 29 wa gatatu, atongoria a KL hamwe na 
Mathenge ni maanyitiitwo na magituunywo micinga yaao. Maareehiirwo 
Hendikwota ya KLFA mweri 30 mabiingü mari mooko. Maarutwo biingü 
makiingirio njeera, thuutha makiheeo irio cia hwai-int. Njeera yaari 
naangire müno ni itungati gikundi. Müthenya Uyu üngi meegagüra 
magitwarwo igooti-ini; njanji akimathoomeera mahitia maao, akimeera 
amaiga rümande thikü ikumi. Maacookio rümande, Kimaathi ni eerire 
Njenürü Vindo areehe Mathenge, Kahiü-Itina, Mbaria, Kimbo na Kahinga 
wabici yake ni akwenda kwaria nao. Maatwariirwo wabici na biingu mooko 
na marangiirwo ni itungati ithaathatü ciina micinga. Kee Mbaria ataaririe 
Uria Kimaathi aamerire: 


Twaingirio wabici twariirwo raini ni thigari tühügükiire 
Kimaathi; Mathenge niwe waari mbere naanii ngamürümirira. 
Naake Kimaathi aikarīte giti-ini mwena-ini Uria Ungi wa 
meetha agithooma ngathiiti ya East African Standard. Agitiga 
güthooma ngathiiti, akiira thigari iria ciaturangiire ciuume 
nja akwenda kwaria na ithui ewiki. Thigari ikiuuma no 
itiatürutire bingü mooko. Kimaathi oonekaga ari müraakaru, 
maitho make mahaana ta maaitirüirio ürürü wa ndoongu. 
Handü ha gütügeithia, Kimaathi aambirüirie gütüthoo- 
mera—agiituitaga eendia bürüri, thaata cia bürüri, njaguuti 
cia ngoronia na martwa mangi maingi maateemaga ngoro 
ciitü ta rühiü rüri na mageca. Thuutha wa gütütarüra ngoro 
ciitü na ciugo cieekiriitwo ürürü wa maraakara, agitwira: 
"Ciira wanyu ni üratuirio, angikorwo ni ma ni müthondekeete 
kiama kingi kia mbaara—kiama gia gwatürania mbütü cia 
wiyathi, gia küharagania ütongoria wa KLFA, na macüngiririo 
mügacemania na thirikaari ya ngoronia ati mübange Uria 

mbütü cia wiyathi igüthareenda, ni muniite mihitwa ya 
Muuma wa Üiguano na wa Batüüni, mükaringa mürimo 
üria üngi wa ngoronia; muri thü cia bürüri.." Atarikitie 
miario yake, Kahiü-Itina akímürenga, akimwira, "Maacáü, 
tühee kamweke twiyariririe" Kimaathi akimügoromokera, 
akimwira: “Ni tinif njanji ni mükeera njanji Uria müreenda 
künjlira. No ndaamwira UU: mwanyiitwo na hatia no mühindo 
tükümwikira ngingo; thaata cia bururi ni ta thangari iria | 
imeraga mugunda. Riu uumai wabici yakwa, müranunga 
magigi ma Ukoronia; mütir andu mari tüütü." Thuutha ücio, 
Kimaathi agiita thigari, tügltindiikwo na buunjo türoretio 
rümande. 


Mweri 3, atongoria a KP ni maacemanirie kwaririria itua riria Mathenge na 
njaama yake magütulrwo. Meetikaniirie ati Mathenge, Kahiü-Itina, Kimbo, 
Mbaria na Kahinga maanyiitwo na hatia ni kürathwo makürathwo, acio 
angi meetikira kürümirira watho wa mbaara wa KLFA na Gtongoria wa 
KP ni makürekio maaheeo Muuma wa Üiguano na mahürüürwo nyoota 
ciao, matuüke thigari cia kawaida; na aria makümia kiongo marathwo. 
Undu wa keeri, KP yeetikaniirie mbütü iria ciaart rungu rwa Gtongoria wa 
Kenya League no mühaka icooke ütongoria-ini wa KLFA na komanda aria 
makürega manyiitwo matwarwo igooti-ini ría mbaara. Müti wa gatatu 
waari wa ceekiuriti: Njenürü Vindo ni aathirwo ni KP amenyerere müno 
Mathenge na njaama yake matikoone mweke wa kuuma njeera moore, 
tondu küüra kwao no kwongerere mbütü cia ngoronia üügi na nditi ya 
küingira Nyandarwa küharagania thirikaari ya ituika. Tariki ya ciira ni 
yaaikürükirio, gügituika wambiririe mweri 7 handü ya mweri ikümi, no 
Uguo tiguo gwatuikire. Mweri 5 ütukü, atongoria a KL ni maatoorokire 
njeera. No ümwe waao, Wawerü wa Ngiriita, ndaari na münyaka, 
aanyitiirwo mürango-ini wa njeera akiuuma. Bahati yaao ya gütooroka 
yahaanaga üü: njeera yaarangiirwo ni thigari 3 ütukü ücio. EerT maari 
a Üthaya na ni mooyaine na Mathenge; wagatatü aarí wa Mürang/a. 
Gwakinya hindi yake ya gükooma, ücio wa Mürang'a agithii tooro 
ngandiruumu. Aari tooro, Mathenge ni aathaithire athigari acio akwao 
mamahingürire, moore, na magitikira. Hindi iría Uria waari tooro aiiguire 
kubukubu ya andu makiüüra agiüükira, akiambiriria kühuuha mbiirigi. 
Andu kambi ng'ima makiumürürüka maroorete njeera-ini, magikoora 
müthigari ücio wa Mürang'a akoomeire Waweru. Athigari acio angi maari 

ngaandi naake, moorire hamwe na atongoria 26 a KL na micinga yaao. 
NT Undu kwari ütukü, nduma na mbura nene, Mathenge na njaama yake 
matiarümirtirwo. Tondu wa maraakara ma mabuuthu gütooroka, Wawerü 
ndatwariirwo igooti-int, Kimaathi ahamurithiirie arathwo. 


Kirooko giiki kingi, atongoria a Kenya Parliament ni maacemanirie 
gücookaniriria meeciiria ma maraakara. Maündü maya nimo mahitükirie: 
1) atongoria a KL ni thü nene cia wiyathi nokinya mabambano nao 
mataküigwüirwo tha kana maheeo kamweke gaküharagania mbütü 
cia wiyathi; 2) Kenya League ni yahüürwo marubuku; 3) mariitwa ma 
atongoria a KL meeherio mütaratara-inl wa mariitwa ma njamba cia bürüri 
tondu ni thü; 4) KP ni yahee komanda a KLFA hinya künyita atongoria a 
KL na gütharikira kambi ciao; 5) mbaara Tgüthii na mbere kinya hindi iria 
Müükenya Uria ükünyita mbaru mübango wa ngoronia wa Amnesty kana 
wa thirikaari ya multiracial ni thü ya bürüri na ndaawa yake ni gikuü. 
Thuutha ücio igooti ría mbaara ria KLFA ni rfaikarlire njüng'wa rigituira 
Mathenge, Kahinga, Kahiü-Itina, Mbaria na Kimbo gikuü ona gütuike 
matiaari igooti-ini. 


Kenya League Küharagana 


Mathenge na njaama yake maatooroka njeera, tondu ni maacaragio ni 
itungati cia KLFA, mathiire marima kwihitha no ni maathiire na mbere 
na hitho gücemania na ngoronia na kürutithania wira na Henderson wa 
küharagania KLFA. Mweri 18 wa Kana maarí na mücemanio na thirikaari 
ya ükoronia hendikwota-ini ya Mathenge. Küguciriria atongoria a KL na 
aarümiriri aao niguo meetikire güthareenda, ngoronia ni maategeire 
Mathenge ngaari ng'ima ya irio, nguo na iraatü cia mbirarü. Ngaari ya keeri 
ya kuuiite anjumbe a ngoronia na thigari cia KLFA iria ciathareendeete 
kabere kau, igatuika magui ma ngoronia magüciikithio aarüi a wiyathi. 
Thareenda icio ciookiite ciikirite nguo cia riiri, iraatü cia mbirarü na igakuua 
thoonda na njoohi ndürü ya gücamithia thigari cia Mathenge ngogoyo ya 


kwendia rüüriri na bürüri. 


Mücemanio-ini ücio, thirikaari ya ngoronia yaatümiite anjumbe ikümi— 
Windley, Njenürü Heyman, Henderson, Ruck, Prenagast, Rev. Calderwood, 
Young na thaata cia bürüri ithatü (Ohanga, Elias Githieye na Eliud Mathu). 
Anjumbe a KL maarí anaana— Mathenge, Kahinga, Kimbo, Mbaria, kahiG- 

Itina, Mügwimi wa Gicherü, Kahono Githii na Meeja Wataata. Tondü 
Henderson ni aamenyithitio ni atongoria a KL ati ni maaranyitiitwo ni 
thigari cia Kimaathi na marahonokire ciaarera gwikirwo mühindo ngingo, 
ni oririe Mathenge ataaririe ühoro ücio wega. Mathenge na njaama yake, 
tondu maatuaga ngoronia araata aao, ni maataríirie, kiugo gwa kiugo, 
ühoro wothe ükonii njatükaano ütongoria-ini wa KLFA. Ota Njenürü Chaina, 
makiheeana hitho nyiingi cia KLFA cia mbaara na mariitwa ma atongoria a 
KLFA aria maabingaga mubango wa KL wa güthareenda. Makiria ya Uguo, 
ngoronia ni meendaga müno kumenya ciihitho cia atongoria a KP na haria 
Hendikwota ya KLFA yaakiitwo na Uria manginyiita Kimaathi. Ücio wothe 


yaao. 


Thuutha wa Uguo, küringana na ribooti ya Mbaria, Kahinga ni 
athoomire mütaratara wa maundu maría meendaga thirikaari ya ükoronia 
ihiingie magicooka güthareenda. Maündü macio ni maya: Ngeretha 
hümungaati matüüra-iní na mataüni-ini; 2) matige kühüüra mboomu 
mititü ya Nyandarwa na Kirinyaga, na 3) marekie atongoria a Kaŭ na 
Mau Mau aria mari njeera na nditiini. Agicookeria anjumbe a KL, Windley 
aamerire ati oo matiri na hinya kana rüütha rwa kwaririria maundu macio, 
no ni makümatwarira Buana Ngabana na ni akamacookeria macookio 
mücemanio ücio üngi. Meetikaniirie maacemania mweri 25 o küu 
Hendikwota ya Kenya League. 


Mücemanio wa mweri 25 wambiriüirie thaa cia kírooko. Anjumbe a 
thirikaari ni moongereirwo mundu üngi ümwe, W.W.W. Awori. Anjumbe 
oothe maikara thi, Windley ndaahakire Uhoro macürü, eerire anjumbe 
a KL ati Ngabana arauugire maündü macio mareenda akamahingia 
mathareenda na meetikira (tooría Njenürü Chaina eekire) kürutithania 
wira wa mbaara na thirikaari, makiria güteithiriria thirikaari künyita 
Kimaathi na kübuunjania thirikaari ya KLFA. Windley akiongerera itua 
ria Ngabana hinya, akiira anjumbe a Kenya League ati mbaara ti thiiru 
Kimaathi atanyitiitwo na thirikaari yake Tkabuunjanio. Ona gutuika njaguuti 
cia ngoronia— Mathu, Awori, Ohanga na Githieye ni maamathaithire 
muno meetikire itua ria Ngabana niguo bürüri ücooke thaayü, Mathenge 
na njaama yake ni maaregire—makiuuga matigüthareenda thirikaari ya 
ükoronia itamahiingiirie Uria meendaga. Windley ona ühoro ni üreehire 
mühüyü muingi wa maraakara, akiira andu mathii ranji, macookire 

mücemanio-ini thaa cia mliarahüüko, maacooka matiaigwithaniirie; 
mücemanio ükibuunjika. Tareke tüüigwe kuuma kuri Njenürü Mbaria Uria 
Windley aamerire maarega güthareenda: 


Mücemanio ütanaharagana, Windley, ari na mang'üriko, 
ni aatwiriire ati tondü ni twarega güthareenda thirikaari 
Tküingira Nyandarwa na nditi itüürage na aria makünyiitwo 
matwarwo kinyonga. "Hiihi ni méüriganiirwo, Windley 
agiütuira, "riu ni tüüT njira ciothe iria mügeraga, kambi 
cianyu ni tüüi haria ir, hitho cianyu cia mbaara ni tüciüüi, 
aria mamürehagira irio turi na mariitwa maao; na kuri amwe 
aanyu mari mwena wa thirikaari na aria angi matweteereire 
haría thoome wa kambi mathareende. Niingi-rt, ni tüüT ati 
inyu ni küingatwo müraingatiirwo KLFA ni Kimaathi, mütirt 
na hinya kana ühooti wa küniina mbaara ino; no Kimaathi 
na KP mangiminiina. Ndaamühe thikü mügwanja tu mwiciirie 
kana ni mügüthareenda. Henderson na Ruck ni marika 
kümenya itua rfanyu; no mwarega güthareenda tükümühita, 
twamáünyita tümütware kinyonga, mücemanio ni wathira." 


Ngoronia maathii, atongoria a KL ni maacemanirie, maaria matiai- 
gwithaniirie. Amwe aao matongoreetio ni Kahinga makiuuga oo ni 
magüthareenda, aria angi matongoreetio ni Mathenge makiuuga 
matigüthareenda thirikaari ya üngoronia itahingiitie Uria meendaga. 
Kuuma hau Kenya League ikiharagana na atongoria amwe aayo—Kahinga, 
Mbaria, Kimbo na angi—magithareenda. Mathenge, onagütuika niaaheete 
thirikaari ya ngoronia hitho ciothe cia KLFA, ni aregire güthareenda no 
ndaaheeirwo kamweke ni araata aake ngoronia acookanirüirie mbütü 
yake. Mweri 26 wa gataano, 1955 ni eehithiirwo ni mbirarü nyakeerü 
mütitü wa Münyange, Nyandarwa, akiüüragwo hamwe na thigari 12 
iria ciaamürangagira; ciimba ciao ciatiglirwo hiti na ngi mütitü. Kahiü- 
Itina onaake ndaathareendire, mbucii yake ya itungati 25 yarigiciirio ni 
thigari cia thü ütukü, aarüi 10 makiüüragwo, ataano hamwe na Njenürü 
Kahiü-Itina makinyiitwo mateeka. Acio angi ikumi magunirwo ni nduma, 
makiüüra. Kahiü-Itina na aria maanyitaniirio naake maatwariirwo igooti-ini 
ria ngoronia magituirwo künyongwo. Thuutha wa Mathenge küüragwo na 
Mbaria, Kahinga na Kimbo güthareenda, naake Karari wa Njama wa Kenya 
Parliament ni aathareendire. Kürümanirira na güthareenda kwao, thigari 
cia ngoronia, itongereetio ni Henderson na Ruck, ni ciaacookire mütitü- 

ini Nyandarwa kwamba mboomu cia landmine njira-ini iria ciageragwo | 
ni itungati, gwikira ürogi ithima-ini iria ciatümagirwo ni aarüi a wiyathi 
na irio-ini iria mookiite na cio ni cieekiriitwo thumu. Gikundi kinene kia 
mbütü ya KL ni klooragiirwo ni mboomu noorogi, na aria angi makinyiitwo. 


Otooria Njenürü Chaina eekire athareenda, atongoria a Kenya League 
aria maathareendire hamwe na Karari wa Njama mooirwo ni Henderson, 
Kitson na Ruck, makiheeo micinga na nguo cia birithi magituika njeeci 
ya migarü ya kühita aarüi a wiyathi mititü ya Nyandarwa na Kirinyaga. 
Ni Unda ücio, ni maateithirüirie ngoronia Ngeretha gütindika mbütü cia 
wiyathi Nyandarwa na kümomoora ütongoria wa KLFA wa mbaara. Ruo ni | 
ati, Karari wa Njama aari memba wa KP na miniciita thirikaari-ini ya ituika, 
kwoguo Uhoro Uria aaheeire ngoronia Ngeretha athareenda ni wateithirfirie 
na njira nene künyiitwo kwa Maacü Kimaathi na kümomoora hendikwota | 
ya KLFA. Ningi niwe watongoragia njangiri cia Ngeretha itongoreetio ni 
niguo-ri, thooma ibuku ría Karari Njama, Mau Mau From Within, bnji 
455-492, wone Uria ahakite riitwa ría Kímaathi mai akigeria kwirihüüra 
magigi magüthareenda. 

Maathai hümungaati kuuma Naroko nio Saana mbata c cia Noretha 
Nyandarwa kühütüra Mau Mau. 


Agiküyü, 1890 - 1965 | 


LA o 


Kambi ya hümungaati Mürang'a, 1953 


Kambi cia th Cenitürü ciairigiitwo na thigingl cia miigua. | 

Kambi ya thü Mükürwe-ini, Nyiri 


Mbütü cia thü iroreete Nyandarwa. Ngoronia Ngabana Baring 
akiaria na thigari ciake. 

14. Gikuü ni Kiega Gükira Ükombo 


Kongomano ya Gataano 


Mweri wa kanaana, tariki 25, 1955 atongoria a Kenya Parliament ni 
maacemanirie kwaririria mirigo na miaramano ya mbaara na kübanga 
Uria mbütü cia KLFA iküng'aang'ana na mbütü ya migarü. Maaria 
maigwithaniirie UU: 1) komanda a mbaara no mühaka mamenyithie 
itungati ati atongoria a KL níthü nene cia wiyathi; 2) kügiriria mbütü ya mī- 
garü icomoke mbucii nahiinahii, komanda wa mbütü no nginya one mbucii 
ni nangire muthenya notukü, na nokinya amenye namba ya itungati iria 
iri mbucii. No mühaka oombe mbütü ya mwanya ya gütwiria kana mbucii 
yake kuri itungati iri na mürimu müüru wa Kenya League wa güthareenda; 
3) itungati ithoomithio na imenye mürügamo wa thirikaari ya ituika; 4) 
komanda maahamurithio mathaamie mbucii ciao gükuh7 na matüüra, 
maaciake mititü-ini thiini na maceenjie mür(fire wa mbaara, marüüe 
mbaara ya kwihithanira; 5) mworoto wa KLFA ni kürüira wiyathi wa bürüri 
na gutiri gücooka na thuutha kana kügera njira cia mikira. Müti wa müthia, 
KP ni yeetikaniirie gügaakorwo na Kongomano ya Gataano hendikwota-ini 
ya mbütü cia Mürang'a kuri mweri 26, 1956. 


Thuutha wa mücemanio, Prime Minister Kimaathi ni aathire Maacü 
Kimeemia athii küimenyithia komanda a mbucii cia Nyandarwa müthenya 
wa kongomano na küria igakorwo niguo makareehe mbütü ciao. Maacü 
Kimeemia agicooka hendikwota ni eehithlirwo ni th, itongereetio ni migarü 
ya Kenya League na Karari wa Njama, akiüüragwo hamwe na itungati 10 iria 
ciamüranglire. Aria moo! Macaria wa Kimeemia mooigaga ati aari njamba 
nene ya ita ria wiyathi; mundu wendeete bürüri na andu aiitü a Kenya. Kwo- 
guo, Macaria ndagaakua, agütüüra ta kirima gia Kirinyaga. 


Kongomano ya Gataano yookiitwo ni itungati 1200 kuuma mbucii cia 
Nyandarwa na makiria ya andu magana mataano kuuma matüüra-ini 
ma Murang'a, atumia nio mookiite kwaüingi. NT Undu worla mbutu cia 
Ngeretha ciatindikiite mbütü cia wiyathi, anjumbe a mbütü cia Kiambuu, 
Naroko, Naikuru na Nairobi matiahootire güüka kongomano. Kinyua wa 
Müigua, tondu aari ümwe wa itungati iria ciooklite kongomano, eerire 
Maina wa Kinyatti 1979 ati kongomano yaambiriirie thaa ithatü kirooko na 
Njenürü Ihüüra niwe waari giti-ini na aahingürire kongomano na ciugo ici: 

Njamba cia bürüri: 

Ni ndamügeithia na ritwa ría Gikuyu na Müümbi na wendo 
wa bururi witu. Türacemania güükü mütitü tondu nitwirutiire 
kürüira wiyathi wa bürüri kinya tükaünyita, tüngiremeerwo 
njira-ini ni üküürü kana gikuü, ndinaama ciana ciitü ni ikarikia 
rügendo rüürü—rügendo rürathime ni Gikuyu na Müümbi na 
Ngai witu wa Kirinyaga, rügendo rüitiririe müruru wa hinya 
na wendo wa bururi ni müingi wa Kenya. Nii ndiri na nganja ni 
tükürikia rügendo rüürü, tüingate mbari ya nyakeerü bürüri, 
twiyathe. 


Ngirikia ni ngwenda kümenyithia aría mooimite matüüra-ini 
ati Uria mwiragwo ni kameeme ka ngoronia ni twahüüriirwo 
na mboomu tügithira ni maheeni, taikiai maitho kiwanja 
mwone turi makiria ya itungati ngiri imwe, na Uyu üikaire 
mwena wakwa womootho ni Maacü Kimaathi na acio angi 
ni miniciita a thirikaari iitü ya ituika, na kuri angi ngiri na ngiri 
matanahoota güüka kongomano. Mwacooka matüüra-ini 
irai andu aiitü matigathethüke kana makue ngoro mbaara 
tümikinyitie mürango-ini wa wiyathi. 


Njenürü Ihüüra aarikia miario ya kühingüra kongomano eetire komanda 
a mbaara na atongoria a kamiti cia Mau Mau cia matüüra maheeane 
ribooti ciao. Ribooti ya komanda a mbaara, Nyandarwa, ndiaari njega. 
Maamenyithirie kongomano ati "tondü wa güthareenda gwa atongoria 
a Kenya League na gikundi kinene kia arümiriri aao hamwe na andu 
ta Njama, Ngeretha riu ni mooi hitho nyiingi cia KLFA cia mbaara—ni 
mooi kiuria twakite mbucii ciitü na ni maambiriüirie güüka mititü-ini ya 
Nyandarwa kwaüingi matongoreetio ni Karari wa Njama na migarü ya KL. 
Kambi ciitü iria irari rüteerere-int rwa mititü ni momoore nTthü na itungati 
gikundi ikanyiitwo na iria ingi ikooragwo. Riu türarüa na itina ta igi ni Uria 
mbaara ihiühite. No turi na mwihoko ati ni tükümahoota, tümarutürüre 
Nyandarwa, tümarutürüre bürüri; Kenya iitü Tyathe" (Kinyua, 1979). 
Ribooti ya matüüra onayo ndiaari njega. Yaamenyithirie kongomano 
Uria atongoria aingi a kamiti cia Mau Mau manyitiitwo na mbaara iria 
moonetio ni thü kambi-ini cia hümungaati, “aingi aao ni cionje na aria angi 
matiri mwoyo" Ni maathiire na mbere kümenyithia kongomano ati njira 
ciothe iria iratümagirwo ni aareehi a irio mütitü ni imenyeetwo ni thü na 

ni nangire na "kwoguo andu aingi mari na guoya, matiretikira küreehe | 
m 


irio mütitü." Atongoria a matüüra ni moririe kongomano icoore maabuu 
yooria irio irikinyagira itungati mütitü. 


Ribooti ciarikia güthoomwo, Njenürü Ihüüra ni eetire Prime Minister 
aririe kongomano. Küringana na itungati iria ciaari kongomano-ini (Gucu 
Gikoyo, Nyaklyo Waikümbi, Meeja Müirürt na Kinyua), mřario ya Kimaathi | 
yaakindirire mürügamo wa Kenya Parliament hari üteti wa bürüri. "Ithui | 
tuugiite ringi na ringi,” Kimaathi akiira kongomano, ^mworoto witu ni 
wiyathi wa bürüri witu ni Undu ücio tütikaiga micinga thi mworoto ücio 
ütahingiite. Gikuü ni kiega gükira tütüüre twoheetwo minyororo ya 


kinya itaata ria müico ría thakame ya rüürirT." 


Müthenya Uyu üngi kongomano ni yaataariirio ni Kimaathi ŭrřa Gteti 
wa bürüri wa thiiaga na mbere na üria haarT bata kübinga küümbwo 
thirikaari ya multiracial tondü waari mübango wa ngoronia wa kürikiria 
"Türaiigua na kanyoni ati memba nyakairü a Renjikoo na andü ta aaTom 
Mboya na aaJames Gicürü," Kimaathi akra Kongomano, “ni makoreetwo 
na micemanio ya hitho ya kwaririria kuumba thirikaari ya multiracial. 
Twameera Uguo mareeka ni mahitia, matige kana Mau Mau igiire ciongo 
ciao tüicurie güükü Nyandarwa itüüre ciiroragirwo ni njiarwo na njiarwo. 
Twoiga kongomano-ini ino ati Müükenya ükünyiitanira na thükümü 
Ngeretha gwaaka thirikaari ya multiracial ni thü ya KLFA, nt tha ya bürüri." | 
Thuutha wa mfario ya Kimaathi, kongomano ni yahitükiirie miti ino: 1) KLFA | 
niyo mügambo wa bürüri, niyo hinya wa müingi, niyo thirikaari ya müingi; 
2) komanda a mbaara marüe na hinya, moone ni marutürüra mbütü cia thi 
rüteere-ini rwa Nyandarwa; 3) Komanda a mbaara mamenyithie itungati 
ati, thü iria ndürü makiria ni migarü ya Kenya League na thareenda ta 
Karari wa Njama, magerie na hinya wothe küimendeera. 


Kongomano yaathirire thaa mügwanja. Ranji yaarío, mbütü ikraambüra 
heema ciao, igicooka Kkihaaro kia mbaara. Kimaathi na miniciita 
aake marariire mbucii ya Karüri Ngamüne, rüüciini ruoro rügitema 
makiumagario ní itungati 25 cia mbütü ya Ihüüra nginya Hendikwota ya 
KLFA. Aria mooimiite matüüra maikarire Kambi ya Karüri Ngamüne handü 
ha thikü itatü tondü mbirarü ya ngoronia yaahaanaga ta nguya küiingiha 
rüteerere-ini rwa Nyandarwa na njira-ini cia gücooka matüüra-ini. 

Mbutu cia Wiyathi Güthükümwo 


Onagütuika kwari müthogotho ütongoria-ini wa KLFA, mbaara no 


yaathariküire borithi ya Marijo hakuhi mühaka-ini wa Kenya na Tanzania. 
Thigari cia thü gikundi ikiüüragwo, icio ingi ciooire magürü ikiüüra. 
Buundüki 13 ni ciatuunyaniirwo hamwe na njirüngi kiondo kigima 
na borithi Tikimundio mwaki. Kiumia kiu kingi, Komanda Ole Kabati 
ni atharikiire borithi ya taüni ya Naroko ütukü no ndoonire mweke wa 
küingirira tondü thigari cia thü ni ciarüüire na hinya, akihamurithia mbütü 
yake ikaabüre. Kiambuu kwarüiirwo mbaara igiri nene kahiinda-ini gaka— 
ya mbere yaarüiirwo ndliya mathaa matatu, mbütü ya birithi ya ngoronia 
yaatindikwo muno Tgikabüra, igithara. Mbaara ya keeri yatuthükire 
Kangemi. Yaambiriirie thaa ikumi, Tkirüüo kinya gükigia nduma. Komanda 
wa KLFA oona mbütü yake ni Tkürigicirio ni thü akihuuha karubeeta ga 
gükaabüra.Müthenya Uyu üngi, mbütü cia thü ikireehwo itüüra-inT ría 
Kangemi küngürüria—andü aria meeciiragirio ni Mau Mau makinyiitwo, 
aria angi makiüiüragwo. 


Mbaara yaari nditü Mürang'a gatagati-ini ka mwaka 1955 na 1956, no 
mbaara iria yaarí nene makiria yaarüiirwo rügongo rwa Rwathia Januari 
29, 1955. Yaambiriirie thaa cia miaraho, Tkirüüo ütukü mügima; müthenya 
Uyu üngi, Ngeretha makireehe thigari ingi cia mbirarü, ibaarü na ndege 


mbütü ya Ihüüra ikioona müirigo wa küürira. Noiri ríüüriro-ini ni yaarü- 
mirüirwo na mwaki münene ni thü; itungati gikundi ikiüüragwo hamwe 
na Njenürü Ihüüra. Kiimba kia Komanda Ihüüra, ota gia Kago, giaitiriirio 
beturo giciinwo Kirigiciirio ni thigari cia ngoronia na micinga. Mühu wa 
mwiri wake ügikiirwo ireebe, üglikio ngaari ya mbirarü ügithiio naguo; 
gütuikaga wathiire güiitwo RUUT rwa Thagana. Ihüüra ooragwo, Kanaari 
Nyooro wa Kiragu niwe watuikire Cibü Komanda wa mbütü cia wiyathi cia 
Metumi; münyiinyi wake aarí Njomo wa Gakunde. Nyooro ooya ükomanda 
ni aceenjirie mürüire wa mbaara, handü ha kürüüa müthenya akibanga 
matharikagire kambi cia thü ütukü. Mübango ücio ndwateithirüirie ni 
Undu mbütü cia Ngeretha, itongoreetio ni migarü ta aaKarari Njama, 
aaMboaria na acio angi, ni ciaatindikire mbütü cia wiyathi Mürang'a nginya 
rüteerere-ini rwa mütitü wa Nyandarwa. Nyiri, Krambuu na Ributibare 
ona kuu mbuta cia wiyathi ciaatindikiitwo müno kinya ikarutürürwo 
mbucii iria ciaarí gükuhi na matüüra, komanda aingi aria maari müthitari 

wa mbere makanyiitwo kana makooragwo, na njira cia küingira mütitü wa | 
Nyandarwa ikarangiirwo na hinya na nditi ni mbütü cia ngoronia. Marikia 
kürutürüra mbütü cia wiyathi matüüra-ini na migünda-ini Mürang'a, 
Kirinyaga na matüüra-iní ma Miirü, Embu na Mbeere tondu küu ni kuo 
mbaara yaacaciite. Ndithemba 19, 1955 Njenürü Kubukubu ni ooragiirwo |! 
kihaaro-ini kia mbaara mühaka-ini wa Embu na Mürü naake Njenürü 
Kassam akiuunwo kügürü na njirüngi ni thü, akinyiitwo. 


Mwambiririo wa mwaka wa 1956, Ngeretha ni mathoondekire | 
mübango wa gütharikira mbütü cia wiyathi Kirinyaga. Müthariko. ücio 
weetagwo Operation Hannibal, na wambiriirie mweri 7 wa keerf. Thigari | 
cia thü magana na magana ciaitiirwo mwena wa ithererwo wa kirima, | 
ndege cia mboomu na mbütü cia ibaarü igitongoria thigari cia magürü, 
mbaara Tkrambiriria. Kee twitikirie Njenürü Mwariama atütaaririe Uhoro 
wa mbaara iyo: | 


Ngeretha mookiite meeyoheete mücinga iria yuuraga 
mbáürübürü ta mbura, ndege na cio ciaareraga iguru ta hüngü 
na ibaarü ciaarí maita meerí—cia kwenja bara ya küingira 
mütitü na cia micinga. Maatütharikiire kiríma-ini kia Nchugi 
haría mbucii jitu yaarí makigeria gütürigiciria no matiahotire 
tondu ni twarüire na hinya nginya tükioona müirigo wa 
küürira; andu gikundi a mwena witu makiüüragwo. Ni 
maanyiitire kambi iitü na makimiciina. Twacüüthagiriria | 
kambi iitü ikihia turi kirima-ini gia Gitündü haría mbucii iit | 
ya keeri yaari. lyo yaari mbaara nditü tütooneete mbere iyo 
(Mwariama, 1979). 


no nyamu nyiingi cia githaka woragiire. NT Unda ücio kuri mweri ikumi 
na mügwanja, Ngeretha, mari na müruki wa kürutürüra KLFA Kirinyaga, 
ni maabangiire müthariko üngi weetagwo Schemozzle Operation. Raini 
ya thigari cia gütharikira mbütü cia wiyathi yooimiite rügongo rwa 
Kabare, Embu, igakinya Naro Moru, Nyiri. Kirima gia Kirinyaga kiaambire 
kühüürwo mboomu handü ha thikü ithatü, thuutha cio thigari (nyakairü 
na nyakeerü) magana gikundi, imwe Tri na ngui, TKihamurithio itoonye 
mütitü; mbaara Tgituthüka, Tkirüüo handu ha kiumia kimwe. Macüngiririo 

Njenürü Tanganyika Künyiitwo 


Mweri wa Kana, tariki 10, 1956 mbütü ya Njenürü Tanganyka ni 
yaathariküirwo ni thü mühaka-ini wa Embu na Giküyü; mbaara Tkirüüo 
thikü igiri. Thikü ya gatatu, Ngeretha makireehe ndege cia mboomu; 
tondu Tanganyika ndaari na micinga minene ya güicuhüra, akihamurithia 
mbáütü yake ikaabüre ceerekeire mbucii Kirinyaga no ndiaheeirwo kahiinda 
ni thü—ikirümirüirwo na nditi nene, rida rigithüa itungati ithaathatü 
nT ciooragiitwo na ithaano ikanyiitwo mateeka hamwe na komanda 
Tanganyika. Aanyiitwo, Tanganyika atwariirwo hendikwota ya borithi 
tauni Nyiri; küu borithi ni anyaririirwo muno ni njangiri cia ngoronia 
niguo athareende, ni areemire; akimeera ndaagiendia bürüri ni kaba 
mamüürage. Tanganyika aarí ngoro ya cuuma norüme wake waari ta wa 
ngatia. 


Mweri 8 wa Gataano, Tanganyika ni aatwariirwo igooti-ini ria ngoronia 
ria maheeni, agithitagwo gütongoria mbütü cia "imaramari" cia KLFA. 
Aaheeo kahinda eetetere, küringana na hicitüria Tria itambagio na kanua, 
akiuuga wee ti mütongoria wa "imaramari" kana "miitü," ní komanda 
wa mbütü cia wiyathi, Kirinyaga. Akiira njanji ngoronia ati ona akorwo 
ni küüragwo aküüragwo ndangithareenda na ndaagatiga kürüira wiyathi 
wa bürüri wake emwoyo kana emükuü. "Ünjohe kana ünjüürage," akiira 
ngoronia njanji, "mbaara Tno ni igüthii na mbere tondu ni mbaara ya 
wiyathi, na ni twihotoreete kühüüranira wiyathi witü nginya mündü wa 
müico." Miario ya Tanganyika ya ücamba na wendi müriku wa bürüri ni 
yaang'ürlkirie njanji nyakeerü; arookio igooti-ini müthenya Uyu üngi, njanji 
akimüüria kana aari na Undu üngi angienda kwira igooti atanamütuira. Ari 
na maraakara morume, Tanganyika eerire ngoronia njanji atiriri: 

Nil ndikwenda ünjigwira tha, nduira otooría ütuagira aarüi 
Nii nügamTite hamwe na andü aiitü na bürüri witu, ni wiyathi 
tükwenda kana gikuü. Thii na mbere ünduire güitwo, nii 
gikuü gitimakagia (Maina wa Kinyatti, 2008:328). 


Tanganyika aarikia miario yake, ngoronia njanji ndateire mathaa: 
akimütuira gikuü. Aarikia gütuiirwo oohiirwo biingü mooko na macegera 
magürü aglikio ngaari ya mbirarü agitwarwo Nairobi njeera nene güitwo. 
Ngumo wa Ndiritü, ümwe wa icaküri nyakairü iria ciarangagira Tanganyika 
njeera, Nairobi, eerire mwandiki wa ibuku riiri mwaka wa 1976 ati, hindi 

ya güitwo yaakinya, Mübia nyakeerü weetagwo Fr. Marino ni ooririe 
Njenürü Tanganyika eetikire amübatithie, atutke mükiricitü, niguo aakua 
athii matu-ini kwa Ngai wa Aakiricitü. Tanganyika eetikitie ta memba aingi 
a Mau Mau ati andu aria marüüagira wiyathi wa bürüri waao matikuuaga 
matuikaga hicitărřa ya bürüri. MUbia nřareganiire naguo, akiira Tanganyika 
ati andu matari abatithie ta Agiküyü na matetikitie Yesu wa Nazareth 
maakua mathiiaga gwa Caitaani. 


Miario ino iria haaha mühuro ya Njenürü Tanganyika na Mübíia 
yaaheeirwo mwandiki wa ibuku riri ni Ngumo wa Ndiritü. 


Tanganyika: Aria mabatithitio na magetikira Yesu mathiiaga 
kü maakua? 


Mübia: Mathiiaga matu-ini kuria Ngai na Maraika aake na 
mwana wake Njesü maikaraga. 


Tanganyika: TÜ nao andu ta Ngeretha aria marooraga andu 
alitü, makagwata atumia aiitü na hinya na magakoomera 
bururi witu na githuri, magaathii ku maakua? 


Mübia: Akorwo ni mabatithitio na makaumbüra meehia 
maao na magetikira Yesü ni müküüri waao magathii matu-inT 
maakua. 


Tanganyika, Uguo ni guo..akorwo Ngeretha ooragani 
magathiüi ku üroiga matu-ini, nii ndikwenda guthii kuo; 
ngwenda guthii bürüri Uria aagu aiitü maathiire ndaakua. 


Mübia: Aagu aanyu matiaari abatithie na matietikiitie 
Yesü, kwoguo matiathiire matu-ini maakua, maathiire gwa 
Caitaani. Winaama ati küu ni kuo ükwenda guthii wakua? 
Wiciirie wega, ütigaritie ndagika gakundi ütwarwo kinyonga. 


Tanganyika: Ni mathaa makwa üraate; thii wire araata aaku 
mooke nii ni ndihariirie. 


Mweri 6 wa Gataandatü thaathita ütukü, Tanganyika, ari na biingü mooko 
na macegera magürü, ni arutirwo theero ya gweterera ni thigari nyakeerü 
na nyakairü cia birithi na cia njeera kiründo agitwarwo kinyonga. Rev. 
Calderwood na Fr. Marino nio mamütongoreetie maklinaga nyimbo cia 
guthii matu-ini. Atanekiirwo mühindo ngingo ni eeriirwo ni ngoronia ati 
agitikira güthareenda, atuike müthigari wa ngoronia ta Njenürü Chaina, 

no mamweheererie gikuü. Ngumo eerire Maina wa Kinyatti ati Tanganyika 
ni aregire güthareenda, akiira ngoronia ooragani: “Nii ni nyuite muuma 
wa Mau Mau wa kürüira wiyathi wa bürüri wit, ni kaba gikuü kuri 
güthareenda. Bürüri witu niguo Ngai witu tütingiwendia na tütikaürekia 
yuuraga Tkiyaga. Tigai gute mathaa makwa aagu ni manjetereire." Akirikia 
ciugo icio ciocamba na üümitriru, makimwikira mühindo ngingo. Aakua 
makimücurüria, makimwikira ngaari ya njeera makimütwara njeera nene 
Kamiti küimüthika. Maatanamüthika makimeendera kiongo giake na kibüi, 
makiunanga magürü na mooko maake, kimüreenga rürimi, magiturikia 
maitho maake na itimü, makimüthika na biingu mooko na macegera 
magürü ati niguo angihitia ariüke areemwo ni gwithiküria. 


Ni Undu wa maraakara makünyiitwo na küüragwo kwa Njenürü 
Tanganyika, mbütü cia KLFA Kirinyaga ni ciarüüire na mwaki münene. 
Njenürü Mwariama agitaariria Maina wa Kinyatti Uhoro ücio mwaka wa 
1979, aamwirire: 


Thuutha wakünyiitwo na küüragwo kwa Njenürü Tanganyika, 
mbütü cia KLFA, Kirinyaga, ni cia cookaniriirio na tükibanga 
mubango mwerü wa küng'aang'ana na mbütü cia ngoronia. 
Kuuma mwambiririo wa mbaara ya wiyathi ithui memba 
a Mau Mau ni twamenyaga ati mbaara ya wiyathi ni 
rügendo rüraaya rwa maithori na thakame, na amwe aiitü 
ni makooragirwo mbaara-int, angi manyiitwo, manyariirwo 
na njira cia kiinyamu na aria angi moohwo njeera miaka na 
miaka; micii jitu Tciinwo, indo ciitü cianangwo na atumia 
aiitü manyariirwo ni njangiri cia ngoronia. Ni twetikitie hatari 
nganja ati: künyiitwo, künyariirwo, kuohwo, küüragwo, To 


myo njira tükaagera tükirüira wiyathi witü. 


Kirinyaga na mboomu ütukü na muthenya, kwamba mitego ya landmine 
njira-iní ciothe cia mikira iria cieerekeire kiríma-ini na rüteerere-ini rwa 
mütitü, gücina mititü na irio iri migunda na Napalm bomb. Mboomu 
icio ni ciooragire nyamu nyiingi cia githaka, Tgicina mütitü, no itiahotire 
kühingiriria nditi ya KLFA; mbaara igithii na mbere. 

Thiini wa Mürang'a mbütü cia wiyathi ni cieeyükiriirie na ikraambiriria 
gütindika mbütü cia thü. KürT Jurai 12, 1956 mbütü ya KLFA, itongoreetio 
ni Komanda Nyooro, ni yaathariküire mbata ya thü gatagati-ini ga tauni 

ya Üthaya na ya Kiaraint. Mbaara Ino, yaambiriirie mathaa ma miaraho, 
gügituka, thigari cia thü 12 na cia KLFA ithaano ni ciaakuTite. Naake Komanda 
Nyooro ni auniirwo kügürü ni mbürübürü ya maitha na akinyiitwo. 
Aamenyeeka ni Komanda Nyooro, no betürori yaareehirwo, agiciinwo 
ari muoyo ta Njenürü Kago na Ihüüra. Mühu wa mwiri wake wekiriirwo 
ireebe üglikio ngaari ya mbirarü, ügithiio naguo; ni ků hiihi maaütwariire? 
Na gitumi gia güthii naguo-ri ni kir? Andu a Kenya no meende kümenya 
gitümi na makiria ya üguo no meende mühu ücio ücookio niguo mathike 
Komanda Nyooro na gitiiyo kia mwendi bürüri. Ni hari ruo ati njamba ya 
bata ta Nyooro wa Kiragu ndiakiirwo moniumeniti wa kümiririkanaga 
tauni ya Kiaraini. Mwandiki wa ibuku miri akwona hari kihooto barabara 
iría yuumite taüni ya Mürang'a igakinya taüni ya KTaraini Titagwo Nyooro 
Highway, na barabara Tmwe taüni ya Mürang'a Theeo ritwa ríake. Thuutha 
wa Nyooro küüragwo, Birigidia Njomo wa Gakunde niwe wacagüriirwo 
Cibü Komanda wa mbütü cia Mürang'a. 

Moacü Kimaathi aarathirwo kieero na akinyiitwo ni thü cia wiyathi Okitoba 
20, 1956. Mbica ino yahüüriirwo Kimaathi ari thibitaari ya Nyiri akirutwo 
mbürübürü kieero. Aitiirwo ni Ngeretha Feburuari 18, 1957. 

15. Kimaathi ni Hicitüri ya Bürüri 


Gatagati-ini ka mwaka wa 1956 and 1957 üteti wa bürüri ni waambiririe 
güceenjia na njira nene. Wambere, glko kia magigi kia Mathenge gia 
küümba Kenya League ari na mworoto mükundeeru wa gwatürania mbütü Il 
cia wiyathi na macüngiririo gutuma üraata na thü Ngeretha na kümareehe JI 
mbucii cia KLFA mahünge hitho cia KLFA cia mbaara na thuutha-ini 
atongoria a KL hamwe na Karari Njama güthareenda na gwitikira gwikira 
nguo cia thü cia mbaara na gütongoria mbütü cia thükümü Ngeretha 
ciingire Nyandarwa ni kwongereire mbütü cia ngoronia üügi wa kumenya 
hitho cia KLFA cia mbaara, ikigia na nditi ya gütindika mbütü cia KLFA kinya 
ikinyita Hendikwota ya KLFA na ikimiciina. Wakeert, mbaara ya wiyathi 
na Giteti mükaari wa Mau Mau ni ciaarahürire andu a Kenya, iKimookiria 
tooro, makiumürürüka mataüni-ini na matüüra-ini, makiambiriria gwitia 
wiyathi wa bürüri nocamba. Ngeretha moona rüüi rwa wiyathi no 
küiyüüra rüraiyüüra, makfambiriria kwaria na rürimi rühake müruru wa 
üüki na makihingüra ndirica imwe iria maahingiite cioteti. Kameeme-inT 
na Renjikoo-ini makianirira ni meetikira andü airü moombe ciama cioteti, 
marubuku. Wagatatü, makianirira no meetikire küümbwo thirikaari ya 
müthomboco (multiracial government) ya ndüüriri ciothe iria iri Kenya. 
Naguo müingi wa Kenya ükiuuga gutiri thirikaari ingiakwo Kenya, Kenyatta 
atari mürekie na aria aingi mahingiirwo nditiini na njeera ni ündü wa 
küregana noteti müüru wa üngoronia. Naake Kimaathi ari Nyandarwa 
Kirima-int akianirira: akiuuga mworoto wa KLFA ni küümba thirikaari ya 
andü airü, thirikaari ya multiracial ni ya kürikiria ükombo wa ükoronia, | 
KLFA ni yamirega. | 


Ona gütuika Ngeretha ni yaambiriirie küregeria mühindo wa ükoronia 
ngingo-ini ya bürüri ni Undu wa gütindiikwo ni Mau Mau, mbaara bürüri 
wa GEMM, Nairobi, Naroko na ndiicitiriti ya Naikuru no yaathiiaga na 
mbere, na kambi cia hümungaati cia ünyariirano ciaiyüüire aregi a Mau 
Mau, nditiini na njeera thakame ya itungati cia Mau Mau yaathereraga 
ta kiguü. Künyitana noguo, atongoria a KL hamwe na Karari wa Njama ni 
maatulkire magui ma thirikaari ya ngoronia makühita Kimaathi na memba 
a KLFA, Nyandarwa, na angi ta Njama maari memba a KP, ciihitho ciothe 
cia KLFA ni maaciüüT, hitho ciothe cia KLFA cia mbaara ni maaciüür, 

njira ciothe iria ciageragwo ni aarüi a wiyathi magřthiř ita ni maaciüüi— 
tuuge gutiri Undu maatoo! wa maica ma mütitü wa Nyandarwa. Kwoguo 
ni maahotire güteithiriria thirikaari ya ngoronia itindike KLFA, Tnyiite 
atongoria aingia KP na yuurage komanda aingia KLFA aria maari müthitari 
wa mbere mbaara-int. Na ümenye niguo-ri, mweri wa Okitoba, tariki 20, 
1956 Kimaathi ni aacukaniriirwo ni memba ümwe wa KP wathareendeete, 
akirathwo kügürü kleero-iní na akinyiitwo ni thü. Andü aingi a bürüri 
maiigua Kimaathi ni münyiite maaririre ni marakaara ma kwaga hinya 
nohoti wa guthii njeera kümüruta. Hari mdingi wa Kenya, Kimaathi aari 
hinya waao, ücamba waao, wiyüümia waao, mügambo waao, kimüri kiao 
kia wiyathi. 


Aanyiitwo, Kimaathi eekiriirwo ngaari ya birithi, ari na bilngü mooko na 
macegera magürü, agitwarwo thibitaari Nyiri tauni kürutwo mbürübürü 
yaari kieero—ndaahootaga güthii ni ruo. Müthenya Uyu üngi, ngoronia 
njanji weetagwo Kenneth O'connor ni aathiire thibitaari güthoomeera 
Kimaathi mathitangwo, Kimaathi ndaamütumükire; ciira Ukiigwo kinya 
mweri 19 wa Nothemba. O máüthenya ücio maobithaa a thirikaari ya 
ngoronia—Henderson, Young, Prenegast, Ohanga, Ruck, F. Kitson, Windley 
na Heyman—ni maathiire thibitaarr na mwaki münene kümenyithia 
Kimaathi ati aarega güthareenda agütwarwo igooti-ini atulirwo kinyonga. 
Kimaathi akimeera ndaarathareenda na ndari hindi agatulka njaguuti ya 
ngoronia na gikuü gitiramümakia. Thuutha ücio, ona atahoneete kieero, 
makimükururia, makimütwarwo borithi ya iceerü niguo njangiri cia 
ngoronia (Henderson, Ruck, Prenegast, Kitson, Mubia Marino na Rev. 
Cannon Webster) cioone kamweke ga kümünyariira kiimeeciiria, kirmwiri, 
kiiroho. Ni maamünyaririire müno no ngoro ya Kimaathi yoombiitwo na 
igera cia cuuma matiamwenyenyiirie. 


Müthenya wa ciira wa kinya, Kimaathi aatwariirwo igooti-ini na biingü 
mooko na macegera magürü arangiirwo ni thigari cia mbirarü na cia birithi 
kiründo na nyümba ya igooti yaarigiciirio ni thigari cia warürüngana, 
hümungaati, birithi na mbirarü nyakeerü. Gütiri mundu müirü, tiga 
njaguuti nyeuthi cia ngoronia, wetikagirio gükuhiriria igooti-ini. Aingirio 
igooti-ini ria maheeni aakorire mbari ya nyakeerü: njanji Kenneth na 
burociikiuta na thüngü theetera iria ciookiite güthikiriria ciira; Kimaathi 
aari wiki igooti-ini arigiciirio ni thüngü thigari na akoohwo biingü mooko 
na macegera magürü. Hicitüri ya kanua yuugaga ati KImaathi aaciirire 
na hinya na ücamba wa mwendi rüüriri ona gütuika ni aauugagiririo na 

kürumwo ni Thüngü theetera. Müthenya wa müico wa ciira, Nothemba 
26, ngoronia njanji ni ooririe Kimaathi kana ari Undu akwenda kwira igooti 
atanatulirwo; Kimaathi akimwira nocamba: 


Ndikwenda ünjiguire tha, kaihüri karía üihüragira njamba cia 
Mau Mau ciareehwo igooti riaku njihürira nako. Ithui Mau | 
Mau twitikiitie ati gikuü ni njira imwe ya kürüira wiyathi wa | 
bürüri witu. Norri, korwo no kühooteke'eke no njitikire | 
tüikare thi na thirikaari yaanyu tübange müthenya üria 


2008:333). 


Ngoronia njanji ndaakenirio ni miario ya Kimaathi ya rüng'athio rwocamba. 
Ari na gikundo kia maraakara mümero, akiira Kimaathi amütuira gikuü. 
Gütuikaga ati ngoronia Kenneth ni aatümiirwo marüa ni Mau Mau, 
akeerwo aatuñra Kimaathi gikuü, klongo giake ni kirigiirwo ni mirani ya 
Mau Mau onathii irima, ehithe itaara kana arangirwo ni thigari mirongo 
na mirongo. Kwoguo, aaríkia gütuiira Kimaathi kinyonga ndaaraire Kenya 
ütukü üngr. 

Müthenya o ücio Kimaathi atwirüirwo gikuü, eekiriirwo ngaari ya 
mbirarü Tranglirwo ni ngaari ingi igiri cia mbirarü agitwarwo kwa ndege, 
akiüümbürwo nginga njeera nene Nairobi kuria maciini ya güita njamba 
cia Mau Mau yaambriitwo. Aaikarire theero ya gweterera gikuü kuuma | 
Nothemba 26, 1956 kinya mweri 17 wa keeri 1957. Müthenya wa güiitwo 
wakinya, Mweri 18, Kimaathi ni ooririo ni ngoronia cia njeera kana aarí na 
ündü angieenda thirikaari Tmühingirie atanaiitwo. Agicookia: angieenda 
eetikirio kwona mütumia wake, maarie. Mükami aagiriirwo njeera ya 
atumia a Mau Mau Kamiti; maaririe handu ha mathaa meeri marigiciirio 
nī icaküri nyakeerü cia njeera na cia birithi. Üngieenda güthooma mario 
ya Kimaathi na mütumia wake iri ibuku-ini ria Maina wa Kinyatti, History 
of Resistance in Kenya, biinji, 333-334. 


Ütukü ücio wa mweri 18, Kimaathi, ari na mabiingü mooko na 
macegera magürü, ni arutiirwo theero ya gweterera akiumagario ni 
thü—thigari nyakeerü ithaathatü na ngoronia Aamiceeni atatu (MUbia 
Marino, Rev. Webster na Mübia Philip) kinya kanyümba-inT ga güiitiirwo. 
Aaitiirwo thaathita ciotukü; aakua, agicurürio maciini-ini, agiikio ngaari, 
agitwarwo njeera nene ya Kamiti güthikwo. Atanathikwo, ota Uria waar 
mütugo wa ücangiri wa ngoronia Ngeretha, akimondoorwo mütwe na 

kibüi, akiunangwo magürü na mooko, maitho magiturikio na itimü na 
akirengwo müthiita, ügiikio o irima riria athikagwo. Aathikirwo ooheetwo 
biingü mooko na macegera magürü. No toüguo wiki, ni aatuunyiirwo indo 
iria aari nacio akinyiitwo—nguo iria eekirite, thaa ya thaahabu, bathitora, 
türamu twiri na notibuku. Indo icio, hamwe na mabuku ikumi na mana 
maría aandikiire arí Nyandarwa, cieekiriirwo ndege igitwarwo miithiamu 
ya ngoronia Ngeretha, London. Naake Fr. Marino, ari na muoroto münungu 
wa kühaka riitwa ria Kimaathi na ütongoria wake magigi, nraandikire marüa 
ma maheeni na agilkira thaini ya ritwa ría Kimaathi; marüa macio ma 
maheeni na rüthüüro maandikiitwo mathaa meeri Kimaathi atanooragwo 
na mooigiite: Kimaathi ni eetikirite atanooragwo gutuika mürümiriri wa 
Njesü na niaathirimükiite agatuika mügathoreki, na macüngiririo ma Uguo, 
küringana na marüa macio, ni ooritie kanitha wa Gathoreki Gteithagia 
mutumia wake kiimbeeca na güthoomithia ciana ciake. Koobi cia marüa 
macio ciaatümiirwo raiburari na akaibuu cia bürüri witu na cia Ngeretha; 
iria ingi igütümiirwo ngathiiti cia Kenya na cia Ngeretha. Ümüüthi maria 
macio Marino aandikiite na karamu ka ükoronia matindaga magicüganirio 
ni ngathiiti ya Nation na ya Standard, mageetwo na Kiingenü, Kimaathi's 
Last Letter. Kieha na ruo nř ati, marüa macio ma maheeni ma üngoronia ni 
mekiriirwo mabuku-ini ma hicitüri ya bürüri mathoomagwo ni ciana ciitü. 
Tükwenda aathomi a ibuku riri mamenye ati marüa macio ti Kimaathi 
wandikire ni ngoronia Fr. Marino. Noriiri, mundu angiigua ari na müruki 
wa güthooma marüa macio ma ngoronia Marino noamoone ibuku-ini ria 
David Anderson, Histories of The Hanged—ibuku ríandike na karamu ka 
ükoronia ga kümenereria Mau Mau. Küna hatirf hindi tüngitikiria ngoronia 
ta Anderson, L.S. B. Leakey, Frank Kitson, lan Henderson, David L. Smith na 
angi matwandikire hicitüri ya bürüri witu. 

Mwaka wa 1960 kabuuri iría yaathikagwo aarüi a wiyathi a Mau Mau 
njeera Kamiti yaatuirwo mügünda wa kühanda irio cia oohwo a kawaida ni 
thüngümü Ngeretha. Mbiirira ciothe cia njamba cia Mau Mau, hamwe na ya 
Kimaathi, iKíimomoorwo na ikiharaganio na karagiita niguo tütikanathikürie 
mahindi ma Kimaathi tümathike na gitilyo, gikeno na ndüüho na tüütue 
kabuuri Tyo iridko ría gücemanagio ni njamba cia bürüri. No ngoronia 
ni ciaariganlirwo ati Mau Mau ni hicitüri ya bürüri na gutiri ibuku ria 
hicitüri ya bürüri witü ringiandiikwo ritagütaariria rügano rwocamba wa 
Mau Mau na Gtongoria wocamba wa Kimaathi. Niingi tondu ngoronia 
itiathoomaga hicitüri iitü ya mbaara ya wiyathi, itingiahotire kumenya ati 

Kimaathi ndagaakua—agütüüra mabuku-ini maiitü ma hicitüri, barabara- 
ini cia bürüri witu, mititü-ini Kirinyaga na Nyandarwa, ngurumo-ini cia 
njüüi, thukuru-ini na yunibaciiti ciitü, matüüra-ini na mataüni-ini, nimi- 
ini cia müingi wa bürüri mindi na mindi. Riitwa riake, Ucamba wake na 
wendi müriku wa bürüri witü, ni githima githerükaga hinya na wiyüümia 
wa muingi wa Kenya—githima giakünyuagwo ni njamba cia bürüri. 

Türirikanage Jaramogi Odinga, ni Njamba ya bürüri. 

16: Gütirí Müthenya Ükiyaga Tongi 


Maacü Kimaathi ooragwo ni ngoronia cia Ngeretha, hendikwota ya KLFA 
ni yathaamirio Nyandarwa Tgitwarwo Kirinyaga rungu rwa ütongoria 
wa Njenürü Baimüngi, Mwariama, Chui na Rükü, na mbaara ya wiyathi 
no yaathiiaga na mbere ona gutuika üteti wa gatiba ni wambiriiirie 
macio mangi ma bürüri. Norfiri, kuringana nooria ngoronia Ngeretha 
maatindikiitwo ni mbütü cia wiyathi, ni maambiriire küregeria wathani 
wa ükoronia wa tuuteni, kweheria mawatho maamwe ma mwihüügo na 
kürekia memba a Mau Mau kuuma nditiini. Makiandika gatiba njeru Tra 
yeetikiririe küümbwo gwa ciama cioteti cia andü airü na Tkihee müingi wa 
Kenya hinya wa gwicagürira memba a Renjikoo; Indi ona gutuika gatiba iyo 
ni yaahiingürire ndirica ingi cia kürüira wiyathi, muoroto wayo wa mbere 
ndaaya waari wa kürikiria wathani wa ükoronia na küharagania mbütü cia 
KLFA matüüra-ini na mataüni-ini niguo itikooe Gtongoria wa bürüri. Na 
ümenye Ngeretha ni eehariirie kürikiria üngoronia-rT, andu aria maheeirwo 
miti ya gücagürana bururi wa GEMM ni hümungaati, thigari cia mbirarü 
na birithi na aathoomi (meetagwo Tai-Tai) aria marutagira ngoronia wira 
mawabici-iníi wa kühüüra mbütü cia wiyathi. Nairobi na mataüni macio 
mangi, arutiwira Agiküyü, Aembu, Amiirü na Ambeere o matiaaheeirwo 
miti ya gücagürana tondu maatulkaga ni Mau Mau; ona Ributibare ni 
magiririo ni watho wa mwihüügo kühüüra kuura. Kürümaniriria noguo, 
hindi ya githurano kia 1957 na 1958 mbütü cia ngoronia ciaitiirwo 
aria meeciiragirio ni maareganite na makabiinga mübango wa ngoronia 
wa gicagürano. 


Andu airü aria maathuriirwo memba a Renjikoo mwaka wa 1957 na 
wa 1958 maari James Gicürü, Tom Mboya, Jaramogi Odinga, Lawrence 
Oguda, Julius KTano, Kariüki Njiiri, Jeremiah Nyaga, Ronald Ngala, Bernard 
Mate, Daniel Moi, Masinde Muliro, Lawi Muimi, Arwings Kodhek na Herny 
Mulli. Tiga Odinga acio angi maari njüna-ndara cia ngoronia Ngeretha. 
Na niingi, aathomi aingi aria maari hümungati na angi Tai Tai ta Simeon 
Nyachae, John Michüki, Wanyütü Wawerü, Titus Mbathi, Eliud Mahihu, 
S.O. Josiah, Paul Boit, David Warühiü, Simeon Warühiü, John Mburu, 
Isaiah Mathenge, Gacathi, Kiereini, Geoffrey Karlithi, Ben Gethi, Elias 

Githieya, B.A. Ohanga, B.M. Gicaga, mbari ya Nderi, Musa Amalemba, 
Duncan Ndegwa, Charles Njonjo, Charles Rübia na angi ni maheeirwo 
mawira manene wabici-ini cia thirikaari ya ükoronia, nao aria maarTthigari 
mbirarü na birithi na maari athoomu ni maambatiirio ngathi magituuo 
maobithaa, angi magitümwo Biriteni güthoomithio wathani wa ükoronia; 
maacooka makiheeo madaraka maigürü mbirarü-ini na birithi. Muoroto 
wa ngoronia Ngeretha waari wa kühang'lira njaguuti ciao nyeuthi 
mawabici-ini manene ma thirikaari niguo wiyathi ügiüüka igaakorwo iri 
müthitarí wa mbere wathani-ini. Thuutha-ini ni tükuona kana Uguo niguo 
gwatulkire. 


Jaramogi Odinga Güteng'üra Ürogi na Nyüngü 


Mweri wa gataano 1957 atongoria Mau Mau, Nairobi, ni maacemanirie 
na Jaramogi na hitho. Maaria magitikanüiria Odinga atümire giti giake 
kia Renjikoo kühüüranira kürekio gwa Kenyatta na atongoria a Mau 
Mau. Odinga aarooka mbuunge akihooya "speaker" kamweke arie. 
| Aheeo, akiuuga, ataküinaina iromo, ati Kenyatta niwe mütongoria wa 
andü airü Kenya na kwoguo no kinya arekio atongorie müng'eeng'ano 
wa wiyathi. Agithi na mbere kwira mbuunge ati Mau Mau ni kiama kia 
mbaara ya wiyathi naaria mooigaga Kimaathi ni giitoi ni thü cia wiyathi. 
Odinga akirikia mřario yake, theetera ikiiümbürürüka, ikiuuga Odinga 
ni Mau Mau ni anyiitwo aiikio nditiini. Mwena wa memba nyakairü 
kwari na muunyugano wa guoya na maraakara; amwe tondu wa guoya 
matikanyiitanirio na Odinga magithii kíoro kwihitha. Bernard Mate, 
tondu aanyuite igakinya mümero, niwe warügamire, aklinainaga mahüri 
ni guoya, akiira mbuunge: “Uguo Odinga oiga ni ta wa mundu müthüku 
mütwe ni Undu gutiri mündü Uri na klongo klega üngiuuga Uguo aaririkana 
müito wa Lari." Akinyita Mate mbaru, Mboya akiuuga miario ya Odinga 
"yahoota küreehe thakame njürü gatagati-ini ka memba nyakeerü na 
nyakairü." Odinga eerire mbuunge wee ti müthüku mütwe na Uguo oiga 
niguo muingi wa Kenya ümütümriite oige na ndaraugüükwo. Mücemanio 
wa memba nyakairü ni wetirwo nja ya mbuunge kwaririria mürügamo 
wa Odinga. Tiga Arwings-Kodhek wanyiitire Odinga mbaru, acio angi 
maatindikaga Odinga atigane noohoro wa kürekio gwa Kenyatta na gwa 
atongoria a Mau Mau "tondü wahoota küümia ngoro ya ngoronia Trege 
na wiyathi." Odinga ni aregire kugüükwo, kwoguo memba a Cenitürü— 
Kiano, Nyaga, Mate, Kariuki Njiiri na Gicürü—magithondeeka micemanio 

taüni Mürang'a, Nyiri, Kiambuu, Embu, Nyanyuki na Miirü ya gücambürira 
Odinga. Mücemanio-ini wa Mürang'a, Kiano, ekirite müting'oe gatagati-ini 
ka magürü, oigire ati Kenyatta ti mütongoria wa bürüri, atongoria a bürüri 
"nf ithui turi Renjikoo na Macibü na hümungaati” Naake Nyaga akiira 
andu mücemanio waari Embu taüni: "Ndaamwira atiriri, ithuT atongoria a 
Cenitürü ni twitikaniirie ati mřario ya Odinga Renjikoo ni ya gücookia andu 


aaKiano na aaNyaga mahüyüke gwa kahiinda ni amacookeirie, akimeeera 
ndaagüceenjia mürügamo wake na Uria ürainaina mara ni guoya athiri 
akeikie Rüüi rwa Thagana. 


Thuutha ücio Odinga ni eetire mücemanio Karoreini, Nairobi, na 
wokiitwo ni ngiri na ngiri cia arutiwira. Müingi ükiira Odinga ni ümünjitiite 
mbaru, ndakamaake. Bürüri wothe witu ükiumürürüka künyita Odinga 
mbaru. Gügituika atiri, riria memba nyakairü moonire mdingi hakuhi 
wothe wa bürüri Unyitite Jaramogi mbaru nao makirüga kihaaro 
makiambiriria küina rwimbo rwa kürekio gwa Kenyatta. Matŭūŭra-inř na 
matauni-ini müingi ükirürüngana, Ukiira ngoronia: “ithui tükwenda Uhuru 
na Kenyatta kana thakame Titike makiria”. Kügeria kühingiriria rühuho 
rwa wiyathi, ngoronia Ngabana Patrick Rension, Uria waneetwo wathaani 
Baring ahüürwo turacibaa, ni aaniriire na kameeme, akiuuga ekinyiire 
ta bürüri witu waari wa mbari ya Ngeretha: “Kenyatta ni mütongoria wa 
nduma na gikuü, ndakürekio na ndakaarekio." Ngabana aari mütukirire 
giloteti—ndoonaga ati mügithi wa wiyathi waari hakuhi ceeceeni. 


Kaambiini ya kürekio gwa Kenyatta Tkiririmbüka mwaki na mbaara ya 
Mweri 20 wa Gatano 1957 memba a Mau Mau makiria ya andu ikumi 
nomwe ni mooragirwo ni icaküri nditiini ya Hola maarega küruta wira, 
kumbüra muuma, güthareenda. Nditiini icio ingi mbaara yaari ndürü 
gatagati-ini ka ndungata nyeuthi cia ngoronia na Mau Mau. Memba 
aa Mau Mau aria mooragiirwo kambi cia nditiini, njeera, borithi na 
kambi cia hümungaati ni makiria ya ngiri 800,000. Ruo ni ati andu aria 
maamooragaga gutiri waao wanyitiirwo, gutiri waao watwariirwo igooti- 
ini, ni thirikaari ya Kenyatta, ni ngathi maambatiirio na makiheeo mawira 
manene thirikaari-iní na beengi-ini cia thirikaari. Angi makiheeo migunda 
Tika magana na magana na cieeya cia gwaaka nyümba cia mbiacaara 
Nairobi; mangigitongoroka magituika thüng'üng'ü cia künyua mdingi 
thakame. 

Kiama Kia Müingi Küümbwo 

Atonngoria a Mau Mau aria maarekeetio—J.M. Kariüki. Eliud Mütonyi, 
Isaac Gathanju, Gicoohi wa Githua, Enock Mwangi, James Beauttah 
na angi—ni mareehire üteti womootho mabambano-iní ma gatiba na 
makinyita Jaramogi mbaru; makiregana noteti wa ükoronia Uria aaMboya, 
aaKiano, aaGichürü, na aaNgala mahunjagiria mdingi. Ni ündü ücio, 
Ttongoreetio ni Mboya, Gichürü na Ngala na ikanyiitwo mbaru ni ngoronia 
cia Ngeretha na cia Ameerika, iría Ingi igatongorio ni Odinga na njamba cia 
Mau Mau na ikanyiitwo mbaru ni müingi wa bürüri. 


Küri mwaka 1959 atongoria a Mau Mau ni maacemanirie, Nairobi, 
magiitikaniria moombe kiama giioteti kia hitho gia kürigiriria Ngeretha 
na njaguuti ciake nyakairü (memba a Renjikoo, hümungaati na Tai Tai) 
mathondeeke thirikaari ya kürikiria ükoronia. Kiama kiria moombire 
gieetagwo, Kiama Kia Müingi (KKM). Tuuge kiaari Mau Mau tiga ritwa. 
Kworia KKM yookiite na nditi na Tkeyenjera Nairobi, Naikuru, Mürang/a, 
Kiambuu, Nyiri, Embu na Miirü ni yaahahürire njaguuti cia ngoronia 
cia Renjikoo, theetera nyakeerü na atongoria a hümungaati na Tai Tai 
matüüra-ini na mataüni-ini. Kwoguo, memba a Renjikoo nyakairü na 
nyakeerü ni mooririe thirikaari ya ükoronia igeria Uria yahota kürigiriria 


Nairobi, Naikuru, Mürang'a, Kiambuu, Thika na Nyiri'itongoreetio ni James 
Gichürü, Julius Kiano, Tom Mboya, Jeremiah Nyaga na Charles Rübia. 
Odinga ni aaregire kümanyita mbaru, akinyita mürügamo wa KKM mbaru. 
Küri Januari 1960 KKM ni yaahüüriirwo marubuku ni thirikaari ya ngoronia 
na ikinyita memba amwe a kiama, Tkimaikia nditiini kuria maanyariiragwo 
na njira ciothe cia ücangiri; aingi mooimire nditiini mari cionje kana mari 
agürüku, angi mari ciimba. 


KKM yaahüürwo marubuku, atongoria a Mau Mau ni maacemaniria 
Nairobi na hitho makigarüra ritwa ria kiama, magiita Kenya Land and 
Freedom Party (KLFP) no mworoto wa kiama ndwacenjirio. Mworoto ücio 
wambiitwo na ng'anangü mügwanja, na ni cio ici: 1) kübinga na hinya 
küümba thirikaari ya multiracial; 2) gücookaniriria mbütü cia KLFA mataüni- 
ini na matüüra-ini na gütümira itungati mathaita mütitü-ini, irio, nguo na 
ndaawa; 3) kügiririria na hinya wiyathi ndükoohwo na taama wa ükoronia 
kana wendio mbeeca ni njaguuti cia ngoronia cia Renjikoo; 4) migünda 

(ria Ikoomeiirwo ni theteera ngoronia no mühaka ituunyanwo igalirwo 
arimi airü aria matari migunda, na aria maatuunyiirwo migunda yaao ni 
thirikaari ya ngoronia hindi ya mbaara ya wiyathi no nginya macookerio; 
5) hümungaati na birithi aria mooragaga andu hindi ya mbaara ya 
wiyathi manyiitwo matwarwo igooti-ini maciirithio; 6) mbirarü na birithi 
cia ngoronia ni ikabuunjwo, KLFA ni niyo igatuika mbirarü na birithi ya 
thirikaari ya wiyathi; 7) KLFP no kinya Thüürane noteti wa ükoronia Uria 
ürahunjirio mdingi ni memba nyakairü a Renjikoo. KLFP iyooheete mücibu 
wa mworoto ücio ni yaambiriirie gütamba ng'ongo cia rügürü wa bürüri 
witu na kwiyenjera na hinya Cenitürü na Nairobi. 


Gatagati ka mwaka 1957 na 1960, thirikaari ya üngoronia ni eetikirire 
andu airü moombe ciama cia majimbo cioteti iri na mworoto wa gükindira 
ükabira na ükoronia. Kihiinda-ini kiu gia ciama cia majimbo, ngoronia 
Ngeretha ni maahootire gutuma üraata na atongoria amwe a ciama icio— 
andu ta Moi, Ngala, Muliro, Shikuku, John Keen na angi—aria maari noteti 
mükundeeru na meeciiria maao maiyüüirwo ni igunyü cia ükabira na cia 
üngoronia. Ngoronia moona mübango waao wa kügayania andü a Kenya 
giiciama, kitmajimbo, giikabira, ni witikiriitwo ni ateti amwe, magitikiria 
ciama cia andu airü cia bürüri mügima ciüüimbwo kuri mwaka wa 1960. 
Atongoria a ciama cioteti na memba nyakairü a Renjikoo ni maacemanirie 
niguo mathondeeke mütaratara wa küümba kiama kimwe kia bürüri kiri 
na mworoto ümwe na hinya wa kümunya miri iría yaatigaire ya ükoronia. 
Maatiaigwithanlirie: Moi, Ngala, Shikuku, Muliro, John Keen na njaama 
ciao, ota Uria maathiitwo ni ngoronia Ngeretha, ni maaregire küümbwo 
kiama kimwe kia bürüri. Kwoguo, magíaaka kiama kiao, magigiita Kenya 
Democratic Union (KADÜ). Ngala agituika mwene-giti na Shikuku karani 
minene. Mbeeca cia gwaka Kadü ciarutaagwo ni matheteera nyakeerü, 
meeciiria magütongoria kiama mooimaga toombo-ini wa thirikaari ya 
ngoronia na mworoto wa kiama wathalitwo na taama wa ükoronia, 
ükoohwo na mükwa mühake magigi ma ükabira. 


Aria maareganiire na üteti wa majimbo na wa ükabira moombiire 
kiama kiao, Kenya African National Union (KANU). Gichürü agícagürwo 
mwene-giti na Mboya agituika karani münene wa kiama. NorfirT, Kanu 
yoombiitwo ni ikundi ithatü: gikundi kia mbere giatongoreetio ni Tom 
Mboya na James Gichürü na eeri maari njaguuti cia thükümü. Mboya 
aarí mühiki mühiü wa thükümü cia Ameerika, naake Gichürü akoomaga 
na thükümü Ngeretha na hindi ya mbaara ya wiyathi aari hümungaati 

ya rühia rümwe. Gikundi gia keeri giatongoreetio ni Kibaki na Kiano na 
gitiaari na mürügamo mürumu woteti; giataganiirie njira ta hiti. Gikundi 
gia gatatu giatongoreetio ni Jaramogi Odinga na gikanyiitwo mbaru 
ni atongoria a Mau Mau na muingi wa Kenya tondu üteti wakio waari 
womootho. Ona gutuika Kanu yaari na müthukathuka woteti wa ikundi 
icio ithatü ni yaatuikiire mbütü ya kühüüranira wiyathi wa gatiba, ikirega 
üteti wa majimbo na wa ükabira, ikibinga na nditi nene küümbwo thirikaari 
ya multiracial na TKihüüranira na hinya kürekio gwa Kenyatta na memba 
a Mau Mau aria maari nditiini. Keeri, mworoto wa Kanü wa migunda 
(thooma Kanü Manifesto ya 1960) waari ta wa Mau Mau no ni wacookire 
ükihüürwo mateeke ni Kenyatta ooya ütongoria wa kiama na wa bürüri 
1963. 


Kenyatta Kürekio 


Ni Undu wa güthükümwo muno ni müingi wa Kenya, Gitongoreetio ni Mau 
Mau na Kanü, thirikaari ya ngoronia Ngeretha küri mweri wa kana, tariki 
11, 1961 ni yaatümiire gikundi kia aandiki ngathiiti Maralal kuria Kenyatta 
ahinglirwo amataaririe mürügamo wake woteti—müno makiria Ngeretha 
meendaga kumenya mürügamo wake wa migunda iitü iria makoomeire; 
keeri ni meendaga kumenya kana Kenyatta ni aanyitiite mbaru Uteti 
womootho wa Mau Mau na wa (Ükomiuniciti; na gatatu, ni meendaga 
küiigua mübango wa Kenyatta wa bürüri wa mbere ndaaya. Kenyatta 
aaríirie aandiki a ngathiiti miario migandu, ndíaari na mwaki tooria 
aakooragwo naguo atananyiitwo. Ooigiire wee ti memba wa Mau Mau na 
ti mükomiuniciti, ti mündü wa haaro na ndari hindi ari athondeeka kiama 
gia küingata mbari ya nyakeerü Kenya kana gia kümatuunya migunda 
“yaao” Müingi wendeete küiigua Kenyatta akirarama ta ngatia iri na ciana 
kihinga-ini notita ngui Tkirite müting'oe gatagati ka magürü. Matüüra-ini 
na mataüni-iní (makiria Nairobi) andu ni maagiire na ngarari hii —amwe 
mari na mang'üriko makoorania, “Ni migunda Trikü Kenyatta arooiga ni ya 
mbari ya nyakeerü? Mookire nayo kuuma kwao Rüraaya?" Angi makooiga, 
miario ya Kenyatta Troonania taari mündü mümunye njooya cia gititiira; 
nao angi makooiga, Kenyatta ni müügi müno, aragia na thimo na ndai niguo 
thü ngoronia itikamenye mworoto wake wa bürüri wa mbere ndaaya. 
Magithii na mbere kuuga ati aarekio andu ni makoona Uria agathamaka. 
Ooya üthamaki-ri, athamakire atia? Ni tügütaaririe haaha mühuro. 


Mweri 14 wa Kana, Ngabana Patrick Renison (oüría woigiite Kenyatta 

ndakaarekio) ni aanirire na kameeme akiuuga ati miario ya Kenyatta 
na aandiki a ngathiiti ni kühootithia thirikaari yake gütua ciira wake— 
arekio kana atüüre nditiini kinya agaakua. Ngabana akiründana na 
meeciiria makürekia Kenyatta, müingi wa Kenya, kuuma Mombatha kinya 
Githumo, wooimirire barabara-ini gwitia wiyathi na kürekio gwa Kenyatta. 
Mürimo Uria üngi wa bara mbuurü theteera, inyitiitwo mbaru ni njaguuti 
ciao nyakairü, ciaríaaga tünyüi cia igua Kenyatta ahota kürekio; na cio 
hümungaati na Tai Tai cieenjaga marima thengi makwihitha. Tondu gutiri 
müthenya ükiyaga tongi, mweri 15 wa Kana 1961, Kenyatta ni areekirio. 
Gütulkaga ati hindi iría Cibü Njiiri wa Karanja, Uria waari kigiti kinene 
kía ngoronia, Mürang'a, aiigwire na kameeme (aaheetwo ni ngoronia) 
Kenyatta ni areekio na ari mucii gwake Gatundu, aahiüklire kameeme 
agikaringithania na rüthingo rwa nyümba gagicerekana. Ari na ikundo ría 
maraakara ríaahatite karakara akiuuga: 


Gathiica nyina gaaka gatüüire kanjiiraga ati Kinyatta ndari 
hindi akoohorwo na ngagetikia. Niingi riu kaanjiira ati 
müthüürwo ni iri üicio ní oohorwo na riu ari gwake Gatundu; 
githi ni k&heenia gatüüire kaheenagia. Riu ni ndaagikooraga 
kamenye maheeni ti meega. Ngwoya magürü thíi o kwa 
Mwana Ndithii, Mürang'a, ngamenye kana Uhoro Uyu ni ma. 
Mwana Ndithii (nyakeerü) ndaheenagia. Akorwo ni moohoora 
Kinyatta ithui mbari ya hümungaati ni twathira. Üüi wakwa, 
ndaathiire künyitana na magui maya ma ükoronia ni ki? Oo 
ni magüthit Rüraaya na ithui hümungaati twikirwo mihindo 
ngingo ni Mau Mau (Maina wa Kinyatti, 2008:354). 


Kenyatta arekio ooire ütongoria wa Kanu, kiama kiria Klanyitiitwo mbaru 
nt andü aingi a Kenya. Mwena worio kwari ciama cia mbari ya nyakeerü, 
ciohindi na cia thaata cia bürüri, itongoreetio ni Kad. Mwena womootho 
kwari kiama kia Mau Mau (Kenya Land and Freedom Party) na mbütü cia 
KLFA; Kanu yaari gatagati. Ni Undu ücio, Kenyatta ooya ütongoria wa Kandi 
gütaariria müingi mworoto wa kiama na mübango wakio wa bürüri wa 
mbere ndaaya. Ni aabingire teti na mübango wa Kadü wa majimbo na 
hinya na müingi ükimünyita mbaru. Mworoto wa Kenyatta na Kanü waari 
wa güthondeeka thirikaari ya üürümwe wa bürüri (na Githüngü: unitary 
government). Noriiri, thíína münene Kenyatta aarí naguo ni wa küigwithia 
atongoria na memba a KLFP na KLFA meetikire gutuika rühonge rwa 

Kanü, matigane noteti womootho. Atongoria KLFP ni maaregire na KLFA 
ikiuuga ndikooimira mütitü mbuurü theteera matatuunyiitwo migünda 
iria maakoomeire na njeeci ya ngoronia itari buunjanie. 


Noona kühaana Uguo, küüragwo gwa Kimaathi na kürekio gwa Kenyatta 
na üürümwe wa muingi wa Kenya ni kwahingürire biinji njeerü ya hicitüri 
ya bürüri witu. Wambere, memba a Mau Mau aria maari njeera na nditiini 
ni maambiriirie kürekio kwaüingi na kambi imwe cia nditiini ikihingwo 
ona gütulka mbaara ya wiyathi mütitü wa Kirinyaga na Nyandarwa no 
yaathiiaga na mbere. Wakeeri, ütongoria wa müng'eeng'ano wa wiyathi 
ni wauumire Nyandarwa ügiüüka Nairobi, handü ha mbaara ya micinga 
ügitulka müng'eeng'ano woteti wa gatiba ütongoreetio ni Kenyatta na 
Kanü. Üürümwe wa mdingi wa bürüri, Uria wenjeirwo müthingi ni Mau 
Mau na ükarangiirwo na micinga ni mbütü cia KLFA, ni watuikire injiini ya 
gütwarithia ngaari ya müng'eeng'ano wa gatiba. 


Wagatatü, thükümü Ngeretha ni meetikiriire güikara thí na atongoria a 
Kanü na Kadü kwaririria müthenya Uria Kenya Tkeyatha. Ni ündü wa bata 
ücio, kuri mweri wa keeri 1962, atongoria a Kanü na a Kadi ni maathiire 
mücemanio Kwangeretha kwaririria Uria gatiba ya wiyathi Tkwandikwo. 
Kanü yaatongereetio ni Kenyatta na Kadü ni Ngala na Tkanyiitwo mbaru 
ni ciama cia mbuurü theteera na thirikaari ya thükümü Ngeretha. Noriiri, 
atongoria a Kanu aria maathiite mücemanio ücio, tiga Odinga, gutiri 
waao, ona Kenyatta, wanyiitite mbaru üteti na mworoto wa Mau Mau wa 
bürüri. Aingi aao, otooría tüthoomire hau mbere, maari njüna-ndara na 
njaguuti cia ngoronia, angi maari hümungaati hindi ya mbaara ya wiyathi 
na angi matiaari noteti wa rüthüüro rwa ükoronia. Meeciiria maao maari 
makundeeru na moombiriirwo ni rüreenda rwa magigi ma ükoronia. 
Kiama gia KLFP gitietirwo mücemanio tondu giatuikaga ni Mau Mau; 
kiama kia imaramari. Kaggia, Kubai, Pinto, Achieng Oneko, Makhan Singh, 
Kali, Mürumbi, Ngei, James Beauttah, Jessse Kariüki, Joseph Kang'ethe 
na Karümba, aria maarí mahiga ma koona ma wiyathi, ni magiririo güthii 
mücemanio ni ngoronia Ngeretha, inyitiitwo mbaru ni njuna-ndara cia 
Kanü na Kadü, ati tondu matiaaríi memba a Renjikoo, no ücio tigwo waari 
gitumi—gitumi ni tondu mürügamo waao waari womootho, wa Mau Mau. 
Mürügamo waao waari wa kümomoora müthingi wa üngoronia bürüri- 
ini, gütuunya thüngü theetera migünda iitü iría makoomeire na githüri 
na kümicookeria eene. Tuuge ati atongoria a bürüri aria maari nditiini 
Kabengüria, tiga Kenyatta, gutiri üngi waao wari mücemanio-ini ücio na 

Uguo niguo Ngeretha mabangiite. Aria maathiire mücemanio Lancaster 
gutiri waao waari memba wa Mau Mau, gutiri waao, ona Kenyatta wa 
nyuñte muuma wa Mau Mau-—oothe, tiga Jaramogi Odinga, maari njuna- 
ndara cia ngoronia Ngeretha. 


Mücemanio wambiriria, mwandiki münene wa ükoronia, Maudling, 
ni aaheeire anjumbe a Kant na Kadü koobi cia gatiba iria thirikaari ya 
Ngeretha yatabariire, na akimahee thikü gikundi mamithoome. Gatiba 
yathondeekeetwo na mworoto wa kürikiria ükoronia na yaambTitwo na 
mubango wa Kadü wa thirikaari ya majimbo. Thikü inya ciaathira anjumbe 
a Kanü na Kadü ni macookire mücemanio-ini Lancaster house. Anjumbe 
a Kadü, a Thüngü theteera na amwe ohindi, makimenyithia ngoronia 
Maudling oo ni maanyitiite mbaru gatiba ya majimbo. Anjumbe a Kanu 
ni maareganiire nayo, no thuutha wa ngarari hili magikümbakümbo ni 
ngoronia Maudling makimitikira; makieendia bururi, makieendia muingi 
wa Kenya na magithugumira thakame ya ücamba wa njamba cia Mau Mau. 
gütamba na nditi kuuma mataüni-int kinya matüüra-ini na makiria bürüri- 
ini wa Gikuyu tondu ni kuo mbütü cia ngoronia miceeni ciaitiirwo na üingT 
iri na anjeenda ya güküüra miri ya Mau Mau na küharagania mitugo jitu 
ya kimerera. 


Uhoro ükonit migunda iria theteera nyakeerü maakoomeire, gatiba ya 
majimbo yooigiite na ciugo theru na nüngarü ati migünda To ni ya Thüngü 
theteera na itingituunywo no cieendire kumieendia. Uguo ni kuuga andu 
aiitü aria maatuunyiitwo migunda na hinya ni mbari ya nyakeerü na angi 
makooragwo maaregeire migünda-ini yaao mariganiirwo ona akorwo 
maarímaga rüteerere-ini rwa bara ni kwaga githaka. Wakeeri, gatiba ya 
majimbo yooigiite, thigari mbirarü cia ngoronia igüikara Kenya mwaka 
ümwe kana miaka itaano kügitira raia a Ngeretha na indo ciao na makiria 
migunda "yaao" ndiíkooyo ni Mau Mau. Wagatatü, gatiba yooigiite, 
birithi nyakairü, warürüngana (GSU) na thigari cia KAR ni cio igükorwo 
iri mbuta cia thirikaari ya wiyathi, mbütü cia Mau Mau ibuunjangwo na 


marutürürwo mütitü na haaro. Müti wa kana wooigiite mawatho ma 
thirikaari ya ükoronia noomo magütümiirwo ni thirikaari ya majimbo, 
njanji nyakeerü na arutiwira (nyakeerü na nyakarü) a thirikaari ya ükoronia 
matingibuutwo wira, mathii na mbere ota mütugo, nio thirikaari. Müti wa 
müico wooigiite no mühaka kügie na gicagürano kia Renjikoo na kiama 

kiria gilkühoota kiüümbe thirikaari ya majimbo Ttongoreetio ni ngoronia 
ngabana. Ni kuuga ati maündü maría maatumfiite andu aiitü mathil mütitü, 
njeera na nditiini na aingi marute thakame na mioyo yaao matieekiriirwo 
gatiba-ini. NT Undu ücio riria anjumbe a Kanü maacookire kuuma London 
maageria kwendia gatiba ya majimbo küri müingi, andü aingi, makiria 
bürüri wa GEMM, ni maaregire kümathikiriria ni maraakara. Kwonania 
maraakara maao, atongoria na memba a KLFP na mbütü yaao KLFA ni 
maaniríiire, mataküinaina mahüri ni guoya, matiri hindi makanyita gatiba To 
ya ükoronia mbaru kana meetikire mübango na mürügamo wa Kenyatta na 
Kanü wa migünda kana mütaratara woteti wa kwongithia ngoronia kireru 
niguo mathii na mbere kwooga müingi thakame. Makiuuga marümritie no 
mühaka mütaratara wa üngoronia übuunjanio, Gharaganio, ühaatwo, üikio 
Rüüi rwa Thagana. Hümungaati na theteera nyakeerü, birithi na mbirarü 
na angi aria mooragiite aarüi a wiyathi, atumia na ciana, maanyiitwo 
matwarwo igooti-ini maciirithio, na migünda iria yakoomeirwo ni mbari 
ya nyakeerü matuunywo igairwo Aakenya aria mataari migunda, iria ingi 
Tcookeerio aria maatuunyiitwo hindi ya mbaara ya wiyathi; na ngoronia 
macio matari mahiingie, KLFA Tkiuuga Tkinylire, ndikaiga micinga thi kana 
yuumire mütitü. Kongomano ya KLFA iria yaarí mbucii ya Karüri Ngamüne 
mwaka 1955, Kimaathi aaniriire akiuuga: "Handü ha tüheeo wiyathi 
na giitirira kia ükoronia ni kaba mbaara īthiř na mbere kinya Ngeretha 
na njaguuti ciao nyakairü mahaatwo maikio iria-ini. Ithut tütiri hindi 
tügeetikira wiyathi nuthu—wiyathi ütatüheete hinya wa gwathana na wa 
kügaya ütonga wa bürüri witü" (Nyakiyo 1979). 


Ithui Mau Mau ni Twarega 


Mweri wa Ndithemba 12, 1963 ngoronia Ngeretha ni arekirie bürüri witü, 
Kenyatta akiüümba thirikaari ya mbere ya andu airü, beendera ya wiyathi 
Tkigia iguru; bururi wothe no ikeeno na ndüüho, ngemi na nyimbo cia 


wiyathi: 


Wiyathi! Wiyathi! Wiyathi! 

Wiyathi witü wa Kirinyaga 

Bürüri wa gikeno wi itwamba na mititü 
Kenya ni bürüri wa andu airü 


Kenyata aikarira giti giothamaki akibuunjania thirikaari ya majimbo, 

akiüümba thirikaari ya üürümwe wa bürüri mügima. Atongoria a Kadü 
hamwe na araata aao theteera nyakeerü na Ahindi moona mübango waao 
wa majimbo ni waatura, makibuunja kiama kao, magithii gwa Kenyatta 
ütukü na maiiria kümüthaitha eetikire maingire Kanü; Kenyatta ndaaregire 
tondu ni aamenyaga atongoria a Kadü maarí njüna-ndara ni Undu ücio no 
amatümire kühüüra üteti womootho. No atiriiri, thirikaari iria Kenyatta 
oombire ndiaarí na ngürani müno na ya ngoronia ngabana tondu thigari 
birithi, GSU na mbirarü iria ciaari cia thirikaari ya ükoronia no cio ciatuikire 
mbütü cia thirikaari ya Kenyatta, Tai Tai aria maarutaga wira mawabici- 
ini ma thirikaari ya üngoronia maathiire na mbere na wira; migünda iria 
andu aiitü maatuunyiitwo ni thüngü theteera ndiaahutirio, nyakeerü 
magithii na mbere (kinya ümüüthi) gütünyua thakame na gütongororoka. 
Hümungaati aria matongoragia mbütü cia Ngeretha gütharikira mbütü 
cia KLFA, küüraga atumia na ciana matüüra-ini na künyariira aathükümi 
mataüni-ini, handü ha künyiitwo matwarwo igooti-ini mathitangwo na 
mahitia maküüragana, ni küburümüütwo maburümütiirwo magituika 
macibü, mandithii, mapicii—aría angi ta Geoffrey Kariithi, Gacathi, 
Kiereini, magituika Permanent Secretary thirikaari-ini ya Kenyatta. Üchumi 
hümungaati, ithui eene bürüri tügituika ndungata ciao, matüheeage 
mücaara wa igoto, gütüruma, gütüküüma, gütünyarara, gütünyua 
thakame. Aria angi aiitü, magituika hüüka na njara-hTi mataüni-inT. Bürüri 
witü ükigayanio maita meeri—mwena ümwe ni ndoonga na mwena ücio 
üngi ni athilini. 

Ruo rwa ngoro ni ati, Kenyatta, anyiitiitwo mbaru ni thüngümü cia 
Ngeretha na cia Ameerika, hümungaati na Tai Tai, ni aaregire eekinylire 
mworoto na mübango wa KLFP na KLFA wa thirikaari ya wiyathi—akiuuga 
mürügamo noteti wa KLFP/ KLFA ni wa güthükia nano üreehe haaro 
wanyiitiitwo mbaru ni Jaramogi Odinga, Achieng Oneko, Bildad Kaggia, 
Paul Ngei, J.D. Kali, Joseph Mürumbi, Pio Gama Pinto, Warürü wa Kanja, 
Münyua Waiyaki na J.M. Kariüki, na nja ya Mbuunge ükinyiitwo mbaru 
ni Jesse Kariüki, Joseph Kang'ethe, James Beauttah, Eliud Mütonyi, Isaac 
Maina Gathanju, Job Mücucu, John Koinange na müingi hakuhi wothe wa 
bürüri witu. Kuumana na ngarari cia mübango wa bürüri witu, Kenyatta 
ni atümire Jesse Kariüki na Münyua Waiyaki mütitü Kirinyaga mweri 16 
wa Nothemba 1963 maakarie na atongoria a KLFA—Njenürü Mwariama, 

Baimüngi, Rükü na Chui—maamathaithe mooimire mütitü na mbütü 
ciao, mathareende; ni maaregire, makiira anjumbe a Kanü mathii meere 
Kenyatta abange mücemanio mooke maariririe ühoro ücio. Mücemanio ni 
wabangiirwo ükorwo State House, Naikuru, Ndithemba 30, 1963. 


Mwena wa KLFA andu aria mookiite ni manjenürü ana—Mwariama, 
Baimüngi, Rükü na Chui; Njenürü Baimüngi niwe waari mütongoria wa 
njaama. Naguo mwena wa thirikaari kwari Kenyatta, Münyua wa Waiyaki, 
Jackson Angaine, Njoroge Müngai, James Gicürü na Jesse Kariüki; Kenyatta 
niwe waari giti-ini. Maikarira ndeto njüng'wa, Kenyatta eerire komanda a 
KLFA ati akwenda mauumire mütitü na mbütü ciao, manengere thirikaari 
micinga, niguo bürüri ücooke thaayü wa güküngüira wiyathi na gikeno 
na ndüüho. Agicookeeria Kenyatta, küringana na ribooti ya Mwariama 
(1979), Baimüngi aamwiriire atiriri; "Ithui tütiregeete kuumira mütitü, no 
tükiumira no muhaka thirikaari Thiingie maundu maya: 1) irutürüre mbütü 
cia Ngeretha bürüri gütarí kühiindahiinda, KLFA ituike niyo mbirarü ya 
bürüri; 2) thirikaari inyiite hümungaati na thigari nyakeerü na nyakairü iria 
ciooragaga andu aitu makirüiira wiyathi, itwarwo igooti-ini iciirithio. Acio 
angi maanyiitwo matwarwo kambi güthoomithio wendi wa bürüri; gutiri 
waao wangiriirwo kürekio kana küruta wira thirikaari-ini atetikirite mahitia 
make na akeriira; 3) migunda Tría iri na theteera nyakeerü matuunywo 
Tgairwo andu iitü aria matari migunda naaría matuunyiitwo migunda yaao 
ni ündü wa gütongoria njeeci ya wiyathi macookeerio; 4) ciana cia aaruiri 
wiyathi no mühaka iheeo mawira thirikaari-ini na itikarihe githoomo; 6) 
cionje cia mbaara ya wiyathi no mühaka iteithiririo ni thirikaari—iheeagwo 
üteithio wa mbeeca o mweri; na müti wa mügwanja: gwakwo moniumeniti 
Nairobi gatagati itwike kiririkano kia njamba cia Mau Mau iria cia kuiriüire 
mbaara-ini, na müthenya Uria mbaara ya wiyathi yaambiriirie witagwo 
‘Mau Mav’ (na kiiíngenü, Mau Mau Day). Ütuike horiindi ya küririkania 
andu aiitü ati wiyathi wa bürüri witu ndwaheeaniirwo ni thükümü 
Ngeretha na giitirira ni kürüira twaüürüiire. 


Kenyatta ni areganire na Uguo komanda a KLFA meendaga, akimeera 
maundu macio makariririo mooimira mütitü. Nao komanda makiuuga 
makoimira mütitü Kenyatta na thirikaari yake meetikira kühiingia maündü 
macio na maaga kühiingio mbaara ithii na mbere. Maatiganire na ciugo 
icio; manjenürü magícooka mütitü, magitiga Kenyatta akiría magi. 
Thuutha Gcio Kenyatta ni abangire na waara Uria aküharagania mürügamo 
na üürümwe wa KLFA. Mweri 24 wa Gatatü 1964 ni atümaniire Njenürü 


264 


Agiküyü, 1890 - 1965 


Mwariama ooke maarie. Müthenya ücio Njenürü Mwariama aakinyire 
mucii gwa Kenyatta, Gatundu, anyitiirwo na icoya irige; rüüciini rürü rüngi 
maaria krambia-nda, mücemanio ükrambiriria. Mwena wa thirikaari kwari 
Kenyatta, Angaine, Mbiyü wa Koinange, Njoroge Müngai na Münyua wa 
Waiyaki; Mwariama aari wiki. Aatindilkwo müno na mfario, Njenürü 
Mwariama eerire Kenyatta wee na mbütü yake (ya andü 300) no mooimire 
mütitü na maneeane micinga yaao akorwo thirikaari ni kümahee Gteithio 
wa mbeeca cia kwambiriria maica maao makiraiya na Tmaandike mawira. 
Uguo niguo maaiguaniire; Mwariama agicookio na ngaari ya thirikaari 
Mfirü tauni, ütukü ücio akiingira mütitü gütaariria njaama kirikaniro giake 
na Kenyatta, gutiri waao wamükaararirie. Müthenya Uyu üngi thirikaari 
Tkimaambira heema hakuhi na taüni na ikimahee nguo cia mbirarü; irio 
ciao ciareehagwo ni ngaari ya thirikaari. Maaneeana micinga, Kenyatta 
ni atümire Angaine na mühuko wa mbeeca, akimwira anengere Njenürü 
mwariama. Küri mwaka wa 1979, Njenürü Mwariama ni aataaríirie Maina 


wa Kinyatti Uria maathioriirwo ni thüng'üng'ü Kenyatta; aamwirire UU: 


Angaine aareehiirwo kambi iitü na maciindeci, akiuuga ni 
akwenda kwaria naanii. Tükiüingira maciindeci, ndereba 
akiirwo oime. Ooima, Angaine akiruta mbahaca icuuke- 
inf akinengera, akinjiira, "Mürigo ücio ndaneeo ni Müthee 
Kinyatta, tara." Ngimwira ni ciringi ngiri ikumi. Naake 
agicookia, "Kinyatta oiga ügalire njaama yaku na müriga- 
niirwo ni meeciiria maügürüki magücooka mütitü." Ngimwira 
ici ti mbeeca ni maküro ma nyungu, ithui turi aarüi a wiyathi 
mütingitüikiria rüitiki. “Nii ni gütümwo ndumiitwo,” Angaine 
akiuuga, "ühoro Uri na Müthee^" Ngiira Angaine ndikwoya 
mbeeca icio itaritie na njaama ya ita, rüüciü agooka küigua 
itua riitü. Twaciira na njiaama, tondu aingi aao ni maanogeetio 
ni mbaara na mitüürire miritü ya mütitü, makiuuga, mari 
na maraakara, ni makwoya mbeeca icio, mainüke. Angaine 
aarooka ngímwira itua riitü. Akiuuga Uguo ni wega ona 
Müthee Kinyatta ni agükeena. Agitügayania mbeeca, o 
mündü ciringi 333.00, nii akihee ciringi 335.00. Arikia kügaya, 
ngimüikiria ciakwa, ngímwira atwarire Kinyatta akagürire 
Ngina iriinda. Angaine akingonorera maitho, akinjira, 
"Kinyatta ndang'athagirio niwe thirikaari; wee ni kiooho 
üreenda" Ngimwira athi amwire nii njüitagwo Njenürü 
Mwariama, Komanda wa mbütü cia wiyathi, ndiuuraga 

maai itina. Angaine atanathii akinjiira, “Hari kaündü kangi 
ndiirariganiirwo, ndireeritwo ndimwire ati mwaheeo 
kiumia kimwe tu muume kambi, müinüke na mwakiria hau 
mürutürürwo na haaro." Ndina maraakara ma mang'üriko, 
ngimüria, "Naguo wira atia?" Akinjiira, "thirikaari ndiri na 
mawira kahiinda gaaka, no mooneka ni mürimenyithio." 
Atanaingira maciindeci akinjüria na kinyürüri, "Ükwenda 
ngeere Müthee atia?" Ndiigana kümütumdüka, agithii. 


Nil, mwandiki wa Ibuku riri, ndaatigana na Njenürü Mwariama nindaathiire 
kwona Minhiciita Angaine wabici-ini yake, Nairobi, müthenya Uyu üngi 
ngimütaariria Uria Njenürü Mwariama aanjiriite. Angaine akinjiira, “Uguo 
aragütarlirie ni ma, no ndaanakwira ati Kinyatta ni amongereire mbeeca— 
ciothe igiiüka ciringi 5,335.00 na akimühee kihümba kia nguo na thuutha 
ücio Mwariama na Kinyatta magituuma ndugu.” Ngiüria Miniciita, “Niki 
mataheeirwo wira?” "Gütiri waheeirwo wira,” Angaine akinjookeria, 
"meerirwo mainüke." "Mbeeca icio (ciringi 10,000) mwamaheeiire-rT" 
ngiüria Angaine, "ciaari cia kügüra nguo kana ciaarí cia ranji, oriria inyui 
mari thirikaari-int (na aingi anyu mwari hümungaati) müraheeo mücaara 
na giitirira, kai mütart tha?" Angaine aria na gikundo kia maraakara 
kiahatite mümero, akinjiira, “Ni ndaküheeo ühoro no wakorwo üria na 
Uhoro Ungi ürenda, thi ükoone Kinyatta. Inyui aarimü a Unibaaciiti üteti 
wanyu ni wa ükomiuniciti, tütikümwitikiria müngaüre thirikaari" Thuutha 
wa kwongererwo mbeeca na güthareenda, Mwariama ni aanyitiirwo ni 
thirikaari ya Kanü agithitangwo na mahitia makügiria birithi Trute wira 
wayo tauni Miirü; akioohwo mieri Ttaandatü. Aarikia kiohwo, Kenyatta 
akiuuga aheeo wira wa Cibü Timaaü na mugunda wa Tika ithaano no kanua 
atume; Mwariama agituma kanua. 


Baimüngi, Rükü na Chui maaremanwo küigwithania na thirikaari ya 
Kenyatta ni maacookire mütitü kübanga Uria maakürüa na thirikaari ya 
Kanü. Kenyatta aamenyithio ni njaguuti ciake ati Baimüngi ni araacookire 


thirikaari yakwa ndingitikiria. Tügükahita, twakanyiita tükonorie" (Maina, 
2008: 385). Kuuma Kanü hendikwota kinya State House mürügamo wa 
thirikaari ya Kenyatta waari üimwe: Mau Mau no mühaka ireengwo rühia 
na KLFA Tharaganio matüüra-ini na mataüni-ini. 

Njenürü Baimüngi Küüragwo 

Mbere ya kühamurithia njeeci ya wiyathiTingire Kirinyagakürutürüra mbütü 
cia KLFA, Kenyatta ni abangire mücemanio üngi na Njenürü Baimüngi, 
Chui na Rükü. Maacemanirie Gatundu gwa Kenyatta kuri mweri 31 wa 
gatatu 1964. Anjumbe a thirikaari mücemanio-ini Ucio maari Kenyatta, 
Mbiyü, Njoroge Müngai, Münyua Waiyaki, James Gicürü, Njenürü Chaina 
na Njenürü Mwariama. KLFA yaarí na andu atatü—Baimüngi, Chui na 
Rükü. Mwariama (1979) eerire mwandiki wa ibuku miri ati mücemanio 
wambiriirie thaa inya kirooko, magiciira kinya thaa cia ranji. Maaria ranji 
magicooka mücemanio, making'aang'ana na miario handu ha mathaa 
gikundi no matiagwithanirie. Makinyua caai wa thaa kenda, Kenyatta 
agiikia muti wake wa müthia kihaaro—akiira Baimüngi, Rükü na Chui, 
akorwo ni magwitikira kuumira mütitü hamwe na mbütü ciao, thirikaari 
ni ikühee o mündü ciringi 600.00, mugunda wa Tika ithaano, Timaaü, 
kaandi ya gütuika memba wa Kanü wa maica na beendera ya bürüri, 
mundu amicuragia thoome wa mucii wake kwonanagia aarí gitungati 
gia KLFA na mürüiri wa wiyathi. Baimüngi akiira Kenyatta mürügamo 
waao waambiitwo na miti itaandatü na haŭ niho makinyiire. Kenyatta 
atümbarlite akigoromokeera Baimüngi, akimüüria: "Njenürü Baimüngi, 
ngwiciiria ni wiyathi watümire müthii mütitü, riu üri mooko-ini maiitü, niki 
kingi müreenda? Ni bürüri müreenda güthükia, tütikümwitikiria" (Maina 
wa Kinyatti, 2008:367). Kenyatta aathiire na mbere kwira komanda a 
KLFA ati maarega biüü kuumira mütitü, thirikaari ni kümoeera hatua— 
fmarutürüre mütitü na micinga na thakame. Gücookeeria Kenyatta, 
Baimüngi amwirire: "Müthee, ithui tütirT itoi kana imaramari, tūrř aarüi a 
wiyathi na ni twendete bürüri witu mno. Tütikwenda mbaara na thirikaari 
no watüüma thigari cia haaro mütitü ni tükürüa na cio. Hiihi ni üriganiirwo | 
ati ni hinya, ücamba na üümiriru witu irakürutire korokoro-ini ya ngoronia 
hagücookeeria Baimüngi, Kenyatta oimire mücemanio-ini akihuuhagia ta 
ndegwa ya mboogo, agithii nja. Naake Baimüngi na njaama yake makiooha 
mburungo ciao, makiingira ngaari ya thirikaari iria ya mareheete, 
magicooka mütitü. Maacooka mütitü, Kenyatta ndaariire mariigu; kuri 
Juuni 1964 ni ahaamurithiire njeeci cia thirikaari (mbirarü, hümungaati 
na warürüngana), itongoreetio ni komanda nyakeerü, itharikire mbütü 
cia KLFA Kirinyaga na itikoime kuo itamüreeheire klongo kia Baimüngi, 
Rükü na Chui. Kaabiü yotukü na muthenya Tgikirwo bürüri wa Miiru na 

ng'ongo cia Nyiri na Laikibia iria ciaarí mühaka-int wa kirima. Thuutha ücio, 
kameeme ga thirikaari (vok) gakianirüira (otooría ka ngoronia kaanagirira) 
gakiuuga: mündü ükanyiitwo agitwarlira itungati cia KLFA irio mütitü, 
njirüngi, micinga kana Kil akarira na rimwe ahingiite riria ringi. Mbaara 
ikiambiriria, TKirüüo handu ya mieeri itaandatü. Ona gütuika mbütü cia 
KLFA ni ciaarüire na hinya nocamba ni ciatindikiirwo müno ni mbütü cia 
Kanu. Januari 26, 1965 mbütü cia thirikaari ni ciaatharikiire hendikwota 
ya KLFA ütukü, gügikia Njenürü Baimüngi, Rükü na Chui maari oorage na 
itungati gikundi ikanyiitwo mateeka na hendikwota ikamundio mwaki. 


Otaüría Kenyatta aahamurithiitie njaguuti ciake, ciimba cia Baimüngi, 
Rükü na Chui cieekiriirwo ngaari ya mbirarü ikireehwo taüni ya Miirü 
niguo andü taüni ng'ima macioone, mamenye küng'athiria thirikaari ya 
Kenyatta ni ta güikia kaara Kiririmbi-ini kia mwaki. Thuutha wa küüragwo 
kwa Baimüngi, Chui na Rükü, njeeci cia thirikaari ciaatwariirwo mütitü wa 
Nyandarwa kürutürüra mbütü cia KLFA; itungati nyiingi ikiüüragwo na iria 
ingi ikinyiitwo mateeka. Nakuo matüüra-iní na mataüni-int, atongoria na 
memba a KLFP, hamwe na Njenürü Enoch Mwangi, makinyiitwo kwaüingi 
magitwaragwo nditiini Kandongu künyariirwo ni hümungaati, itongoreetio 
ni Eliud Mahihu, Goeffrey Kariithi na Isaiah Mathenge. 


Thuutha wa küüragwo kwa Baimüngi, Chui na Rükü, atongoria a KCA— 
Joseph Kang'ethe, Jesse Kariüki, James Beauttah, Paul Kigondu na Job 
MUcucu—ni maathiire gwa Kenyaata mucii, Gatündü, kuri mweri wa Kana 
1965 kümütaariria mawoni maao mooteti wa bürüri. Maakinya mucii, 
küringana nooría Beauttah aamenyithie mwandiki wa ibuku riri 1977, 
ni matungirwo üria ageni a gitiiyo matüngagwo. Maaria ranji, Kenyatta 
akimooria: "Mükiite güceera kana ni kii kímüreheete?" Makiuuga "ni 
Uhoro wa bürüri." "Ni ühoro ürTkü cio na thirikaari ni türatwarithia na njira 
njega ya demokiracia?” Kenyatta akimooria. Wambere makimümenyithia 


thirikaari gutuma njeeci mütitü küüraga Baimüngi, Rükü na Chui na 
künyita memba a KLFP. "Tütingiüüragwo ni Ngeretha hindi ya mbaara ya 
Wiyathi naawe wambiririe gütüüraga. Kinyatta, aanake ni kienyü kia Ngai, 
nio hinya witu, hinya wa bürüri; kümooraga ni küüraga rüüriri” Kenyatta 
aamacookeirie ang'athitie, akimooria, "Müreendaga njike atia? Ni maita 
maiigana tüikarite thi na Njenürü Baimüngi na njaama yake ngamageria 
moimire mütitü makarega. Ni atia maareekaga mütitü na wiyathi ni 
twanyitiire? Ndingitikiria gakundi ka imaramari gathükie thirikaari 

Tcagüritwo ni müing1” Kang'ethe niwe wacookeirie Kenyatta na ciugo cia 
kümühooreria, akimwira, “Jomo, ithui tükwendeete ümenye maraakara 
maiitü na ma müingi, no toüguo wiki ütüreheete." Kenyatta aahoorera, | 
Kang'ethe agitaariria maundu maría maatumiite matuume rügendo rwa 
Gatundu, na maari mügwanja: 1) tükwenda thirikaariinyite aarüi a mbaara 
ya wiyathi na gitiiyo kiria kiheeagwo aarüi a mbaara ya wiyathi ni mabürüri 
mangi ma ndunia; 2) Thingira wa Iregi waakwo Mükürwe wa Nyagathanga 
ütulke kiririkano kia Mau Mau; 3) andu aria matuiirwo cionje makirüira 
wiyathi maheeagwo üteithio wa mbeeca ni thirikaari o mweri na ciana 
ciao iheeo githoomo kia mbure; 4) migunda yoothe iria Tri na mbari ya 
nyakeerü matuunywo Theeo andü aiitü aria matari migunda. Uguo niguo 
twetikaniirie tükirüira wiyathi; 5) njeeci cia ükoronia ibuunjwo, mbütü cia 
Mau Mau (KLFA) ituike thirikaari; 6) hümungaati, birithi, warurungana na 
angi aria mooragaga aarüi a mbaara, atumia na ciana, manyiitwo matwa- 
rwo igooti-ini mathitangwo. Nao ngoronia aria mararuta wira mawabici-inT 
ma thirikaari marutwo wira na maingatwo bürüri na aría mooragaga andü 
hindi ya mbaara ya wiyathi maanyiitwo matwarwo igooti-ini; 7) Kiburi 
House yooyÜo ni thirikaari ituuo miithiamu, na moniumeniti ya Kimaathi 
yaakwo Nairobi gatagati ya küririkanaga ücamba wake. 


Kenyatta ni aregire ahiinyiririe maariririe miti iyo mügwanja, akimeera 
ati mürügamo waao na wa KLFA/KLFP ndwari ngürani—ni mürügamo na 
mubango wa küharagania thirikaari na Gtongoria wake. Nao atongoria a 
KCA matiaari rimwe ikümbe, makiira Kenyatta aririkane ni KCA (noyo KKNI 
na ritwa ringi) yaamwakire giioteti kinya agikinya hau akinyiite. Kenyatta 
ni aregire ki maariririe miti iyo, tondu ücio gükigia mbaara ya mřario— 
kündü Jesse Kariüki na Kenyatta (tondü maari ariika) meetanaga mirura. 
Atongoria a KCA mooimire Gatundu matari ndugu na Kenyatta ona caai 
wa thaa kenda matiaaheeirwo; maathii mariitwa maao moongereirwo 
mütaratara-iní wa mariitwa ma andu aria thirikaari ya Kenyatta yeeciiragia 
ni tha cia thirikaari na bürüri. Na macüngiririo ma Uguo, ni mahüüriirwo 
marubuku küingira State House kana mucii gwa Kenyatta, Gatundu. 
Ona gutuika atongoria a KCA nio maatemeeire mdingi wa Kenya njira 
ya wiyathi—wiyathi wooka maatiganlirio nja mbura-ini ni thirikaari ya 
Kenyatta. Aingi aao—Joseph Kang'ethe, James Beauttah, Jesse Kariüki, 
Job Mücücü, Paul kígondu na angi—maakuire ni güthügünwo ni thiina 
na mirimü yoküürü thirikaari iria meenjeire müthingi ímeerooreire o 
Uguo makioongoya. Na kio kiama kíao (KCA), ota hindi ya ükoronia, 

gikihüürwo marubuku. Nao aria maari mütitü na nditiini, thirikaari ya 
Kenyatta na Kanü yaamoeeire hatua ya kümaharagania giioteti—ikimaima 
wira, TKímagaagia matüüra-ini na mataüni-ini. Aingi aao makinyiitwo, 
magiikio nditiini künyariirwo na ciama ciao cioteti—Mau Mau, KLFA, KKM 
na KLFP—ikihüürwo marubuku. Ciama ingi ciahüüriirwo marubuku ni 
thirikaari ya Kenyatta kihiinda kiu, tondu ati ciaarí noteti womootho, ni 
ici: Kenya War Council, Kenya Parliament Supreme Council, Ex-Freedom 
Fighters Union, Walioleta Uhuru Union, Tulipigania Uhuru Association, 
Mwangi and Maina Association, Mwangi and Maina Social Club, Giküyü 
Club, Thukuru na Kanitha cia Karing'a, Mahooya ma Jehova Church na 
African Independent Pentecostal Church. Imwe cia ciama ici ciaari cia 
gücookaniriria mitugo ya Gilgiküyü ya kimerera iría haraganiitio hindi ya 
mbaara ya wiyathi. Ingi ciaari cia kügiririria ükoronia wa ndini ya ükiricitü 
ütambe matüüra-int na micii-inT. 


Tüike Atia? 


Atongoria a Mau Mau meerigiriire ati thirikaari ya Kenyatta igükorwo 
irf ya demokiracia—thirikaari ya müingi, ya Mau Mau, ya arutiwira 
na arimi anyiinyi, no üguo tiguo kwahanire. Kenyatta aanyitanire na 
hümungaati, Tai Tai na matheteera nyakeerü (aaBlundell, aaDelamere, 
aaGrogan na angi) magithondeka thirikaari—thirikaari ya aici, atuunyani 
na ooragani; ithui twarütire wiyathi agitütua ndigiri cia kümarutire wira; 
magigitongororoka, nda ni matangi, matina ni irima, na ithui raiya ükia 
no gütüthügüna, ng'aragu micii jitu ni ta kironda kia ndiirt. Ciana ciitü 
ithiiaga ciikwonoteete ni kwaga irio, nguo na iraatü; ciatulkire njara- 
hii barabara-ini cia Nairobi. Toüguo wiki, Kenyatta aingira State House 
atuikire thüng'üng'ü ya rühia rümwe-niwe gatiba, niwe thirikaari, 
niwe watho, niwe bürüri—akiaaria gutiri mundu (üngiamirire kana 
gwathimüra. Andu aria mamükararagi, makabinga watho wa githuri, 
akimoonia rüirü—JM Kariüki, Pinto na Njenürü Baimüngi makiüüragwo, 
naake Kaggia akioohwo mwaka ümwe njeera nditü; nao Odinga, Achieng 
Oneko, Ngugi wa Thiong'o na angi magiikio nditiini. Anyiitite njügüma ya 
ükabira na njara imwe na ya ühahami na njara iyo ingi aatümiire giti kia 
Rais küharagania bürüri giikabira na küiiya ütonga wa bürüri—migünda 
Tika na Tika akihiimbiria. Migünda iría aahimbiirie ni minene kiri mucii wa 
Nairobi tütagütara cieeya iria aanyakürire mücii wa Nairobi na mataüni 
macio mangi ma bürüri witu cia gwaaka nyümba cia mbiaacara. Thuutha 

wa kwigalira migünda na cieeya na githüri, aingirire beengi cia bürüri 
(Central Bank na National Bank) mari na mbari ciao magiikira mbeeca 
cia müingi makonia—miriioni na miriioni—igiikio ndege notukü igithil 
kühithwo beengi cia Switzerland. Tuuge tiga no rangi wa gikonde, mitugo 
ya Kenyatta noteti wake itiaarí ngürani müno na cia ngoronia Ngeretha. 
No atiriiri, thirikaari Tría Kenyatta aathondekire noyo yenjeeirwo müthingi 
müriku ni ndigitita Moi na noyo ona ümüüthi Uyu iraathana—thirikaari ya 
ndoonga nyakairü—ya gütühiinyiriria, gütünyua thakame—Trügamittirwo 
ni ing'ang'i cia Ngeretha na cia Ameerika, Tgatiiririrwo ni World Bank, IMF 
na WTO, na igatongorio nTthüng'üng'ü cia ODM and PNU. Norri, thirikaari 
ingiaga kügitira raiya, Ttuike ni ya kümahiinyiriria, kümanyua thakame, 
kümooraga—ni thirikaari ya ükoronia, ya ahahami, aici na atuunyani, 
ni kihooto miingi woe matharaita ma mbaara ümieherie, üthondeke 
thirikaari njerü—thirikaari ya aathükümi na arimi anyiinyi, thirikaari ya 
demokiraci. 


Üguo niguo Mau Mau yatüthoomithirie. 

Ibuku riiri ni hicitüri ya Agiküyü kuuma mwaka wa 1890 nginya mwaka 
wa 1965. Mwandiki, Maina wa Kinyatti, akwihoka ati ibuku riri ni 
rikwamükirwo na mwaki muingi matüüra-ini na mataüni-ini ni Agiküyü 
karing'a, Agiküyü  gathirange—Agiküyü aria mendeete  rüüriri, 
makeenda rüthiomi rwao, hicitüri yaao na bürüri waao, Kenya. 

Nyumba ya Müümbi, ndaamwira atiriri: twaga Kkügitira rüthiomi 
rwitü—rüthiomi rwa maithe maiitü—ni rükwenjerwo mbiirira ni 
Agiküyü aria moigaga ni "athoomu', makoiga Gikuyu kiri hinya 
gügithooma, gitiri caama gikiario, kiri mathina, ni kigandu. Aya ni 
Agiküyü aría marí mürimü müüru wa ükoronia wa kwaria Githüngü 
micii-ini yaao, makariria atumia aao na ciana ciao Githüngü, makagiria 
ciana ciao imenye Giigiküyü kana hicitüri ya rüüriri na makahee ciana 
ciao mariíitwa ma ükoronia—John, Kennedy, Elizabeth, Mary, Jane, 
Clinton, Nixon, James, William, George, o uguo o uguo. Rüthiomi rwitü 
na maríitwa maiitü ciaakua ona Üügiküyü witu, mitugo iitü ya kimerera, 
ündüire witu, ni cia kuua; rüüriri rwitü rühoohe, rükue. Bürüri-int witu 
tühaane njagatha ya mbüri iría itari rüüa-ini na ndiri nyama-ini kana ngui 
itari  mücii.. Twiitagwo "photo-copy' "diaspora", IDP, Mbürüri-ini 
witü—tükahitagwo ta ngui ngeeni, micii iitü igaciinwo, migunda jitu 
tügatuunywo, mahiü maiitü magatahwo, atumia aiitü makagwatwo, 
ciana ciitü ikooragwo. Handü ha kügitira atumia aiitü na ciana ciitü, indo 
ciità na mícii iità, na kühüüranira Gürümwe wa bururi witu na demoki- 


ndakwira, ndini na njoohi ciatuikire ürogi wa meeciiria. 


Üüi, Nyumba iitü, andu matari rüthiomi rwao na mariitwa maao ni ma 
ükoronia na meeciiria maao maiyüirwo ni magigi ma ükoronia matiri 
hicitüri, matiri bürüri, matiri üiguano, üürümwe, üümiriru kana ürüme; 
mahüüragwo na njügüma imwe. 


V 


